
1882. aasta maikuus ilmus ajakirjas «Meelejahutaja» pealkirja all «Meie kontserdid 
ja laulupeod» ilma autori nimeta artikkel, milles on muu hulgas read: «Ainult leiame 
ajalehtedes ühepoolseid tähendusi. «See laul oli hea — see oleks mõnusam võinud 
olla — see sai kaunis puhtaste lauldud — ses laulus saivad valjumad ja tasasemad 
kohad kauniste tähele pandud ec.» — seda ja sellesarnast võime enamiste lugeda ning 
nimelt unustavad lauljad ise säherdust «kriitikat» lugedes heal meelel ära, et sõna 
«hea» ja «kaunis» väga veniva nahaga on — mõndagi asja võib pealiskaudu «heaks» 
nimetada, mis iseenesest sugugi hea pole, aga kui ta teiste viletsamate seas seisab, no 
mis jäeb üle, kui vahet tahad teha, muud kui heaks nimetada.» See on arvatavasti 
esimene teravam tähelepanu muusikakriitikale eesti muusika ajaloos. 

Ja seos tänase päevaga? Igatahes kriitika kriitika on kuhugi kuluaaridesse, krii- 
tiku-kritiseeritava vaheliseks asjaks taandunud. Aga muusikakriitikaga, nagu iga- 
suguse kunstikriitikaga, pole rahul oldud küll vist mitte kunagi. 

Laias laastus võime muusikakriitika jagada loomingu- ja interpretatsioonikriiti- 
kaks, millest esimene jääb enamikul juhtudel kusagile kriitika, muusikateaduse ja 
publitsistika piirimaile, kord kaldega ühele, kord teisele poole. Kontserdikriitika 
puhul on muidugi esimene küsimus — kellele see suunatud on? Esitaja(te)le? Kaht- 
lemata. Saalis viibinuile? Aga kes seal saalis viibivad? Kahjuks ei ole seni kontserdi- 
saali publikust sotsioloogilisi uurimusi tehtud, nagu seda on korraldatud (ja korralda- 
takse) teatrites, ka «Estonias». Seetõttu jääb väljaöeldu ikka empiiriliseks. Muusikuist 
publikule on retsensioon rohkem polemiseerimise aineks. Kuid see publik, kes tavalisel 
reakontserdil istub, eriti kui seal peaks kavas olema eesti muusika, on oluliselt erinev 
üliprestiižikate kontserdisündmuste (näiteks vana-aasta õhtu) publikust, kuhu muu- 
sikuil pole kuigi lihtne pääseda. 

Veel on võimalus, et kriitikat kirjutatakse ajaloo jaoks. Mis jääb sel juhul järele 
1980. aastate esimesest poolest? Kontserdielu on Tallinnas nii tihedaks muutunud, et 
ühel väljaandel käib paratamatult üle jõu kõiki kontserte kajastada. «Sirp ja Vasar» 
püüab küll võrdlemisi paljudest rääkida, kuid nii kaua kui lehel puudub oma kriitik, 
kes tõesti kõik seitse õhtut nädalas kontserdil istub ja neist kõigist lehe veergudele 
märke jätab, olukord ilmselt ei muutu. Pealegi on igaõhtune kriitikuna kontserdilkäi- 
mine vähemalt pool töökohta ... Mis puudutab teisi ajalehti, siis jääb vaid taga kurta 
neid ilusaid aegu, mil näiteks «Rahva Hääles» kirjutas pidevalt retsensioone Aurora 
Semper. Hetkel võiks esile tõsta vaid «Noorte Hääle» tähelepanu noortele interpree- 
tidele-debütantidele. Praegu jäävad hinnangud paratamatult subjektiivseteks (kriitik 
on ja peabki subjektiivne olema), sest mingi üldpilt peaks selguma arvustuste kogu- 
mist. Paraku on aga «Sirp ja Vasar» enamasti ainus väljaanne, kus arvustus mingi 
kontserdi kohta ilmub. 

Meie kontserdikriitikud võiks tinglikult jagada kolme gruppi, milles esimesse kuu- 
lub kaheldamatult Ines Rannap, kes väsimatult kõike jõuab ja kelle nime võime kohata 
kõigi ajalehtede-ajakirjade veergudel. Teise kriitikuteringi moodustavad praktikud, 
kes aastast aastasse omal alal sõna võtavad, oma kolleege arvustavad (SV kasutab siin 
tihti sümpaatselt intervjuuvormi). Konservatooriumis on kriitikaseminar muusika- 
teadlaste õppeplaanis olnud nüüd juba üle viie aasta. Nii mõnigi selle aja jooksul lõpe- 
tanu on ka retsensioone avaldanud, mõni tegeleb sellega praegugi. Kuid tendents, et 
noor inimene hakkab siiralt ja ausalt kriitikat avaldama, saab kuulamis- ja kirjuta- 
miskogemusi ning siis kirjutamise jätab, on ka juba tavaks saanud. Miks küll? 

Ja nii tulebki kokkuvõttes tunnistada, et meie kontserdikriitika on praegu eba- 
operatiivne, enamasti ilmub kontserdi kohta vaid üks arvamus ning ikka ja alati on 
puudu kriitika kirjutajatest. 

Teie puhul peaks vist alustama küsimusest: kuidas tervis on? 

Nojah, kui ma haiglast välja tulin ja linnas ringi liikuma hakkasin, siis 
esimestel päevadel katsusime naisega rohkem õhtuti jalutamas käia, sõit- 
sime autoga Kadrioru kanti või maale. Linnas oli võimatu liikuda! Ükskõik, 
kuhu sisse astusin, iga teine küsis: «Tervist, sm Baskin! Kuidas teie tervis 
on? On ta nüüd paremaks läinud? Millal] me teid jälle laval näeme?» Halvasti 
vastata ei taha, aga väsitab ju ära! Ei tunne neid inimesi, kes küsivad, võhi- 
võõrad ju, kuid tundus, et see oli siiras. Mis aga tervisesse puutub, siis 
praegu olen küll veel kehva. Alles nüüd hakkan aru saama, kust ma tagasi 
tulin, ja tajuma, et sellises seisundis pole ma eluaeg olnud. Nüüd, kus on 
raske liikuda, jõudu ei ole, häält ei ole, nõrkus... Aga ma arvan, et inimene 
on kord juba selline, et harjub paraku igasuguse olukorraga. Tasapisi püüan 
vaikselt tööle hakata. Valmistan praegu ette E. Rostand'i «Cyrano de 
Bergeraci», proovidega katsun jaanuari lõpul algust teha. Annan sellele 
lavastusele pika ettevalmistusaja, toon välja alles novembris. Suvel on näit- 
lejatel aega värssi õppida, «Vanalinna Stuudio» mängib ju värssi esmakord- 
selt. Tükk on raske, ega minagi tea, kuidas õnnestub. 


Niisiis lavastajaplaanid ... 


Eriti tugevaks lavastajaks ma ennast ei pea, olen rohkem ikka näitleja. 
Omal ajal tahtsin väga lavastajaks õppida ja tegin vea, et seda võimalust ei 
kasutanud. Ma ei ole niisugune sügava haardega lavastaja, tüki kui terviku 
nägemine, nn teine plaan pole mul alati õnnestunud. Kui meie oludes näi- 
teks Mikiveriga võrrelda, siis tema näeb tükki alati mingist teisest, huvi- 
tavast vaatevinklist. Detaile oskan ma ehk isegi rohkem näha, aga seda pole 
alati vaja, tähtis on kunstniku jõuline tõmme tüki kui terviku suhtes. Kui 
see on tuntav, siis mul tavaliselt lavastus ka õnnestub. Komöödia- ja estraa- 
dižanrit tunnen ma küll võib-olla rohkem kui keegi teine, olen siin nagu kala 
vees, lihtsalt ujun vabalt. 

Elu näitab muidugi ka seda, et kes on hea näitleja, ega sellest tihtipeale 
veel head lavastajat pruugi saada. Tugevamad on need, kes ise ei mängi: 
Panso, või võtke Tovstonogov, Efros, Bergman. Mõned üksikud erandid ehk 
välja arvatud. Mängimine on siiski midagi muud kui lavastamine. Kõik rol- 
lid, mida teed, lased ju läbi oma prisma — kui ma nüüd kodus «Cyranod» 
ette valmistan, siis mõtlen kõikide rollide puhul: kuidas ma seda ise teeksin? 
See ju segab! 


Te oletegi suurema osa oma teatripraktikast esinenud näitlejana, sõnakunstnikuna- 
estraadinäitlejana, konferansjeena, lavastamine tuli hoopis hiljem. Missugune oli 
aga see päris alguste algus? 


Kui mind 1948. aastal Tallinna Teatriinstituuti vastu võeti, siis olin ma 
juba estraadil konfereerinud. Töötasin varem Punaarmee Laevastiku Teat- 
ris inspitsiendina ja tegin kaasa ka massistseenides, nii et olin juba natuke 
ka näitleja. Esimest korda proovisime aga koos Griša Kromanoviga Kino- 
instituuti astuda 47-ndal. Vastuvõtul Tombi klubis istus komisjonis ka Paul 
Pinna. Ma lugesin siis Majakovski «Nõukogude passi» ja Pinna ütles mulle: 
«Noormees, minge kaugemale, te sülitate mu näo täis!» Sellega see ka too- 
kord lõppes. Kromanoviga saime tuttavaks 1946. aastal Ohvitseride Maja 
vene isetegevusringis, olime seal pidevad käijad ja mängisime palju. Taht- 
sime ikka kangesti teatrit teha, kahekesi siis üritasime sinna ja tänna. Teat- 
riinstituuti järgmisel aastal enam esimest kursust ei võetud ning ma läksin 
1948. riskeerima teisele kursusele. Imelikul kombel võeti vastu, vaatamata 
sellele, et ma seal ka sülitasin. Lugesin jälle sedasama «Nõukogude passi», 
vene keeles. Paul Maante veel küsis, et kas ma eesti keeles midagi lugeda ei 
oskagi. Mul oli tookord aga vene keel nagu rohkem käes, lugesin neile siis 
ikka Satini ja Paruni dialoogi. Olin sõja ajal näinud seda kuulsat Kunsti- 
teatri «Põhjas» lavastust, see meeldis mulle niivõrd, et õppisin kõik rollid 
ära — vene keeles muidugi. Igatahes võeti mind teisele kursusele. Teatri- 
kooli lõpetasin ma küllaltki edukalt. 


Kodus oli küll vist isa ainuke, kes mu teatrikooli minekut soosis. Isa oli 
elukutselt proovireisija, aga tegeles agaralt isetegevusega. Eestisse tuli ta 
20. aastatel — tema suguvõsa pärines Lätimaalt. Siin sai isast üks tuntu- 
maid tekstiilispetsialiste, aga vabal ajal tegi ta teatrit. Kui tänases kõne- 
pruugis väljenduda, siis võiks temast rääkida kui 30-aastase staažiga rahva- 
teatri näitlejast. Ta lõi kaasa Eesti juudi teatris, mis asus tookord Karja 
tänaval, juhendajaks oli Ants Lauter. Mina olin koos isaga laval vahetult 
enne sõda, 1940-ndal Katajevi loos «Valendab üksik puri». Olin Petja. Laute- 
rit mäletan just sellest ajast. Isa esines teatris nii eesti, vene kui juudi kee- 
les, tal oli ka oma ampluaa — ta mängis naisi, vanu eitesid juudi klassikas, 
oli Eestis küllaltki tuntud rahvanäitleja. Hea koomik, ka igapäevases elus 
jutustas aina anekdoote ning lugusid, oli seltskonna hing, igal pool, kus ta 
käis, oli alati naer taga. Teistsugusena ma teda ei mäletagi. Ema oli elukut- 
selt kosmeetik-juuksur, lõpetas Pariisis spetsiaalse kosmeetikute kooli, ela- 
sin koos temaga kaks aastat Prantsusmaal, hiljem ka Belgias. Tallinnas oli 
tal hiljem oma äri, ka pärast sõda töötas ta pikki aastaid Leningradis ja Tal- 
linnas juuksurina. Ema oli ka musikaalne, tema õde oli Eestis üsna tuntud 
varieteebaleriin, tantsis «Marcelis». Nii et mingisugune kunstiga kokku- 
puude meil perekonnas ikka oli. 

Sõda viis meid Eestist eemale — isa oli Punaarmees, meie emaga evakuee- 
rusime Kasahstani. Ema töötas seal raamatupidajana, minagi töötasin — 
ühes suures sõjaväe tallis, kus kasvatati kahurväele raskeveohobuseid. 
Hobuseid oli üle 600, tallipoisse umbes 10. Hommikuti kell viis ajasime 
hobused steppi, igaühel oli oma kari, kelle eest hoolitseda. Peaaegu kaks aas- 
tat mässasin seal, selle taga oli ju eluprobleem — leivakaart. 

Pärast sõda tulin Tallinna tagasi, siis aga järgnes kohe ajateenistus, nii et 
mais 1945 võtsin võiduparaadi juba Moskvas vastu. Olen jõudnud veel 
õppida ka merekoolis ja isegi kahurväekoolis. Kuna ma valdasin hästi eesti 
ning vene keelt, siis suunati mind Eestisse sõjaväetõlgiks. Noh ja pärast aja- 
teenistust tuli juba õige varsti teatrikool. 


Kas estraadinäitleja Baskin sündis kohe algul paaris Järvetiga? 


Tol ajal oli väga populaarne vana Sakala tänava kultuurimaja, kus kor- 
raldati sageli balle, praegune puhkpilliorkestri «Tallinn» direktor Raud- 
berg oli nende ballide hing. Seal konfereerisin ma veel üksi. Küllap oleksin 
edaspidigi üksi teinud, aga 1951. aastal, kui ma juba Draamateatris näitleja 
olin ja Tombi klubi (tookord Pikal tänaval) kunstiline juht tegi mulle ette- 
paneku sisustada nende vana-aasta õhtu ball, andis Tallinnas parasjagu 
külalisetendusi populaarne estraadipaar Tarapunka ja Štepsel (Timošenko 
ja Berezin), Liidus kõige tugevam näitlejapaar selles žanris. Käisin oma 10 
korda nende kava vaatamas, kirjutasin lood üles ja tõlkisin ära. Ja kui ma 
siis üsna juhuslikult Draamateatri trepil Järvetit kohtasin, käis mul peast 
läbi: «Kas sa estraadi tahad teha?» Järvet oli alles teatrisse tulemas, töötas 
veel Teatriühingus kirjutajana, aga ta oli siis kohutavalt tööhimuline, haa- 
ras igast asjast kinni ja oli nõus. Julgen arvata, et tema hilisem populaarsus 
ning näitlejaoskused toetuvad vägagi tollasele estraaditööle (ja populaar- 
susele). Järvet arenes estraadi najal. Põldroosi kuulus lause: «Estraad 
head näitlejat ei riku, halb näitleja estraadi küll,» peab siinkohal täiesti 
paika. 

Esialgu konfereerisime koos igasugustel klubiõhtutel, aga varsti hakka- 
sime juba ulatuslikumat kava ette valmistama. Mäletan, et kõige esimese — 
«Ei saa vaikida» — tegime koos Rait Ivaloga, praeguse Teatri- ja Muusika- 
muuseumi direktoriga, tema laulis meil solistina. Suur asi oli, kui me juba 
«Estonia» kontserdisaali lavale pääsesime, see ei olnud sugugi nii lihtne kui 
nüüd, pidi ikka ka meisterlikkust olema. Praegu piisab nahaalsusest. Jär- 
vetiga tegime umbes viis kava, igaüht mängisime keskmiselt kaks aastat. 
Kui me juba 50—60 korda vastu pidasime, siis oli see Eesti rekord. Tegime 
koos Järvetiga ka raadios palju saateid, Uno Laht kirjutas meile tolle aja 
kohta väga teravaid satiirilisi tekste. Need pikad kahetunnised saated olid 
rahva hulgas ülipopulaarsed (veel ei olnud alanud telebuum). Ka seda võin 
täiesti kindlalt öelda, et me olime esimesed inimesed Eestis, kes hakkasid 
otseselt satiiriga tegelema. Vaagi või Panso huumoriõhtud polnud puhtalt 

nesid sellistel kalambuuridel nagu näiteks: istun rongi, mängin pingpongi, 
sõidan Hongkongi, sealt viiakse kongi, antakse püstol kätte, siis kuulen 
gongi... Chapliniaad teatud määral. 


Miks siis nii populaarne estraadipaar Järvet —Baskin lahku läks? 


See oli rohkem paratamatus, mina läksin ära Leningradi. Juhtus nii, et 
1957. aastal mängis Draamateater riikliku preemia komisjonile ette Kor- 
neitšuki «Eskaadri hukku», meie tegime Järvetiga koomikuid madruseid 
Fregatti ja Pallaadat. Komisjonis oli ka Leningradi Komöödiateatri peanäi- 
tejuht Nikolai Akimov, ilmselt torkas talle mu esinemine silma, sest pärast 
etenduse lõppu tuli ta minu juurde ja kutsus oma teatrisse tööle. Kuna mu 
isiklik elu oli sel momendil võrdlemisi segane, siis oli see vist ainus ajend, mis 
mind sinna lükkas, muidu ma võib-olla poleks Leningradi sõitnudki. 

Kunstinõukogul lugesin ma neile eesti keeles — Trumani monoloogi 
Jakobsoni näidendist «Kaitseingel Nebraskast». Nii et Eestimaal astusin 
teatrikooli vene keeles ja Venemaal lõin läbi eesti keeles. Eks ma vene keeles 
lugesin ka, jälle sedasama Satini ja Paruni dialoogi, sellega ma ikka speku- 
leerisin, ja muidugi «Nõukogude passi». Kuna ma tsipa saksa ja prantsuse 
keelt rääkisin (teatrikoolis olime Süvalepaga M-me Serebrjakova juures 
kõige tugevamad õpilased), siis lugesin neile raamatust ette Louis XIII 
monoloogi «Kolmest musketärist». Igatahes võeti mind vastu ja üllatusli- 
kult isegi I kategooria näitlejaks, kuigi mul Draamateatris oli II kategooria. 

Leningradis sulgusin alguses puhtalt teatritöösse, mängisin kolme hooaja 
jooksul kaks peaosa: Mauricio A. Cassona «Direktoris» ja Ross E. M. Re- 
margue'i «Lõpp-peatuses». Tegin veel kaasa «Revidendis» ja Akimovi sen- 
satsioonilises lavastuses «Diplomaadid» — mängisin seal hindust diplo- 
maati, rääkisin praktiliselt oma väljamõeldud abrakadabra keelt, see oli mii- 
mika ja žestide mäng. 

Tagasi Eestisse tulin 1960. aastal Filharmoonia direktori A. Vekšini kut- 
sel. Olin Leningradis hakanud viimasel aastal ka estraadil esinema, tema 
nägi mind üsna juhuslikult kontserdil ja kutsus Tallinnasse, Filharmoo- 
niasse. Sinna jäingi kuni 1964. aastani, mil olin sunnitud taas Eestist lah- 
kuma. Järgnesid aastad «Lenkontserdi» käsutuses, töötasin konferans- 
jeena kõikvõimalikes kollektiivides: kaks aastat Jerevanis Armeenia Riik- 
liku Estraadiorkestriga, ühe aasta Kaug-Idas koos ühe Moskva kollektii- 
viga, hiljem Leningradi linnas, kuni 1967. aastal loodi Leningradi Riiklik 
Music-Hall, kuhu mind koos Ülle Ulla ja Endrik Kergega tööle kutsuti. 
Esimene kava «Pole sinust kaunimat» tekitas kohutavat furoori, seda esi- 
tasime ka Pariisis. Poolas, Saksa DV-s, Mehhikos, Itaalias, Jugoslaa- 
vias — igal pool suure menuga. 1969. aastal tulin Leningradist ära, oleksin 
vahest edasigi jäänud, aga Tallinna Draamateater oli parasjagu Leningra- 
dis külalisetendusi andmas ja Ben Drui tegi mulle juhtkonna nimel ettepa- 
neku tulla Džaamasse tagasi, mängima A. Liivese «Monoliski». Olin jälle 
Draamateatris, kuhu jäin 1980. aastani. Kokku õn selles teatris oldud siis 
17 aastat, on tehtud palju huvitavaid rolle, viimastel aastatel tulid ka esime- 
sed lavastused Draamateatris, hiljem juba «Vanalinna Stuudios». 


Ja oma lavastajatööga olete jõudnud isegi Soome. Need muljed on jäänud seni 

fikseerimata? 

See oli nagu vastuvisiit Lahti Linnateaftrile, endine peanäitejuht A. Hil- 
tunen käis meil A. Katzi «Kolme peaga Buddhat» lavastamas. Mina olin Lah- 
tis 1984. aasta oktoobris-novembris, tõin välja G. Gorini «Unustada Heros- 
tratos! » ehk «Imepõletaja». Olin seda tükki varem lavastanud Draamateat- 
ris kadunud Ago Salleriga peaosas, aga siis see nagu ei õnnestunud. Soomes 
mul vedas, sest parasjagu oli teatris toimumas peanäitejuhi vahetus ja trupp 
oli kuidagi elevil nagu alati, kui on tulekul uus peanäitejuht. Trupp oli juba 
pikka aega istunud ilma huvitava tööta, näidend neile meeldis ja mulle anti 
näitlejate valikul igati vabad käed. Ilmselt ma ka ei eksinud. Herostratost 
mängis Seppo Maijala, Tamperest tulnud väga suurte kogemustega näit- 
leja. Maijala sai selle rolli eest hooaja parima meesosatäitja eriauhinna, 
mida nemad seal väga kõrgeks autasuks peavad. Tema abikaasa Heidi 
Herala, väga huvitav ja omapärane näitleja, keda võiks võrrelda noore Linda 
Rummoga, mängis Clementinet. 


Lahti Linnateatri uus hoone oli just äsja valmis saanud. Teatris on kaks 
suurt saali — 1200 ja 500 kohaga; minu lavastus tuli välja väiksemas. Suu- 
repärane saal, vapustav lavatehnika — see kõik andis palju võimalusi. Laval 
võis näiteks misanstseenid paralleelselt kolmele tasandile laiali jaotada, nii 
et kui allkorrusel asuvas Tissaphernese lossis käis nõupidamine, kus arutati, 
mida Herostratosega teha, siis üleval lae all rippuvas puuris istus Herostra- 
tos, sõi banaane ja pildus koori sellele seltskonnale pähe. Teisel korrusel toi- 
mus samuti tegevus. Kõike võisaga muuta, kui näiteks puur alla laskus, siis 
teine platvorm jälle tõusis jne. Laval kasutatakse programmvalgust, mis ise 
jälgib näitleja liikumist ja reageerib ka juhuslikele misanstseeni-muutus- 
tele. 

Töö proovisaalis kulgeb neil palju rentaablimalt, kiiremini. Kui mõnes 
tükis on vaja misanstseen näiteks rõdule viia, siis võid juba proovisaalis 
seda teha, sest lavastaja käsutuses on teine korrus mööbli, vahekäikude ja 
treppidega. Pole vaja improviseerida, et: sina, näitleja, seisad tooli peal, 
kujuta nüüd ette, et sa oled tegelikult teisel korrusel, ja mina siin põrandal 
jälle esimesel. Niisugust titemängu pole vaja teha. (Muide, see poolik proovi- 
mine proovisaalis maksab hiljem valusalt kätte.) 

Pärast esimesi lugemisproove tullakse proovisaali juba kostüümides. 
küsisin suure ähmiga, et mis neist riietest esietenduseks järele jääb. Mulle 
öeldi, et need on dublikaadid, esietenduseks tulevad samasugused, aga ikka 
uued. Rekvisiidid olid ka juba kohal. Mul oli tükk, kus läks tarvis väga palju 
puuvilja. Näitlejad ei söönud rekvisiitviinamarju ja -banaane, vaid ikka eht- 
said — seal oli neid külluses, ka proovides. 

Soome näitlejat iseloomustab kõrge distsipliinitunne: viieminutiline 
hilinemine tuli selle kahe kuu jooksul ette vaid ühel korral, siis ka see vaene 
näitleja jälitas mind kuni hotellini: kas ma ikka annan andeks või ei anna? 
Preemiasüsteemi neil ei ole, see-eest on karistussüsteem (trahvid). 

Esietenduseelset paanikat ja SOS-i neil ei kohta, kõik on alati täpselt pla- 
neeritud. See on ka võimalik, sest dekoratsioonid on valmis juba esimeseks 
lavaprooviks, välja arvatud mõned detailid, mis lavastaja tahtel juurde tule- 
vad. Mul näiteks sai alles eelpeaprooviks selgeks, mis värvi sammaste taus- 
tal kostüümid kõige paremini mõjuvad. Öösel siis meistrid tegutsesid ja hom- 
mikuks oli kõik valmis: sambad olid üle tõmmatud spetsiaalsete tapeetidega, 
mis imiteerisid marmorit. Täpsus välistab igasugused kõikumised mängu- 
kavas. Võib-olla, andke andeks, ainult peategelase surm või raske haigus 
päev enne esietendust võib midagi muuta. Publikut ei tohi ju petta. Nende 
«revolvernäitlejad» on hämmastavad — kolme päevaga õpitakse peaosa ära. 
Trupp ei ole suur — 38—40 inimest, aga kõik on kogu aeg töös, ehkki kasu- 
tatakse ka külalisnäitlejaid, eriti ooperis. 

Teatrimaja on lihtsalt fantastiline, terve süsteem teatrisse sisenemisest 
kuni väljumiseni on detailideni läbi mõeldud. Teatris on ka kolmas, väike 
saal 250 kohaga, suur puhvet, restoranid, saalid, mida kasutatakse näitus- 
teks, palju rohelust ja lilli, konditsioneeritud õhk nii saalis, laval kui ka lava 
taga. Igal korrusel saun, näitlejad garderoobides ühe-kahekesi, ei rohkem, 
kõikides garderoobides on sees ka telesignalisatsioonisüsteem — monitori- 
dest on näha, mis laval toimub. Eesti näitleja unelm! «Vanalinna Stuudio» 
näitlejatele muinasjutt! Kui ma tagasi tulin, ütlesin oma inimestele, et kui 
«Vanalinna Stuudiol» oleks kas või keldrikorrus sellest majast, siis meil 
oleks Da selline tunne, nagu oleksime taevas, vaatamata sellele, et istume 
maa all, 


Ometi eksisteerib «Vanalinna Stuudio» ka Õpetajate Majas ja ühes Sakala tänava 
«korterkontoris». Ning juba kuuendat hooaega. Ega seda juhtu iga päev, et Eesti- 
maal uut teatrit teha saab. Olete meil ainulaadne mees, oma teatri asutanud. Kui 
kergelt või raskelt see siis tuli? 


Eks ma kandsin endas juba ammu mõtet luua estraadi- või miniatuuri- 
teatrit. Hingesopis tahtsin teha isegi veidi tõsisemat teatrit. Kui ma omal 
ajal poleks Leningradis Komöödiateatris töötanud, ei oleks ma sellele mõt- 
tele vahest tulnudki. Kui ma asjast tollasele Filharmoonia direktorile Tiit 
Kolditsile rääkisin, sain üllatavalt kiiresti jaatava vastuse. Idee toetajaid 
oli teisigi, aga oli ka vastuseisjaid; kardeti vist. et teatrist võib välja kuju- 

vaks vahet, kas mängib Baskin üksinda kaks korda nädalas kuskil Raasikul 
või Raplas või hakatakse Tallinnas Raekoja platsil iga päev teravusi pil- 
duma. Tuli palju instantse läbida, oli palju kooskõlastamisi, tublisti aitas 
meie vabariigi valitsus, vastu ei olnud ka Kultuuriministeerium. Kui esi- 
mene lavastus, «Ei mingit kahtlust», mis oli küll puhas estraadietendus, 
näitas, et me pole mingid klähvivad koerad, rahuneti ümberringi kuidagi 
maha. Praegu, 6. hooajal, tunneme igati sooja suhtumist, ainult majaküsi- 
mus ei liigu paigast. 

Mängime ikka Õpetajate Majas ja kasutame võimalust mööda teisi saale. 
Perspektiivis lubatakse, et kui «Estonia» maja kunagi Filharmoonia kasu- 
tusse jääb, siis saame ka meie võib-olla 6—7, võib-olla 10 aasta pärast seal 
omad ruumid. Seni tuleb neis rasketes tingimustes edasi töötada. Mu kol- 
leegid Moskvast, Leningradist ja Soomest, kes meid on vaatamas käinud, 
räägivad küll, et neile just meeldib see intiimne miljöö, kummaline saal, pisi- 
kene lava, kahele poole mängimine, ütlevad, et romantiline. Meil ei ole sellest 
romantikast sooja ega külma, hoopis kuum on, õhku vähe, raske mängida. 
Dekoratsioon lausa sulab. Eks see seab ka meie lavastajad teistsuguste 
ülesannete ette, meil on isegi kujunenud välja oma erilaadne, kaval lavas- 
tajaköök: tuua suuri tükke nii väikesele lavale (ja hiljem väikeselt lavalt 
tagasi suurele). 

Vahepeal asendas mind lavastajana ja kunstilise juhina oma poeg. Minult 
on küsitud, kas selline sugulus ei häiri. Absoluutselt mitte! See tuli talle 
kasuks — oma loomult on ta läinud emasse: võtab kõike liialt südamesse, sees- 
miselt elab kohutavalt läbi ebaõnnestumisi. Nüüd mind asendades oli tal 
märksa rohkem võimalusi sellisteks läbielamisteks! Need annavad kooli, 
tugevdavad kriitilist meelt, röövivad pisut enesekindlust ja panevad asjad 
õigesti paika. Vähemalt teab poeg praegu, «Vanalinna Stuudio» viie aasta 
järel, oma kohta meie kultuuripildis, kohta, mille taga on raudselt ta ise, 
ilma vanemateta. Kusjuures ema kiidab pidevalt ja mina laidan lõpmatult. 

Teater, mille ma olen teinud, pole mingi lõplik saavutus ega maailmaime. 
Selliseid võiks rohkemgi olla, kasu oleks missugune! Akadeemilised hakkak- 
sid ennast rohkem pingutama! See oli suur eksperiment, mis vastavalt või- 
malustele kasvab, võib-olla tigusammul, aga ma leian, et seni on toimunud 
enam-vähem normaalne areng. Kui see jätkub, ja tingimusel, et trupp jääb 
truuks oma žanrile, ei hakka iga hinna eest, iga päev võistlema Draama- või 
Noorsooteatriga, võib eksperimendist kümne aastaga kujuneda küllaltki kor- 
ralik teater. 


Madrus Švandja 
K. Trenjovi +«Lju- 
bov — Jarovajas» 
(lavastaja 1. Tam- 
mur), Draamatea- 
ter, 1952. 


Mitrofanuška D. 
Fonvizini «Aba- 
rikus» (lavastaja 
A. Rebane), Draa- 
mateater, 1951. 


Kas komöödiateatril ja estraaditeatril on mingi žanrispetsiifiline erinevus? Kas 
teile ei tundu, et erinevate žarite variatsioonid on praktikas viimasel ajal jäänud 
vaesemaks — on umbes nii, et naljatükk ja tõsine tükk? Seletage, palun, veel kord 
aabitsatõdesid. Millised erinevad žanritunnused võivad «naljatüki» üldmõiste sees 
peidus olla? 


Komöödia on pehme žanr, kipub rohkem nagu draama poole — nõuab 
küll kergust, kiireid sisemisi meeleolumuutusi, oskust töödelda publikut, 
isegi pöördumisi publiku poole, kuid ikkagi nii peenelt ja pehmelt, et seda ei 
pane tähelegi. Satiir aga just nimme eeldab oraatorlikku pöördumist, lahtisi 
kaarte, nii et seda on näha — mitte möödaminnes, aparte, vaid otse. Satiiri- 
teatri näitleja läheneb selles mõttes rohkem estraadispetsiifikale. Komöödia- 
teatri näitleja ei pea estraadiseadusi ja -raame tundma, piisab draamanäit- 
leja huumorisoonest. Aga satiirinäitlejal on juba teistsugune materjal käes: 
terav, piitsutav — seda tuleb mängida otse publikusse. Omal ajal oli üks kuu- 
lus vene satiirik, Smirnov-Sokolski, kelle omapära selles seisneski, et ta pais- 
kas kõik oma sõnad otse saali, minnes isegi nii kaugele, et pöördus konk- 
reetselt ühe inimese poole: «Sina! Oled sa võimeline mulle täna õhtul 
ütlema, et sa pole päeva jooksul midagi varastanud?» See inimene läks siis 
näost kas punaseks või roheliseks — äkki sattuski juhuslikult kaubandustöö- 
taja peale?! Estraad nõuab niisugust suhtumist. Raikin on särav estraa- 
dinäitleja, kuigi tema pole kunagi n-ö personaalselt kellegi poole pöördunud, 
ta abstraheerib probleemi, kuid töötab kontaktis publikuga, saalile. Ta ei vii 
stseeni, dialoogi läbi partneri. Tema põhimõte pole olnud: MINA —PART- 
NER—SAAL, vaid MINA—SAAL—PARTNER. Selline kolmnurk on 
estraadi põhiolemus — saali kaudu rikošetina lavale tagasi. Draamas öel- 
dakse selle kohta ülemängimine, üleviskamine, publikuga koketeerimine. 
Ja olekski nonsenss, kui Othello enne Desdemona kägistamist pöörduks saali 
poole, nagu otsiks sealt toetust oma kuriteole. 

Võtame veel näiteks farsi. See on näidend, mis peab olema juba farsli- 
kult kirjutatud. Komöödiat ei saa farslikult mängida. Farsil peavad olema 
oma spetsiifilised käigud — tünni kukkumine, veega ülepritsimine, auku 
lendamine, tordi näkku viskamine, komistused, klounlikud kukkumised jne. 
Aga ega sellest veel piisa, kui neid tõsimeelselt mängida. Seda peab män- 
gima hästi kergelt. Kõik need mured, mis teistes žanrites tunduvad tõsiste 
muredena, neid farsis ei ole; kui keegi sureb, siis farsis on see ka naljakas — 
surm, kummaline küll! Kõige traagilisem elusituatsioon on äkki naljakas, 
ei saa tõsimeelselt matma hakata: me matame ka naljakalt, kirst kukub 
maha või kadunuke teeb äkki häält... 

Vodevill on midagi muud, ehkki neil kahel on ka ühist. Kui vodevillis on 
asetatud tugev aktsent kiirele rütmile, tantsulisusele, siis farsis võib rütm 
olla ka aeglane. Näiteks Oblomovit võib mängida farslikult; Mihhalkovi 
filmis mängib Tabakov farslikult Oblomovi söömist, tema looduseimetle- 
mist, magamist, aegiust... see kõik on farss. 


Te olete nii pikka aega estraadi teinud, et tunnete vist juba üsna täpselt, kus asu- 
vad võimaliku ja võimatu piirid? Kas teatavate teemade tabud ajaga ka muutu- 
vad? 


Kui ma estraadil alustasin, siis olenes satiirivaldkonnas väga palju sel- 
lest, kes oli meie riigi eesotsas. Hruštšovi kõnedes oli palju humoorikaid 
näiteid. Kui lehtedes ilmusid tema sõnavõtud, siis oli ikka iga viie lause taga 
sulgudes: Naer. Elav naer saalis. Aplaus. Kestev naer... Seoses sellega 
muutus ka kriitika estraadil, me lausa tsiteerisime teda. Tulid tõsisemad 
mehed etteotsa, tekkis tõsisem suhtumine. Ikka on olnud nii mõõnad kui ka 
tõusud. Paraku selle järgi orienteerutakse. Ega mina selle järgi ei orienteeru, 
vaid need inimesed, kes töötavad vastavates toimetustes ja meie tegemisi 
reguleerivad. 

Olen küll aasta elust eemal olnud, aga arvan, et seoses praeguste muutus- 
tega meie elus üldse, seoses nende progressiivsete sammudega, mis partei ja 
valitsus on ette võtnud, muutub ka satiiris midagi. Loodan, et see kaja jõuab 
ka meieni. Ega ametkondades valitsev bürokratism üleöö muidugi kuhugi 
kao. See on läbi aegade olnud ikka nagu mundriau kaitsmine. Kui munder 
seljas, ega siis inimene suuda kohe ümber orienteeruda. Ta ei oskagi erarii- 

10 deid kanda. Pealegi pole ju tegemist noorte ja paindlike inimestega. Need on 


ikka üsna eakad inimesed, kellel on oma kindel arusaamine sellest, et pensio- 
nini tuleb elada vaikselt ja rahulikult. Sundige vanainimest tänaval liugu 
laskma?! Vaadake, mis sellest välja tuleb! Ma saan nendest mingil määral 
isegi aru, ise mõtlen ka juba vahel sellele, et võib-olla peaks pensionile 
minema ja kõigest eemale tõmbuma. Siis oleks ehk rohkem sellest operat- 
sioonist kasu, mis dr Sulling oma meeskonnaga minu kallal tegi. 

Mingi tagurpidikäik vahel siiski toimub. Ütleme N näidend sai täielikult 
tunnustava hinnangu kõigilt vabariikliku näidendivõistluse žürii liikmetelt. 
Žüriis olid väga kompetentsed isikud, kõik toonitasid ühel häälel, et näidend 
on huvitav ja omapärane. Žürii otsus on avalik, preemia on välja kuulutatud, 
raha on autorile välja makstud. Ja äkki — tõrge, keegi kuskil leiab, et ei tohi 
seda teksti lavale tuua, võivat midagi «ridade vahelt» välja lugeda. Mulle 
aga näib, et oma satiiriliselt iseloomult vastab näidend ka nendele problee- 
midele, millest kongressi eel üleliidulises ajakirjanduses on räägitud. 

Loomulikult võib näidendit lavastada ka vääralt, anda talle hoopis tei- 
sed rõhud. Aga selles ju ongi küsimus: miks me siisnäi dendile kunst- 
likke takistusi teeme, hindame ikka lavastust! 

Sama saatus tabas ju omal ajal ka Tšhaidze näidendit «Kolmest kuueni». 
Seda mängisid Liidus peaaegu kõik — Moskva Jermolova-nim teater, Gruu- 
sias Rusthaveli-nim teater Sturua lavastuses, Taškendis läks see 
Gvozdkovi lavastuses, suure menuga mängiti Lätis. Meil tekkis aga algu- 
ses tõrge, arvati, et see näidend ei vääri lavale toomist. Vastutavatel isikutel 
tekkis arvamus Riia Vene teatri lavastuse põhjal, mida parajasti Tallinnas 
külalisesinemistel mängiti ja mis minu arvates oli lihtsalt ebaõnnestunud. 
Seal oli peategelane, täitevkomitee esimees, antud ebasümpaatselt, näitleja- 
tüüp ise sisendas kuidagi antipaatset suhtumist temasse kui riigitöötajasse. 
Tuli mul siis vestelda, vaielda ja rääkida, kuidas mina seda tükki näen. Kui 
ma ühe stseeni ühes kabinetis lausa ette mängisin, siis kuidagimoodi tekkis 
usk sellesse, et näidend võib ka teisiti kõlada. Pärast võeti see lavastus kõi- 
kide instantside poolt heakskiitvalt vastu. Ma sain selle osatäitmise ja ka 
lavastuse eest veel Teatriühingu preemia. Nüüd soovitati ühel häälel seda 


Einari Koppel ja Eino Baskin TV PPB-klubis («Reklaamfilm») 1975. 


Gustav Heink H. Bahri komöödias «Mees, naine ja kontsert» (lavastaja V. Panso), Draama- 
teater, 1972. 


Edward IV W. Shakespeare'i kroonikas «Richard III» (lavastaja V. Panso), Draamateater, 
1975. 


A. Moskaliku ja K. Suure fotod 

lavastust XXVII kongressi päevil mängida. Tehti ettepanek mikrofon 
lauale panna ja ikkagi ära mängida, kuigi mu hääl pole veel korras. Nii et 
need liigsed tabud, hirmud ja ettevaatlikkus ikka eksisteerivad veel. 


Ilmselt ei omata kuigipalju ettekujutust interpretatsiooni võimalustest? Loetakse 
ainult teksti, alltekstist ja tegelastevahelistest suhetest tulenevaid võimalusi arves- 
tamata? 


Asi on selles, et ametiisik otseselt meie köögipoolega ei tegele. Ametnikud 
nagu ei kujuta ette, et lavastaja võiks teost lavastada hoopis teisiti, kui 
nemad teksti loevad. Sama lugu oli ka Gelmani «Ühe koosoleku protokol- 
liga» ja Udami «Vastutusega», ma olen kindel, et neid teoseid loeti omal ajal, 
enne lavalejõudmist mõnes kabinetis mitte eriti suure vaimustusega. Või 
võtke Mišarini «Seoses üleminekuga teisele tööle...» Andku valvsad üle- 
mused mulle andeks, aga meie teatritegijatest ei tea ma kedagi, kes nimme 
otsiks niisuguseid kahtlasi, kehvi näidendeid. Teatritegijaid tuleks rohkem 
usaldada ja anda hinnang valmis lavastuse kohta. 

Sama lugu, isegi keerulisem, on ka satiiriga, lühižanritega. Alalhoidlik- 
kuse, arguse taha jäävad pidama üsna paljudki väärtuslikud materjalid, 
mida võiks näiteks «Meelejahutajas» kasutada. Mul on praegu 30 uut Žva- 
netski intermeediumi, aga ma ei usu, et ükski neist saaks kohe raadios 
kõlada. Oeldakse, kullakesed, asi on meie vabariigi spetsiifikas! Meie oma 
autorid ja toimetajad on juba nii targad, et nad ei pakugi midagi niisugust, 
mis kohe läbi ei lähe. Milleks teha kahekordset tööd! Laisaks oleme läinud! 
Hakka nüüd selle mõnekümne rubla pärast kaks korda kirjutama! Kirjuta 
kohe selline, mis läheb. Kirjuta seentest, ei, neist ka ei tohi... Kirjuta põhi- 
liselt liivast: et ei raputata liiva, et on libe... Aga ära hakka puudutama 
meditsiini — ta teeb ainult head! Teeb küll, veendusin selles ise. Aga peale 
minu on olemas veel palju lihtsurelikke... 

Miilitsaorganitest ei ole näiteks midagi kirjutatud, aga kui palju müha- 
kaid on nende hulgas! Paar aastat tagasi sõitsin autoga oma hoovi, võtsin 
pagasnikust välja 3 pudelit «Jessentukid», miilits märkas ja pidas mind ees- 
kojas kinni: «Potšemu tõ vodku prodajoš?» Ma püüdsin küll seletada, et see 
on mineraalvesi. Tema jälle, et ta teab niigi, et on viin, tulgu ma temaga 
jaoskonda. Ja viiski mind jaoskonda. Ma kirjutasin Siseministeeriumile kae- 
buse ja mulle teatati kolme nädala pärast, et seda miilitsatöötajat on karis- 
tatud. Aga kui ma sellest nüüd följetoni kirjutaksin? Kes selle läbi laseks? 
Ja ometi vaatan ma Kesktelevisiooni saatest «Inimene ja seadus» niisugu- 
seid asju, et juuksekarvad tõusevad püsti! Meie «Poolt ja vastu» ETV-s on 


Kolonel Looseleaf Harper K. Vonneguti näidendis «Õnne sünnipäevaks, Wanda June» 
(lavastaja M. Mikiver), Draamateater, 1976. 


Grusiinlane estraadietenduses «Viimane rong», Filharmoonia, 1977. 


selle kõrval saade eelkooliealistele, sest me kardame paljastada suuri afääre, 
tõelist kuritegevust. Näitame põhiliselt neid näppajaid, kes virutavad kios- 
kitest närimiskummit ja vestleme nendega tund aega sel teemal, kui paha on 
närimiskummit varastada. Samal ajal kui miljoneid tõmmatakse sirgeks! 
«Literaturnaja Gazetast» loen vahel niisuguseid artikleid, et lihtsalt imesta, 
kuidas nad on julgenud ära trükkida — kust ma saan näiteks teada, et pool 
kalamajanduse ministeeriumi istub süüpingis. Keegi ei karda nimetada, et 
minister, ministri abi jne... Mind see isiklikult huvitab, mis toimub meie 
riigis. Miks ma peaksin sellest mitte teadlik olema? Kui palju mädaneb ladu- 
des puu- ja juurvilja! Aastaid seisab kallis, valuuta eest ostetud aparatuur 
lume ja vihma all! Loen igalt poolt, et nõukogude inimese süda peab niisu- 
guste asjade pärast valutama. Minul valutab, kui näen Jaapanist ostetud 
aparaati, mis päästaks tuhandeid inimesi surmast, seismas lahti pakkimata 
haiglahoovis, ja ainult seetõttu, et ostes ei mõelnud keegi, kuhu see paigu- 
tada, ta ei mahu selle maja ustest sisse, jne. Mina aga jäin ellu just tänu baro- 
kambrile, Tallinnas seda pole, aga õnneks on Tartus barokamber olemas, 
kuid see ei suuda mahutada ju kõiki haigeid. Ma ei oleks pruukinud ka kolla- 
tõbe saada, kui oleks olnud aparaat, mis maksab küll suurt raha, aga on või- 
meline näitama, et selles portsjonis veres on bakter sees — mulle poleks siis 
vereülekandel seda verd antud. Aimate isegi, mis tähendab pärast rasket 
operatsiooni kollatõppe jääda. Mu tervis oleks 80 % parem kui praegu. Võib- 
olla tuleks ikka sellele mõelda, kas osta niisugune aparaat või ehitada uus 
moodne kohvik ja sinna sisse kallis kohvikeetmisaparaat. Seda on muidugi 
ka vaja, aga mida on kõige rohkem vaja? Minu vaatevinklist tundub, et 
parem on haiglaid ehitada, eriti lastehaiglaid, selle asemel, et Poola restau- 
raatorite jõudu kasutades veel üks veinikelder või kohvik ehitada — «Kleo- 
patra» või «Eleonora» või «Carolina». 


Aga kuivõrd te siis usute satiiri kasutegurisse? Kas on lootust, et tõsised prob- 
leemid, millega ju ka satiir tegeleb, jõuavad ringiga tagasi nende inimesteni, kel- 
lest probleemide lahendamine sõltub? 

Ajakirjandus on selles mõttes tugevam mõjutamisvorm. Ma ei tea, millal 
ja kes selle välja mõtles, aga see on iseenesest hea, et kirjadele tuleb vastata. 
Keegi peab reageerima! 

Ametiisik ei saa ju vastata, et mind see ei huvita. Ta peab fakte kontrol- 
lima, asja korda ajama ja vastama. Aga teatris istuv inimene ei pea midagi 
parandama! Ta vaatab, naerab kaasa, tuleb koju, ütleb, et kõvasti pandi, ja 
unustab selle asja ära. Aga need inimesed, kes võiksid parandada — nad ei 

käi tavaliselt estraadikontsertidel. Vastutav isik peab seda žanrit siiski kül- 
lalt teravaks ja ei taha viibida saalis, samal ajal kui laval meie ühiskonna 
puudusi kritiseeritakse, kaudselt ka talle etteheiteid tehakse. Ta ei taha sel 
hetkel punastada. Temagi võib ju heast naljast lugu pidada, aga ta ei tule 
linnahalli või «Estonia» kontserdisaali. Seepärast ma ei usu, et 50 korda 
maha mängitud satiirietendus midagi radikaalselt muudaks. Iseasi kui ma 
televisioonis esinen ja juba konkreetselt mõnda asutust, ametkonda, veel 
enam, mõnda nime nimetan, noh, siis kahtlemata kontrollitakse asi üle, ja 
seejärel hakkavad tulema matsud, kas siia- või sinnapoole, tavaliselt ikka 
rohkem kriitikategijate poole. Sest enne, kui reageerida paha poole, on kom- 
beks kahelda, kas see, millest lavalt räägitakse, on ikka tüüpiline. Tüü- 
pilisus on meil väga tähtis probleem. Nii et satiiri mõjusfäär on ikkagi: 
MINA—PUBLIK—MINA. Pluss veel mõned järelkajad, mis on kabinetti- 
duni jõudnud siis, kui lavalt on midagi liiga teravalt öeldud. 

Siin ei tohi unustada veel üht asja, see on meisterlikkus. Meistrile on luba- 
tud rohkem, talle «antakse andeks». Tema esinemismaneer ja vorm on teist- 
sugune kui noorel, kes alles proovib laval satiirižanris kriitikat teha. Algaja 
võib seda teha nii mõnigi kord mustalt, robustselt, natuke liiga pretensioo- 
nikalt ning just see viimane ärritabki vastutavaid isikuid. Kui meil näiteks 
Nõmmik või Ever või Baskin midagi ütleb, siis on see midagi muud, kui 
ütleb teatrikooli tudeng või rahvateatri näitleja. Meistrid võivad rääkida 
valusatest, tõsistest probleemidest, algaja pisikesestki vihjest võidakse aga 
suur number teha. 


Olite nüüd pikka aega teatrielust eemal, küllap oli ka rohkem aega mõelda sellis- 
tele asjadele, millest igapäevakiires lihtsalt üle libiseme? 


Võib-olla tundub see kummaline, aga haiglas olles hakkasin mõtlema 
selle peale, miks me nii eraldi elame? Teatrid on üksteisest võõrdunud, Mõt- 
len siin sageli näiteks VTO kaminaõhtutele Moskvas, kuhu tulevad kõikide 
teatrite näitlejad. Need ei ole mitte niisugused näpust välja imetud üritused, 
keegi teid sinna minema ei sunni, kui tahate, siis tulete, kui ei, siis ei. Keegi 
valmistab ette programmi, üsna sageli on eestvedajateks olnud Jurski, Zva- 
netski, Borissova, Kazakov, Tabakov jne. Seal sünnib väga avameelseid jutu- 
ajamisi. Kas meil ei saaks niisuguseid asju teha? Omal ajal, 50. aastatel 
tegime Teatriühingu eestvedamisel «Estonia» fuajees iga-aastasi kapustni- 
kuid, kõikide teatrite näitlejad tegelesid sellega. Oli vaimu, tahtmist, viitsi- 
mist. Kas meil oli siis vähem tööd? Rohkem oli! Maad on võtmas mingisu- 
gune eraklikkus. Kui toimubki mõni ball, siis igaüks poeb oma nurka, imeb 
seal kokteili, mask ees, ei näe ka, kes ta on... Millest see kõik on tingitud? 
Eks me ole muutunud kalgimaks ja jahedamaks. 

Olin nüüd pikka aega haiglas, 9 kuud, sellest 4—5 kuud lootusetult ras- 
kes seisundis. Imeks panen aga seda, et leidus nii palju inimesi, võhivõõraid, 
kes saatsid haiglasse kirju ja lilli. Kui ma juba meelemärkusele tulin, nägin 
iga päev lilli kõikvõimalike kaartidega, küll oli asutustelt ja üksikisiku- 
telt. Aga need, kellega olin ühest supitaldrikust söönud, kellega koos alus- 
tasin, kellega möödusid loominguliselt parimad aastad — need ei teinud 
väljagi. Ei tulnud kordagi haiglasse, ei saatnud ühtki kirja, ei tundnud huvi, 
ei helistanud kordagi koju: kas sind on või ei ole?! See tegi tuska. Meie suhted 
on kuidagi formaalseks muutunud. Me käime harva üksteise juures külas, 
me ei istu koos. Aga näitleja on ju skomorohhi loomusega, peaks just roh- 
kem kontakte vajama. Peab vahel õhtuti lihtsalt istuma ja juttu ajama. Küü- 
narnukitunnet ei ole. Vaatasin arste, kes jäid haiglasse ületunde tegema ja 
istusid ööd läbi mu voodi juures, kuigi see polnudki võib-olla enam vajalik. 
Istusid mitmekesi ning püüdsid mu mõtteid kõigest traagilisest eemal hoida. 
Ärge arvake, et ma olen nüüd härdaks läinud ja edaspidi aina arste ülistama 
jään. Ma tean, et ka nende hulgas on inimesi, kes teevad oma tööd formaal- 
selt. Aga õnneks on ka teistsuguseid. Kui ma pärast rasket operatsiooni nak- 
kushaiglasse sattusin, siis need tohtrid, kes mind kiirabihaiglas ravisid, käi- 
sid omast vabast tahtest mind vaatamas ja haavu sidumas. Kui meie, näit- 
lejad, teeksime nii kohusetundlikult ja kollegiaalselt tööd nagu nemad, olek- 
sime oma kunstiasjades hoopis rohkem saavutanud. Muidugi, vereülekan- 
dele ei saagi minuti võrra hilineda, ei saa kella peale koju minna, ei saa ope- 

võimalda ärakäimist. Mulle tundub, et näitleja töö ka ei võimalda. 
Ometi leitakse selleks võimalusi. 

Inimlikkust on meie ümber vähe, aga väljaspool teatrielu peaks olema 
veel üks elu, mis inimesi ühendaks. Meil on aga vahel vastupidi. Tallinnas 
Vene teatris Võidu väljakul — lausa intriigide pesa! Kaebekirjad lendavad 
Moskvani jne. Kohe tekib perifeeriamaik. Mõtlesin kord, millest seal see ala- 
tine rahulolematus, püsiv opositsioon, ükskõik missugune peanäitejuht para- 
jasti tuleb või läheb? Teate, nad on kogu aeg solvunud, neil on tunne, et neid 
on solvatud sellega, et nad on provintsis, mitte omakeelses teatrimetropo- 
lis. Intriigid ongi provintsi tundemärk. 

Ka teistes teatrites on käärimisi olnud, mingil määral tuleb seda ette igas 
teatris. Olen Draamateatris neli peanäitejuhti üle elanud, mäletan hästi, 
mismoodi üks või teine ära läks ja tuli... Aga ma ei taha mitte vanu asju 
meelde tuletama hakata, vaid öelda, et minu meelest ei ole praegu ka Draa- 
mas õiget õhkkonda: mina jään ikka oma arvamuse juurde, et teater ei tohi 
ükski kuu eksisteerida ilma peanäitejuhita. Juba üks kuu on liiast! Ülevalt 
poolt võidakse küll arvata, et majas on kord. Aga ei ole, ei saagi olla! Kui üks 
mees vastutab, siis ühelt ka nõutakse, tema vastutab kogu teatri eest. Kolm 
meest vastutavad siiski vaid oma lavastuste eest. Teatrile niisugune trium- 
viraat kasuks ei tule. Pealegi ei tea näitleja nüüd, kellele orienteeruda. Aga 
näitleja tunneb alati vajadust kellegi poole pöörduda, kellelegi orienteeruda. 
See mõjutab näitleja kindlameelsust ja meisterlikkuse kasvu. Vaadake loo- 
dust! Kui lambakarjas puudub koer, kes karja koos hoiab, ja on ainult kar- 
jus, siis loomad tunnevad end kogu aeg häirituna. 


Te olete 35 aastat näitleja olnud. Tunnete näitlejakööki paremini. Mis võib põhjus- 

tada mõnikord näitleja loomingulise surma enne bioloogilist? 

Näitleja saatus ei olene alati näitlejast endast, vaid ka lavastajast. Kui 
näitleja on juba eos surnud, polegi suuteline midagi tegema, siis peab teatri 
juhtkond ja kunstinõukogu ta diskvalifitseerima. Nii kaua aga, kui ta on 
teatris, tuleb temaga eksperimenteerida, tuleb selles veenduda, et ta ei 
ole suuteline tööd tegema. Kui sa aga lavastajana oled endale ettekujutuse 
loonud, et näitleja X sulle ei sobi, ja nii mõtleb ka teine ja kolmas lavastaja, 
siis on lõpp! On olemas niisuguseid näitlejaid, kes lähevad õigel ajal ära. Ja 
neid, kes lahkuvad ehk liigagi vara. Velda Otsus, Linda Rummo — nemad 
oleksid võinud teha veel häbematult palju. Aga me ei saa ronida teise ini- 
mese hingeellu. Me ju ei tea, mis ajenditel ta lahkus. Ju siis mitte koketee- 
rides oma publikuga ja oma eluga. Võib-olla on tõesti parem vara lahkuda. 
Meie teatrites on minu meelest kümmekond inimest, kes võiksid rahulikult 
ära minna. Mitte midagi ei juhtuks ei teatri, publiku, lavastaja ega nende 
enestegi elus. Aga kui nad juba teatris istuvad, siis ikka paned nad kuskile 
sisse, hale hakkab! 

Näitleja ei tunne tavaliselt, kui on õige aeg lavalt lahkuda. Ja kahjuks on 
vähe ausaid inimesi, kes ütleksid: aitab! Kui jooksja ei suuda enam 100 m 
10,6-ga joosta nagu enne, siis ta peab ära minema. Tisler tunneb, kui höövel 
enam käes ei istu, või maalija — kui pintsel käes väriseb, maletaja hakkab 
kurbi järeldusi tegema, kui ta ei suuda ettenähtud mõtlemisaja jooksul 
enam krooniliselt oma käike ära teha. Järelikult lõpp, aitab! Näitlejal 
poleks nagu mingit kriteeriumi... Aga siiski. ON selliseid hoiatavaid 
märke! Esiteks, kui sul tekst enam pähe ei jää. Teiseks, kui sa ei suuda enam 
nii liikuda, nagu lavastaja nõuab. Kui hakkad juba spekuleerima, katsud 
igal sobival ja sobimatul juhul istuda, otsid mugavamat misanstseeni, aga 
lavastaja võib-olla tahaks, et sa selle teksti ajal hoopis jookseksid mööda 
treppe! Kui tantsida ei saa, siis markeerid tantsu kätega. Kolmandaks, kee- 
lekomistused, pudinad, kokutamised ja kordamised, tekst ei istu enam vabalt 
keelelihastel. See kõik on juba kergema vastupanu teed minemine. Oleks 
paras aeg väärikalt taanduda. Muidugi on raske seda enesele tunnistada. Näe 
minagi mõtlen nüüd vahel, et küll ma tellin välismaalt mingi salamikrofoni, 
peidan selle kuskile siia rinnale ja küll ma kuidagi ikka mängin. Agasee on 
tegelikult vale. Kui hääl ei taastu — mina selle peale ei lähe. Roman helis- 
tas ühel päeval: «Isa, on niisugune tükk, kus pereisa on kogu aeg laval, aga 
üldse ei räägi, ta perekond ei lase tal lihtsalt sõnagi vahele ütelda, ta ei saa 

osa... Aga üldreeglina — vigast näitlejat, invaliidist näitlejat ei tohi laval 
näidata. Ei taha seda, kui saalis hakatakse ütlema: «Mäletad, milline ta 
oli!?» On muidugi erandeid, vanu näitlejaid, kes säilitavad vormi, Liiger 
võib veel mängida. Reeki teater vajab... Vana Ants Jõge läks tarvis... 


Olete pärast siitmaailmast äraolekut kuidagi muutunud, leebemaks ..,? 


Leebemaks — see ei ole ehk õige sõna. Olen muutunud järeleandliku- 
maks. Olen hakanud vähem tähelepanu pöörama puudujääkidele, mis meil 
siin-seal esinevad. Olen lihtsalt vanemaks saanud, 56 aastat ikka juba turjal. 
Saan aru, et midagi enam ei muutu. Olen mõistnud, et ärritumine ja stress 
ongi need põhjused, miks ma haiglas olin. Ega mul süda halvem ole kui 
kellelgi teisel. Aga need 30 aastat estraadil ja 5 aastat «Vanalinna Stuu- 
diot» on mind pidevas stressiseisundis hoidnud. Isegi praegu. Eile käisin 
tööl ja üks näitleja tuli mulle ütlema, et ta ei saa proovi tulla, tal olevat «üks 
isiklik asi ajada». Mul lõi kohe pähe valu, just nimelt pähe — südamest tuli 
signaal, ja ma sain aru, et nüüd on õige moment tõusta ja ära minna. Kuigi 
ma tean, et niisugune vabandus on absurdne. Mis asju on näitlejal proovi 
ajal ajada?! Aga varem ma komistasin iga asja taha. Nael oli enne esieten- 
dust kuskilt dekoratsioonist väljas, ma tegin lärmi, riie ei olnud tolmuime- 


jaga puhtaks võetud, tegin lärmi, filter oli läbi põlenud, foto rippus viltu, ° 


puhvetis ei olnud korralikku valikut, trepikoda oli must... kõikide asjade 
pärast tegin lärmi. Professor Sulling ütles pärast operatsiooni, et ta on palju 
südameid näinud: «Aga sellist jahukotti, nagu teil, Baskin, pole ma enne 
näinud! See süda on ju ainult arme täis!» Mitukümmend mikroinfarkti 
võis seal olla! Üks natuur võtab kõik südamesse, teine ei võta, kolmas maan- 
dab oma pinge pitsi konjakiga. Ma olen nüüd aru saanud, et stressidest tuleb 
hoiduda. Mõistan väga hästi, et mulle on jäänud vähe, teist niisugust operat- 
siooni mulle enam ei tehta ja keegi garantiid ei anna — ega see pole teleri- 
parandus, et vahetame sul südame ära ja anname 10 aasta peale garantii. 
Elujõudu enam nii palju ei ole nagu varem, aga ega seepärast eluisu kadu- 
nud pole. Omad rõõmud jäävad, võin nüüd rohkem endale mõelda, kalal käia, 
edaspidi jalgrattagagi sõita, loodusesse minna. Võin ka mälestusi kirjutada. 
Mitte tööd teha, mitte kasulik olla, seda ma küll ei saaks. 

Mul on elu jooksul olnud umbes 4000 esinemist, olen 1000 m linti sisse 
rääkinud. Olen ka päris palju näinud, reisinud — välismaal ja Nõukogu- 
demaal. Minu raamatupidamise järgi on NSV Liidus 840 linna läbi 
kolistatud, rännatud Kaug-Idast, Jaapani mere äärest asuvast Merenga 
külast kuni Samarkandi rajooni kõige väiksema külakultuurimajani, mis 
mahutas 80 inimest. Ja kõikjal, kus ma ka ei esinenud, jäin ma eesti näitle- 
jaks, esindasin eesti teatrikultuuri, sest põhiliselt olen oma sõite nii või 
teisiti alustanud Tallinna linnast. Siin on mu kodu, Eestis pole ma end 
võõrana tundnud. 

Tuglas ja teater 


«Õieti on mu esimeseks arvustuslikuks tööks «Eduard Vilde ja Ernst Peterson» (1 908), 
kui mitte arvestada mõnd poolelijäänud katset,» kirjutab Friedebert Tuglas «Teoste 
sünnilugudes». Me ei pruugi teda täht-tähelt uskuda, sest vanameister pole talle 
omase nõudlikkusega mõnd varasemat trükis ilmunud arvustust kriitiliseks tööks 
lugenud. Tegelikult tuleb ta esimeseks kriitiliseks artikliks pidada teatriarvustust 
«Ühe näitemängu puhul», mis on kirjutatud Raimundi «Pillaja» etenduse kohta 
«Vanemuise» näitetrupi esituses ja ilmunud «Postimehes» 1903. aasta novembris. 
«Vanemuisest» on ta samas kirjutanud varemgi, juulis ja augustis ilmusid reportaa- 
žid-mõtisklused «Tulekahjul» ja «Rahvapidul». Teatriarvustajat Tuglasest siiski ei 
saanud. Võib-olla osalt ka seetõttu, et sajandi alguses eesti teater ei olnud Tuglase 
kriitilise mõtte jaoks veel esteetiliselt küllalt küps. «Eesti kirjandusest rääkides tun- 
dub tihti piinlik neid «ametisõnu», seda terminoloogiat kasutada, mis mujal on arvus- 
taja tarvitusel. Kui piinlik on seda meil teha aga iseäranis teatriarvustajal! K usagil 
Euroopa põletispunktides luuakse uusi teatri-õppe, tehakse uusi katseid näitelaval. 
Kusagil käib võitlus Max Reinhardti, Gordon Craigi, Stanislavsky nimede ümber. 
Mis meil! Oleme vaevalt näitelavalisest romantikast naturalismini jõudnud kõige 
vähenõudlikumas mõttes,» kirjutas Tuglas 1915. aastal (August Kitzberg näitekir- 
janikuna, «Eesti Kirjandus» nr 12, lk 370). 

Siiski on Tuglase kriitikal kokkupuutepunkte teatriga. 

Näitekirjandusest kirjutades on ta enamasti arvestanud tolle seost ajastu teatri- 
situatsiooniga (tõsi küll, vähem kui teatriinimesed, kes kipuvad draamakirjanduses 
nägema ainult «materjali» teatri jaoks). Otseselt teatrist on Tuglas kirjutanud-kõnel- 
nud teatrile kriitilistel momentidel, valutades südant oma kauaaegse kodulinna teatri 
«Vanemuise» pärast: 1903, teatrihoone põlemise järel, 1921, «Vanemuise» kriisi 
puhul, 1927, kui võimud sekkusid «Vanemuise» tegevusse, keelates pärast esietendust 
Mait Metsanurga «Kindrali poja» etendamise, 1935, mil «Vanemuise» teatrireforni 
avas teatrile uued võimalused ja 1940. kui juunipäevad tõid muutusi ka «Vanemuise» 
ellu. Hoopis omaette teema oleks «Tuglas ja tants» — nn plastilisest tantsust on ta 
kirjutanud vähemalt kaks eriartiklit, nendele keskendumine nõuaks aga juba pikemat 
peatumist. 

1935. aastast oli Tuglas teatris tegev organisatsiooniliseltki, kuuludes «Vane- 
muise» seltsi juhatusse, 1940/41 «Vanemuise» teatrivalitsusse. 

Tuglase enese teoste tee teatrilavale algas skandaaliga. Nimelt ilmus 1922. aastal 
Taavet Mutsu kirjastusel Richard Kullerkupu «Egüptuse pimeduses. Lõbus rahva- 
mäng 1 vaatuses jutustuse «Hunt» järgi lavastet». Et dramatiseering oli tehtud ja 
välja antud autorilt luba küsimata, lisaks veel kunstiliselt nõrk, protesteeris Tuglas 
dramatiseerija ja kirjastaja teguviisi üle ägedalt. Tuglase protestist hoolimata on 
teost amatöörlavadel mängitud. Kutselisel laval on Tuglase teosed esmakordselt alles 
1971. aastal: põimik «Muutliku vikerkaare all», Rakvere Teatris. 1975 esietendus 
M. Karusoo debüütlavastusena «Popi ja Huhuu» U. Kibuspuu, L. Petersoni ja K. Orro 
esituses (kõik neli olid siis TRK lavakunstikateedri üliõpilased), 1975 Nukuteatris 
«Väike Illimar» (dramatiseering ja lavastus R. Agurilt), 1977 Noorsooteatris kahest 
näidendist koosnev õhtu — «Inimese vari» E. Spriidi ja «Jumala saar» P. Volkonski 
lavastuses. R. Aguri «Väikest Illimari» on mängitud ka kahes Gruusia nukuteatris. 
da ongi kõik! 

Ühe teatriteksti kaasautoriks on olnud ka Tuglas ise. Et ta ei jäänud rahule H. Kal- 
lio dramatiseeringuga A. Kivi «Seitsmest vennast», siis tuli tal seda tõlkimisel töö- 
delda. F. Tuglase ja H. Kallio «Seitsme venna» dramatiseeringut on mängitud kahel 
korral, Draamateatris 1934 ja 1943. Kõige rohkem kordi on Tuglase teksti teatrilavalt 
kõneldud A. Kivi «Nõmmekingseppade» etendustel: 1934. aastast tänaseni on seda 

18 Tuglase tõlgitud näidendit lavastatud kaheksa korda. 


Elo ja Friedebert Tuglas 18. märtsil 1969 oma kodus, kui TRU komsomolitkomitee esin- 
dajad andsid rahvakirjanikuie üle esimese K. J. Petersoni nimelise kirjanduspreemia. 


Järgnev publikatsioon püüab anda ülevaate neist Tuglase artiklitest, mis käsit- 
levad «Vanemuise» teatrit. Teadaolevaist on välja jäänud ainuit vastus «Postimehe» 
ringküsitlusete «Mõtteid «Vanemuise» ümber» («Postimees» 1929, nr. 108). 

MOTevereGMU 


Tuglas «Vanemuisest» läbi aegade 


ÜHE NÄITEMÄNGU ETENDUSE PUHUL 


Pühapäeval, 22. nov. s. a. etendati «Bürgermusse» saalis Raimundi muinas- 
jutulist lauludega ilunäidendit «Pilla ja». Et tükk meil enam uudis ei ole, 
siis ei maksa «Pillaja» sisu siin jutustada. 

Tükil on 2 pääosa: mõned pildid kujutavad meile lihtsat, igapäevast elu, 
tema hääde ja halbade, tõsiste ja naljakate külgedega; teised kannavad meid 
aga «vaimude valda», kujutavad meie silmade ette hoopis teistsugust ilma 
ja elu. Need kohad, kus elu kujutati, läksivad ilusasti üle näitelava; peaaegu 
iga mängija oli omast osast aru saanud, nõnda et rõõm oli Eesti keeli näite- 
mängu sarnasel ettekandel näha. Iseäranis meeldisivad vaatajatele Valen- 
tin,' Roosa,” Vana naene,* Aednik' ja m. t.; kahju aga, et viimasel nimetatud 
isikul mängu sees nii vähe kaastegevust oli. 

Teise jao ettekandmine on juba palju raskem, — ja sellepärast ei läinud ta 
ka soovitaval tagajärjel korda. Meie ei või ega tohi siin kohut mõista; meie 
näeme nii mõndagi vabandavat põhjust. Eesti näitelava ja näitemäng on 
veel alles tõusmise teel. Meil ei ole mitte iseseisvat «näitlejate seisust», mis 
nõutava eelhariduse oleks saanud, vaid meie näitemängijad on enamasti 
suurema ehk vähema andega iseõppinud näitemängu armastajad, kes õhtu- 
tel pääle päevatööd kokku tulevad, harjutavad ning õpivad, ja siis priitaht- 
likult, ilma vaevatasuta, avalikka etendusi annavad. Sellega ei ole meil mitte 
elukutselisi näitlejaid (muidugi need maha arvata, kes elus ühtegi tõsist asja 
ei tee, vaid terve elu «läbimängivad»). Meie näitelavad on selleks liig keh- 
vad, kui et nende pääl suuremaid ja tähtsamaid toodeid ette kanda saaks. 
Seltsid ei jõua enestele tarvilikka näitelavalisi abinõuusid muretseda, ilma 
milleta ka õppinud mängijad liiva pääle kinni jäävad. Sellepärast ei ole meil 
ka õigust «Bürgermusse» saalis «Pillaja» etendajate käest rohkem 
nõuda,kuinad korda saatsivad, kuid soovidaonmeil, vaatajatel, ometi 
õigus. Võib-olla, et ka siin abinõuude puudus kaasa mängis. Iseäranis ei 
jõudnud nende piltide vaatamisel rahulik olla, kus Keristane" ette astus. 
Näitleja mängis ise kaunis hästi, aga nii mõnigi põhjus vähendas mängu 
mõnu. Nõnda tuli kolmanda pildi lõpul, kui Keristane «nõiduslikus hiilgu- 
ses» altari ette põlvili langes, sarnane viperus ette, et eesriie poole langemise- 
tee pääl kinni jäi ja alles paari minuti pärast alla vaos. Vaheajal kustus «nõi- 
duslik» valgus, Keristane jäi poolpimeda näitelava pääle rahva silma ette 
põlvitama ja terve «suurepäraline» mõju oli paari minutiga kadunud. Ise- 
äralised näitasivad ka need paar kohta, kus Keristane taeva-vaimuna v. Flot- 
wellile* ilmub. Väga naljakas ja raske on siis päältvaatajal uskuda, et ta 
õhus heljuvat vaimu näeb, kui silmade ees tema enese sarnane inimene laud- 
silda mööda astub. Oleks küll tarvis olnud rohkem ära varjata, enam uduseks 
teha. Minu arvates ei ole laeva ujumisel harilikult vee sulina asemel puude 
kolinat kuulda, ja aia jalgteel astumisel ei kõmise maapind ka mitte nõnda, 
nagu pööningupõrand... 

Meie ei taha siin mitte kohut mõista, aga vistist on meil õigus neid ülemal 
olevaid märkusi teha. 

Kõigist nendest vigadest ja puudustest hoolimata, mis vahest igaühele 
nõnda silma ei torganud, oli ettekanne, iseäranis lõpupoole, hää. Muidugi on 
meie päältvaatajatest õnnetuseks veel pool osa, kes neid näitlejaid, kes nal- 
jakaid ja narride osasid ette kannavad, enam auustavad ja ülendavad, kui 
tõsisema iseloomu kujutajaid. Nõnda antakse meil ka tihti tühistele pala- 

20 gani-veiderduse tükkidele, mis hästi erkusid kõditavad, suurem eesõigus, 


kuna tõsised palad kõrvale tõrjutakse. «Rahvas ei taha — aigutab...» Sel- 
lega on siis ka meie päältvaatajad selles süüdi, et Eesti näitemäng ja näite- 
lava alles nii madalal järjel on. Ja sellepärast võibgi rõõmus olla, kui meile 
lihtsate erkusid kõdistavate naljamängukeste asemel ka midagi paremat 
lauale panna on püütud. Vahest näitabgi see nüüd veel nii raske, kui kulud 
suured ja sissetulekud vähesed on, kuid — aeg asju parandab ja meilegi näi- 
temängu asjus parandusi toob. 

Praegu on «Vanemuise» seltsimaja muretsemine käsikorral. See on hää 
juhus, kus iga mõistlikult mõtleja inimene aitaks küsimusele seletust otsida: 
«Kuidas on meil võimalik meie näitemängu ja näitelava nii kaugele eden- 
dada, et nad meie rahva igale liikmele anda suudaks, mida nõnda igatsetakse, 
ja et meil enam igakord hääd pala võõrast lauast otsida tarvis ei oleks?» 
Vastus on väga lihtne välja ütelda, aga mitte nii kerge täita: «Meie peame 
enesele sarnase näitesaali muretsema, mis kõiki nõudeid rahuloldavalt täi- 
daks.» Meie peame seda tegema, muidu ei saa meie oma näitemänguga ialgi 
paremale järjele. Isegi teada, ei ole see mitte nii kerge teoks teha, kui sõnas 
ütelda. Olgu küll, et meil mõttessegi ei tohi tulla, et ennast mitukorda arvu- 
rikkama ja iseseisvama Ungari rahva kõrvale seada tahaksime, siisgi tule- 
tame enesele Pesti rahvusliku teatri algust meelede. — «Meil ei ole kellegil 
palju anda,» ütles tarviliku näitelava ehitamise poolt kõneleja «Vane- 
muise» seltsiliikmete koosolekul: «aga meid on palju.» Ja just sellepärast, et 
meid palju on, olgugi, et meie veeringud väikesed on, astume kokku, et asu- 
tada koda, kus Eesti näitemäng enesele koha saaks, kus ta võiks võrsuda ja 
kord vahest veel õitsedagi! vä 


«Postimees» 1903, 25. nov, nr 263 


«VANEMUISE» KRIIS 


Nii siis, «Vanemuise» lõpulik allakäik on algand. 

Läind tegevusaasta puudujääk kassan on 1.128.386 mk. Tulevase aasta 
puudujäägina on ette näht 3.929.800 mk. Ja see kõik rikkalikkude toetuste 
puhul riigilt ja kogukonnalt. 

Teaatrijuht A. Simm on lahkund omalt kohalt, samuti näitlejad pr. 
A. Altleis ja hra J. Põder, dekoraator Tuurand* ning muusikajuht 
J. Simm.' Uueks teaatrijuhiks on ajutiselt valit näitleja C. Treumundt.' 
Yhestki uuest näitlejast lahkunute ja yleyldse läbistikku väärituks muutund 
näitlejaskonna asemelle pole midagi kuulda. 

Pärast A. Simmi lahkumist leidus yhen Tallinna lehen etteheide: vaat, 
nii kaugelle on aet asjad sellega, et Simm lahkuma on sunnit. Meie oma poolt 
tahaksime ette heita: nii kaugelle on aet asjad A. Simmi ja tema vaimuosa- 
liste valitsusega «Vanemuisen». Sest allakäik pole algand mitte täna, Simmi 
lahkumisega, vaid juba aastate eest. 

K. Menning tõstis «Vanemuise» esimeseks kunstiteaatriks Eestin. Tema 
langus algas Menningu lahkumisega teaatrijuhi kohalt. Algusen elati veel 
kaua aega Menningu pärandusest: mängiti tema repertuaari, korrati tema 
lavastusi, vanemad näitlejad mäletid veel midagi Menningu koolist. Aja 
jooksul kasvas kõik samblasse. Ei leidund yhtki uut algatust, repertuaar jäi 
endiseks või täiendati ainult alaväärtuslikkude tehestega, paremad näitle- 
jad lahkusid intriigide pärast või tarretusid rutiini, uued «jõud» valiti 
ainult andevaesuse nõuet või kes teab mis motiive silman pidaden. Juhtijail 
puudusid igasugused esteetilised eeldused, teaatriharidus ja isegi huvi selle 
vastu. Teaater muudeti palagaaniks, kuhu oli häbi minna esteetiliste nõue- 
tega inimesel. Intelligent publikum võõrdus täiesti teaatrist, jant tõmbas 
yksi arvustusvõimetuid inimesi kokku, kelle «vaimustusest» näitlejaile kyll 
näis olevat. Kuid lõpulikult pööris isegi see hulk teaatrille selja, sest kino oli 
talle ikkagi huvitavam. 

Selle languse ajal oli «Vanemuise» muutund mingiks perekondlikuks 
ettevõtteks, mille kohta polnud kellelgi midagi ytlemist. Vähemalt Tartun oli 
vähegi valjum avalik arvustus võimatu. Teaater piirati teat poolt ylepääs- 
matu kaitsevalliga. Igale arvustuslikule etteheitele vastati ägedalt: te lõhu- 
te kultuurettevõtet! Ja ometi ei käind ka need kaitsjad pea iialgi teaatrin, 
kun oma silmaga oleksid võind näha, et sel ettevõttel kultuuriga enam 21 


midagi tegemist pole. See kaitse oli emba-kumba: kas variseerlus või rumala 
isa pime armastus oma hukka läind lapse vastu. Selle kaitsemyyri taga võis 
aga teaatri maitselagedus ja lohakus seda vabamalt lokata. Ta oli puutu- 
matu ja pyha kui Kaaba must kivi. 

Nende ridade kirjutajal oli kord yhe teaatri juhatusele lähedal seisva isi- 
kuga jutuajamine. Toonitasin teaatri viletsat seisukorda, ideevaesust ja 
lohakust. 

«Mis puutub see teisse?» sain vastuseks. «Mina teen yht ja teine teeb 
teist, — mis läheb see kolmandalle korda? Kas meie teie raamatuid arvus- 
tame, kui teie meie teaatrit kipute arvustama?» 

«Kuid teaater on ju yldine kultuurasutus, mitte mingi eraettevõte! » 

Sain vastuseks ainult ääretu halvakspaneva žesti sõna «kultuurasutuse» 
puhul. Ja see žest allegoriseeris täielikult teaatri vaimliste juhtide seisu- 
kohta vähegi kõrgemate esteetiliste nõuete vastu. See paistis alati välja, 
olgu mil puhul või kuna tahes. 

Kui aga avalikult mingi vabandusi tarvis oli, siis leiti neid ikka. Kui uute 
jõudude ja tykkide puuduse ning lavastuse armetuse pääle tähelepanu juhiti, 
siis leiti alati vabandust rasketen aegaden ja kitsasten oluden. Need olid 
syydi, mitte aga eneste andevaesus ja saamatus! 

Kuid kas ei rajat näit. Tallinna Draamateaater just samaden rasketen olu- 
den ja ei tõusnud tõepoolest mitte millestki huvitavaks kunstiasutuseks! Ja 
veel enam, kas ei suutnud näit. Vene trupp Tartu Saksa teaatrin mõnegi 
õnnestand etenduse pakkuda, ilma vähemagi välise toetuseta, kõige juhus- 
likuma inimmaterjaaliga ja otse lagedate näiteseinte vahel! 

«Vanemuise» on praegu nii aateliselt kui aineliselt pankrott. Tal pole 
teaatrijuhti, näitlejaid ega kellegi lugupidamist, ainult suured võlad kaelan. 
See on elav surnu. Taga ajaden suurte hulkade maitset, on ta nende hulkade 
maitsestki madalamalle langend. Sest, pagu kinnitetakse, oleneb «Vane- 
muise» näitelava rahaline puudujääk suurelt osalt just operettidest. Sellega 
on isegi kõige labasema publikumi maitset liig madalalt hinnat ega ole võid 
isegi teda teaatri meelitada. Kuid ka hulkadelle peab midagi väärtuslikku 
pakkuma, neid esteetiliselt kasvatama, mitte labastama. Nad oskavad seda 
instinktiivselt hinnata ja teaatrit aja jooksul oma poolt toetada, nagu näeme 
seda Tallinna alguslikult palju madalama teaatrikultuuriga publikumi juu- 
ren. 

Ei paista aga välja, et « Vanemuise» peremehed veel praegugi oma asutuse 
hukatuslikku seisukorda täiel valgusen näeksid. Nad pyyavad ainult paigata 
ja lappida endisel sihin, nägemata, et see siht neid just hukatusse viib. Näit- 
lejaskonna uuendamiseks pole seni midagi teht. Ja tulevase hooaja mängu- 
kava on nii kokku seat, nagu tahetaks veel neistki esteetiliste huvidega vaa- 
tajaist vabastuda, kelle kangelaslik ohvrimeelsus neid seni teaatrist eemalle 
ei lasknud jääda. 

Kuid Tartu nagu ylikooli- ja vaimliste huvidega linn vajab teaatrit. Kui 
«Vanemuise» Augiase talli ykski jõud maailman ei jõua puhastada, siis jäe- 
tagu ta täiesti rahule ja asutetagu uus teaater. Saksa teaatri ruumid ootavad 
peaaegu tarvitamata ja saal on ka kohasem kui «Vanemuise» oma. Mis andu- 
mus aatele, pysivus ja maitse isegi ilma kogemusteta võib saavutada, seda 
näitab Tallinna asjaarmastajate Hommikteaater. Sellen sihin tuleb ka Tar- 
tun õnne katsuda. 

Tallinnan on ainult kaks korda enam elanikke kui Tartun. Ja ometi suu- 
dab Tallinna, kõigi oma varieteede kõrval, kolme kunstiväärtuslikku teaatrit 
yleval pidada. Kas peame Tartu, yleyldise arvamise järele intelligendimat 
publikumi nii jõuetuks arvama, et ta isegi yht kunstiteaatrit ellu ei jõua kut- 
suda ning yleval hoida! 

Guasimodo 

TARTU TEAATRID 
«Laurits» ja «Elu ehitajad» Vanemuisen (10. IX 21 ja 11. IX 21) 


Kitzbergi «Laurits» — kurb esietendus. Vaevalt veerand saali publikumi. 
Ja seegi oman hõreduse tunden nukrustav ning apaatiline. Loomulikult kan- 
22 dus see mahajäetuse tunne saalist yle rampi, näitlejate tuju masenden. Ei 


suuda sarnast meeleolu võita ka näitlejad, kes palju paremini oma ylesannet 
vastaksid kui «Vanemuise» omad. Siin mõjuvad juba näitelava ja saal vas- 
tastikku loiutavalt, yhisloomingust kõnelemata. Tyhjad toolid ei ärata loo- 
misvaimustust — oleten jälle, et seda oleks. Me teame aga, kui vähe seda 
«Vanemuise» näitlejail ongi. Seda pahem! 

Nähtavasti oli uus näitejuht asja tõsiselt võtnud. Oli teht tööd ja pingutet. 
Kuid tulemus polnud kuum ega kylm, vaid leige. «Vanemuise» kohta iga- 
tahes viisakas. Ja kahtlemata polnud syydi igavustunden, mis õhtu äratas, 
mitte ainult sepad, vaid ka söed. «Laurits» ei kuulu Kitzbergi paremate näi- 
dendite hulka. See on skitsiline, habraste piirjoontega teos, ehitet mitmele 
konfliktile, millest aga yhtki põhjani pole kasutet. Ta kujud on siluetilised, 
liig vähe iseloomustet ja näidendi yle hõljub hõredustunne. Neisse inimskee- 
midesse võivad ainult suured näitlejad sooja verd valada. Niisugused aga 
puuduvad «Vanemuisen». 

Õieti on «Vanemuisen» praegu ainult kolm meesnäitlejat, keda yldse näi- 
telaval tohib näidata: C. Treumundt, L. Hansen ja F. Pettai, ning neidki yksi 
koomilisten osaden. Nad olid ka kõik mobiliseerit. Treumundti Luigega ja 
Hanseni Kyyslauguga võis kuidagi leppida, kui ka need miski meisterkujud 
polnud. Et aga Pettai Kiikajoniks on valit, sellega taheti nähtavasti autori 
Kiikajoni, selle erakonnajuhi ja väljapaistva ajakirjaniku kulul ainult paha 
nalja heita. Pettaile ei kõlba sarnased osad juba väliselt mitte, kõnelemata 
muust. 

Teised meesnäitlejad pidid pääasjalikult «massi» kujutama ja olid ka 
ainult mass. Vähestest naisosist olgu nimetet 1. Tüür, kes aga ometi rohkem 
inimest oma ossa ei suutnud panna, kui seda autorilgi on. 

Vähearvuline publikum hajandus teaatrist sama ykskõikse ilmega nagu 
keskpärasest kinost. Oli näht dramaatilist ettekannet, mis yhtki traagilist 
tunnet ei äratand. Ehk ainult siis — «Vanemuise» kurva seisukorra puhul. 

Kahtlemata, E. N. Falkovski «Elu ehitajad» õnnestus igapidi paremini kui 
«Laurits». Draama ise on kyll kirjanduslikult väheväärtuslik, teise-kol- 
manda järgu näitelavade jaoks sepitset, kun pole esialal, nagu muidu tyybi- 
lisen Vene näidendin, igavene targutus, vaid kinolised võtted ja žestid. Loiult 
seot neli pilti, asjata hulka kist kõrvalmotiivid ja tegelased, ja kogu see kalei- 
doskoobiline segu kyllastet mingi odava idealismi ning moraaliga. Eht tellit 
töö, millega sellelaadilise kauba muretsejad väledalt valmis saavad. Igata- 
hes, pisut veel rohkem drastilisi žeste — ja kohane kinole, kogu oma «syga- 
vuse» ning sidealismiga». 

Peab konstateerima, et «Vanemuisen» see draama kuidagi väljakannate- 
tav oli. Osad olid paremini ära õpit kui pikal ajal sen teaatrin oleme harjund 
nägema. Oli ka tööd teht lavastuse ja vähemalt naiste tualettide kallal. 
C. Treumundti arkitektina, L. Treumundti ta naisena ja A. Wismani' arki- 
tektiabina võis vaadata, samuti A. Laabust töödetoimetajana. Kuid see oli 
ometi kõik kuidagi ainult väljakannatetav, nagu öeld, mitte rohkem. Mingit 
loominguvaimu võis leida ainult C. Treumundti osa tõlgitsusen, nagu ta ka 
muidu omist kaaslasist yle ulatub. 

Mis aga praegusen «Vanemuisen» täiesti puudub, see on mingisugunegi 
idee, mingi esteetiline väljavaade. Ta näitlejaskond erineb provintsilinna 
asjaarmastajate trupist ainult oma pretensioonidega elukutseline kunsti- 
loojate kogu olla. Kui siin vahest mõni harv leidubki, siis võiks seda kasuli- 
kult ära tarvitada ainult esteetiliselt ja lavaliselt harit ning asjale andund 
teaatrijuht. C. Treumundt võib ise vahel hästi mängida, kuigi on tardund 
igavesse šablooni, kuid vaevalt suudab ta teaatrit praegusest umbtänavast 
päästa. Selleks on tarvis ideed, esteetilist maitset, katsetamisjulgust. Praegu 
on «Vanemuise» aga aatelage asutus. 

P. S. Käesolev kirjutus on pidanud eelmisest numbrist ruumipuudusel 
välja jääma. 

«Popi ja Huhuu», TR Konservatooriumi lavakunstikateedri VII lennu diplomilavastus, 1975, 
(lavastaja M. Karusoo). Popi — Urmas Kibuspuu. 


K. Orro foto 


«KINDRALI POEG» «VANEMUISES» JA — SELTSKONNAS 


13. septembril s.a. võisime Tartus näha eesti algupärase näidendi esimest 
suurlavastust — Mait Metsanurga «Kindrali poega». Oli tegemist suure- 
maid nõudeid asetava näidendiga ja suuremaid eesmärke taotlevate näitle- 
jate ning lavastusega. Et alles mõne päeva eest nägime siinsamas Bernard 
Shaw «Püha Johannat»,' siis avanes nüüd võimalus tõmmata roobasjooni, 
võrrelda ning teha järeldusi. Ja teaatriharrastaja võis tulla ainult ühele 
otsusele: ka meie suudame juba midagi. Meie näitekirjanik suudab haarata 
juba ajajärku närveerivaid suurprobleeme ja nendest tõusvaid konflikte, 
avardades sellega meie näitekirjandusel seni nii kitsaid ning väherõudlikke 
piire. Ja meie teaater suudab anda säärasele teosele vastavat lavastust, suu- 
rejoonelisi dekoratsioone ning ühtlast mängu. 

Mis puutub otsekohe näitlemisse, siis võis märgata paiguti veel esieten- 
dusele omast viimistlemattust ja vahest ka mõnede näitlejate ebavastavust 
neile määrat osades. Tahan uskuda, et kirjanik pole kujutlend kindrali” 
mitte nii kerget võitu õnnekütina, nagu ta esines näitelaval. Kui keegi tege- 
laste paremast tiivast on mõeldud tõsise, soliid mehena, siis just kindral. 
Tema võimupüüd võib meile olla poliitiliselt vastuvõtmatu, kuid inimesena 
ja oma isikliku traagikaga tundub ta siiski arusaadavana. Ta ulatub pää jao 
üle omast ümbrusest j ja võib seda hinge põhjas ainult põlata. Samuti tundus 
kindrali pojas" pisut palju «esimese armastaja» tüüpi, üks tema õpetajaist' 
oli siiski rohkem äkkirikas hangeldaja kui teoloogia professor ja politsei- 
ülem” liialdas farsi suunas. Pea erandita hääd olid aga vähemate osade gro- 
teskid kujud, kellelt ei saa nõudagi suuremat hingeelulist tõepärasust. Ja 
kõige päält, pr. M. Türk lõi preili Ronny nii raskes osas kuju, mis juba üksi 
suutis kanda kogu etendust ja anda sellele psükoloogilist sisu ning põnevust. 

«Kindrali poeg» näis laval täiesti läbi löövat. Seda võis otsustada põne- 
vuse järele, millega teda jälgiti kogu etenduse aeg, ja selle järele, millise 

24 hooga autorit lõpul esile kutsuti. 

«Popi ja Huhuu». Huhuu — Lembit Peterson, Popi — Urmas Kibuspuu. 
G. Vaidla foto 


JAKK ad 

Ja ometi, kui tähendasin alguses, et saime «Kindrali pojas» näha eesti 
algupärase näidendi suurlavastust, siis pean nüüd juurde lisama: meie ei näe 
teda enam, meie ei näe teda arvatavasi kaua enam mitte. 

/=---=/ 

«Looming» 1925, nr 7, lk 586 


«VANEMUINE» 70-AASTANE 
Väljavõte kõnest juubeliaktusel 6. oktoobril 1935 


Vae a 

Noore ja elujõulise rahva arengutee vaheldub kiiresti. Iga kümnend meie 
teadliku rahvusliku elu ajaloost on eriilmega, eriülesannetega, eriraskus- 
tega ja ka erijõududega viimaste võitmiseks. Ja sellepärast peavad ka kes- 
kused, mille ümber need jõud koonduvad, ennast tihti ümber korraldama, 
uuesti orienteeruma ning organiseeruma. Kui see ei sünni, siis tuleb parata- 
matuid seisaku- ja langusaegu. Ka « Vanemuise» käekäiku läbi aastakümnete 
tuleb sest seisukohast vaadelda. Ärgu takistagu juubelihetke ülev meeleolu 
meid nägemast tõsiasja, et «Vanemuinegi» oma ajaloo kestel pole alati seda 
olnud, mis oleks pidanud olema ja et ta üldiseid langusjärkusid on kaasa tei- 
nud, olles võimetu nende vastu abi otsima. Tema tee pole kaugeltki alati 
tähendanud võidukäiku ühest saavutusest teiseni, vaid siin on olnud ajajär- 
kusid, kus kõik endinegi on kaalul olnud. 

Tema esimene suur tõusujärk oli juba enam kui 60 aasta eest, ärkamis- 
ajal, ja teine ligi 30 aasta eest, millist ajastut on samuti nimetatud teiseks 
ärkamisajaks. Esimesele järgnesid möödunud sajandi lõpukümnendid ähvar- 
dava venestamissurvega, kuid kahtlemata avaldusid tollal ka meie oma 
ühiskonnas raske tahtejõuetuse märgid. Ning niisama kahtlemata tuli 
tollal ilmsiks «Vanemuisegi» tegevuses ideeliste püüete, kõrgemate kunsti- 
liste ja üldkultuuriliste tungide vähesus. Kui teise tõusujärgu järele küll 
meie rahva üldises elus aina edasipingutus on jätkunud, siis ei või seda ometi 
täiel ulatusel väita «Vanemuise» kohta. Näib, nagu poleks just selle võrratu 25 

«Jumala saar», Noorsooteater, 1977 (dramatiseerija ja lavastaja P. Volkonski). Margus — 
Lembit Peterson. 

väljavaadete ja ülesannete avardumise tõttu küllalt tähelepanu ning ener- 
giat jätkunud üksiku seltsi jaoks. Teda kandvad jõud pole suutnud igas suh- 
tes meie edasiruttava elu kohaselt ümber orienteeruda ja organiseeruda. 
Oleksime ebaotsekohesed ja saaksime valesti aru oma kohustusist, kui 
me selle tõsiasja, mis juba aastaid on üldiseks kõneaineks olnud, kas või täna- 
sel pidupäevalgi maha salgaksime. Sest sellega nõrgendaksime ainult oma 
tahet asjasse lõplikku pööret tuua. 

«Vanemuise» enese juhtivad jõud on ses seisukorras enam kui teadlikud. 
Ja «Vanemuine» algab oma töö kaheksandat kümnendit igatahes suurema 
pingega kui on olnud kunagi viimastel aegadel. Kuid needsamad juhtivad 
jõud on ka teadlikud, milliseid raskusi tuleb võita. Teame, selts on aineliselt 
enam kui raskes seisukorras, ja ühtlasi teame, et see seisukord ei või lõplikult 
paraneda, kui «Vanemuine» ei saa enesele uut, täitsa ajakohast teatrisaali.! 
Oleme seisukorras nagu 30 aasta eest, mil «Vanemuine» ei võinud enam 
rahulduda aguliseltsimajaga ega sellesse kuuluva vaimse sisuga, vaid teos- 
tas põhjaliku pöörde. See, mis siis saavutati, ületas kõik, mis oli tollal näi- 
data eesti avalikkusel. Kuid ühtlasi vastas see ikkagi oma loengute-, koosole- 
kute- ja pidusaali mõttega ainult tolleaegse avalikkuse nõudeile, ilma et 
oleks võidud ette aimata meie elu hilisemat avardumist ning eristumist. 
Nagu me siis ümber orienteerusime meie arengu kohaselt, nii peame seda ka 
nüüd tegema. Ja see teostub, see läheb korda, see õnnestub, kui me ainult 
tõeliselt tahame. 

Selle tahte nimel pühitsegem tänast juubelipäeva. Tuletagem tänuga 
meelde neid, kes kauges minevikus asusid tööle palava tahtega, et «Eesti 
pime tuba valgemaks läheks». Tuletagem tänuga meelde neid, keda sealt 
peale kuni tänapäevani on kannud tahe seda valguskollet edasi ehitada. Ja 
tõstku pidumeeleolu meis enestes julget ning tulist töötahet. 

Kohustagu meid «Vanemuise» minevik ja kohustagu meid «Vanemuise» 
tulevik! 


«Teater Vanemuine» 1935 nr 2, oktoober 


«Jumala saar». (Lavastaja P. Volkonski, kunstnik T. Virve.) 


H. Saarne fotod 


UUDE AJASTUSSE 


«Vanemuise» juba kolmveerand-sajandiliseks kasvanud ajaloo kestel on 
teatri asukoht, tegelaskond, tegevus ja suund mitu korda põhjalikult muu- 
tunud. Kuid mõni probleem on ikka uuesti esile kerkinud, leidmata siiamaale 
lahendust. 

Jälle ja jälle on tõusnud küsimus: kellele siis õieti toetub ning tegutseb 
see teater? 

See oli sajandi algul, kui ühes võõrkeelses väljaandes «Vanemuisest» kir- 
jutati: «Seltsi liikmed on «prostoi» elukutsetest, käsitöölised, mitmesugu- 
sed teenrid jne. Pea iga pühapäev etendatakse mingit kometit, draamat, lau- 
lumängu või operetti. Eilne teener ilmub täna kuningana; päeval köögitüd- 
ruk — õhtul lõikab loorbereid primadonna osas.» Sellist hinnangut peeti 
tollal kahtlemata haavavaks. Mõelda ainult: eesti väikekodanlus kogub 


vara ja võimu ning püüab suurte sakste kombel ka juba pisut peenemana 


paista, aga nüüd tahetakse teda ikkagi veel päris prostoina kujutada! Ja 
samuti haavusid näitlejadki, kuid kindlasti mitte kunstilises diletantismis 
süüdistamise, vaid just oma ühiskondliku seisundi paljastamise pärast. Sel- 
line on kord juba väikekodanliku vaimu valehäbi. 

Varsti pärast seda toimus aga nii «Vanemuise» juhtimises kui ka teat- 
ritegevuses põhjalik murrang. Seltsi juhid kuulusid nüüd vastuvaidlema- 
tult eesti jõukamasse kodanlusse ja sellega kaasakäivasse haritlaskonda. 
Samuti tõusis nüüd aguli seltsimaja asemele kesklinna teatritempel, kus esi- 
nes juba täiskunstiliste pretensioonidega elukutseline näitlejaskond. 

Kuid ühtlasi toimus just nüüd põhjalik pööre ka teatri laadi ja eesmärgi 
määramises. Siitpeale ei kuulnudki muud kui «rahvamaja» ja «rahvatea- 
ter». Sõna «rahvas» pidi olema selleks võluformeliks, mis laiasid hulkasid 
ligi tõmbaks. Kui palju see tõeliselt mõjus, seda teame kõik «Vanemuise» 
viimaste aastakümnete saatusest. See vastuolu sõna ja sisu vahel kujunes 
juba tahtmata lavastatud draamaks. 

Kui «Vanemuine» nüüd 25. septembril' jälle uksed avab, siis peab ta sel- 
lele vääriti mõistetud formelile viimaks ometi õige sisu andma. Tuleb lõpuni 

“Inimese vari», Noorsooteater. 1977 (dramatiseerija ja lavastaja E. Spriit). Haavotu — 


Aleksander Eelmaa, Ema — Hilja Varem. 
G. Vaidla foto 

tajuda, millised on klassivahedest vabaneva rahva kunstilised vajadused. 
See päev ei tohi tähendada ainult värske tüki esietendust ega vastse hooaja 
avamist. See peab tähendama sootuks uue teatrikunsti ajastu algust «Vane- 
muises». 

Selleks pingutagem kõik oma annet ja indu, tahet ning tarmu! 


KOMMENTAAEID «Teater Vanemuine.+* Sügis 1940 


Ühe näitemängu etenduse puhul. 
Katkendeid artiklist on avaldatud R. Põldmäe raamatus ««Vanemuise» teater 1881—1906» 
(Tln, 1985, Ik 122 ja 188), tervikuna ilmub siin teist korda. Sama etendust on arvustatud 
*Teatajas» 27. XI 1903. Muinasjutuline ilunäitlus lauluga 3 vaatuses, «Pillaja»+ esietendus 
märtsis 1899, F. Raimundi järele lavale seadnud D. Schmidt, C. Kreutzeri muusika, näitejuht 
August Puna, muusikajuht August Wiera. Tüki sisukokkuvõte ja ülevaade etenduse arvustus- 
test on antud mainitud R. Põldmäe raamatus. Allpool toodud osatäitjate nimed on oletuslikud, 
aluseks etendusekuulutused 1899. ja 1906. aastast. 

August Puna. 
* Amalie Konsa 
* Ilmselt neiu Jõgi (mängis 1906). 
Hr Leoni. 
Sophie Birkhan. 
Adolf Laas. 


«Vanemuise» kriis. 

Ilmub siin teist korda. 

' Mõlemad alates hooajast 1922/23 taas «Vanemuises». 

* Aleksander Tuurand siirdus dekoraatoriks Draamateatrisse, hiljem «Estoniasse». 1922 ja 
1923 kujundas veel mõningaid «Vanemuise» etendusi. 

* Ei lahkunud. 

' Lahkus teatrist hooajal 1922/23. 


Tartu teaatrid. 

Artiklist on avaldatud kaks esimest osa, mis käsitlevad «Vanemuise» etendusi. Artikli viima- 
ses osas arvustatakse Tartu vene teatri etendust «Mets». 

' Hiljem Aarne Viisimaa. 


«Kindrali poeg* «Vanemuises» ja — seltskonnas. 

Siin publitseeritakse artikli esimene pool, mis käsitleb «Kindrali poja» lavastust ennast. 

Väljajäänud osas tõrjub Tuglas parempoolsete ringkondade süüdistusi näidendi ja lavastuse 
28 aadressil ja protestib «Vanemuise» juhatuse teguviisi vastu. 


«Väike Illimar». Nukuteater (dramatiseerija ja la- 
vastaja R. Agur, kunstnik J. Vaus). Ema ja Illimari 
nukud ning näitleja Hendrik Toompere (Illimar). 


«Väike Illimar». Sohvi ja Illimar (nukud) ning näit- 
leja Malle Peedov (Illimar). 
H. Saarnv fotod 


M. Metsanurga «Kindrali poeg» ilmus 1925. aasta algul Tuglase toimetatud «Loomingus». 
Näidendi lavastas «Vanemuises» Eduard Türk. Eelreklaam (kahes «Postimehe» numbris) 
lubas lavastusest suursündmust. Kuid pärast menukat esietendust võttis «Vanemuise» juha- 
tus näidendi repertuaarist maha. Tekkinud kõmus unustati etenduse kunstiväärtuse hinda- 
mine hoopis ja küllap oli Tuglas ainus, kes etenduse ümber puhkenud poleemikas lavastust 
objektiivselt hinnata püüdis. 

1926. aastal lavastati «Kindrali poeg» Tallinna Töölisteatris (Draamastuudio trupiga, la- 
vastaja Rudolf Engelberg) ja Narva Töölisteatri avaetendusena, 1927 Pärnu Töölisteatris ja 
1928 Tartu Töölisteatris (« Vanemuise» näitlejate esituses, praktiliselt oli tegemist sama 
lavastusega, mis 1925 repertuaarist maha võeti). 

Näidendi saamisloost ja skandaalist on põhiliselt Metsanurga ja Tuglase kirjavahetusele 
tuginedes kirjutanud T. Haug (Lugu «Kindrali pojaga», «Keel ja Kirjandus» 1979, nr 11. 
lk 654—660, vt ka Ed. Türk. Sinilindu püüdmas. Tln, 1964, 1k 273). 

| Lavastaja Voldemar Mettus, nimiosas Liina Reiman. 

? H. Pulst. 

3 J. Põder. 

+ A. Mägi. 

5 R. Ratassepp. 


Vanemuine 70-aastane 

Kõne on peetud «Vanemuise» juubeliaktusel 6. okt 1935, pärast «Vanemuise» teatrireformi 
(vähendati seltsi võimu teatri üle ja võeti ametisse uus juhtkond, lähemalt vt E. Kampuse 
artiklist almanahhis «Eesti Nõukogude Teater» VI, 1k 272—273), avaldatud vastasutatud aja- 
kirja «Teater «Vanemuine» » teises numbris (1935, nr 2). Siin on publitseeritud kõne lõpuosa, 
milles on otseselt juttu teatrist, eespool vaatles Tuglas «Vanemuise» seltsi tekkelugu ja osa 
meie ärkamisajas. 

! 1906. aastal valminud «Vanemuise» hoone teatrisaal oli halva akustika ja nähtavusega, 
ajakohase saali sai teater pärast ümberehitust 1939. aasta sügiseks. Varsti pärast seda, 1944, 
hävis «Vanemuise» hoone sõjatules ja teater jätkas tegevust endises Saksa teatri hoones. 


Uude ajastusse. 
Artikkel on ilmunud pärast juunisündmusi «Vanemuise» bülletäänajakirja viimases numbris. 
Avaldatakse ka Tuglase nõukogudeaegse publitsistika kogumikus kirjastuses «Eesti Raamat». 
1 1940. a. 
Koostanud ja kommenteerinud 
ANDRES HEINAPUU 

Stsenaristika, meie kunsti heitlaps. VII 


KATKUST PÄÄSTAB AINULT AUSUS (CAMUS) 


OLEV REMSU 


Nüüd paljudele inimestele sõnavõtuks põhjust andnud artikli kirjutasin 
kokkuleppel ühe teise väljaande filmiosakonnaga. Seal lühendati 16-masina- 
kirjaleheküljeline tekst 7 lehekülje pikkuseks, paljundati mõnes eksemplaris 
ja jagati välja filmiametnikele ja -kunstnikele. Selgi moel põhjustas 
lugu sekeldusi. Eksemplarid ringlesid oma ringlemist, nende servadele 
korjus pliiatsikirjas märkusi: nõmedus! kadedus! autoril pole kinost õrna 
aimugi! Ka toimus katse korraldada Kinomajas artikli lühendatud variandi 
arutelu. Mind ei informeeritud, ja kui teade kavatsusest jõudis minuni 
kõrvalt ja aru pärisin, selgitati resoluutselt: minu osavõtt pole soovitav. 
Kellegi organiseeritud boikoti tõttu kukkus aga koosolekukatse hoopis 
läbi. Ikka leidus keegi, kes tahtis ainult kulisside varjus manipuleerida; 
katva vaikuse ja status guo-sõpru jätkuks meil isegi siis, kui eesti filmikunst 
täielikult põhja kõrbeks. 


A 
Vahest tasuks mälu värskendamiseks refereerida dispuudis avaldatut. 


1. MARK SOOSAAR: «Üks tabel ees- ja järelsõnaga», TMK 1984/2. 

See filipika jahmatas mind. Sõnavõtt sisaldab vigu ja moonutusi üle 
talutavuse piiri. Palun: «Paljudele autori seisukohtadele pole raske vastu 
vaielda, nagu näiteks: «Mitte mingil juhul pole see (stsenaarium) lõpetatud 
kunstiteos, olenemata sellest, kui visalt stsenarist ka oma taga ei ajaks.» 
Tuletame meelde, millised stsenaariumid on hiljem raamatusse raiutud. 
Kas.mitte «Amarcord», «Lend üle käopesa», «Tants ümber aurukatla» ...2» 

Alustagem korrektsusest. Mats Traadi stsenaariumist romaaniks saanud 
on «Tants aurukatla ümber». 

Seejärel huvitaks mind, kas MS teab, mis on raamatusse rai u- 
mine? Rahvaluule pruugis tähendab see üldse loomist, meie päevil 
raamatu loomist. Aga: kui millelegi tuleb midagi juurde luua, leiab 
kinnitust väide, et tegemist pole mitte lõpetatud kunstiteosega, vaid kunsti- 
teosega, mis vajab lõpetamist. Oletagem, et loogikalapsus on juhuslik, 
et MS pole filoloogilistes nüanssides kodus ja oma taas kord modernisee- 
ritud sisus tähendab väljend raamatu tehnilist tootmist, st trükitud 
stsenaariume, mis on saanud või pidid saama filmiks. Säärasel juhul ei 
kõlba loetellu «Lend(as) üle käopesa» ja «Tants aurukatla ümber», tõde 
ainult riivab « Amarcordi» nimetamine. Ka «Amarcord» ei ole klassikaline 
nn kirjanduslik stsenaarium (nagu näiteks «Halamisest pole abi» / «Moskva 
pisaraid ei usu»), pole filmi alus sõnade keeles. « Amarcordi» stsenaariumi 
üldlevinud variant olevat Fellini tunnistusel sellise kuju saahud alles filmi 
valmimise järel. Kes teab ka Fellini töömeetodeid ja selle vabadele assotsat- 
sioonidele rajatud filmi sisu, seda tõik ei üllata. Näideteritta sobimatu on 
«Lend(as) üle käopesa». See oli esmalt romaan, siis näidend, siis uuesti näi- 
dend, seejärel mitme mehe koostööstsenaarium, mida võtete käigus muudeti, 
kusjuures kõigis oma kolmes vormis eri autorite kirjutatud. «Tants...» 
oli vist algul (kes näeb autori hinge?) tõesti stsenaarium, kuid idee romaani- 
vormis realiseerimisele eelnes hiiglaslik ümbertegemine, mis selge igame- 
hele, kes seda romaani kas või eemalt on silmanud ja kel aimu, milline on 
filmikäsikiri. Nõnda et «Tantsu...» näide kinnitab just teesi, et stsenaarium 

30 pole lõpetatud kunstiteos. 


Ja nüüd leiame mahti näitamaks, et MS on kasutanud tsitaadi lühenda- 
mise tuntud ja läbiproovitud võtet. Nimelt on ta mind osundades kiskunud 
tervikmõttest irdu üksiku lause. Kaasanuks ta peale sõna «stsenaa- 
rium» teisigi sõnu eest- või tagantpoolt, osutunuksid spekulatsioonid 
läbinähtavaks. Lubatagu siin ja edaspidi luksust ennast tsiteerida: «Stse- 
naarium on alusmaterjal filmiks. Mitte mingil juhul pole see lõpetatud 
kunstiteos, olenemata sellest, kui visalt stsenarist ka oma taga ei ajaks. Filmi 
autoriks on ja jääb režissöör, temal.on voli suva järgi muuta stsenaristi 
ideesid filmi- ja režiistsenaariumis. Stsenaristi nimi kirjutatakse küll 
esimesena, aga küllap see on teatrist pärit halb harjumus. Näidendi 
tekst rändab iseseisvana teatrist teatrisse, maalt maale, nii et omaniku- 
märk on vajalik. 

Stsenaarium on alles verbaalne. Tulevane film pole jõudnud veel omasse, 
so kinematograafiakeelde, ja kasutab embrüonaalses staadiumis abikeelena 
sõnu nagu väikelaps pudikeelt ja arhitektuur joont. Siit kirjanike tihti ette 
tõrges hoiak, filmimeeste ja kirjanike igiriiu põhjus. Kirjandus algab 
sõnadega ja teostub sõnades, film algab sõnadega, teostub kaadrites.» 

Nõnda: jutt käib protsessist, st sellest, kuidas stsenaariumist saab 
film. Ent üksiknendingki, et stsenaarium on lõpetatud taies, on ekslik. 

Jälgime edasi Mark Soosaart: «Režissöör on filmi autor/ — — —/. Seda 
tunnistab ka Remsu. Samas aga arvab ta, et meie filmi päästab lavastajate 
ohjeldamine: «Tuleb panna piir režissööride isekirjutamisele, ekraniseerimi- 
sele, heita peast mõtted abile mujalt, rajada hoonele vundament — stsena- 
ristika.» Kategoorilise ekraniseerimispiiranguga püüab Remsu seisma panna 
klassika linaletoomise.» Oma artiklis ei räägi ma üldse klassika ekrani- 
seerimisest. MS on mulle inkrimineerinud laest võetud teo. Olen küll 
ekraniseerimise vastu ja' seda põhjusel, mis kindlasti ühele stsenaristi- 
rollile pretendeerivale operaator-režissöörile ei meeldi, kuid sõna «klassi- 
kagi» mul puudub. Ja miks olen ekraniseerimise vastu? Vastan oma 
varasema kirjutise sõnadega: «Režiikunst on olemuselt eelkõige ruumi 
organiseerimine elusate ja elutute, liikuvate ja liikumatute objektidega. 
Režissööri mõte töötab kinematograafilistes kujundites, ta verbaalne fantaa- 
sia lendab madalalt, süžee konstrueerimiseni ei küüni. Päästja leitakse 
kirjanduses. See on ekraniseeringute koletu vohamise põhjus eesti filmi- 
kunstis. 

Igal rahvuslikul kirjandusel on oma kindel ekraniseeritavuse maht. 
Kaduvväike protsent proosast, näidendeist ja poeemidest on ümberloodavad 
korralikeks stsenaariumideks...» (vt TMK 1983, nr 9 lk 17). 


MS süüdistab mind, nagu propageeriksin ma stsenaristikat Hollywoodi 
keskmiste kassatükkide vaimus ja ej nõuaks stsenaariumilt kontseptsiooni. 
Ja kuigi ma pole midagi pt a propageerinud, siis nüüd võin seda 
teha: ma võtaksin mütsi maha režidsööri ees, kes suudaks luua Hollywoodi 
keskmise kassatüki. Vaat, seda me ei oska, meil pole selleks ei vaimset ega 
materiaalset kapatsiteeti. Aga suure kunsti tarvis jätkub mõlemat. Ja kui 
keegi selle peale lausuks, et suurt kunsti võib ka põlve otsas teha, on see 
kas rumalus või tahtlik manipuleerimine. Taidlust tehakse põlve otsas, 
kunsti korraliku vaimse ja materiaalse baasi eeldusel. Ja kontseptsioon? 
Nõudmisi stsenaariumi kohta esitan ma kaunis iroonilises lõigus, ja seal 
vist kontseptsiooni puudutada ei tohiks? Seda on tehtud teisal ja mitu 
korda; seal, kus on nõudmised stsenaristile — stsenarist peab olema 
kunstnik; minu esteetiliste tõekspidamiste järgi tähendab see eelkõige 
sõnumit/kontseptsiooni. 

Ent Jälgigem MS-i väidete loogilist telge. Alustuseks pooldas ta seisu- 
kohta, et stsenaarium on iseseisev kunstiteos. Seejärel kaitses klassika 
ekraniseerimist. Esimene ja teine on omavahel vastuolus: näiteks «Sõja ja 
rahu» stsenaariumi ei saa iseseisvana käsitleda, see pole romaani kõrval 
isegi kunstiteos. Kolmandaks (selle juurde jõuame kohe) on MS nn autori- 
filmi apologeet. (Kasutan siin ja edaspidi terminit «autorifilm» MS-iga 
samas, meil levinud moonutatud ja kitsas tähenduses.) See ei sobi kokku ei 
esimese ega teisega. Milleks režii, kui stsenaariumiga on kunst tehtud? 
Milleks toetumine teisele mehele (klassikule), kui üks mees igatseb üksinda 
filmi teha? MS-i oponeeringud on üksteisele vastukäivad. 

Kuidas siis suhtuda MS-i põhiargumenti — tabelisse? Teda olevat selle 
koostamiseks inspireerinud rajoonilehtede lüpsitabelid, ent need kajastavad 
teatavasti hetkeseisu, MS-il aga pole tabelis viimast tosinkonda aastat, 
mis maailma filmikunsti ajaloost moodustavad terve seitsmendiku, ja meile 
lähima seitsmendiku. MS opereerib minevikuga: «Seda küll üksnes teh- 
nilistel põhjustel moodsa käsiraamatu puudumise tõttu.» Niipalju võima- 
lustest — minul ja raamatukogudel pole isegi nii head allikat kui MS-il. 
Vananemisele lisaks seisneb tabeli teine põhiviga selles, et see ei lahuta 
ekraniseeringuid ja originaalstsenaariume (pealkirjade tundmine ei aita 
alati) — mäletatavasti oli juttu just sellest. Kolmandaks ei näidata, kas 
nn autorifilmide autorid olid samaaegselt produtsendid või mitte, ilma 
selle infota jääb argumentatsioon tühjalt õhku rippuma. Neljandaks: 
tabel ei teata, mida teevad mujal Eesti tasemel mehed. MS peab oma tabelit 
objektiivseks, kuid pole uudis, et igasuguse statistilise materjaliga saab 
tõestada soovitut, sest ükski statistika pole kõikehõlmav. Nii materjali 
korjamise kui ka hilisema esituse aluseks on alati subjektiivne valik. MS 
ise oma koostamisprintsiipidest: «Kui koostaksime ka tabeli? Võiks ju ka 
uurida keskpäraseid pilte, kuid kunstis keskmisele orienteerumist nimeta- 
takse lühidalt — kitš. Seda sõna pelgab isegi paadunuim kitšivorpija. 
Niisiis — vaataksime, mis määral on lavastajad autoriteks teistelegi filmi 
komponentidele? Eeskätt huvitab meid käsikirja kaasautorlus ehk teiste 
sõnadega — filmi tuuma loomine.» Avameelsemalt on võimatu. Aga mis 
siis, kui meid oleks eeskätt huvitanud tõestada, et kogu maailma filmi- 
kunsti ajalugu seisneb nn autorifilmide loomises? Ka säärase sihiga 
tabel olnuks hõlpsasti koostatav. Ja mis selgub MS-i tabelist? See, et sugugi 
mitte kõik head režissöörid ei tee nn autorifilme. Meil Eestis pretendeerivad 
sellele kõik (olukord on küll niisugune, et alati see ei õnnestu), absoluut- 
selt kõik nooremad ja keskealised režissöörid. (Vanem põlvkond kummali- 
sel kombel mitte. Ju on see meie geniaalne rahvuslik eripära hilistekkeline.) 
See kompromiteerib: ei saa ju ometi olla kõik meie nooremad-keskealised 
režissöörid üheaegselt nii lavastaja- kui ka stsenaristiandega. Ja üldse, asi 
on lihtsam: kui keegi tahab olla nii stsenarist kui ka lavastaja (ning võib 
olla koguni veel operaator ja peaosaline), siis teda harilikult ei huvita 
kunst, vaid sissetulekute suurendamine kunsti arvelt. 

Kunst püüab endast rahalõhna eemale peletada. Kui kunst nõrk, on asja- 
mehed temast üle. Ja kui omakasupüüdlik surve osutub kunstist tuge- 
vamaks, siis kunst kaob, nagu ta on kadumas eesti filmist. 


Aeg-ajalt meeldib MS-ile kiruda kitši. Nüüd on ta lisaks teoreetilisele 
valgustustööle rikastanud meid konkreetse-praktilise näitega. Tulihingeli- 
selt kitši põlates on ta ise seda produtseerinud, tema debatt pole muu kui 
publitsistikakitš. Ja nagu igas kitšis, on selleski üksnes ettevaatlik tõe- 
kanal: «Aastaid on eesti filmikunsti hädasid otsitud. Et seda piisavalt 
juhtida pole osatud, selles ollakse üsna üksmeelsed. Aga juhtimishädasid 
kohtame praegu teisteski eluvaldkondades.» Rohkem juhtimise kriitikaga 
MS-i artiklis ei tegelda. Ent mis siis, kui torumajanduse ja kinganduse 
spetsialistid arutaksid samamoodi: miks peame meie oma juhtimisviga- 
dest kõnelema, kui filmikunstis seda ei tehta? 

P.S. MS-i filmid meeldivad mulle. 


2. AIGAR VAHEMETSA: «Stsenaristi ainuke šanss», TMK 1984/2. 

AV on julgem. «Tallinnfilmi» stsenaariumide toimetuskolleegiumi pea- 
toimetajana (tema sõnavõtt on dateeritud detsembriga 1983, mil AV oli 
kenasti ametis) tunneb ta asja: «Stsenaariume näikse nagu olevat, aga filme 
ei ole ega stsenariste ka mitte. [— — —] Stsenaariumideasjandust ja seega 
suurel määral kogu filmitootmist ümbritseb mingi eriline, raskesti formu- 
leeritav psühhosadismi õhkkond. Ühelt poolt on kangesti vaja filme: «Tal- 
linnfilmi» kui isemajandavat tootmiskombinaati ähvardavad filmide vähe- 
suse tõttu finantsraskused ja madal tööhõive; kõik kinosüsteemi lülid 
peaksid võitlema nagu üks mees selle eest, et filmid tuleksid. Teiselt 
poolt läheb aga iga uue stsenaarse kavatsuse, iga uue potentsiaalse 

pidi käivitamiseks on loodud viimastel aastatel vastav sotsiaalpoliitiline 
kliima.» 

Ja tagurpidi käivitajad saavad palka. Kino maksab oma õõnestamise 
kinni. 

AV tähelepanekud on terased, kuigi minu arvates pole tegemist erilise, 
raskesti formuleeritava psühhosadismi õhkkonnaga. See psühhosadismi 
õhkkond on tavaline seal, kus mängus rahad ja madal eetika. Siiski jäi 
AV-st mulje, et ta (nagu MS ja mitu järgmist sõnavõtjat) ei aja üldist 
asja, st sõdib rohkem isikliku läbilöömise nimel. Sellele vihjab pealkirigi. 


8. ILMARS BURVIS: «Läti filmidramaturgia muredest», TMK 1984/2. 

«Riia stuudios on viimase viie aasta jooksul loodud 44 mängufilmi. Kui 
võrrelda naabervabariigi Eestiga, kus aastas lastakse ekraanile ainult kolm 
mängufilmi, oleme tõelised gigandid. Aga samal ajal jõuab eesti kineastide 
loodu poolde maailma, võidetakse auhindu filmifestivalidel ja enamik nen- 
dest töödest on kunstiväärtusega.» Olen ma asjata pahandanud? Täname 
komplimendi eest, aga ärgem siiski laskem endale mett moka peale 
määrida. Edasi IB: «Ajavahemikul 1977—1982 filmiti Riia stuudios 17 
mängufilmi külalisstsenaristide ettepanekute järgi ja 5 filmi stsenaariu- 
mide toimetuskolleegiumi liikmete poolt esitatu põhjal. Ükski neist filmidest 
ei saa uhkustada oma kunstitasemega.» «Tallinnfilmis» on lood praegu 
hullemad: 1985. aastal tootmises olevast neljast filmist ei tehta ühtki 
originaalstsenaariumi järgi, kahel juhul on stsenaristiks külaline, kusjuures 
stsenaariumi aluseks ühel juhul eesti ja teisel juhul ameerika proosa. 

Maalitud pilt pöörab mõtted kurvale rajale. Meilgi räägitakse filmide 
aastaproduktsiooni (nn ühikute) forsseeritud suurendamisest. Ootab meid 
ees Riia stuudio olukord, mida on kritiseeritud isegi NSVL Kinoliidu 
pleenumil? Karta on. Ja mis välistaks selle? Ainult tugev rahvuslik stse- 
naristika. 


4. VIKTOR SLAVKIN: «Inimene ei ava ennast kohe», TMK 1984/9. 

«Pikka aega ehitasime endile kindlaid mudeleid ja hiljem pidime neid 
võrdlema eluga. Teinekord jäi mudel kunstlikuks ja elu temas polnudki. 

Nüüd, kui elu on stabiliseerunud, oleme mitmete sotsiaalsete ja ajaloo- 
liste protsesside tulemusena hakanud elu uurima sellisena, nagu teda näha 
tahaksime. Ja ka inimest oleme hakanud vaatlema mitte ainult ideaal- 
kujus, vaid sellisena, nagu ta elus on.» 

Tore. Kahjuks pole siin juba minevikuvormis väljendatud mõtted küün- 
dinud kõigini, leidub ametnikke, kes ikka nõuavad mudeleid ja ideaal- 
kujusid. 

Mulle on VS-i sõnavõtt rahustavaks vahepalaks. Autor räägib osalt vene 
dramaturgia nn uue laine, osalt iseenda nimel. On solidaarsust, on indivi- 
duaalsust. (Kelle või millega identifitseeruvad meie dramaturgid?) Isiklik 
realistlik maitse esitatakse sorava seletusega. Mulle on alati meeldinud 
inimesed, kel isiklikku maitset, veel enam need, kes seda põhjendada oska- 
vad. Oleks meil nii ideekindlaid dramaturge! Valitsevad mahedad toonid 
ja seltsimehelik vaim kolleegide vahel. — Meie selle kandi pealt just ei hiilga. 
TMK toimetus on õigesti talitanud, lülitades selle väljapeetud kirjutise 
kirgi maandama. On ju asjal teinegi, tähtsam külg — kutsevilumuse, 
kunstnikusõna külg. Peame oskama stsenaariume kirjutada organisat- 
siooniliste takistuste kiuste. Eriti ohtlik oleks võimalik tendents, et me 
püüame oma professionaalset mannetust varjata ülemuste siunamisega. 
VS-i lugegu kõik, kel himu teatri- või filmidramaturgiat teha, see on üks 
tugevamaid väljaastumisi. 


5. LEMBIT REMMELGAS: «Tšehhid diskuteerivad», TMK 1984/9. 

Üllatab diskuteerivate tšehhide madal teoreetiline tase, ja seda nende 
filmikunsti «Oscarite»-rohkuse juures. 

Mis sobib kõrva taha panna? Et USA-s tuleb ühe valminud filmi kohta 
10—12 stsenaariumi, SDV-s 4—5, Tšehhoslovakkias vähem. Kui palju 
vähem, see ei selgu. Kas tõesti realiseerub neil iga teine-kolmas filmi- 33 


käsikiri? Ja seda olukorra juures, kus «FAMU õppejõud Vladimir Bor 
võrdleb stsenaariume košmaariga, mis ei kao isegi siis, kui ta öösiti ärkab: 
«Stsenaarium vedeleb ikka laual. See on küll ainult lootusetu täiskritsel- 
datud paber, kuid ma kardan teda. Autor on hall ja andetu, kuid tal on 
mõjukad suhted. Kriitiliste märkuste peale naeratab ta üleolevalt: küll 
režissöör kõik kuidagi korda seab. Miks ta küll kirjutab? Ja just stsenaa- 
riume? Võib-olla ta ei tea, et stsenaariumi kirjutamine on kõige vähem 
tasutav...» 

Võrreldes kirjeldatud olukorda situatsiooniga meil, peab nentima: a) meil 
on stsenaariumi kirjutamine tasuv töö, sestap intriigid; b) meie stsenaristid 
ei naerata üleolevalt; c) aga kui režissöör osa stsenaariumi honorarist endale 
tahab? Siis tehku selle eest töödki; d) miks üldse töötatakse halli ja andetu, 
mõjukate suhetega autori stsenaariumi kallal? 

Peatugem punkt d juures. Oletagem kas või hüpoteetiliselt, et ei aeta 
taga ainult omakasu. Või vähemalt kuulutab halli ja andetu stsenaristi 
peatoimetaja, et tema ei aja taga omakasu. Oletagem koguni, et kahtlast 
mängu motiveeritakse kunstnikukasuga, näiteks, et halli ja andetu stsena- 
risti mõjukate suhete kaudu õnnestub parandada stuudio tehnilist baasi, 
muidugi ainult siis, kui stsenaarium õnnestus ära osta ja käiku lasta. 
Mis juhtub? 

Afääri resultaat — vilets film — rikub stuudio mainet, võib sündida 
seegi, et paremad mehed ei soovigi enam stuudioga tegemist teha. Vähe 
sellest. Sellise töö läbisurumise mehhanism mürgitab õhkkonda, nõuab 
avaliku arutelu asemel salatsemist ja sosistamist, aususe asemel valetamist, 
ja see on tupik, kust pole pääsu. Kunstikriteeriumid on asendunud äri- 
kriteeriumidega. Parimagi täppiminemise puhul — stuudio saab uue 
varustuse — on kannatajaks kunst. 


6. TEET KALLAS (pealkirjata), TMK 1985/3. 

«Ma ei tea, kuivõrd soovivad veel kord õnne proovida need kümme või 
kaksteist eesti kirjanikku, kes osalesid hiljuti ühel vabariiklikul konkursil. 
Minu teada pole ükski sellel konkursil esitatud stsenaarium ühtki režissööri 
huvitanud. Seda, et nad kõik kõlbmatud, tühised, ebaspetsiifilised on, ei 
saa ma kuidagi uskuda. Kedagi ei lohuta see, et ka teised selles konkursis 
osalejad «põrusid läbi» — ajakirjanikud, kinotöötajad, sõnaga, inimesed, 
kellel eeldati olevat stsenaristivõimeid. Siinkohal lubatagu mul küll pika 
küsiva pilguga oma heade tuttavate, meie andekate režissööride poole 
vaadata — milles siiski asi? Usun, et teil kõigil on oma kinnisideed ja 
meelisteemad, hingele kallid kujundid ja sõnumid, aga ei saa ju lõpmatuseni 
loota õnnelikule juhusele, gastrollstsenaristidele Moskvast või Vilniusest. 
Või klassika ekraniseeringule. Ilma kaasaja kirjaniku kaasaegse stsenaa- 
riumita jääb rahvuslikus filmikunstis midagi üsna määravat puudu.» 

Tõesti, bürokraatlikud, kinnised meetmed ei aita meid. Kindlasti on 
nimetatud üritus kuskil paberites kirjas plusspoolel — abinõud stsenaristi- 
kakriisi ületamiseks on tarvitusele võetud. Ent tegelikult tekitas lohakalt 
organiseeritud konkurss ainult paksu verd, rikkus kõlbelist õhkkonda. 

Esteetikateooriat puudutades jookseb TK jutt rappa nagu alati. Mida 
arvata näiteks niisugusest seisukohast: «Aga et film kannatab tinglikkust 
märksa vähem kui kirjandus, seda peaksid meie küllalt kogenud noore- 
magi põlve režissöörid teadma.»? Millist üldtunnustatud kolmest ting- 
likkusemõistest TK kasutab, jääb arusaamatuks, ja pole olulinegi: ebaõige 
on ta seisukoht igal juhul. Tinglikkus on eristatav ja mõõdetav teoseti, ka 
väikežanriti; suurte žanrite (kirjandus, arhitektuur, muusika, filmikunst 
jne) grupeerimine tinglikkuselembuse või tinglikkusetaluvuse järgi on 
katteta spekulatsioon. Kui aga TK on tahtnud oma lausega öelda, et 
tänapäeva filmikunst eelistab selgust ja klassikalist süžeed, siis on tal 
õigus. 

Ent TK on üks väheseid disputeerijaid, kes ajab üldisi asju, kel süda 
valutab meie filmikunsti pärast: «Võimalusi üksteist leida on ju üsna mitu, 
kirjanikud ja režissöörid. On koguni võimalus stsenaarium kahasse kirju- 
tada. Mitte formaalselt, vaid sisuliselt.» Kuigi lipsab keelele küsimus: kas 

7. VADIM ABDRASITOV: «Kaksikautorlus», TMK 1985/3. 

See kirjutis, mis võinuks kanda pealkirja IDEAALNE KOOSTUOG, on 
kantud kõrgest eetilisest ja professionaalsest kultuurist. Saame vastuse ka 
küsimusele, miks VA teeb häid filme. 

Mis takistab meid VA ja Aleksandr Mindadze kombel töötamast? 
Usun, et midagi sellesarnast pidas silmas TK-gi, kui ta soovis kirjanikku 
ja režissööri kokku juhtida. 


8. MATI UNT (pealkirjata) TMK 1985/3. 

Mõned peavad MU-d vastutustundetuks, just tema intervjuude ja sõna- 
võttude tooni tõttu ning eriti «Loomingus» 1985/7 ilmunud dialoogi 
järgi. Mina sellega päriselt ei soostu, ma haistan provokatsioone. Tema 
debatis on vasturünnakule peibutavaid passusi: pretensioonid režiile, saade- 
tud mööndusest, et: «Ülesvõtmine nõuaks muidugi oskusi, aga sel juhul 
aitaksid kindlasti väga hea operaator ja teine režissöör.» On (tahtlikku?) 
primitiviseerimist: «Kinos algab kõik muidugi sellest, kas tahetakse kol- 
lektiivset või individuaalset loomingut. Ajaloost on teada mõlemat, esimest 
nimetati vähemalt omal ajal Hollywoodi süsteemiks, teist Euroopa omaks.» 
Nii lihtne see asi pole, ja mis puutub stsenaariumideta eksperimentidesse, 
siis seda just harrastatakse Ameerikas, aga mitte Hollywoodis, vaid San 
Franciscos. MU kõneleb eituse kaudu lohakalt elegantses slängis, jättes 
jaatuse lugeja vormistada. Aga tal on ka õiget, vastutustundelist, siiski 
kihu liialdustega juttu: «Igal režissööril on oma meeliskujutelmad ja ta 
otsib stsenaariumidest nendele vastavust. Seetõttu valivadki ilmselt paljud 
meie režissöörid oma filmide alusmaterjaliks teosed, kus kirjanik pole oma 
ilmanägemist, oma emotsioone peale surunud. Nad eelistavad puhtaid, 
süütuid karkasse, mida täita oma auraga.» 


9. NIKITA MIHHALKOV: «Filmikunst on elamise viis», TMK 1985/9. 

TMK toimetus pole suutnud organiseerida ühtki nõrka kirjutist väljas- 
poolt Eestit, nõnda, et tahes-tahtmata tekib vastandus: neil contra meil. 
Ja veel. Tõestub, et mõlemad sõnavõtnud nüüdisvene tipprežissöörid on 
sügavalt haritud enesemõtestajad, enamgi: eneseprogrammeerijad ja takis- 
tuste kiuste selle programmi täitjad. Kus on meie režissööride pihtimused, 
manifestid? Avaldamata või olemata? Taktikalistel kaalutlustel olemata? 
NM ei varja oma mõtteid. 

Muu hulgas kõneleb NM: «See, mida mina nimetan puhtaks žanriks, 
on olemuselt midagi folkloori-lähedast, ja ilmselt just seetõttu on ta säilita- 
nud algupärase rahvalikkuse. Film ja rahvaluule, folkloorsete teemade nüü- 
disaegsed töötlused annaksid ainet pikemakski arutluseks.» 


Uks siit lähtuv päratult kõrgelennuline arutluskäik läheks edasi nõnda: 
vesternfilmid pole muud kui noore rahvuse eepos. Tõsi, kokku monteerimata, 
kuna Homeros või Lönnrot pole veel jaole saanud. Ei pruugi eepos olla 
alati verbaalses keeles, kultuuriajalugu tunneb näiteks tantsueeposi, mis 
väljendusid koreograafilises keeles. Tantsueepostele järgnes verbaalsete 
eeposte ajajärk ja nüüd on tulnud kinomatograafiliste eeposte epohh. 
Eepos armastab end väljendada keeles, mida osatakse, millest lugu peetakse. 
Ja esimesena märgatakse tekkinud (tekkivat) kinoeepost rahvail, kel ver- 
baalne eepos puudus, kelle puhul viimase olemasolu ei eksita. Ja seejärel 
teiste rahvaste juures. 

Kuidas riivab see meid? Mis siis, kui meiegi tegeleme oma kinematograa- 
filise eepose loomisega? Tegeleme juba ammu? Ja mitte ainult meie, vaid 
kõik kinorahvad? Ei mõtestanud ju ükski USA vesternilavastaja oma tege- 
vust selle kandi pealt, muudkui töötas ja töötas — nagu laulikud enne 
Homerost ja Lönnroti. Ja kui nõnda, ja kui me tõesti praegu eepose kallal 
ametis oleme, ega me siis ometi kehva eepost loo? Ja põnevam: kelle ja 
mis sorti filmidest suvatseb tulevane eepose kokkumonteerija (filmi-Kreutz- 
wald) lõike kasutada? Pole tal tarvis marginaalseid probleeme, vaid tervik- 
pilti, «suurejoonelisi karaktereid, suurejoonelisi maastikke» (MU). 

Naaskem ulmetaevast stsenaristikasse. USA-s nõuavad mõned produt- 35 


sendid režissööridelt tuhandeleheküljelisi režiistsenaariume; enne võteteks 
lahti ei lähe. On ränk elu? Aga selgub, et NM teeb neid ise, vabatahtlikult. 
ja täpselt samasuguseid, viieks jaotatuid. (Koolis õppides —NM oli seal 
üks populaarsemaid õppejõude — oli juhus niisugust režiistsenaariumi, 
kahe telliskivi paksust kseropaljundust uurida. Tõesti: film oli valmis, jäi 
üle ainult filmida; ning erilise visuaalse ja kontseptuaalse selguse tõi alati 
viies alalõik, see, mis kandis pealkirja «Võimalikud vead». Hea, et nüüd 
võime killukest säärasest ettevõtmisest eesti keeleski lugeda.) Ju teeb NM 
seda mahukat tööd sellepärast, et: «Filmi loomisel ei saa olla silmakirja- 
lik ei enda ega teiste — töökaaslaste, sõprade või perekonna ees. Ja seegi 
on kõige otsesemalt seotud filmidramaturgiaga.» 


10. ALAIN RESNAIS: «Stsenaariumist filmini», TMK 1985/9. 

Pöörakem tähelepanu aastanumbritele AR-i intervjuulõikude all — 
1961—1963. Tänapäev, millest neis juttu, on üle kahekümne aasta vana. 
Praegune tänapäev suhtub asjasse teisiti. Kõigepealt ei arvata enam, et 
mineviku elu poleks olnud killustatud ja et seda peegeldav kunst oleks olnud 
terviklik. Mineviku killustatud elu reprodutseeris nii katkendlik kui ka 
terviklik kunst. Selgub, et katkendlikkugi elu võib kunstis reprodutseerida 
tervikliku süžee, kompositsiooni, üldse tektoonika abil. Aga kindlasti on 
see tülikam kui katkendliku elu reprodutseerimine kunstis katkendliku 
tektoonika abil. Ja seda tülikust tänapäeval ei peljata. 

Siiski olen kaugel soovist AR-i maha kanda. Olen veendunud, et (mõne-, 
paari)kümne aasta pärast on tema ja ta praegu anakronistlikena tunduvad 
mõtted tuliuutena jälle moes; tegelikult on AR väga hea režissöör, kes teeb 
väga häid filme. Ainult austust on väärt tema lugupidamine stsenaariumide 
ja stsenaristide vastu. 

Meie režissöörid peavad oma stsenaristide nimesid üles lugedes tihti 
punastama, enamjaolt siis, kui neil pole õnnestunud ise stsenaristiks 
hakata. 


B 
SEITSETEIST AASTAT TAGASI KIRJUTAS LENNART MERI (SV 9. 
II 1968): «Peale väheste erandite tunduvad /— — —/ «Tallinnfilmi» 


34 mängufilmi võõrkehadena. «Ugala» mõju vabariigi kultuuriprotsessile 
on olnud sügavam ja viljakam «Tallinnfilmi» mõjust, ja kui kõnelda ülelii- 
dulisest kultuuriprotsessist, siis «Vanemuine» on selles osas kahtlemata 
kaalukam, ehkki vanemuislaste arsenalis puudub filmikunsti massilisus.» 

Niisiis, mittevastavus kultuuritasemele. 

Meenutame, et tollal oli «Ugala» veel vanas majas, eesti teatrirevo- 
lutsioon polnud alanud. LM: «Mängufilmide mittevastavus vabariigi eeldus- 
tele ja kultuuritasemele, nende mahajäämus nõukogude filmikunsti kiirest 
arengust ning eeskätt Leedu, Moldaavia ja Kesk-Aasia filmiloomingust 
on stuudioski rahutust tekitanud. Aga niipea, kui püütakse määrata selle 
loomingulise stagnatsiooni põhjusi, tekivad lahkarvamused. Kineastide 
Liidu viimasel vabariiklikul pleenumil 1967. a. kevadel viitas K. Kiisk 
näitlejate, iseäranis noorte näitlejate ebaprofessionaalsusele; J. Müür kõne- 
les eesti kirjanduse vaesusest; G. Kromanov ja L. Laius filmitootmise 
kunstivõõrast süsteemist. Pleenumile järgnenud Kineastide Liidu juhatuse 
laiendatud koosolekul kõneles peatoimetaja (kes? — 0. R.) lavastajate loo- 
mingulisest passiivsusest, juhatuse liige A. Hint lavastajate juhuslikku- 
sest ja valikuvõimaluste puudumisest («laeva kapteniks saab mees, kellel 
selleks on eeldusi»). Kaaluti võimalust mängufilmide lavastamine mõneks 
ajaks katkestada, kuni tulevad kogemused ja tekib loominguline atmosfäär. 
[— — —I| Kõik need hinnangud ja seisukohad [— — —) ei osuta eesti filmi- 
kunsti kiratsemise tõelistele põhjustele, vaid on selle kiratsemise välised 
avaldused, haiglaslikud komplikatsioonid, mis veelgi raskendavad põhjuse 
ja tagajärje, probleemi ja lahenduse eristamist.» Viga näeb LM kultuuri- 
protsessi orgaanilisuse lõhkumises, kontinuiteedi puudumises. Nii see oli, nii 

36 See on. 


Mäletanuksin ma LM-i artiklit, oleksin jätnud enda oma kirjutamata 
ja oleksin püüdnud mõnele toimetajale auku pähe rääkida, et LM-i «Suur 
üksiklane» teist korda trükki lasta. Muide, selles on eos isegi stsenaristika- 
ateljee idee, mis meie poleemikas üksmeelselt maha vaikiti ja mida mina oma 
väljaastumises põhiliseks pean. LM: «Ja stsenaariumide põud? Näen 
selle ületamiseks vaid ühte võimalust, paari-kolme aasta vältel suurendada 
kolleegiumi tasulist koosseisu noorte ja vähem noorte kirjanikega, keda 
praktiline töö stuudios koolitaks mitte toimetajateks, vaid stsenaristideks.» 

Aeg keerustub. Lavastajate juhuslikkusest ja eesti kirjanduse vaesusest 
pole ehk enam põhjust rääkida, samuti pole vaja katkestada mängufilmide 
tootmist, hea, et seda omal ajal ei tehtud. Ka näitlejad on meil korralikud, 
vahest üle režissööride ja stsenaristide. Ent kontinuiteeditunde puudumisest 
ja kultuuriprotsessi orgaanilisuse mittetajumisest tuleks kõnelda. Täna- 
päeval paistavad need läbi hoiakuis, mis väljenduvad stsenaristide ja 
ekraniseeritavate teoste valikus; repertuaaris, mis muutub üha kaasaja- ja 
Eesti-kaugemaks; intellektuaalide, tõsi, tagasitõrgetega, ent pidevas eemale- 
tõrjumises kinost; vastastikuses seltsimehetuses. Ainult saamatusest ja 
ametnike ükskõiksest loidusest räägib fakt, et 1985. aastaks ei suu- 
detud käima panna mitte ühtki mängufilmi originaalstsenaariumi. Keeru- 
tamata välja öeldes on see lausa kuritegelik. Mille eest makstakse toimetusele 
palka? Aga vahest lahendust ei taotletagi? Kahandaks ju tugeva stse- 
naristidekaadri olemasolu manipuleerimispinda. (Võiks paralleeliks tuua 
kaks erinevat lähtepunkti, millele asusid leedu ja eesti spordijuhid, kui nende 
ja meie korvpall elas üle viletsaid aegu. Võiks meenutada sedagi, kuidas 
Ilmar Kullam meie juhtide valitud tee vastu võitles. Mis liigades mängivad 
nüüd Leedu ja Eesti meeskonnad, võib lugeda «Spordilehest».) Ning 
milline oli «Tallinnfilmi» viimane kaasaja- ja eestiteemaline film? Kas 
mnemoklubi oskaks sellele vastata? («Telefilmil» on neid alati olnud, 
see tõestab. et nende tootmine pole võimatu.) 

Märkame hoopis, et domineerima rühib välismaatemaatika. 

Moskvas õppides oli juhus näha paari USA nõukogudeteemalist filmi. 
Siitpoolse pilguga vaadates olid need rumaluseni naiivsed, mis varjutas 
nii nende tehnilise meisterlikkuse kui ka poliitilised suundumused. Saali- 
täis rahvast lõkerdas pisarateni, kuid see polnud autorite eesmärk. Ainult 
mõned prantslased uudishimutseid aeg-ajalt: mille üle te, pagan võtaks, 
irvitate? Vaheajal seletati neile; prantslased vastasid, et kui nemad näevad 
Ameerika filme, mille tegevus areneb Prantsusmaal, naeravad nad samuti. 
Tahan sellega öelda, et meie ainus võimalus mitte olla naiivsed, on teha 
Eestis eestiteemalisi filme, soovitavalt kaasajast. Nn ühikute jahtimine ei 
vabanda kedagi, kaasnegu sellega pealegi šansid väliskomandeeringuiks. 

Ja intellektuaalide kõrvaletõrjumine? Järjest vähem jääb otsustajate 
ringi inimesi, kel vaimu osaleda meie kultuurielus. Vaid võimu- ja saama- 
himu koondab enda ligidale kuulekaid ja erihariduseta intrigante. Ürituse 
ja idee nimel tegutseja formeerib oma meeskonna tarkadest, teovõimelistest 
inimestest. Kaadrit iseloomustab ka tõik, et kuni 1984. aastani püüti 
«Tallinnfilmis» karjääri alustada ikka oma stsenaariumi läbisurumisest. 
Ja kui sujuvalt korjusid dokumentidele allkirjad! 


Eespoolsest on oletamisi tuletatavad põhjusedki, miks mõte luua stsena- 
ristikaateljee on ümbritsetud vaikimisega, ja mitte üksnes TMK poleemikas. 
Ning põhjuseks ei saa olla ettepaneku kõlbmatus või kulukus. Kõlbmatus 
oleks avalikult tõestatav. Ja kulud? «Tallinnfilmis» on, alates ettepaneku 
tegemise ajast, tuhandeid rublasid korstnasse kirjutatud külalisstsena- 
ristide kohalekomandeerimiseks, majutamiseks ja nende honoreerimiseks, 
kes, taaskordne äpardunud filmikäsikiri valmis, on sõitnud seda müütama 
teistesse stuudiotesse. Need olid hallid ja andetud mehed, meie lemmikud. 

Miks tehakse nii? Kes selle eest vastutab? 

Mannetust on püütud varjata vihjetega üleliidulistele eeskirjadele. Aga 
need on kehtivad üle Liidu! Ja neis pole sõnagi stsenaristide päritolu 
kohta! Meil armastatakse heietada Fellinist ja Bergmanist, kuigi ollakse 
nende loominguga vähe tuttavad. Haistan siin probleemidest möödahiili- 
mist. Miks on hoopis kasinalt juttu maailmatasemel ungari ja gruusia fil- 
mikunstist? Kuidas Gruusias osatakse teha häid filme samade eeskirjade 37 

kehtides? (Seal tegutseb juba paarkümmend aastat stsenaristikaateljee.) 
Või arvame Gruusia filmidki kitši hulka? 

Ja mida tähendab termin sautorifilm» tegelikult? Autoripärast, 
režissööri individuaalsetest tunnetest sündinud filmi, kus kaugeltki pole 
oluline, et üks mees on filmi stsenaristiks, režissööriks ja võib-olla isegi 
kaamerameheks ning peaosaliseks. Termini mahu regiooniti muutmine 
pole maailmakultuuris muidugi teab mis uudis, kuid konkreetsel juhul 
varitseb oht, et meil ja mujal kasutatav sama sõna võib saada kattu- 
matud tähendused. Asi on nimelt selles, et eeldades režissööri individuaal- 
sust režiis, ei pruugi see märku anda individuaalsusest süžee ja karakterite 
väljakirjutamisel. Režissööri usaldamatus teiste stsenaariumide vastu võib 
vabalt tuleneda režissööri võhiklikkusest stsenaristika alal. Samasugune on 
lugu, kui režissöör pretendeerib kaamerale või kaasamängule — ta võib küll 
ennast väga armastada, kuid valesti hinnata operaatori- ja näitlejatööd. 
Nii võib nüüd teha autorifilmi administratiivsel teel, st hõivates endale 
teiste kunstnike koht, üksnes süvendada filmi autoripäratust, kuna talle 
võõrastel või vähem tuntud aladel võib režissöör just laskuda stampidesse, 
ise seda hoomamata. Režissööri tõelist oskust olla režissöör ja teha autori- 
filmi näitab kunst koondada aatekaaslasi, ühitada maailmanägemisi talle 
vajaliku terviku loomiseks. Kunst, millest meie poleemikas rääkisid Vadim 
Abdrašitov, Teet Kallas, Alain Resnais, Nikita Mihhalkov. 

Lennart Meri pidas «Tallinnfilmi» mõju meie kultuuriprotsessile pise- 
maks vana «Ugala» mõjust. Seitseteist aastat hiljem tuleb tõdeda, et 
stuudio mängufilmide perifeersus — hoolimata üksikuist saavutusist — 
meie kunstis pole kahanenud. Ja süüdi selles oleme ainult meie ise. Kordan: 
«Eesti filmikunsti nõrgimaks lüliks on aegade jooksul olnud asjaajamine. 

Kui palju on väärikate ja tõsiste otsuste kõrval väiklast pusimist, 
kitsarinnalist olupoliitikat ja isegi omakasupüüdu! Julge ja kõikides olu- 
kordades läbilööva professionaalsuse asemel rutiinse lühinägelikkuse kõhk- 
lused! » 


August, 1985 


Miks heitlaps? 


JAAN RUUS 
1. Probleem 


Püüame teha kokkuvõtteid kolme aastakäiku läbinud stsenaristikadis- 
kussioonist, mis on andnud põhjust sõna võtta kolmeteistkümnele autorile. 

Olev Remsu oma poleemikat vallandavas käsitluses (TMK 1983, nr 9) dek- 
lareerib: Nõukogude Liidus valitseb tõsine stsenaariumipõud. Eesti filmi- 
kunsti nõrgim lüli on stsenaristika (kui mitte kõnelda asjaajamisest), kuigi 
stsenaarium pole mingil juhul lõpetatud kunstiteos: filmi autoriks on ja jääb 
režissöör. Ent tuleb piir panna eesti režissööride isekirjutamisele, samal 
ajal peast heites mõtted abile mujalt. 

Käesoleva kirjutise autorile tundub, et kõik olulised probleemid, mis stse- 
naariumiasjandust puudutavad, on nii või teisiti diskussioonis märkimist 
leidnud. 

Peab ütlema, et stsenaristikaprobleem on ka üleliidulises ajakirjanduses“ 
pidevalt üleval olnud. «Iskusstvo Kino» pidas 1970. aastatel maha diskus- 
siooni stsenaristi osast filmis, samuti stsenaariumide sisu ja vormi muutu- 
misest teaduse ja tehnika revolutsiooni tingimusis. Lüües lahti sama aja- 
kirja möödunud aasta kümnenda numbri, leiame sealt intervjuu stsenaristi 
ja režissööri B. Metalnikoviga, kus need probleemid jälle sees. Ajakirja pea- 
toimetaja J. Tšerepanov avaldas kohtumisel filmikriitikute ja -teadlaste 
üleliidulisest nõupidamisest osavõtjatega loomingumajas Bolševos (novem- 
ber, 1985), et stsenaariumiasjanduse üle on kavas «Iskusstvo Kinos» 
alustada uut diskussiooni. 

Terast tähelepanu stsenaristikale märkasime Kinoliidu juhatuse viimasel 
üleliidulisel VI pleenumil. Põhiettekandes käsitles esimene sekretär L. Ku- 
lidžänov L. Marjagina lavastatud filmi «Pruutide linn» (tekstiilivabriku 
tehnilisest rekonstrueerimisest) kui iseloomulikku näidet: «... uued nähtu- 
sed aetakse vanasse skeemi, ümberseadistamise arvukatest tegelikest vastu- 
oludest võetakse ligikaudsed, kergelt kõrvaldatavad, eelmiste kümnendite 
filmidest ja näidenditest kergelt tuletatavad situatsioonid ja kollisioonid. 
Lugesime pleenumi ettevalmistamisel mitmeid stsenaariume, nende hulgas 
ka selliseid, mis olid kirjutatud täiesti oskuslikult, professionaalselt, aga 
valvsaks teeb, et isegi parimais neist puudub avastusefekt, peaaegu miski ei 
hämmasta ega üllata, ei rikasta vaataja mõtteid, tundeid, kujutlust... 
Kõige tõsisemalt on praegu vaja mõelda meie loomingulise liidu sektsioö- 
nide ja komisjonide ümberorienteerumisele, ennekõike filmidramaturgia 
kohalikel sektsioonidel... Algatus teemavalikuks peab tulema ennekõike 
filmidramaturgidelt.»' 

Enne kui asuda vaatama, mil moel homse filmi stsenaariumid peaksid 
teisenema, tuleks leida põhjused, miks on stsenaristika teeninud heitlapse 
hüüdnime. 

Tutvugem mõningate levinud mõttekäikudega. 

Esimene. 

«Algab toodud stsenaariumi ühislugemine, mille tulemusena saab režis- 
söörist tavaliselt kaasautor. Olgu algaja või kogenud režissööör, ikka kohan- 
dab ta stsenaariumi enda järgi, sunnib autorile peale oma tahte, nõuab 

episoode, mis võivad autori tunnetusele olla võõrad, ja stsenaarium kauge- 
neb ikka enam oma esialgsest taotlusest... Juhusliku, kuid kohustusliku 
kaasautorluse tulemus.» (V. Merežko, filmi- ja teatridramaturg.)* 

Teine. 

«Ma kirjutasin ühe stsenaariumi, töötasin selle juures üle aasta, lugesin 
seda režissöörilaua ääres korda kümme ja pidin sama palju kordi selle täie- 
likult ümber tegema. Ainus, mis minu kavatsusest alles jäi, oli kaheminuti- 
ne stseen, kus palgamõrvar koob sokke. Õnneks sai film hea; ent tema sar- 
nasus minu kavatsusega oli sama seletamatu, kui on kahe venna sarnasus, 
kellest üks on isa, teine ema nägu. See katse tõestas mulle, et kirjanik pole 
kinos enamat kui hammas koletus hammasrattas.» (G. Märguez, Kolumbia 
kirjanik, «Sada aastat üksildust» autor).* 

Kolmas. 

«Autor kirjutas stsenaariumi, töötas selle juures üle aasta, luges seda 
mulle režissöörilaua ääres korda kümme ja sama palju kordi pidin ma 
paluma teda see ümber teha. Stseenid, mis olid head lugemisel, lahjenesid 
paratamatult nende ülekandmisel ekraanile. Autor kasutas sõna kui ainsat 
ehitusmaterjali ja ei arvestanud, et kino käsutuses on näiteks suur plaan, mis 
suudab teinekord asendada kogu monoloogi, on montaažikunst, on lõpuks 
elavad inimesed, näitlejad, kelle füüsiline olek, silmad, näojooned, elus ini- 
mese elumärgid kõnelevad vaatajale teinekord enam kui sõnaline iseloomus- 
tus. Selgus, et stsenaariumis olid episoodid, mille sisu ammendub eelmis- 
tega; informatsioon, ilma milleta saab hakkama; paviljonistseenid, mis olid 
paremad, kui neid filmida natuuris jne. Nõustuge, vaatemängul on oma eri- 
pära, oma psühholoogia, mis erineb lugemispsühholoogiast.» (Ükskõik mil- 
line režissööör.)' 

Kõik kolm tsitaati on pärit ühe tuntuma nõukogude stsenaristi Anatoli 
Glebnevi poleemilisest kirjutisest; viimase, võimaliku režissöörivastuse on ta 
ise välja mõelnud, vaieldes Märguezele vastu režissööripositsioonilt. 

Miks siis vaieldakse selle vana, harjumuspärase, töökindla mudeli «stse- 
naarium —film» üle, mis ju endiselt käibib? Eesti ajakirjandusest kuuldub 
ammuse, juba kolmandat aastakümmet tuttava motiivina: oleks häid stse- 
naariume, tuleksid ka filmid, aga stsenaariume pole. 

Arvudes näeb Eesti viimaste aastate filmiloomingu statistika käsikir- 
jade poolt selline: 1980—1985 valmis «Tallinnfilmis» 22 täispikka mängu- 
filmi. Nende käsikirja on kirjutanud 12 juhul režissöör, 6-1 juhul (kutse- 
line) stsenarist, 5 — kirjanik, 3 — ajakirjanik, 1 — helilooja, 1 — insener, 
1 — ühiskonnateadlane. Kirjandusteos (või kirjanduslik materjal) on alu- 
seks 15 filmile, sellest on režissöörid ise teinud stsenaariumi 9 juhul. 

«Eesti Telefilmis» valmis 1980—1985 10 täispikka mängufilmi. Käsi- 
kirja on kirjutanud 6 juhul režissöör, 3 — kirjanik, 2 — stsenarist, 2 — aja- 
loolane, 1 — ajakirjanik, 1 — operaator. Kirjandusteos on aluseks 6 filmile, 
sellest on režissöör ise teinud stsenaariumi 3 juhul. 

Multifilmide stsenaristika olukord näeb välja järgmine: 1980—1985 val- 
mis 44 filmi. Käsikirja on kirjutanud 32 juhul režissöör, 16 juhul kirjanik, 
4 — kunstnik, 4 — publitsist, 2 — stsenarist, 1 — toimetaja.” 


2. Stsenaarium, mis ta on? 

Pean lisama käesolevas numbris avaldatavale 0. Remsu tsitaadiarvu- 
kale kordussõnavõtule veel mõned ütlused — lähtepõhimõtete lahtiselgita- 
miseks. 


A.'peõumes. «ABTOpekoe KHHo». IlpxoõpeTedna H norepn. «Hceryccrso kuuo» 1976, nr 3, 
Ik 20. 
' Samas. 
+ Samas, lk 23—24. 
7 Käsikirja autori mitme tegevusala puhul on võetud domineeriv, juhtiv tunnus. Stsenaristide 
arv on suurem kui filmide arv, kuna mitmel juhul on ühel filmil mitu stsenaristi. Ka on sage- 
40 dusarv suurem kui konkreetsete inimeste arv (sest samad isikud korduvad). 


Valdav enamik sõnasaajaid ei pea stsenaariumi iseseisvaks. «... stsenaa- 
rium eioleiseseisev nähtus ja kõige naiivsem oleks arvata, et stsenaa- 
rium on iseseisev kunstiteos — stsenaarium on koostisosa, potentsiaalne 
eeldus, algmaterjal millelegi järgnevale, mille realiseerimine oleneb vaid 
tähtsusetul määral stsenaristist,» hindab A. Vahemetsa.” N. Mihhalkov: 
«Olen sügavalt veendunud selles, et stsenarist ei ole sõltumatu loovtöötaja. 
Ma hindan kõrgelt mitmeid stsenariste, nende seas on suurepäraseid kir- 
janikke, kuid stsenaariumi ei pea ma iseseisvaks kirjandusteoseks. Kirjan- 
duslik stsenaarium on ainult filmi idee. Veenvaimalt toetab mu arva- 
must asjaolu, et on olemas sõnatuid filme.»' N. Mihhalkov pole ainus režis- 
söör, kes on eitanud stsenaariumi iseseisvust. Nimetame siin vaid S. Eisen- 
steini («... stsenaarium pole oma olemuselt mitte materjali kujundus, vaid 
staadium materjali seisundis.»*), 1. Bergmani («Igal juhul on käsikiri ikka 
pooltoode, kahvatu ja ebamäärane peegelpilt.»”). 

Stsenaariume ei pea iseseisvaiks lätlane I. Burvis'', tšehhi filmiteadlane 
V. Bor («Stsenaariumi spetsiifilisus seisneb sellest, et ta pole lõplik artefakt, 
vaid «ainult» selle projekt»).'' 

Iseseisvaks kirjandusliigiks tunnistavad stsenaariumi M. Soosaar (argu- 
mendiks raamatuna ilmunud stsenaariumid'* ja eriti J. Gabrilovitš, kes 
leiab, et stsenaariume tuleb avaldada võrdväärselt romaanide ja jutustus- 
tega.'* Põhimõttelised «kirjanikukino» pooldajad (J. Gabrilovitš, S. Geras- 
simov, J. Heifits) peavad stsenaariumi «kirjanduse neljandaks liigiks» (siis 
eepika, lüürika, dramaatika järel). 

Arvan, et lahkarvamuste peamist põhjust tuleb otsida A. Vahemetsa hin- 
nangu lõpuosast («... mille realiseerimine oleneb vaid tähtsusetul määral 
stsenaristist» ). 

Põhjused peituvad kinematograafiakultuuri nooruses. 

Stsenaarium on filmikunstist vanem, ta eksisteeris juba kinoeelsel ajal: 
improvisatsiooniteatri süžeeskeeme nimetati samuti stsenaariumideks. Ilma 
dialoogide ja monoloogideta, mis kujunesid etenduse käigus, andis stsenaa- 
rium lühidalt edasi näitemängu sisu. Stsenaarium tõi ära peamised tegevu- 
sed, vahenumbrid, ära oli märgitud tegelaste lavaletulek. Andes vaid eten- 
duse üldise kanvaa, jättis stsenaarium näitlejaile improvisatsioonivabaduse. 
Stsenaariumidel põhinesid suulisele loomingule toetuvad rahvalikud etendu- 
sed. Kõigil kinoeelsetel vaatemängudel (ilmalikel, aga vanas Kreekas ka 
religioossetel) eksisteeris stsenaarium, mis kindlustas sõna, muusika, tantsu, 
laulu esitamise nende dramaturgilises järgnevuses. 

Tummfilmi ajal ei mõjutanud stsenarist tõepoolest filmi stiili, sest stse- 
naarium sarnanes balletilibretoga. See oli tulevase filmi võimalik põgus 
protokoll, improvisatsioonialus režissöörile kui tulevase filmi loojale, ja 
andis temale piiramatud vabadused. (Seda vaadet toetas omakorda tollal 
käibiv montaažfilmi teooria — et film luuakse montaažilaual.) 

Helifilmi kujunedes ja filmitehnika arenedes avardusid juba tekkinud fil- 
mikunsti võimalused. Kirjandusteoseid ja näidendeid sai adekvaatsemalt 
kinolinale kanda. Stsenaristi osatähtsus kasvas määratult. 

Stsenaariumi kunstikude sarnaneb näidendiga, ta koosneb dialoogist ja 
remarkidest, mis lähenevad proosatekstile. Muidugi antakse kirjeldav ja 
jutustav osa filmis edasi kinematograafiliste väljendusvahenditega: kaadri 
valiku, suuruse ja sügavusega, kaamera liikumisega, montaažiga jt. Proosa- 


5 A, Vahemetsa. Stsenaristi ainuke šanss. TMK 1984, nr 2, lk 65. 

7 N. Mihhalkov. Filmikunst on elamise viis. TMK 1985, nr 9, 1k 15. 

S G.Jüsenmreün. Ms6panurle nponssenenHa. Tom 2, Mocrsa, 1964, 1k 297. 
?* IL Bergman. Filmerzählungen. Rostock, 1977, lk 351. 

10 £ Burvis. Läti filmidramaturgia muredest. TMK 1984, nr 2, 1k 69. 
WL, Remmelgas. Tšehhid diskuteerivad. TMK 1984, nr 9, Ik 27. 

12 M.Soosaar. Ükstabel ees- ja järelsõnagu. |Wis 1431, ir 2, Ik 61. 

kirjeldus kantakse filmikeelde. Stsenaariumi paratamatu «tõlkimisprotsess» 
ongi kutsunud esile vaieldavuse: kas pidada stsenaariumi iseseisvaks kunsti- 
teoseks või käsitleda teda kui sekundaarset ja lõpetamata tööd. 

Peab siiski tunnistama, et süžeelise filmi (ükskõik, kui selgepiirilise 
story'ga või assotsiatiivsete väike-story'dega ka tegemist poleks) loomiseks 
on vajalik tema eelplaan, mis jääb aluseks tulevase, paljude inimeste annet 
ja jõukulu nõudva ekraaniteose töö koordineerimisele. Ja kahtlemata sobib 
selle «seisundi» eri etappide väljendajaks kõige paremini sõnaline märk- 
süsteem. 

Siinkirjutaja peab liig ägedaid vaidlusi stsenaariumi ümber kinemato- 
graafia nooruse paratamatuks tagajärjeks. On selge, et stsenaarium on 
filmitootmisprotsessi seisukohalt poolfabrikaat. Stsenaarium sünnib — ja 
sureb filmis. Protsess on pöördumatu. Kuid miks ei või see filmi seisukohalt 
vaadatuna poolfabrikaat, vaheetapp olla kirjanduslikult või esseistlikult 
nauditav tekst? Ja kes keelab seda ka iseseisvana ära trükkida? Eriti, kui 
stsenaariumil on piisavalt kirjanduslikku väärtust (mida, tõsi, praktikas 
küll alati ei ole). Ei saa olla olulist, põhimõttelist vahet (heade) stsenaariu- 
mide ja näidendite vahel. Ainult remargid on mõnevõrra pikemad. Nende 
lugemine on aga:harjumuse asi (kui palju siis loetakse näidendeid; enami- 
kule kooliõpilastest valmistab näidendite lugemise harjumuse kujundamine 
ületamatuid raskusi). 

N. Mihhalkov leiab näidendis ja stsenaariumis sarnasusi, tõsi, oluliste 
reservatsioonidega. Ta märgib ära stsenaariumile väga lähedase kirjandus- 
liigi, commedia dell'arte. Vastavat kirjanduslikku alusmaterjali nimetati 
samuti stsenaariumiks, XVII sajandist peale on neid välja antud kogumi- 
kena (esimesena andis viiskümmend stsenaariumi trükki 1611. a teatri «esi- 
armastaja» F. Scala); neid skeeme on varieerinud paljud, nimetame Molišre'i 
ja Goldonit.'“ Saanud kirjandusfaktiks ja läinud üldkäibesse, hakkasid need 
just seeläbi mõjustama edasist kultuuriprotsessi. 

Mis takistab meil kino seisukohalt «poolfabrikaate» raamatute kujul 
kultuuri- ja kirjandusprotsessi faktiks muuta? Miks ei peaks sõna valdava 
stsenaristi lõpetatud materjal saama sõnakultuuri, draamakultuuri osaks? 

Vastuolu kahe kunstiliigi vahel jääb; kuid filmi seisukohalt vaheetapp 
võib iseseisva tekstina sisaldada draamakultuuri (ja seega ka kirjanduse) 
jaoks kunstilist väärtust. Stsenaariumide avalikustamine saaks olla üks või- 
malus tõsta stsenaristika prestiiži! (Käesolevalt ei puudutata kirjanduse ja 
filmi vahekorda, kus ühe kunstiliigi lõpetatud teosest tehakse teise kunsti- 
liigi lõpetatud kunstiteos. See nõuaks eraldi diskussiooni. Kirjandusteos on 
lõpetatud tema kirjutamise ja trükkimisega. Stsenaariumiga see nii pole; 
tavaliselt stsenarist näeb oma filmi enne, siis kirjeldab oma nägemist ja see- 
järel algab filmigrupi töö; lõpetatud teos on valmis film.) 


3. Stsenaristi koht 


Stsenaarium on praktiliselt kaitsetu. Filmi lavastab režissöör, kes täna- 
päeva kinos on A ja 0. Tavaliselt ei võeta stuudiotes stsenaariume enne lõp- 
likult vastu, kui selleks pole leitud lavastajat. Režissööriemantsipatsioon 
on ajalooliselt paratamatu protsess, mis väljendab kinematograafia arengut 
ja kinematograafia ühe osa kujunemist filmikunstiks. Vana harjumuspä- 
rane mudellause «kirjanduslik stsenaarium on filmi põhialus» ei hõlma 
tänapäeval enam kogu tõde. Cannes'is 1984. a peapreemia saanud tööd 
«Paris. Texas» kirjeldab Neja Zorkaja järgmiselt: «... jääb väheseks, kui 
otsida filmist ainult süžeeloogikat, psühholoogilisi motiveeringuid ja muid 
«lõpetatud mõttelisi suurusi», kui kasutada Sklovski tuntud väljendit. Kuid 
selles asi ongi, et Wim Wendersi (filmi režissöör — J R.) jutustuslaad ope- 

reerib teiste suurustega. Kaadriruum, montaaž, foon, teine plaan, detail, 
atmosfäär, tegevuse «aura» — filmi kõne on määratult rikkam ja mahukam 
kui lihtsalt verbaalsus.»'* 

Paljud stsenaristid kirjutavad heas kirjanduslikus keeles, kuid unustavad 
seejuures miskipärast, et stsenaarumi ei kirjutata mitte lugemise, vaid lavas- 
tamise jaoks. Juhtub ka nii, et stsenaariumi kirjanduslikud omadused vaid 
maskeerivad dramaturgilisi pettusi. Ma ei kõnelegi siin algajate stsenaris- 
tide abitusest draamavormi viljelemisel. Debütante on stsenaariume kirju- 
tamas küll ja küll, kuid stsenaristide enamik jõuab elus vaid esimese stsenaa- 
riumini. Tollelt «üheltainsalt» ei saa nõuda ei erilisi kinematograafilisi, 
ei kirjanduslikke omadusi. Lisagem: kaks mängufilmi stsenaariumi on Ees- 
tis vaid E. Vetemaal, M. Traadil, A. Valtonil, V. Kuigil (siin ei arvestata 
kaasautorlust). 

Ebaprofessionaalsete ja liigkirjanduslike stsenaariumide tulvas hakka- 
vad režissöörid ise kirjutama. Ja nad kirjutavad, ükskõik, mida kirjanikud 
ja stsenaristid ka ei räägiks, ükskõik, mis välja tuleb, lõppude lõpuks on 
selle lavastamine nende endi kätes (märkigem, et 40 % «Tallinnfilmi» ja 
60 % «Eesti Telefilmi» filmidest on režissööride dramatiseeringud). 

Kahtlemata kannavad kinematograafia arengut ennekõike režissöörid. 
Just nemad on kõige enam kursis muudatustega, mida filmikunsti areng 
ja aeg kaasa toovad. Ametkondlikud nõuded stsenaariumide kohta on aga 
just viimasel ajal oluliselt muutumas. Paarkümmend aastat tagasi pidi stse- 
naariumil olema selgekujuline süžee. Süžee toimetas õigusemõistmist, ta 
pidi kandma tüüpilisuse koormust, nagu seda tollal mõisteti. Filmi lõpp pidi 
hinnanguliselt asjad paika panema (näiteks M. Romm ehitas oma «Tavalise 
fašismi» üles «atraktsioonide montaaži» põhimõttel ja sai kohe süüdistusi 
«ebaideoloogilises dedramatiseerimises»). Ometi on meie filmid pildikul- 
tuuri arenedes süžee selgepiirilisust järk-järgult minetamas. Keegi pole meil 
nn «elu voolu» dramaturgiat küll kõvasti manifesteerinud, ent selle vooru- 
sed on omaks võetud. Vene «uue laine» dramaturgia on lähim näide (meie 
diskussioonis V. Slavkini sõnavõtt).'“ 

Kino jääb edasi fabuleerimiskunstiks, kuid näeme järkjärgulist vabane- 
mist (või vähemalt püüdu vabaneda) paljudest dogmadest ning mõistmist, 
«et süžeest on vaja lahus hoida autoripositsioon. Et finaal, õnnelik või isegi 
õnnetu, ei kanna iseendast otsustavat tähendust ideelise hinnangu seisuko- 
halt, sest teos mõjub tervikuna. Et hea ei pea tingimata võitma kinemato- 
graafilise seansi piires. Et kui halb ei saa filmis karistust, ei kõnele see veel 
autori süngest vaatest ümbritsevale tegelikkusele. Et erandlik, isegi usku- 
matu süžee ei tähenda veel tegelikkuse moonutamist. Et tegelased ei pea tin- 
gimata olema igati meeldivad, või vastupidi, oleme läbinisti kuritegelikud, et 
nad võivad endast kujutada teatavat mõistatust tingimusel, et seda lahen- 
dada on vaatajal huvitav».!” 

Ent need anakronistlikud harjumused, millega nõukogude tuntumaid 
stsenariste A. Grebnev polemiseerib, istuvad paljudel toimetajatel ja kuns- 
tiametnikel — nii meil kui ka mujal — sügavalt veres, ja kust saab üks juhu- 
stsenarist üldse teada, et need nõuded polegi «filmispetsiifilised», kui kon- 
servatiivsed kunstiametnikud kohusetundlikult just selliseid soovitusi anna- 
vad? 

Stsenaristi koha määrab stsenaariumi koht filmis. Ja filmis domineerib 
režissöör, kes tavaliselt hästi tunneb nii kunstisiseseid kui -väliseid nõud- 
misi. Vastasseisude puhul võidab režissöör. Selletõttu ka G. Märguez, 
T. Kallas, M. Unt, väljakujunenud kirjanikud, leiavad, et on praktiliselt või- 
matu niisuguses suures masinavärgis agressiivsetele ja end iga hinna eest 

teostada püüdvatele režissööridele omaenda, so stsenaristi maailmapilti 
selgeks teha. 

Siiski kaldun arvama, nägemata küll Märgueze stsenaariumi alusel teh- 
tud filmi, et kui tolle ekraaniteose isaks poleks olnud mitte Märguez, vaid 
mõni teine, poleks filmis ka Märgueze «geene». Sest lapsel ja lapsel peaks 
olema vahe, olgu siis isaks Märguez, Knorre, Neuland või Saaber. 

Väide, et stsenaarium pole kirjandus ja sellele ei tule esitada kirjandus- 
teose nõudeid, viib praktikas selleni, et piisab teatavast kirjeldusest, mille 
teeb filmimiskõlblikuks režissöör. Iseenesest õige väitega kompromiteeri- 
takse stsenaariumi kui niisugust. «Minu jaoks eksisteerib ainult üks kate- 
gooria inimesi, sellesse kuuluvad nii trubaduurid kui ka kirjanikud: need on 
inimesed, kes jutustavad lugusid. On selgunud, et ma suudan töötada koos 
ainult sõpradega, inimestega, kellega on kerge leida ühist keelt. Aga samas 
olen veendunud, et mõne raamatu läbilugemine võib asendada kümme aastat 
kestnud sõprust. Sellepärast ei dikteeri minu valikut puhtkirjanduslikud 
kaalutlused, ma valin inimesi, kelle teoste lugemine kutsub minus esile süm- 
paatia nende vastu. Peale selle, ma ei taha ise kirjutada stsenaariume oma 
filmidele. Ma pean ennast sõna otseses mõttes lavastajaks, ja kõik.»'? 
(A. Resnais.) 

Mis takistab meie režissööridel suhtumist stsenaristi kui võrdväärsesse 
partnerisse, tingimusel, et on olemas ühtne maailmanägemine ja ellusuhtu- 
mine? On ju nõukogude kinematograafiaski seda juhtunud, kus stsenaristi- 
režissööri teineteist ja teise tööd austav suhtumine on kaasa toonud filmi- 
kunsti väärtteoseid (Mindadze—Abdrašitov,'* Adabašjan—Mihhalkov, Gab- 
rilovitš— Raizman). 


4. Kuidas saada stsenaariume? 


Lennart Mere «Suur üksiklane», tänini kõige enam poleemikat tekitanud 
ja tsiteeritud filmikirjutis, ilmus «Sirbis ja Vasaras» 1968.” L. Mere põhi- 
tees oli: filmikunst pole piisavalt seotud meie rahvuskultuuriga. 1981. a 
Kinoliidu kongressi eelse tõusulaine harjal kaldus L. Meri ise arvama, et 
«suurt üksiklast» enam pole *' (ka M. Traat rõõmustas tollal: «... on Eesti 
rahvuslik filmikunst nüüd tõesti tekkimas või...juba tekkinudki!»)?? 
Kuigi L. Mere pakutud lahendus režissööride saamiseks (Ird, Panso, Unt ise 
lavastama) ei võinud ennast õigustada, on filmilavastajaid ometi arvukalt 
juurde tulnud. Mitmed tollal formuleeritud probleemid on aga endiselt 
lahendamata (filmiühikute väike arv, majanduslike võimaluste leidmine 
mängufilmide valmistamiseks vaid oma vabariigi tarbeks, stsenaariumi- 
põud. Käesoleval juhul huvitab meid viimane. «Portfell on tõepoolest tühi — 
ta on alati tühi olnud,» konstateeris L. Meri 1968. a ja lisas kurvalt: «Kir- 
janik ei kirjuta stsenaariume, sest tal puudub huvi «Tallinnfilmi» vastu ja 
usk lavastaja kunstilistesse võimetesse.» 

Lahendusena pakub Meri toimetuskolleegiumi liikmete kasvatamist stse- 
naristideks (vt O. Remsu tsiteerituna lk 37) ning lavastaja ja kirjaniku 
loomingulise sõpruskonna tekkimist. Esimese ettepaneku kasvatab Remsu 
stsenaristikaateljeeks, teine saab endastmõistetavalt tekkida vaid võrd- 
väärse partnerluse olukorras. 

Paratamatult püsiva tõkkena tuleb näha meie vähest filmide arvu. Vaa- 
tamata sellele, et stsenaarium (koos lisanduvate tiraažirahadega) on üks 
kõige paremini tasustatavaid kunstiteoseid, ei saa kutseline stsenarist, para- 

doksaalne küll, meil (Moskvas, jah) ainult stsenaariumidest elatuda. Ei ole 
praktiliselt mõeldav, et temalt lavastatakse igal aastal film. Selletõttu piir- 
duvadki stuudiod mitteprofessionaalidega, keda siis toimetus ja režissöörid 
ühiselt konsulteerivad. 

Kui kutselise stsenaristi jaoks polegi tasu nii suur (see tuleb jaokaupa ja 
jaguneb mitmele aastale; kõikvõimalikud kunstisisesed ja -välised nõudmi- 
sed tulevad tavaliselt täita kiires korras; mõned tähtajad on väga lühikesed; 
vastutus on suur), siis juhustsenaristi jaoks on stsenaariumilepingus piisa- 
valt palju nulle. Nii või teisiti on mängufilm korraga lähedal nii karjäärile 
(ühikuid vähe, erakordsus suur; kinnitajaks üleliiduline kinokomitee, filmi- 
finantseerija) kui ka rahale (võib korraga saada suure summa). Need asja- 
olud lisavad pingevälju. Ka on stuudiod üksikjuhul stsenaristi valinud amet- 
kondlikest huvidest lähtudes (mida 0. Remsu halastamatult häbistab). Siiski 
ei peaks stsenaristikaasjandusest jääma mulje, et kinotegijad polegi muud 
kui rahaahnete madalhingede seltskond, kes merkantiilsetel kaalutlustel 
loovaid kodanikke kõrvale tõrjuvad, küünte ja hammastega pirukast kinni 
hoides. Film on üks avalikumaid kunstiliike ja tulemused jõuavad kõigi silme 
ette. 

Vähedramaturgiliste kirjanikustsenaariumide ja režissööride enesetee- 
nindamise kõrval on stuudiod aeg-ajalt pöördunud kutseliste stsenaristide 
poole väljaspool meie vabariiki. See on tekitanud vastuseisu; loomulikult 
saavad need olla vaid erandjuhud. Siia tuleb kanda mitmeid ebaõnnestu- 
misi (N. Ivanovi «Bande» «Tallinnfilmis», B. Purgalini «Teisikud» «Eesti 
Telefilmis»), kuid meenutagem filme «Naine kütab sauna», «Tuulte pesa» 
ja viimast tööd «Naerata ometi». Nende tööde õnnestumises on oluline 
osa kutselistel stsenaristidel V. Valutskil, G. Kanovišiusel, 1. Friedberga- 
sel, L. Šeptunoval. 

Stsenarist on elukutse nagu iga töö, ja ilma kohapealse stsenaristidekaad- 
rita on meie filmikunstil paratamatult pomm jalus. Ent stsenaristi koht 
filmitootmises — see on kummaline vahepealsus. Enamgi: kolmest eespool 
toodud õnnestunud filmist on kaks tehtud kirjandusteose alusel (V. Grossi 
«Talvepuhkus» ja S. Rannamaa «Kasuema»). Kuid stsenarist on nendest tei- 
nud stsenaariumi. Üheks võimaluseks jääb tõesti duett «režissöör-stsena- 
rist», kus režissöör usub stsenaristisse ja stsenarist režissööri. 

Väljakujunenud kirjanikuisiksused vaevalt kollektiivseid stsenaariume 
hakkavad kirjutama, vaevalt nad stsenaristikaateljee poolegi vaatavad. 
Kuid stsenaariumialast käsitööd õpetada tuleb, selleks on regulaarsed kõr- 
gemad stsenaristide kursused Moskvas, kuhu tuleks muidugi saata inimesi, 
kesonenne sedapiisavalt huvi ja annet avaldanud. Ja kas ei tuleks kaa- 
luda stsenaariumialaseid kollokviume (kas või stsenaristikaateljee nime 
all) kolme Balti liiduvabariigi peale kokku, sest Läti ja Leedu filmidrama- 
turgiaprobleemid on meie omadega sarnased. 

Ka võiksid vähesed stsenaariumivõistlused muutuda regulaarseks, siis 
langeks neilt ära ka see ränk temaatiline kohustus, mis nähakse ette harva 
esinevate võistluste range reglemendiga, ja võiksime ehk saada ka lihtsalt 
hea stsenaariumi, kas või meid ümbritsevast tänapäevast. Ja kui me mõne 
hea stsenaariumi noore autori saadaksime Moskvasse stsenaristide kursus- 
tele? Ning paremad stsenaariumid avaldaksime (Eesti autoritelt tean trüki- 
tuna viimasel ajal ainult H. Laansalu mängufilmi ja H. Runneli kahe doku- 
mentaalfilmi stsenaariumi, T. Kalda «Selle suve šlaager» on jutustus, kuigi 
aluseks üks stsenaariumivariant).; varasemast ajast lisanduvad E. Ranneti 
«Vihmas ja päikeses» ja J. Smuuli «Keskpäevane praam»). Sellega tõuseb ka 
kirjutajate vastutus ning «poolfabrikaatide» kunstiline tase. 

Stsenaariumide avaldamisega tõuseks teisalt ka stuudiote vastutus stse- 
naristide ees — et hea stsenaarium ei jääks kunstivälistel põhjustel käiku 
andmata või vähemalt oleks avalikkus sellest informeeritud. Ning kir- 

janikud ei peaks tehtud töö kaotsimineku kartusel tegema «tagasitõlkeid» 
teistesse kirjandusliikidesse (iseasi, kui avaldatud stsenaarium saab aluseks 
menukale näidendile, nagu juhtus G. Bokarevi «Terasesulatajate» ja 
A. Gelmani «Ühe koosoleku protokolliga»). J. Krossi «Kolme katku vahel» 
sai juriidilise alguse «Tallinnfilmiga» stsenaarse lepingu sõlmimisest fil- 
mile «Kroonik Balthasar» (mis lõpuks lavastati «Eesti Telefilmis»). M. Undi 
«Surma hinda küsi surnutelt» üks stsenaariumivariant (küll lisategelastega, 
kus juba peegeldus M. Undi filmikogemus) sai näidendiks «Peaproov» Noor- 
sooteatris veel enne filmi valmimist. Ja M. Traadi «Tants aurukatla ümber», 
hiljem pälvinud Eesti NSV kirjanduspreemia, oli kirjutatud stsenaristide- 
kursuste lõputööna. 

Lohutuseks: lugesin viimasest «Film Guide'ist», et Inglismaal on noored 
režissöörid liimist lahti konkureeriva Hollywoodi suurte eelarvete ja oma- 
maiste puudulike stsenaariumide tõttu.”' Ikka on häid filme vähem kui üldse 
filme ja häid stsenaariume palju vähem kui valmib filme. 

Uskugem siis tulevikku. Kui mitte neisse ettepanekutesse, millest eespool 
juttu oli, siis tulevasse noorde andesse, kes ühendab vaimsete võimete, kir- 
jandusliku andega, filmi vastu huvi tundvaid inimesi; see olekski vahest 
parim võimalus meie kinniläinud stsenaariumilaeka avamiseks. 


2 International Film Guide 1985 (ed. by P. Cowie). London, New York, 1985, lk 305. 

Esimesel pilgul on alati kusagil selge piir. Alles hiljem, täpsemal vaatlusel, 
hakkavad piirjooned ähmastuma, kuni mingi täpne aeg, näiteks 1956. aasta, 
muutub perioodiks 1950. aastate lõpp. 1956 tähistab nimelt neoklassitsismi 
läbimurret eesti muusikas, sel aastal sündis Eino Tambergi Concerto 
grosso — opus 5! Igal teosel on ju (vähemalt) kaks poolust, üks tema koht, 
läbilöögivõime ja olulisus antud ajas ning teine — teose enda väärtused: 
intensiivsus, originaalsus, ka tehniline teostus. Eelkõige viimastest sõltub 
muidugi see, kas me seda teost kolmkümmend (või sada) aastat hiljem 
kuulame või ei. Igatahes oli Tambergi tulek eesti muusikasse igati õnnelik — 
nii tolles ajahetkes kui ka professionaalsuste mõttes. 

Kuid ikkagi ei sünni midagi üleöö ega tühjale kohale. Eino Tamberg lõpe- 
tas Tallinna Riikliku Konservatooriumi 1953. aastal. Esimesed suur- 
teosed valmisid kohe pärast lõpetamist. 

50. aastate lõpul murrab eesti muusikasse uus põlvkond, kes jääb siin 
ilma tegema järgnevateks aastakümneteks ja on loomingulises kõrgvormis 
praegugi: Eino Tamberg, Jaan Rääts, Veljo Tormis... XX sajandi muusika 
arenguloogika saab märgatavaks ka eesti muusikas, nõudmine «sotsia- 
listlik sisu, rahvuslik vorm» kaotab oma ühemõttelise tõlgendusvõimaluse. 
Või kuidas saabki neid, 8.0 sisu ja vormi, nii selgelt lahutada? Lisaks sellele 
ei väljendu kaasaegse muusika mõju tol perioodil enam tema klassikalise 
poole — uue viini koolkonna — puudutusena. Paljuski tänu maailmamuu- 
sika uuemaid tuuli soosivatele Varssavi sügisfestivalidele ilmuvad ka meie 
muusikasse «neod», aleatoorika, serialism jm. Tegelikult on uus viini kool- 
kond andnud oma esimese impulsi heliloojatele, kes küuluvad mitu põlv- 
konda varasemasse aega — 1920. aastatesse. L 

Eesti muusikas endas on märgatav kvaliteedinihe Šfoimunud tegelikult 
juba 1950. aastate algupoolel. Nimetagem vaid ühte külge sellest — 
uut moodi suhtumist rahvuslikkusesse, tõestuseks Ester Mägi Klaveri- 
kontsert (1951—1953) või Anatoli Garšneki Viis setu laulu (1953). 

Ja veel. Eesti muusika sünni- ja arengulugu on olnud kaua seotud vokaal- 
muusikaga, eelkõige muidugi kooriloominguga. 1950. aastate lõpul saab 
valitsevaks instumentaal- või vokaal-instrumentaalmuusika. Selles mõttes 
on Tambergi Petöfi-laulud üks erandeid. 

Milles siis peitub Petöfi-laulude võlu, mis on teinud neist populaarseimad 
soololaulud eesti muusikas? Tolle aja kontekstis võib selle kokku võtta 
vist ühe sõnaga — värskus. On ju laulutsükkel kirjutatud 1955, seega 
aasta enne Concerto grosso't, Lauludest tulvab vastu nooruslik romanti- 
lisusepuhang, millel on muidugi vähe seoseid siis veel elujõulise rahvus- 
romantismiga. Pealegi oli tolle ajani valitsenud nn massilaul, mis oli 
pahatihti üsna trafaretse skeemi järgi tehtud ja kus puhas tundelüürika, 
mis soololaulule juba žanriomane, tagaplaanile oli surutud. 

Oma kargusega avaldavad need laulud mõju ka tänasele kuulajale. 
Tsüklit iseloomustab meloodilisus, mis on lihtne oma loomulikus kulgemises, 
kergesti meeldejääv. Kuid sellele lihtsusele on väikeste nippidega juurde 
antud mõrkjas maitse: üsna ootamatud helistikulised muutused, alterat- 
sioonid, diatoonilised laadid, värve lisav klaverisaade. 

Tsükkel koosneb viiest laulust: «Madal on pilve süle», «Tuul viib õilmelt 47 


lehe ära», «Aknast välja vahin ma», «Kevad ja sügis», «Mu laulud», kuid 
kontserdikavades me võime kuulda neid sageli ka eraldi, nii et ühtset tsükli- 
nõuet pole helilooja esitanud. Üldisest lüürilisest meeleolust kaldub oluliselt 
kõrvale kolmas romanss «Aknast välja vahin ma», mis oma energilise 
iseloomuga ja punkteeritud rütmiga läheneb marsile (ka tempomääratlus 
on alla marcia, energico molto marcato). Laulu muusikaliseks algmaterjaliks 
on kvardi-kvindi hüpetega meloodia, mida hiljem laskuvasuunaliste liiku- 
mistega täidetakse. Tänu «tühjakõlalistele» meloodialiikumistele, mida 
klaver ebalevate akordidega (pooltoonidega loodud värvilaigud) toetab, 
ja lühikestes vahemängudes korratavatele hüplevatele kvardiliikumistele 
saavutab helilooja selles laulus humoristliku ja isegi satiirilise suhte tee- 
maga,nagu eeldab ka tekst. Raskete klaveriakordide toetusel saabub laulu 
lõpus puänt-kulminatsioon: 

Luuletajaks sain, ei rohkem sammugi, 

seal ma aga kapral oleks ammugi. 

Kõige dramaatilisem on tsükli viimane romanss «Mu laulud». Laulus 
sünnib ootamatu pinge, mille tekitab peaaegu katkematult kulgev vokaal- 
meloodia, jõudes oma intensiivse kordumisega laulu lõpul kulminatsiooni. 
Klaveri vahekommentaarid pole pikemad kui 1—2 takti ja mõjuvad rohkem 
edasiliikumisena kui selle lõppematu meloodia katkestustena. Kord-korralt 
faktuuriliselt tihenev klaverisaade aitab dramaatilist pinget kasvatada, 
jõudes a-lõigu korduses välja tumeda kellaimitatsioonini (väike sekund 
madalas registris) ning tremoloni. Saatefaktuur hõreneb veel korra, just- 
kui lastes kõlada olulisel tekstil, et siis saavutada kulminatsioon ägedates 
agitato-kuueteistkümnendikliikumistes. Muide, vaadates selle laulu vokaal- 
meloodiat eraldi, võiksime nii seda kui ka teisi tsükli laule salmilauludeks 
nimetada (vaid selgelt kolmeosaline «Kevad ja sügis» moodustab erandi). 
Kuid seda takistab tegemast teksti muutustele ja arengule täpselt reageeriv 
klaverisaade, mis annabki lauludele läbikomponeerituse. 

Kolm ülejäänud laulu on kantud nukrast lüürikast. «Madal on pilve 
süle» intonatsiooniline iva on früügia tunnustega laskuvas tetrahordis, 
millele laulu alguses ülidelikaatne üksikutest arpedžeeritud akordidest 
klaverisaade toetust annab. Ka selles laulus on oluline intonatsioon kvardi- 
käik, nii nagu see on oluline selle ajastu muusikale üldse (Concerto grosso! ), 
kus kvart-kvint, aga ka juba sekund-septim hakkavad teoste intonatsiooni- 
ringi kujundama. 

«Tuul viib õilmelt lehe ära» on küllap selle tsükli populaarseim romanss. 
Kõigest ülearusest vabanenud lihtne nukrus, vaikne kurbus, millest liigsed 
puhangud on kõrvale jäänud, alles on vaid ehedad tunded. Rahvalaululikult 
lihtne, esimesel kuulamisel meeldejääv meloodia, samadel keerutusinto- 
natsioonidel põhinev delikaatne klaverisaade, mis kuulajat üsnagi pika 
eelmänguga meeleolusse sisse viib, kohe ka romansi põhiintonatsiooni 
tutvustades. Klaveripartii ülesanne ongi laulu atmosfääri sissejuhatamine 
ja ka selle nukrameelne lõpetamine. 

«Kevad ja sügis» on saanud eelmistega võrreldes suurema arenduse. 
Siingi on algmaterjalina oluline kvardikäik. See laul kannab kõige selge- 
malt A-B-A vormi pitserit, laulu kulminatsioon on teksti korduste abil vii- 
dud B-osasse. Klaverisaade tutvustab oma eelmängus taas laulu alginto- 
natsiooni, saab aga keskosas faktuuri akordilise ja figuratiivse tihenduse 
abil üsna suure arenduse, et siis repriisis jälle toetaja ja saatja rolli tagasi 
pöörduda. 

Tsükli eriilmelistele romanssidele on kindlalt omane üks — nad kõik on 
nii oma teemastikult kui ka vormilt väga terviklikud, suuremate kontras- 
tideta, ühtses meeleolus välja peetud. Seda ka juhul, kui laulu kulminat- 
sioon on üsnagi jõuline («Mu laulud»). Kulminatsioon kasvab alati loogili- 
selt välja teose põhimeeleolust ja -materjalist. 

On täiesti selge, miks lauljad neid romansse nii meelsasti oma soolo- 
kavadesse võtavad. Laulud mõjuvad kahtlemata veel praegugi värskelt. 
Pealegi on 25-aastane helilooja osanud arvestada ka lauljaga. See ei ole 
väljaloetav mitte ainult küllaltki loogiliselt voolavast vokaalmeloodiast, 
ka klaverisaade toetab alati kindlalt lauljat, olgu ta siis akordikale, figu- 
ratsioonile või ka lihtsalt vokaalmeloodiat mingis intervallis (tertsis, 

as sekstis) saatvale võttele ehitatud. 

Kust tuleme, kuhu läheme...? 


Mihkel Tiks, «VANA TOOMAS» Viljandi Draama- 
teatris «Ugala». Lavastaja K. Raid, kunstnik 
1, Agur. Esietendus 23. mail 1985. 

«VANA TOOMAS» ENSV Riiklikus Vene Draama- 
teatris. Lavastaja 1. Normet, kunstnik V. Tamm. 
Esietendus 6. juunil 1985. 


«Me ei ole maakera pärinud oma vane- 
matelt, oleme ta laenuks võtnud oma 
lastelt.» 


“Maailma 
looduskaitsestrateegia» 


SENINE KRIITIKA 

on «Vana Tooma» vastu suhteliselt ela- 
vat huvi ilmutanud — ja seegi on juba 
märk millegi kohta. On antud esimesed, 
kuid ühtekokku juba üsnagi ammenda- 
vad poolt- ja vastuhääled, läbi vaetud 
näidend ning lavastus, puudutatud näit- 
lejatöidki, nii et — mida võiks siinkirju- 
tajal veel olla lisada...? 

Teravaim, aga ka poleemilisim on seni 
ilmunust kahtlemata Endel Lingi «« Va- 
na Tooma» juhtum» («Sirp ja Vasar» 
6. IX 1985). Selle kõrval tundub Ülo 
Tontsu «Vana Toomas» («Rahva Hääl» 
18. VIII 1985) paiguti üldsõnaline, üm- 
margusevõitu, ehk veidi hambutugi, mis 
võib meie niigi poleemikavaese teatri- 
kriitika taustal temperamentsemates 
(nooremates?) kriitikutes teatud preten- 
sioone tekitada. Ei taha öelda, et teravu- 
sed ning neist sündiv poleemika peaksid 
olema eesmärk omaette, nad võiksid aga 
hinnatavast endast välja kasvada. Samas 
on Ülo Tontsu retsensioonis mitmeid olu- 
lisi tõdemusi, mida tahaks kaitsta ning 
toetada. Nagu ka Tõnu Karro (««Vana 
Toomas» — Viljandis», «Noorte Hääl» 
22. IX 1985) etteheidet E. Lingile tolle 
suhtelise liignõudlikkuse pärast M. 
Tiksi algupärandi vastu (meie laval näh- 
tud teiste algupärandite taustal) ning ta 
kahtluste pärast näidendi elutõe osas. 
Kahjuks ei argumenteeri T. Karro oma 
möönvat oletust dramaturgi ainetundmi- 
se suhtes millegi enama kui tema arva- 


so tes teatritekstist läbituntava autoripool- 

se valuga. Aga just eeskätt elutões, aine- 
tundmises oleks, millest E. Lingiga sisu- 
lise(ma)lt väidelda. Sest oma kahtlusi ei 
põhjenda tegelikult temagi, paberil on 
ainult veendumus — ja terava problee- 
mikäsitlusega teoste puhul üsnagi reegli- 
päraselt sündiv veendumus — problee- 
mide «liialdatusest». Vahest tugineb see 
väide lihtsalt kriitiku enda hüperboli- 
seeritud tõlgendusele astmahaigest Too- 
masest kui (tegelas)kujundist: «Jäetakse 
mulje, et kui nüüd direktori käsul kliki- 
aegsete metsadega ka ühele poole saadak- 
se, siis vaata et väike Toomas lämbubki 
hapnikupuudusse. Igatahes vaataja mõ- 
tet selles suunas liigutatakse.» Muid ar- 
gumente silma ei hakka. 

Aga isegi juhul, kui dramaturg elu- 
tõe seisukohast liialdakski, oleks seegi 
tema kui kunstniku eesõigus. Siis oleks 
tegu reaalselt võimalikke sündmusi enne- 
tava hoiatusnäidendiga, — hoiatus- 
kunstiga. Ja kui säärane ainekäsitlus 
meile harjumatuna peaks tunduma, kui 
selles vaid lubamatut liialdamist oskame 
näha, siis tuleks niisuguse reageeringu 
põhjusi otsida meie dramaturgiast, kir- 
jandusest, kunstikultuurist, ühiskond- 
likust teadvusest üldse. Et ta pole ikka 
veel sünnitanud hoiatuskunsti, ku- 
jutamaks olukordi, mida inimene enam 
ei valitse,sestetta neil liiga kaugele 
on lasknud areneda. Isegi võimaliku tuu- 
makatastroofi kujutajaid võib kogu 
praeguses nõukogude kirjanduseski, kui 
Aless Adamovitšit uskuda, parimal juhul 
vaid ühe käe sõrmedel üles lugeda (3. 
Kim, E. Skobelev, J. Jevtušenko jt). Rää- 
kimata ökoloogilisest — hoiatus- 
kunstist. Sest on inimesi, keda saab tead- 
vusele raputada tõepoolest vaid olukordi 
ja ohte liialdades, vaatajat-lugejat šo- 
keerides. Läbi-lõhki optimistlikud teosed 
võivad niisuguste inimeste süüdimatust 
vaid suurendada. Läks ju ka näiteks 
Rooma Klubi ühes oma esimeses, teed- 
rajavas projektis — D. Meadows'i «Kas- 
vu piirid» — teadlikult välja «šokite- 
raapiale». Ja saavutas — kõigele hukka- 
mõistule vaatamata — edu. Seni enesega 
nii rahul olnud maailm hakkas end näge- 
ma korraga hoopis uue pilguga. 


Niisugune oleks vaid üks E. Lingi 
väitest ajendatud contramõtteliine, mille 
teadvustamiseta lõpphinnang näidendile 
jääks minu jaoks poolikuks: nii jääksid 
märkamata olulised väärtused M. Tiksi 
tekstis ja ainetundmises. Millest lähe- 
malt tagapool. 


Enne tahaksin küll ühineda T. Karro- 
ga ta toetuses E. Lingi põhimõtte- 
lisele hinnangunõudlikkusele näiden- 
di dramaturgilise teostuse suh- 
tes. Kogenud kriitiku sellealane profes- 
sionaalne analüüs tundub siinkirjutajale 
veenev, tekitades vaid paar vastuväidet. 
Muu hulgas tabab E. Link minu arvates 
midagi üpris olulist, kui kirjutab: «Mi- 
da lavale ilmuv Felix ise endast kuju- 
tab? Ta ei avane ei võitlejana ega äär- 
musliku ökoloogina. Ometi on ta ainus, 
kes võiks tõusta meeldejäävaks nüüdis- 
aegsete seisukohtade kaitsjana.» Felixi 
kuju on tõepoolest kuidagi poolik, abst- 
raktne, visandlikki. Samas ei tahaks 
nõustuda kriitiku väitega, et «Vana 
Tooma» tegelaste kaudsed iseloomustu- 
sed iseloomustatavate tegelikku olemust 
eranditult segavalt moonutavad, ähmas- 
tavate tagarääkimistena mõjuvad. Kus- 
juures vaatajatele jäävat vaid «kontrol- 
lija» osa — kas lavale ilmuva karakter 
ikka vastab temast räägitule. Arvan, et 
need «tagarääkimised» ei olegi alati nii 
«mööda», vaid et nad, eriti näiteks Ed- 
gar Hõbemäe, aga ka Felixi puhul, vastu- 
pidi, hoopiski rikastavad tegelas- 
kuju (aga ka «tagarääkijat» ennast), 
avavad ning võimendavad karakterite 
neid tahke, mida vahetu lavaelu kaudu 
nii äratuntavalt ehk esile mängida ei 
jõuaks, ei õnnestukski. Võib-olla on M. 
Tiks siin vaistlikult tundnud oma eba- 
kindlust vahetus, dramaturgilises ka- 
rakteriloomes ning kasutanud seepärast 
tõepoolest rohkesti eepilisi vahendeid, 
milles ta end kindlamini tunneb... ? 


Ka ei jaga, vähemasti Tallinna küla- 
lisetenduste põhjal, E. Lingi etteheidet 
«Ugalale» lavateksti häirivalt suurte ka- 
dude kohta, ehkki neid mõnel üksikjuhul 
tõepoolest esines, mida oli tunda isegi 
6. reas istudes (allakirjutanu arvates 
konkreetselt just Anu Vabamäe puhul). 
Küll aga häiris teksti halb kuuldavus 
mitmegi näitleja juures «Vana Tooma» 
esietendusel Eesti NSV Riiklikus Vene 
Draamateatris. Ei nõustu E. Lingi krii- 
tikaga näitleja Enn Kose kehastatud 
Edgar Hõbemäe väidetava nüansivaesu- 
se ning jõuetuse kohta. Lausa vastupi- 
di — Tallinna etendusel oli Edgar Hõbe- 
mäe kuju minu jaoks üks jõulisemaid 
ning terviklikumaid üldse. Ning selli- 


sena — kogu oma «pahelisuses» (kriitika 
ei väsi seda kordamast) — sügavalt 
inimlik ning sümpaatne. On ju see näi- 
dend eeskätt tema, mitte abstraktseks 
jääva Felixi draama. Just tema on sinna- 
maani kõige täisverelisemat elu elanud 
tegelane, kes ühtäkki, ajastu üleöö muu- 
tunud nõuete poolt, jalust niidetakse. 
Minu jaoks ei ole ta — vähemasti Enn Ko- 
se esituses — «kuulekalt suures masina- 
värgis toiminud inimene» (UÜ. Tonts). (Sa- 
mal ajal kui Eesti NSV rahvakunstniku 
J. Vlassovi rollitõlgenduse puhul näib 
niisugune määratlus hoopis rohkem mär- 
ki tabavat.) Ent sedagi oma väidet põh- 
jendaksin tagapool, sest eelkirjutajate 
jälgedes söandaksin enne seda väljenda- 
da veel teatud nõutust «Ugala» lavastu- 
se puhul. Ehkki kahtlustan, et kurja 
juur, mis lavastaja K. Raidi töö vägagi 
raskeks on teinud, peitub Felixi kuju 
nimetatud puudustes. Viimane omakorda 
muudab üpris raskesti lahendatavaks ka 
Enekeni kuju kahekesi moodusta- 
vadki nad ju opositsiooni «vanale», mil- 
lest ühtekokku sünnib (peaks sündima?) 
dramaturgiline põhikonflikt. Teiselt 
poolt mäletan näidendit — siiski! 
hoopis rohkemat tõotanud olevat, kui pa- 
kub lavastus... Või on M. Tiksi tekst 
tõepoolest liiga eepiline, pakkudes küll 

-lugemis-, kuid mitte garanteerides teat- 
rielamust...? Sest viimast ei saanud 
ka mina mitte... 


Samal ajal veenis lavastaja 1. Normet 
mind «Vana Tooma» esietendusega Eesti 
NSV Riiklikus Vene Draamateatris, et 
(suhteliselt) «vaese teatri» hülgamine 
asjale mõnelgi juhul kasuks võib tulla, 
eriti kui dramaturgiline (sõnalis-tege- 
vuslik) põhikujund on paiguti r:beda- 
võitu. Igatehes väljendasid mvusika, 
veel enam aga mitmed valgusfoxusee- 
ringuga taotletud (ning mõneti juba ka 
tabatud) «igavikuhetked» selgelt äratun- 
tavat lavastajasuhet. Üldsegi mitte põh- 
jendamatuna ei tundunud aga ka Too- 
mase puudumine lavalt; Toomase ema- 
otsimine «Ugala» lavastuses mõjuski ehk 
liiga sirgjoonelise, ühese kujundina. Kui 
millestki 1. Normeti niisuguse «omavoli» 
puhul siiski puudust tundma hakata, siis 
kindlasti Toomase ja vanaisa (Edgar Hõ- 
bemäe) igavikulisest lõpudialoogist. Näi- 
dend kaotab seeläbi midagi üpris olulist, 
võib-olla koguni peamise. Töös näitle- 
jaga hakkab 1. Normeti lavastuses silma, 
et Felixi kuju (E. Agu) lahendamisel näib 
lavastaja olevat läinud kergema vastu- 
panu teed — Felixi teadliku karikee- 
rimise suunas. Tõsisem, mitmeplaanili- 

Marianne Jaroslava Tšudnovskaja esi- 
tuses, kelle kõrval Tiina Räägu Marian- 
nes on praegu paiguti tõepoolest klišee- 
likkust. Ehkki stereotüüpsus, isikupära- 
tus, kordumatu palge puudumine, õige- 
mini — selle mattumine eelarvamuste 
ning võõrandunud massiteadvuse stereo- 
tüüpide paksu lasu alla on niisuguse 
inimese puhul midagi täiesti tüüpilist. 
Ilmselt on Marianne rollis veel avamata 
võimalusi, et anda aimu tema sügava- 
mast, tõeliselt inimlikust ja loomulikust 
plaanist ta intiimseil enesessevaatamise 
hetkil (monoloogides). 

Nõnda võiks veel üsna kaua vaagida 
pakutavat sellisena, nagu ta oma praegu- 
ses teostuses parajasti on. Ometi on selge, 
et niisugusel lähenemisel jääks hinnang 
teosele milleski üpris puudulikuks. 

On ju ikka aeg-ajalt arvatud, et meie 
(teatri)kriitika on liiga kunstikeskne, et 
ta kipub analüüsima pakutut vaid enda 
raames, olemata kuigivõrd võimeline 
vaatlema käsitletavat ka laiemal — ühis- 
kondlikul, filosoofilisel taustal. Ja nii on 
see mu meelest juhtunud paraku ka 
seekord. Sest on ilmne, et «Vana Tooma» 

Tiina Rääk, Edgar Hõbemägi — Enn Kose, San- 


der — Andres Tabun. 


hem ka lavastuse viljakamad tahud 
avalduvad selle vaatlemisel 


ÜHISKONDLIKUL TAUSTAL. 


Ja siin ongi lõpuks paras aeg või- 
mendada Ü. Tontsu tõdemust: «Kui kõ- 
nelda viimaste aastate kaasaega kujuta- 
vatest eesti näidenditest, siis küllap on 
«Vana Toomas» kõige üldistavam ja see- 
juures omas laadis tervikliku ajapildi 
läbivalgustamiseni küündiv.» Paraku ei 
põhjenda Ü. Tonts kuigivõrd oma väidet. 
Ehkki argumente mu meelest jätkuks, 
ja vägagi kaalukaid. 

Esiteks — tegu on sisuliselt esimese 
globaalökoloogilise näidendiga eesti 
dramaturgias, * keskkonnakaitse on siin 
rõhutatult kogu ideestiku keskpunktis. 


* Millega oma spetsiifikalt või mõttehaardelt po- 
le kuigivõrd võrreldavad ei Hans Luige »Üõbiku- 
salu» Otepäa Rahvateatris, ei Jüri Tuuliku «Lui- 
getapjad» Rakvere Teatris (lavastaja Raivo 
Trass) ega Osvald Toominga *Külvikuu» «Vane- 
muises» (lavastaja Jaan Tooming). 


Juba üksi niisugust tõika ennast on raske 
üle hinnata. Olen pikisilmi oodanud — ka 
meie proosakirjanduselt — enamat kui 
pöördumist ajaloo poole või nii ainu- 
valdavaks saanud süüvimist võõrandu- 
nud elu (tüüp)ummikutesse, ja nimelt — 
sügavamat, selgemat pilku sellelegi, mis 
väljaspool meid tegelikult toimub. Siin 
ja praegu, olevikus. Olen oodanud ajastu 
sügavamat mõtestamist. 

Tõsi, selleski näidendis näeme võõran- 
dunud ning seetõttu seesmiselt õnnetuid 
inimesi, kes pole leidnud seda «substant- 
si», millele üles ehitada loov, isiksuslik 
elu ning kel seetõttu on raske leida inim- 
likku kontakti nii omavahel kui ka vane- 
ma põlvkonnaga. Sellega ei taha ma öel- 
da, et Edgar Hõbemägi ning tema naine 
(eriti viimane — Anne Margiste kehastu- 
ses) noortele mingi ideaalina vastanduks, 
ent nad ei ole päriselt kaotanud neid 
juuri, millest järgmine põlvkond juba 
täienisti irdu on kistud. Ka Felix ei anna, 
nagu öeldud, alternatiivse kangelase 
mõõtu mitte kuidagi välja. Niisiis käsit- 
leb ka «Vana Toomas» mõningal määral 
sisevastuolusid, erinevate väärtushin- 
nangutega ühiskondlikke rühmi esinda- 
vate inimeste vahelisi vastuolusid, mille 
üheks tüüppõhjuseks osutub võõrandav 
tarbijalikkus, asjade ning rahakultus — 
ent need vastuolud ei ole selle näidendi 
põhiprobleem, milleks nad on teistes ees- 
ti viimase aja algupärandites, sealhulgas 
ka minu arvates ühes väljapaistvamas — 
Ott Kooli «Musta kassi öösel ei näe». 


«Vana Toomas» «Ugalas». Stseen lavastusest. 
Esiplaanil Edgar Hõbemägi — Enn Ke, Silvia — 
Anne Margiste, Felix — Margus Vaher. 

E. Veliste fotod 


«Vanas Toomas» heiastuvad inimsuh- 
ted hoopis uudse — ühiskonna ja loo- 
duse vahelise vastuolu peeglis, siin astu- 
takse samm edasi, globaalse maailma- 
nägemise suunas. Näidendi süvaproblee- 
mi võiks sõnastada hoopiski nii: kuidas 
suudavad inimesed, kes iseendagagi toi- 
me ei tule, lahendada neid uut tüüpi 
vastuolusid, mida nende ette on seadmas 
inimese —keskkonna plahvatuslikult 
teravnev konfrontatsioon?! Sest on sel- 
ge, et tehnoloogia «ökologiseerimine», 
loodussõbralikuks muutmine peab käima 
käsikäes murranguga inimeses endas, 
tema teadlikkuses, ta elulaadis, väärtus- 
tes, ta «inimlikus kvaliteedis». Ja ehkki 
näidendis uuritakse inimeste ökoloogilist 
teadlikkust konkreetselt metsa näitel, 
mis meile, eestlastele, on ajalooliselt, 
kultuuriliselt, osalt ka majanduslikult 
lähim ning seetõttu enim mõistetav loo- 
dusvara, sümboliseerib see ühtaegu ka 
kõiki teisi analoogilisi loodusväärtusi. 
See, mis saab toimuda metsas, saab toi- 
muda ka kõikjal mujal. Ja vastupidi. 

Milline on siis tegelikult kunsti- ja 
elutõe suhe selles näidendis? On siin ehk 
tõepoolest tegu omamoodi uudse hoiatus- 
kirjandusega või siiski ka meie päevade 
reaalsusega? E. Link ootab näidendist — 
otsekui vastukaaluks «liialdustele» — 
suuremat «usku ja lootust», tuge vana 
Lepassaare seisukohale. «Usu ja lootu- 
se» puudumist aga oleks otsekui kut- 
sutud korvama kavalehele paigutatud 
väljavõte asjasse puutuvate ametkonda- 
de käskkirjast, mis nõuab suuremat met- 
sahoidlikkust. Kas aga niisuguse käsk- 
kirja sätteid tegelikkuses alati ka täide- 
takse? Selgub, et see ei pruugi mitte 
alati nii olla: 


A 


4...Sseadusi, määrusi ja koodekseid, 
mis põhimõtteliselt sätestavad looduse 
ja loodusvarade kasutamise korra, on 
meil praegugi küllalt, kuid sageli ei 
ole nad tõhusad. Miks? Tundub, et neil 
kõigil on üks ühine puudus: nad keela- 
vad, käsivad, lubavad, korraldavad mi- 
dagi, kuid neil puudub kindel, ajas ja 
ruumis isereguleeriv m ajandusmeh- 
hanism (minu sõrendus — P. J.) 
/-../ Ametkondlikult kokku seatud ja 
majandusmehhanismiga = tasakaalusta- 
mata seadused ning korraldused jäävad 
peagi eluvõõraks, neist hakatakse mööda 
hiilima, neid otseselt rikkuma» (Vil- 
mar Kraak «Kemplemine või asjalik 
koostöö» — «Eesti Loodus» nr 5, 1983, 
1k 279—280). 

Kas see tähendab, et meie «usk ja 
lootus» hoopis maha tuleb matta? Sugu- 
gi mitte. Esiteks annab seda usku ja 
lootust n-ö objektiivses plaanis NSV 
Liidu Ülemnõukogu üheteistkümnenda 
koosseisu mullusuvisel, kolmandal is- 
tungjärgul vastuvõetud otsus «Loodus- 
kaitset ja loodusvarade ratsionaalset ka- 
sutamist käsitleva seadusandluse nõuete 
järgimisest», kus muu hulgas seisab: 

«...parandada keskkonnakaitse ja 
loodusvarade ratsionaalse kasutamise 
alaste abinõude planeerimist ja ma- 
janduslikku stimuleerimist» 
(minu sõrendus — P. J.; vt «Rahva 
Hääl», 4. VII 1985). 

Mida see konkreetsemalt peaks tähen- 
dama? Eeskätt seda, et loodusvarade 
kasutamine «peaks olema ettevõttele 
vähem tulus (minu sõrendus — P. 
J.) kui sekundaarse tooraine ja jäätmete 
kasutamine (nagu mainisime, on olu- 
kord praegu vastupidine...)» (Heino 
Luik «Okoloogia ja ökonoomika, tootmi- 
ne ja looduskaitse 2» «Eesti Loodus» 
1983 nr 2, Ik 71.) Iseasi muidugi, kui 
pikk saab olema intervall niisuguse ot- 
suse vastuvõtmisest selle sätete juuruta- 
miseni, järgimiseni igapäevapraktikas. 

Teiseks sisaldub «usk ja lootus» siiski 
ka näidendis endas ja seda koguni kahes 
variandis. Esiteks kehastub see «kolmes 
hommikumaa targas» (T. Karro) — kol- 
mes metsatöölises, kes ühtäkki keeldu- 
vad järjekordset lanki rasketele metsa- 
veotraktoritele ohvriks toomast. Nende 
esmapilgulist utoopilisust vähendab mõ- 
neti põhjendus, et ühele asjaosalisist on 
maha raiuda kavatsetav mets olnud lap- 
sepõlvemaa. Seda tähelepanuväärsem 
aga on idee ise — et 700-rublase kuupal- 
gaga (kuidas töö, nõnda palk!) inimesed, 
«vatijopedesse topitud ja suure rahaga 
uimaseks löödud metssead» (Eneken) on 

tooma. Olevikustatistika kinnitab, et 
«eriti (...) nõus materiaalseteks loobu- 
misteks keskkonnakaitse nimel» on Ees- 
tis 3,5% küsitletuist. (Marju Lauristin 
ja Peeter Vihalemm +«Keskkonnatead- 
vus: tüüpide erijooni 2». «Eesti Loodus» 
nr 10, 1985, lk 650.) 


Kas näha metsatööliste niisuguses 
käitumises dramaturgi tulevikuootust? 
Kui inimesed, järgides oma sisemist 
äratundmist, on korraga teadlikumad 
kui mingi parajasti kehtiv seadus, kellegi 
otsus või käsk seda ette näeb... Meenub 
kunagi loetud näide elust endast: mit- 
mekümne võimsa tammehiiglase juuripi- 
di väljakiskumine Saaremaal, Orissaa- 
re kolhoosi mail, Miksi maaparandus- 
objekti rajamisel. Kusjuures keegi kuskil 
seaduse vastu ei eksinud. «Moraalselt 
oleme tammede loos süüdi,» tunnistas 
kolhoosi esimees hiljem. «Meie kolhoosi 
poolest oleksid nad võinud kasvada. 
/---[ Oleks pidanud lihtsalt projekti 
muutma.» Traktorist, kes asja n-ö täide 
viis, lõi küsimusele, kas sisemuses ei 
hakanud midagi vastu nii vanu tamme- 
sid maha tõmmata, käega: «Ah mis siin 
mina sain teha, mina täitsin ainult käs- 
ku!» (Tiiu Pohla, «Tammelehest, koltu- 
nud ja hõbedasest». «Sirp ja Vasar» 
8. X 1976.) Ja vastandnäide sellestsa- 
mast artiklist: «...Rapla rajooni Varbo- 
la kolhoosis jäi maaparandusobjektil 
kruusapõndakul kasvav ilus metsatukk 
alles just tänu kohaliku traktoristi-maa- 
parandaja keeldumisele seda maha võt- 
ta. Oli kah kohalik mees ja «ainult» 
traktorist! » 

Nõustugem — on olukordi, mil tuleb 
tegutseda %oheselt, hetkegi kaotamata 
(sest hiljem oleks juba hilja), täit vastu- 
tust enese peale võttes, n-ö «murujuu- 
retasandil» («ruohonjuuritaso», «grass 
root participation») — ka looduskaitses. 
Lõppude lõpuks on inimlikkus — ka 
inimlikkus looduse suhtes — see kõrgeim 
seadus, mis on n-ö ideaalmõõduks kõi- 
gele muule. Ja looduskaitsegi saab tõe- 
liselt tulemusrikkaks alles siis, kui ta 
jõuab konkreetse inimese sisemaailma 
ja tegude tasandile. Nagu näeme seda 
metsatööliste puhul M. Tiksi näidendis. 


Niisiis — kui «Vana Toomas» ei jul- 
gusta meid kuigivõrd n-ö objektiivses, 
s.o. majanduslikus plaanis (oma kava- 
lehegagi mitte!), siis subjektiivses, indi- 
viduaalse ökoloogilise teadlikkuse osas 
tabab M. Tiks tundlikult ajastu progres- 
siivseid põhitendentse. Mida teiselt poolt, 
nagu öeldud, saavad juba lähitulevikus 
toetama ka meetmed majandugmehhanis- 
mi «ökologiseerimiseks». Vastasel korral 


satuks «ökoloogiliselt ärganud» indiviid 
tõepoolest olukorda, «kus ei saa elada 
südametunnistuse järgi, ei saa lähtuda 
oma isiklikust eetikast» (M. Tiks). Ning 


ainsaks võimaluseks jääda iseendaks 
kujuneks «väljumine süsteemist». Ent 
just selles väljenduks inimese tõeline 
teadvelolek, võime võtta enese peale vas- 
tutus — ka nende eest, kes selleks veel 
võimelised pole. Subjektiivse faktori 
osatähtsust selles dialektilises protsessis 
võimendavad ka sõnad eespool nimetatud 
ülemnõukogu otsusest: 

«... tõhustada kodanike ja ühiskond- 
like organisatsioonide materiaalset ja 
moraalset ergutamist looduskaitseabi- 
nõude elluviimisele kaasaaitamise eest.» 


Seda iseäranis ajal, mil küsime tõsi- 
meeli: «Millal siis algab metsade mas- 
siline suremine Kirde- ja Põhja-Eestis?» 
(T. Frei «Metsalaamad kuivavad», «Ees- 
ti Loodus» 1985, nr 2, lk 72); -mil ohus 
on Peipsi järv («tuleb rakendada vii- 
vitamatuid abinõusid kujunenud olukor- 
ra parandamiseks» — A. Rüütli sõna- 
võtust NSVL ÜN istungil, vt «Rahva 
Hääl», 4. VII 1985); mil aastaid (ja isegi 
aastakümneid!) pole suudetud likvideeri- 
da mitmeid suuri saastakoldeid Eestis 
(Tallinna Tselluloosi- ja Paberikombi- 
naat, «Eesti Fosforiit» jt). 

Niisamuti vastavad tõele ka M. Tiksi 
näidendis käsitletud metsaprobleemid. 
Lahendust oodatakse muu hulgas roo- 
miktraktorite väljavahetamisest pinnast 
vähem lõhkuvate ratastraktorite või ko- 
guni — uuesti! — hobuste vastu(!?) 
«Hobuveo kasulikkus metsale on küll 
teada-tuntud, ometi levib, õigemini taas- 
tub see äraproovitud viis visalt.» (Einar 
Keila, «Edasi», 15. IX 1985.) Ent täh- 
tis on siinjuures mitte ainult metsa alus- 
taimestiku säilitamine, vaid ka puude 
kvaliteet. Üks vana metsavaht on selle 
kohta ütelnud nii: 

«Õige tarbematerjali lõikamise aega 
on ainult kaks nädalat aastas. Kogu 
ehitus- ja küttemetsa lõigati eranditult 
sellel ajal. Õigel ajal lõigatud palk ei 
pragune ja sinna ei löö kunagi vamn sis- 
se. Aastaringne metsalõikus on süüdi 
selles, et praegune ehituspuit on eba- 
kvaliteetne ja majades on vamm. Kui 
talvel lõigatud palgile koputada, siis ta 
kõliseb, suvel lõigatu kobiseb.» (Jüri 
Ernits, «Eesti metsades», «Edasi», 12. 
VIIL, 1985.) 

Aastaringsete raiete põhjendus kõ- 
lab: kasutada paremini tehnikat ning 
tagada kaadrile pidevat tööhõivet. Mõ- 
lemad põhjendused on ühteaegu õiged — 
ja vaieldavad: «...enamik põllutööriis- 


“Vana Toomas» Vene Draamateater. Eneken — 
Ljudmila Maksimtšuk, Silvia — Ninel Järvson. 
N. Ruhadze foto 


tu, maaparandustehnika, turbavarumise 
mehhanismid töötavad ilma erilise kah- 
juta hooajaliselt, alalist tööliskaadrit 
aga ei jätku nii või teisiti»; samuti ei 
võeta arvesse, «mis läheb maksma trak- 
torite töö külmumata põhjatutel raielan- 
kidel ja suvise veoga lõhutud teede ning 
sihtide parandamine, missugused on su- 
vel raiutud puude omadused.» (Ivar Et- 
verk, «Metsade majandamise ökoloogia 
ja ökonoomika», «Eesti Loodus» 1983, 
nr 6, 1k 550—551.) 

Sedalaadi olukorrad sünnitavadki va- 
rem või hiljem ka niisuguseid indiviide, 
keda M. Tiks on oma näidendis ellu 
kutsunud ning uurinud Felixi kujus. 
Tema oleks teine «usku ja lootust» si- 
sendav fenomen käsitletavas lavatöös — 
peale kolme metsatöölise. See tegelas- 
kuju oleks tõepoolest omamoodi revo- 
lutsiooniline, tähistades ökoloogilise 
teadlikkuse kvalitatiivselt uut tasandit 
mitte ainult konkreetses, n-ö empiiri- 
lises plaanis (nagu näeme metsatööliste 
puhul), vaid ühtaegu juba ka üldise- 
mas, filosoofilises plaanis. Tegu oleks 
sisuliselt esimese nii selgesti äratuntava 
«ökoaktivistiga» eesti teatris (ja jälle- 
gi — kogu meie kirjanduses üldse!), 
inimesega, kelle seesmiseks vajaduseks 
on saanud «mõelda globaalselt ja tegut- 
seda lokaalselt». Oleks! Sest tegelikult 
on Felixi kuju, nagu öeldud, dramatur- 
giliselt alles poolik, abstraktne, ta on 


55 


56 


alles pigem veidrik kui eneses uusi väär- 
tusi kehastav võitlev isiksus, ta ei ole ter- 
viklik, on ka ise mõneti võõrandunud, 
loodushoid on tema jaoks olnud viimane 
õlekõrs, mis on päästnud ta joomapõr- 
gust. Aga selle kaudu on ta endale avas- 
tanud terve uue maailma, mis on saanud 
tema jaoks omamoodi religiooniks, kom- 
pensatsiooniks kõigele muule, millest ta 
oma sinnani tõenäoliselt üpriski ühe- 
külgselt elatud elus ilma on jäänud. 

Felixi kuju on autoril seega ainult 
esimene poolsamm eesmärgi poole, alles 
uuring,pigem kobamine kui leidmine — 
nii nagu on kobav, kartlik, paljuski eba- 
kindel Felix ise. Tõsi, elus võib vahel 
juhtuda ka nii, et uusi väärtusi kuulu- 
tavadki kõigepealt just omamoodi «hül- 
jatud» — veidrikud, narrid, need, kel 
kehtivate väärtuskriteeriumide valgusel 
«mõni kruvi logiseb». Ning alles see- 
järel tulevad «kangelased» — kolossaal- 
se kire ning läbilöögijõuga maailma- 
parandajad, kes status guo n-ö ümber 
pööravad. Ja see, mis enne tundus vei- 
der, harjumatu või lausa mõeldamatu, 
osutub nüüd juba küllaltki õigeks, ene- 
sestmõistetavaks, vältimatuks. 

Ometi väljendub praeguseski M. Tiksi 
ettenägelikkuses, meie valdavalt pinna- 
pealses, olmelises elukäsituses nii harva 
kohatav võime heita pilku kaugemale 
individuaalse alateadvuse kompleksidest 
või ühiskonna teatud osa tarbijalikus- 
tumisest sündivatest «sisevastuoludest». 
Ja Felixi lüüasaamiselgi pole mitte ob- 
jektiivsed, vaid subjektiivsed põhjused. 
Tal ei jätku jõudu tõusta, talle pole 
antud vaimunõtkust uute vahendite ot- 
simiseks ning leidmiseks. Temas pole veel 
terviklikule isiksusele omast võidukust. 

Felixi kuju ei ole kuigivõrd terviklik 
ka karakteriloogika mõttes, mistõttu te- 
da on ilmselt üpris raske mängida. 
Ja ometi tuleb Margus Vaher oma osaga 
üsnagi huvitavalt toime. Tema Felix on 
tõsisem, mitmeplaanilisem kui Eduard 
Agu oma I. Normeti lavastuses Eesti 
NSV Riiklikus Vene Draamateatris. Vii- 
mane näibki olevat mõeldud karikatuur- 
sena. 

Felixi karakteri teatud «ähmasuse», 
dramaturgilise lõpuniviimatuse tõttu 
eeldan raskusi ka temaga kokkumän- 
gul. Eriti Enekeni osatäitja jaoks. Ja 
siin näis orgaanilisemalt omavahel ühte 
sulanduvat Vene Draamateatris nähtud 
paar E. Agu — L. Maksimtšuk. Kusjuu- 
res L. Maksimtšuki mängus Enekeni rol- 
lis tajusin vene dramaturgia «uue laine» 
hingust — avarat, ent sügavalt õnnetut, 
kannatavat, tšehhovlikult midagi nime- 
tut igatsevat vaimu. L. Maksimtšukiga 


mu meelest näitlejatüübilt mõneti sarna- 
se Karin Peetri mäng «Ugala» lavastu- 
ses oli jõulisem, isekam, suveräänsem, 
ehkki selle mõningad aktsendid suhetes 
Felixiga olid Tallinna-etenduses rabedad. 
Selleski näeksin aga pigem dramaturgia 
kui näitlejatöö puudujääki: ilmselt tahab 
näidend töö käigus mõnegi koha pealt 
«järelkohendamist». Ka tekstilist. Ka- 
rin Peetri loomuldane vitaalsus ning 
“kindlus näis talitsevat ka tema venda 
Sanderit mänginud Andres Tabunit, kes 
see-eest järgmises etenduses, Anu Vaba- 
mäe Enekeni «vastu» mängides, eelmisel 
õhtul kammitsetu rikkalikult improvi- 
seerides «tagasi tegi». Ehkki juba esi- 
meselgi Tallinna etendusel oli näitleja 
oma temperamendile ilmselt sobivas rol- 
lis heas hoos, ei tahaks ometi end sellest, 
iseenesest vägagi nauditavast «tulevär- 
gist» päris ära lasta petta. Sest Mihkel 
Tiks on Sanderi kujusse kirjutanud mitte 
ainult perekondliku, intiimsemaid suh- 
teid puudutava arengudünaamika, vaid 
ka kvalitatiivse murrangu Sanderis kui 
sotsiaalses olendis, subjektis. See muu- 
dab Tiksi Sanderi vaimukast veider- 
dajast rikkamaks. Juba praegu välga- 
tab ka Andres Tabuni Sanderis kuskil 
hingesügavuses mure ning valu poja 
pärast, mis oma eheduses narrimaskist- 
ki läbi lõikab. Meeldejäävalt kulminee- 
rub Sanderi seesmine selgusele jõudmine 
oma perekonnaelus, suhetes Marianne- 
ga — hetk, mil teda ühtäkki vallutab 
mälestus sellest, kuidas keegi öisel tä- 
naval Ljubat hüüdis («Ma ei tea, mis neil 
täpselt selle Ljubaga oli, aga ma tean, 
et meil Mariannega pole midagi niisu- 
gust kunagi olnud!») 

See kõik on juba olemas — näiden- 
dis, lavastuses, näitlejas. Ent mulle tun- 
dub, et Sanderile on dramaturgi poolt 
ette nähtud veel üks «ärkamine», üks 
kõikehõlmav kulminatsioon (mida võiks 
võrrelda näidendi lõpus Edgar Hõbe- 
mäele osakssaavaga — ehkki see «Uga- 
la» lavastuses kahjuks veel kõlama ei 
jäänud). See «ärkamine» lähendab teda 
järsult Felixile ning metsatöölistele ning 
vallandub (peaks vallanduma! ?), kui ta 
kuulutab oma valmisolekut «pingutada 
püksirihma»! Praegu mõjub see süga- 
valt kaasaegne filosoofiline tõdemus — 
rikkus ei seisne mitte suurtes sissetule- 
kutes, vaid väikestes väljaminekutes — 
Sanderi suust pigem järjekordse vai- 
mukusena — ühena paljude seast —, ei 
tuletu orgaaniliselt eelnevast ning ei jää 
seetõttu kõlama. 

Analoogilisi rolliootusi väljendaksin 
ka Eesti NSV teenelise kunstniku B. Troš- 
kini kehastatud Sanderi puhul, Vene 


Draamateatris esietendusel nähtud kuju 
oli «introvertsem», vaoshoitum, mille 
pinnalt seda kontrastsemalt sähvatasid 
aeg-ajalt vaimukad aktsendid. 

Raskem kui K. Peetril näib olevat 
leida oma loomupärast suhet Enekeni 
rollis Anu Vabamäel; Tallinna-etenduses 
hakkas selle Enekeni orgaanilisi piir- 
jooni välja joonistuma minu jaoks alles 
kuskil etenduse lõpupoole. Võib-olla 
peaks ta kohe alguses alustama kuidagi 
(valuliselt) heitlikumalt, talle loomuoma- 
semalt...? Saan isegi aru, kui rumal 
on näitlejale mingeid omapoolseid soovi- 
tusi anda, ent mulle tundub, et A. Vaba- 
mäe suurema eneseleidmise korral saak- 
sime «Ugala» laval näha kaht teinetei- 
sest vägagi erinevat ning terviklikku 
tõlgendust tulevase võimaliku «meie aja 
kangelase» elukaaslasest. Usun, et roll 
pakub huvi ning väärib tööd-otsinguid 
juba n-ö puhtajalooliseltki. Sest vaevalt 
et tulevane «ökoloogiline isiksus» lausa 
erakuna oma missiooni saaks täita. 

Kas võiks see isiksus sirguda ehk 
Sanderi pojast Toomasest — «puhastu- 
nuna» neis kannatusis, mis tollel juba 
maast-madalast läbida tuleb? Toomase 
kuju on senine kriitika tõlgendanud ühe- 
külgselt. Ei tea täpselt, mida on silmas 
pidanud dramaturg, ent usun, et inime- 
sele, kes on kursis meie praegust tervist 
mõjutavate põhiteguritega (mille hie- 
rarhias keskkonna seisundi halvenemi- 
ne — õnneks! — veel esikohal pole), on 
Toomas nüüdisaegse palliatiivse medika- 
mentse ravi tüüpohver. Isiklikult imet- 
len inimorganismi vastupidavust niisu- 
gusele süstemaatilisele mürgitamisele. 
Sümbol on seda tabavam, et just meie, 
eestlased, tarbime praegu psühhofarma- 
kone (millest 40 protsenti, tõsi küll, on 
valmistatud looduslikest lähteainetest) 
mõnedel andmetel enim kogu Nõukogu- 
de Liidus — 16 rubla 32 kopika eest aas- 
tas elaniku kohta. Õnneks oleme hakanud 
viimasel ajal tasapisi taipama, et seda 
laadi ravi on vältimatu vaid äärmus- 
likel, edasilükkamatutel juhtudel, mil 
loomulike, looduslike vahendite mõju 
oleks liiga aeglane ning nõrk; ja et 
kõigil muudel juhtudel me ainult läm- 
matame mõttetult organismi loomulikke 
kaitsereaktsioone (näiteks palavikku) 
näiliselt küll tervendades haiget, tegeli- 
kult aga tõrjudes haigust hoopis «süga- 
vamale». 

Niisiis on M. Tiks tabanud siin veel 
üht äärmiselt olulist tendentsi: Marian- 
ne-sugused ainuüksi oma võhikluses 
hävitavad juba ise oma laste tervist — 
hävitatud loodusel polegi vaja siin enam 
kaasa aidata. 


Nii hävitame ennast n-ö kahest otsast. 

Sellega olekski 

TAUST 

üldjoontes välja joonistatud ning näi- 
dend — kõigi oma vormiliste puudus- 
tega — omandanud loodetavasti hoopis 
teise värvingu. Seda paljus, tõsi kull, 
võib-olla tänu allakirjutanu paremale 
informeeritusele näidendi kunstitõele 
vastavast elutõest. Aga eks olegi kriitika 
üks funktsioone teadvustada vaatajale 
kunstiteose neidki tagamaid, mida too 
«omast tarkusest» sealt nii kergesti ehk 
välja ei loe. 

Selles valguses osutuvad E. Lingi ette- 
heited «Ugala» kunstinõukogule ning 
Teatrite Valitsusele ühekülgseiks, need 
rõhutavad liialt vormilisi (draamateh- 
nika) ning ajutisi, mööduvaid (lavastuse 
esialgne küpsusaste) aspekte. Sisu, mo- 
raalse kasulikkuse kõrval osutuvad need 
minu arvates käesoleval juhul üpriski 
teisejärgulisteks. Ning selle uudse sisu 
pärast tuleb M. Tiksi lavateose kavva- 
võtmist pidada hoopiski teatri repertuaa- 
ripoliitiliseks kordaminekuks. Sest sisu- 
lisi vajakajäämisi, mis on tingitud dra- 
maturgi maailmanägemise ahtusest ning 
pinnapealsusest, on kõrvaldada võimatu, 
samal ajal kui vormi lihvida on ikka 
võimalik, ka edaspidises töös. Pealegi 
ei hiilga puhtdramaturgilise ülesehitu- 
se šedöövritena ka teised viimastel aega- 
del teema ja idee poolest rohkem huvi 


äratanud eesti näidendid — V. Udami 
«Vastutus» ja J. Kruusvalli «Pilvede 
värvid». 


Kui rääkida «Vana Tooma» töötlemi- 
sest, siis vajaksid autori korrektuuri ees- 
kätt Felixi ning (seekaudu ka) Enekeni 
kuju. Võib-olla piisaks juba ainuüksi 
praeguse «karikatuurse plaani» välja- 
jätmisest, Felixi jõulisemaks, tõsisemalt- 
võetavaks muutmisest? Sellega kaoks 
kuju praegune abstraktsus, poolikus, 
sünniks ka orgaanilisem suhe Enekeniga. 
Konflikt ülejäänutega teravneks, ent 
nüüd kasvaks sellest midagi edasivii- 
valt ümberveenvat (või vähemasti 
sügavalt järele mõtlema panevat), mis 
sugugi ei pruugi kaotada Felixi enda se- 
nist arenguloogikat — jõudmist totaalse 
missioonieituseni, nihilismini. Ent tege- 
laskuju suurema orgaanika, terviklikku- 
se korral jääks probleem siiski kõlama 
tulevikku suunatult, tragöödialikult pu- 
hastavalt. Puuduva «poolsammu» astu- 
miseks Felixi kujus polekski minu arva- 
tes vaja kirjutada uut näidendit — kõik 
muu aga on niigi paigas, tüüpiline, vee- 
nev. 

Ja aeg ei oota. 

T. Ajtmatovi »Ja sajandist on pikem päev» «Ugalas» (9. Alliku ja K. Komissarovi dramatiseering. 
Lavastaja K. Komissarov (külalisena), kunstnik 1. Agur). Sabitšan — Väino Uibo. 


«Raketid suundusid kaugkosmosesse 

rajama maakera ümber alaliselt tegut- 

sevat kordonit, et miski ei muutuks 

maapealsetes asjades, et kõik jääks nii 
nagu on...» 

(T. Ajtmatov «Ja sajandist 

on pikem päev .,.») 


Etenduse finaal. Kosmonautide «Läkitus 
inimkonnale» on mitte ainult tagasi lü- 
katud, vaid ka igaveseks hävitatud. Pii- 
rivalvekordoni rauduksed jäidki matuse- 
liste ees suletuks. Transkosmiline tõkes- 
tusoperatsioon «Võru» on alanud: rõ- 
huv-ähvardavalt vajub peaaegu inimkõr- 
guseni alla seda sümboliseeriv punaste 


ss tuledega valgussild. Kõik teed Inimese 


ees näivad olevat läbi lõigatud. Ning siis, 
end heike kogunud, tõukab Jedigej jär- 
sult lahti maapealse piirivalvekordoni 
uksed. Ta tõuseb tagalavale ja jõudes 
valgussilla alla, tõstab käed, nagu tahaks 
ta vabastada inimkonda ka kosmilise 
kordoni piiranguist. Juhtub ime: kosmi- 
lised tõkked taanduvad ning kõigile mei- 
le saalis avaneb lõputu ja kaunis kos- 
mosepilt värviliselt säravate udukogude 
ning nimetute, kuid imeilusate galakti- 
katega. See on perspektiiv nii ruumis kui 
ajas, nii kosmoses kui inimeses endas. 
Tee, võimalus, mis meil enda! läbida 
tuleb. 

Säärane finaal reedab lavastaja Kalju 


Komissarovis romantikut, kuid tõdegem, 
et ka meie elu maapealsetes asjades on 
viimasel ajal üht-teist muutuma haka- 
nud. Kui mahukas ja sügav on T. Ajtma- 
tovi «võru»-sümbol — alates mankurdi 
legendist ning lõpetades kosmosekordo- 
niga! Ja kui erinevalt võib see sümbol 
interpreteeruda erinevates sotsiaalsetes 
õhustikes. Näib, et tänane päev on and- 
nud operatsioonile «Võru» sümboolse 
tähenduse. Igasugust arengut, muutusi 
ja mõtlemist piirav «võru» võib tõepoo- 
lest asuda meie kõigi teadvuses, juhul 
kui ühiskondlik elu küllaldaselt ei väär- 
tusta isiksuse võimalusi, tema loomepo- 
tentsiaali, avatust kui põhimõtet. Neid 
omadusi oleme viimasel ajal tähtsaks pi- 
dama hakanud, sest siin peituvad ühis- 
konna arengu kõige võimsamad reservid. 
On tarvis läbi murda muutumatuse, 
alalhoidlikkuse ja ettevaatlikkuse üle 
pea kasvanud «kordonitest», et anda või- 
malust uuenevaks arenguks ning inimes- 
tele selles kaasalöömiseks. Ja kuigi niisu- 
guse finaaliga, Inimese hinge triumfiga, 
on K. Komissarov oma ajast ees, viipab 
ta suunda, kuhu paratamatult peaks lii- 
kuma ka meie reaalne elu. See on avatu- 
se ja isiksuse hindamise tee — sisemiste 
ja väliste tõkete kaotamine, Inimese või- 
malused oma ja ühiskonna elu paremini 
ning õiglasemalt ümber korraldada. 
Tundub, et see teema oma erinevates 
variatsioonides on tegelikult olnud alu- 
seks peaaegu kõigile Kalju Komissarovi 
seni väärtuslikumatele lavastajatöödele. 
Mõtlen siin eeskätt tema suuremaid ja 
üldtunnustatud õnnestumisi («Protsess», 
«Peaproov», «Prokurör», «Sinised hobu- 
sed punasel luhal» «Vennad Lautensa- 
ckid»), kuid samast teemast on olnud ins- 
pireeritud ka mõned K. Komissarovi — 
vähemalt allakirjutanu arvates — kuns- 
tiliselt ebaõnnestunud, kuigi tema enda 
arengu seisukohalt ilmselt olulised lavas- 
tused («Revident», «Meie juhtum»). 
Ilmselt pole siin tarvidust pikemalt 
peatuda lavastuse, õigemini — romaani 
süžeel. Paljud neist, kes tänapäevase 
nõukogude kirjandusega paremini kur- 
sis, mäletavad kindlasti seda avastusena 
mõjunud elamust, mille jättis T. Ajtma- 
tovi romaan «Ja sajandist on pikem 
päev», ilmununa ajakirja «Novõi Mir» 
1980. aasta novembrinumbris. Veel enne, 
kui ta jõudis eesti keelde, tõlgiti ta palju- 


desse võõrkeeltesse ning pälvis 1983. aas- 
tal NSV Liidu riikliku preemia. Viimane 
ei tähenda aga kaugeltki, et romaani il- 
mumine poleemikat poleks sünnitanud. 
Lausa vastupidi — mõnedes kirjandus- 
ringkondades levis vaikselt, aga visalt 
arvamus, et autor on siin isegi minetanud 
sotsialistliku realismi positsioonid. Hin- 
nangud said küll lõpuks paika, kuid ka 
kõige soliidsemates arvustustes ei jäetud 
märkimata kaheldavusi ulmelise koega 
kosmoseteema osas. Eks näitas kaudselt 
seegi, et autor oli puudutanud olulisi ja 
teravaid sotsiaalseid probleeme, oli riiva- 
nud teatud sotsiaalse grupi elulisi huve. 


Nüüd, mil ühiskondlikele muutustele 
aluseid luuakse, on seegi probleem tead- 
vustunud. Rõõmustav oli kohata just ees- 
ti keeles arvustust, kus romaani vaadeldi 
filosoofilise ühtsuse printsiibist lähtu- 
des. Pean silmas «Noorte Hääles» 
(18. II 1984) ilmunud Maie Remmeli ar- 
tiklit. Kuna artikli, dramatiseeringu ja 
lavastuse kontseptuaalsetes lähtekohta- 
des on mõndagi ühist, ei saa siinkohal 
lahti kiusatusest tsiteerida lõiku, milles 
täpselt väljendub romaani erinevate 
komponentide seostatuse idee... «Maail- 
ma õpetatud pead tunnistavad — sel 
hetkel vanast Jedigejst midagi teadma- 
ta —, et nad ei tea konstruktiivset la- 
hendust, mis säästaks järgneva põlvkon- 
na ohtudest, pingetest ja muserdustest, 
mis Jedigejl on tulnud läbi elada. Neil 
on võimu vallutada lähikosmost, kuid 
erineva arenguteega suurriigid pole 
jõudnud veel sellise sotsiaalse enesetun- 
netuseni, et ennast kartmata partneriga 
krambivabalt suhelda: kontaktikeeld vä- 
listsivilisatsiooniga on .neurootiliselt 
järsk ja nihilistlik, oma lahendamata si- 
sepingeid sõjakusega varjestav. Ja selli- 
sena nende pingete püsi soodustav. Suur, 
tuhandeil tasemetel pingestatud planeet 
Maa ei kuule Jedigej häält...» 

Siit pole juba raske jõuda järelduseni, 
et kosmoseteemas peitub tegelikult võti 
maapealsete probleemide juurde jõudmi- 
seks. Sest just maapealne tegevustik an- 
nab meile igasuguse progressi kõrgeima 
eesmärgi — Inimese dimensiooni ja aren- 
gusuuna. Kosmiline liin aga globaalse ja 
ka konkreetse, sotsiaalse tegelikkuse raa- 
mid Inimese arengus. 

Nii nagu dramatiseeringu autorid 
K. Komissarov ja J. Allik kavalehelgi 


«Ja sajandist on pikem päev». Jedigej — Kalju 
Komissarov. 


märgivad, on vahepeal lavalaudadele 
jõudnud mitmeid selle romaani tõlgen- 
dusi, kus kosmoseteema hoopis puudus. 
Kuid tahaksin lisada, et on ka lavastusi, 
kus kosmoseteemat on kasutatud. Üks 
selliseid, Moskva Krasnaja Presnja teat- 
ristuudio lavastus, oma lahenduselt küll 
ei veennud. Seal tundus kosmonautide 
puhul peatähelepanu pöörduvat mitte 
eetilistele ja filosoofilistele probleemide- 
le, vaid rohkem tehnilistele üksikasjadele 
(«kosmoseside» pidamiseks töötasid seal 
ehtsad televiisorid). See pani kahtlema, 
kas ulmeline liin on teatris üldse otstar- 
bekas: romaan on ju tõepoolest väga ma- 
hukas ning ainuüksi inimese ja looduse 
vahekordade küsimus võiks olla vägagi 
huvitava iseseisva dramatiseeringu ja la- 
vastuse sünniks täiesti piisav. Kõik ole- 
neb ju lõppkokkuvõttes sellest, kuivõrd 
orgaaniliselt on lavastaja (tavaliselt on 
ta ka vähemalt üks dramatiseeringu 
autoritest) nägemus ühtinud autorikont- 
septsiooniga. See ehk peakski määrama 
dramatiseeringu õnnestumise ja õigusta- 
tuse veel enne lavastamise juurde asu- 
mist. 

Paraku on eesti, aga ilmselt ka kogu 
nõukogude teatri üheks valusamaks 
probleemiks kunstiliselt nõrkade drama- 
tiseeringute vohamine, ka igast meie 


so teatrist poleks raske leida näidet, et öel- 


dut illustreerida. Just selle probleemi 
taustal torkab «Ugala» Ajtmatovi-käsit- 
lus igati soodsalt silma. Vaieldamatult 
ei ammenda seegi romaani kogu süga- 
vust ja kõiki (ka olulisi) probleeme. Kuid 
see polegi ta eesmärk. Hoopis tähtsam on 
siin asjaolu, et kunstiliselt õnnestunud 
lavastuse aluseks on autoritruu drama- 
tiseering, mille põhiteema — inimese ja 
kosmose ühtsus — on praegu sotsiaal- 
selt väga aktuaalse kõlaga. Ja mis see- 
juures kõige olulisem — ulmelisele kom- 
ponendile on K. Komissarovi lavastuses 
leitud sisuliselt adekvaatne ja teatraal- 
selt leidlik lahendus. 


Romaanis on kogu kosmiline liin an- 
tud diskreetse, iroonilis-traagilise var- 
jundiga, pariteetkosmonautide ja pari- 
teetjuhtimise idee on ühelt poolt küll 
poliitilistest reaalidest välja kasvanud, 
kuid mitte sugugi vähem tähtis pole see- 
juures ka selle maailma inimlik piiratus. 
Inimese kui piiritu väärtuse seisukohalt 
on juhtimissüsteem, mille põhieesmär- 
giks pole mitte inimkeskne, avatud 
areng, vaid juba väljakujunenud olukor- 
ra säilitamine, piiratud ja lõppkokkuvõt- 
tes inimese vastu tegutsev. Just selles 
osas on äärmiselt oluline loo täpne ajali- 
ne määratletus, sest ühiskondlikus elus 
on pärast romaani ilmumist toimunud 
muutused, mis annavad alust oodata 
siin mingeid nihkeid. 

Lavastaja on leidnud romaanile täp- 
selt vastava kujundi: Inimene kogu oma 
suuruses ja tõsiseltvõetavuses tuleb esile 
asjastatud ja politiseeritud mängumaail- 
ma taustal. Ilmselt polegi asi niivõrd 
selles, et siin on tegemist nimelt mängu- 
rongi või mängulaevaga, kuivõrd just 
kahe maailma mastaapide erinevuses. 
Romaanis on sügava tähendusega ref- 
räänina korduv motiiv: «Rongid sõitsid 
siinmail idast läände ja läänest itta...» 
Lavastuses seisab Jedigej — Komissarov 
raudteelase mundris laval, käes luitunud 
kollane lipuke, ning saadab leebe pil- 
guga möödasõitvaid ronge. Kui mõni 
neist takerdubki, aitab ta rongil edasi 
minna. Jedigej hoolitseb tema jaoks 
tundmatu maailma eest, see on tema iga- 
päevane töö ja mure. Selles pilgus ja suh- 
tumises on kaastunnet askeldustemaail- 
ma vastu, mis jääb muutumatuks ka 
siis, kui see maailm tema enda vastu 
pöördub. 


Nähtud Jedigejs on midagi kütkesta- 
valt terviklikku, mida ehedal kujul või- 
me kohata vaid looduses, jah, alles täna- 
päeval meie jaoks väärtustuvas ja tervi- 
kut omandavas looduses. Ta võib tundu- 
da ka meile naiivsena, nagu tundub Sa- 
bitžanile, kuid just sel moel jõuab meieni 
looduse ja Inimese, ka kosmose ja Inime- 
se ühtsus. Selliselt mängitud Jedigejs on 
valu maailma ja inimeste saatuse pärast, 
täpselt on tabatud T. Ajtmatovi poeeti- 
lise, idamaahõngulise inimesekäsituse 
eripära. 

Režiiliselt ja näitlejatöö seisukohalt 
kõige laitmatumaks tegevusliiniks (pea- 
le Jedigej enda muidugi) pean legendi 
Emast, kes läks surma, et päästa man- 
kurdist poega. Nii romaanile kui ka la- 
vastusele annab see jutustus ajaloolise ja 
sisulise perspektiivi eeskätt Jedigej, kuid 
samavõrd ka kosmose sündmuste mõtes- 
tamisel. Poeetiline, üldistatud jutustus 
nõuab laval tehniliselt palju täiusliku- 
mat, puhtamat teostust kui lihtne rea- 


«Ja sajandist on pikem päev». Mankurdi ema Naj- 
man-Ana — Anne Margiste, Mankurt — Ülo Vih- 
ma. 


E. Veliste fotod 


listlik tegevus. Siin ei saa olla midagi 
juhuslikku ega liigset, suure tähtsuse, 
otsekui mingi suurenduse omandavad 
kõik detailid, intonatsioon, kõne ja lii- 
gutuste rütmiline täpsus, žestide lõopeta- 
tus. Ja sellega tulevad A. Margiste ning 
Ü. Vihma enamasti päris toredalt toi- 
me. 

Nagu üldiselt teada, sünnivad meelde- 
jäävad etendused paljude komponentide 
summana. Nii ka siin. On vaieldamatu, 
et see lavastus on teatrisündmus mitte 
ainult «Ugala» jaoks, vaid kogu Eesti 
teatrielus. Sotsiaalselt erk ja täpne mõte, 
hea dramaturgiline alus, õnnestunud la- 
vakujundus (1. Agurilt), leidlikud, mõt- 
tetihedad lavastuslikud leiud, ühtlane ja 
korralik näiteansambel — need on jää- 
nud praegu küllaltki harvadeks külalis- 
teks meie lavadel. Siin on kõik nimetatu 
olemas. 

Ja siiski poleks vist päris õige ka la- 
vastuse puuduste ees silmi kinni pigista- 
da. Nagu öeldud, on laval täiesti arves- 
tatav ansambel, kõik töötavad hästi ühi- 
se eesmärgi nimel. Mõnel õnnestub see 
paremini, orgaanilisemalt, nagu näiteks 
R. Malmstenil, aga ka P. Jürgensil, teis- 
tel ehk vähem. Kuid siiski ei saa näitleja- 

tele midagi ette heita, sest nad mängivad 
antud rollikontseptsiooni raamides ja po- 
le tõesti nende süü, kui lavastaja «telli- 
muses» ka mõningaid küsitavusi on. 
Pean siin silmas eelkõige seda, mida ta- 
vatsetakse nimetada lavastaja K. Komis- 
sarovi publitsistlikkuseks. Kas see siiski 
päris nii on? Ei saa ju kuidagi valdavalt 
publitsistlikuks hinnata tema selliseid la- 
vastusi nagu «Peaproov», «Silmast silma 
kõigiga», «Sinised hobused punasel lu- 
hal», «Vennad Lautensackid» — need ei 
ole ju pelgalt päevakajalised mõtisklu- 
sed, vaid ikkagi mitmetasandilised, kee- 
rulise lavalise struktuuriga etendused. 
Pigem nimetaksin K. Komissarovit erksa 
sotsiaalse närviga lavastajaks, kelle 
jaoks karakteril ja tegevusel on mõte ees- 
kätt ühiskondlike suhete süsteemis. See 
rõhutatud sotsiaalsus surub tihtipeale 
enda alla nii psühholoogilised kui ka es- 
teetilised kriteeriumid. Kuid loomulikult 
ei välista neid. 


Nii ka lavastusega «Ja sajandist on 
pikem päev». Kas saab siin K. Komissa- 
rovi enda mängitud Jedigejd kuidagi 
pelgalt publitsistlikuks hinnata? Arvan, 
et kaugeltki mitte. Kuid vastata samale 
küsimusele V. Uibo Sabitžani või V. Lui- 
ge Ajzada suhtes on juba märksa raskem. 
Esmapilgul on selline lavaline ülepakku- 
mine (grotesk?) ehk tõesti publitsistliku 
maiguga. Kuid kas ongi asi selles? Mulle 
näib, et eelkõige just kõrvaltegelaste 
rolle suunates ja kujundades kipub 
K. Komissarovil teinekord puudu jääma 
mitmetähenduslikkusest. Tema kärsitu 
lavastajatemperament ilmselt ei läbe 
oodata, et vaataja ise nähtust hindaks. 
Lavastaja ruttab siin hinnanguid kohe 
paika panema, mõtlemata sellele, et va- 
hel teeb ta sellega nii osatäitjale kui ka 
loole tervikuna karuteene. Näitlejal jääb 
vajaka sisekonfliktist ja = rolli siseelu 
arengu võimalustest, lugu võtab seetõttu 
kohati liiga ühetähendusliku ilme. Mui- 
dugi pole Sabitžan üldiselt kuigi veetlev 
inimene, kuid tuletagem meelde Stanis- 
lavskit: kui mängid ebasümpaatset ini- 
mest, otsi hetki, kus see inimene võib ol- 
la sümpaatne. Võib-olla pole see alati 
õigustatud, kuid meie teatri praeguses 
olukorras tuleks selline tendents ilm- 
selt kasuks. Võiks arvestada ka vaataja- 
ga, teda rohkem usaldada. Eks taha ju 

(Näis, et liigne näpuga näitamine tuli 
kahjuks ka 1. Tammuri poolt sisse loe- 
tud diktoriteksti intonatsioonis.) 

Kuid K. Komissarov kasutab lavas- 
tuses ka tõepoolest avalikult publitsist- 
likku võtet — dokumentaalslaide kosmi- 
listest ja poliitilistest sündmustest. Seda 
on ta varemgi teinud, meenub eeskätt 
Soomes Jyväskylä draamateatris lavas- 
tatud A. H. Tammsaare «Kuningal on 
külm». Ka seal avardasid slaidid eten- 
duse poliitilist silmapiiri. «Ugala» lavas- 
tuses on see võte samuti põhimõtteliselt 
õnnestunud, kui vaid slaidide valik ja 
kvaliteet oleks lõpuni perfektne. 

T. Ajtmatovi romaani autorimõttega 
adekvaatse lavastuse loomine on vägagi 
kõvaks pähkliks ükskõik millisele teatri- 
le. Pole vist liialdus märkida, et enami- 
kul katsetanuist pole see õnnestunud 
(nende seas ka Moskva Vahtangovi-nim 
teatril ning meie Kingissepa-nim Draa- 
mateatril). Seda enam väärib tunnustust 
silmapaistva lavastuse valmimine Vil- 
jandi «Ugalas», mille puhul on juba ette 
teada paljud väiketeatrile omased rasku- 
sed. Kalju Komissarovil on peaaegu või- 
matuna tündunud üritamine õnnestu- 
nud. Ega ka märgitud puudused suuda 
kuigivõrd kahandada üllatavat mõju- 
jõudu, mida kannab endas tänase maa- 
ilmakirjanduse tippteoste hulka kuuluva 
romaani lavavariant meie väikelinna 
teatris. 


«Meister ja Margarita», etendus ja probleemid 


AGU HERKÜL 


Eduard Lazarevi ballett «MEISTER JA MARGA- 
RITA» (Boriss Eifmani libreto Mai Murdmaa re- 
daktsioonis Nikolai Bulgakovi semanimelise ro- 
maani alusel). Lavastaja M. Mur imaa, kunstnik 
Kustav-Agu Püüman, muusika* ne juht ja diri- 
gent Eri Klas, dirigent Vello “hn. Esietendus 
RAT «Estonias» 3. XI 1985. 


RAT «Estonia» balletikollektiivi töö 
«Meistri ja Margaritaga» vältas terve 
aasta. Avada M. Bulgakovi romaani ko- 
reograafiakunsti tinglikkusega on jul- 
gustükk, millele analoogi ei tea. Loo- 
mulikult elas romaan üle hulga lihtsus- 
tusi, balletti mahutamisel on see parata- 
matu. Küsimus saab nüüd seisneda 
ainult selles — kas balletilava ise suutis 
uskuma panna oma etendusse, selle 
süžeesse, tegevusloogikasse. Kas ballett- 
meister Mai Murdmaa leidis Bulgakovi 
teosele lähenemisel mingi üllatava-uue- 
ootamatu vaatenurga? Kahjuks ei jaga 
ma legendaarse Maia Plissetskaja tempe- 
ramentset veendumust, et balletiteatrile 
«allub kõik! », kuid Mai Murdmaa lavas- 
tus veenis, et Bulgakovi mitmekihilises 
romaanis on hulk tegevusliine, mis lausa 
loodud balleti tarbeks. Kas selline nelja 
põhiliini — Meister, Margarita, Woland, 
Ješua — keerukas põimumine on ainu- 
võimalik, pole põhjust arutleda. On aga 
ilmselge, et on sündinud sümfooniline 
(traditsioonilisele numbriballetile vas- 
tanduv) ballett. Lavastust läbib katke- 
matu pinge. Kõik laval toimuv on täieli- 
kult suunatud teema avamisele, etendu- 
ses ei ole midagi illustratiivset (häda, 
millele komistab enamik kirjandusteoste 
balletilavastusi). 

Oma ilmaletuleku faktiga kahjuks 
piirdub minu jaoks kogu Eduard Laza- 
revi muusika uudsus. Siit ei leidnud 
esmaavastuse rõõmu ei mõtte ega heli- 
keele vallas. Tekkinud uudishimu — kui- 
das on teema kandunud helidesse — la- 
henes lühiajalisel kuulamisel. Muusika 


Kaie Kõrb ja Gennadi Gorbanjov nimiosalistena TS 3 K p 
«Meistris ja Margaritas». on kenasti illustreeriv, valjult emotsio- 63 


Stseene balletist «Meister ja Margarita». 


naalne, psühholeogiliselt aga vähevee- 
nev, ei jõua kummagi nimiosalise sise- 
elulise portreeni. Hoogne, «dansantne» 
seejuures kindlasti. 

Siit üks küsitavusi — Mai Murdmaa, 
meil kõige keerukama ja balletiks eba- 
harilikuma muusikalise materjali lavas- 
taja (M. de Falla, M. Ravel, S. Barber, 
B. Bartõk, G. Gershwin, E. Tamberg, 
V, Tormis jpt) valib ja teeb aasta tööd 
niisuguse muusikaga? Kas teda vaimus- 
tas see? Mulle tundub, et Murdmaa on 
lavastusse pannud rohkem kirge ja jõu- 
list konflikti, kui seda sisaldab muusika. 
Tekib teatav ebakõla laval toimuva ja 
muusika vahel. M. Murdmaa lahkab 
«Meistri ja Margarita» üldinimlikke, vä- 
ga tugevaid tundeid ja pööraseid konf- 
likte filosoofiliselt üldistades, kaldumata 

tus on läbi viidud erilise, kangekaelse 
järjekindlusega. Etendus nõuab kainet 
mõttelaadi nii laval olijailt kui ka saalis 
istujailt. Balletist on välja puhastatud 
kõik liigne ning jutustav, leitud tege- 
lastele lakoonilised, täpsed plastilised 
karakteristikad. Tantsitakse tühisuse 
bakhanaali, isiksuse eraldatust rahva- 
murrus. Imeteldav on M. Murdmaa peen 
stiilitunne, koreograafiline leidlikkus ja 
vaibumatu tähelepanu etenduse vaate- 
mängulisuse püsimisele. Hetkekski ei 
tundnud venivust või igavust — esime- 
sest viimase taktini kestis läbikomponee- 
ritud tants, kordagi süidimaneeri kal- 
dumata. Läbi tantsu tekib tunne laval- 
sündiva suurusest, tähendusrikkusest. 
Etendus tõestab, et pole vaja rikkalikku 
atribuutikat, rekvisiiti (ainus detail — 
kollane lillekimp Margarita esmailmu- 


misel), mimanssi, arvukat truppi. Ka 
«Estonia» ballett võib ainult tantsus an- 
da elamuse. Veidi kahju vaid, et kõigi 
ansamblinumbrite ülesehitus on nii var- 
jamatult näoga saali — en face. 

M. Murdmaa jäägitu sümpaatia kuu- 
lub Meistri ja Margarita adagio'dele — 
need on piiritult siirad, nauditavad ja 
loomulikud. Iga detail on reljeefne ja 
lõpetatud, igal tegevusel põhjus ja jä- 
reldus. Etenduse üks suurhetk on I vaa- 
tuse adagio — lüürilise algusosa ja dra- 
matismi, pinget ning tempot tulvil teise 
osaga. Siin avaneb Meistri jõud ja küp- 
sus, suurus ja vahetus, ka hardumus. 
Aäretult puhtad žestid ning tõeliselt hin- 
gestatud tants. Ülesehituses klassikaline 
vormiselgus ülikaasaegses koreograafili- 
ses keeles. M. Murdmaa stänase»-tun- 


netus on siin lausa imeteldav. Etenduse 
lõpuduett, mis koreograafiliselt lõpetab 
I vaatuse adagio, lisas lootusetut lahen- 
dust trotsides midagi väga puhast ja 
sooja, jättis hinge hella tunde. 
Massistseenid vist peavadki mõjuma 
«elavate piltide» ja koreograafilis-plas- 
tiliste illustratsioonide vahepealselt. See- 
juures pideva püüdega interpreteerida 
teemasisu — mida oli tehtud ratsiona- 
listlikust, kainelt loogilisest vaatenur- 
gast. Kahjuks esines eriti I vaatuse algu- 
se ansamblites räpakust, üheaegseks la- 
vastatud liikumistes sattusid joonis ja 
jalad sageli segamini, tantsiti ebatäpselt 
muusikas isegi tugevaid aktsente. Sama 
vaatuse finaal esitati aga perfektselt. 
Hea tants, kõik täpne, silmadki säravad, 
liikumine eeskuju äratavalt puhas ja 

võrdsed nii mehed kui naised. On tun- 
da, et «Estonia» meestantsu on koreo- 
graafiakoolist tulnud uut kvaliteeti. Jäi 
mulje, et trupp tantsib mõnuga, mängib 
end ühel õhtul meelsasti tühjaks, luues 
solistidele kõrge lavatemperatuuri. 

Btenduse kõigist komponentidest jääb 
kõige rohkem omaette K.-A. Püümani töö. 
Lavakujunduses puudub nii dramaatiline 
liin kui ka vaatemängulisus. See pole 
küllalt teatraalne, et hakkaks mängima 
idee, ega küllalt reaalne, et tekiks pilt 
ajastust. Lavapõranda katmine kangaga 
ei suutnud siduda ruumitervikuks üle- 
jäänud kujundusdetaile. Ainus, mida pa- 
kutakse kujunduse vaesuse varjamiseks, 
on juba korduvalt «Estonias» eksponee- 
ritud kasimatuvõitu lavatagune. Vaid 
paaris stseenis — Ješua hukk ja finaal — 
mõjus kujundus kaasa. Halligava argi- 
päevasuse mulje jäi ka kostüümidest, 
millest ainult Meistri, Margarita ja 
Ješua omade joon ja hoitus meeldivama 
terviku moodustasid. 

Osatäitjaist on kõigepealt rõõm Kaie 
Kõrbist. Priimabaleriini rakendatakse 
teatris nii vähe, et Margarita osa näib 
tutvuse uuendamisena. Arvan, et etendu- 
se kordaminekus on K. Kõrbi osatähtsus 
suur. Lausa jahmatas teadmine, et alg- 
seli teda osale ei määratud ja lülitati 


lavastusse vaevalt kuu enne esietendust! 
Siit tänase «Estonia» balleti kõige valu- 
lisem punkt — tippsolistide K. Kõrbi, 
T. Härmi, J. Jekimovi, 1. Arro, E. Er- 
kina, T. Laidi ja veel mõnede aastakoor- 
mus küünib vaevalt kümne etenduseni, 
mis on endast lugupidava solisti ühe 
kuu esinemisnorm! K. Kõrbi Margarita 
väärib südamlikku erianalüüsi, lavale- 
ilmumise momendist pareb ta end janu- 
selt jälgima. Duette sooritab ta vapusta- 
va jõuga — adagio aeglase, ümara mee- 
leolu kasvatab elamuslikuks. Täiuslikuks 
viimistletud on K. Kõrbi Margarita plas- 
tiline joonis, läbivalt paigas õiged rõhud. 
See on terviklik, siiras ja terve kuju. 

Meistri osas esineb Gennadi Gorban- 
jov Riiast. Valus — oma teatris on ju 
Tiit Härm, kellele sobivamat osa üldse 
raske kujutleda. On ju Härmil kõik, et 
teha tõeliselt suur Meistri osa — oma- 
pära, kogemused, mängujulgus. Kuid K. 
Kõrbi ja G. Gorbaniovi Margarita ja 
Meister sobivad hästi kokku. G. Gorban- 
jov ei mõju «Estonia» laval gastrolööri- 
na, ta loob oma Meistri kuidagi kergelt, 
sujuvalt, kordagi koreograafilises teks- 
tis takerdumata — vormib etenduse nii, 
et särasid nii koreograafia kui ka tema 
ise. 

Leningradlanna Irina Kirsanova de- 


G. Vaidla fotod 


monstreeris Margaritana head akadeemi- 
list «leningradlikku» tooni: puhtad poo- 
sid, nõudliku tehnika heatasemeline val- 
damine. Eriti meeldis (isegi üllatas!), et 
kõikidest peategelastest saavutas just 
1. Kirsanova M. Murdmaa koreograafia 
interpreteerimise kõrgpunkti. Võlub ba- 
leriini tore sundimatus läheneda (ka 
esteetiliselt) kõige riskantsemale koreo- 
graafiale kui enesestmõistetavusele, te- 
ma stiilitunne koos isikupäraga, et iga 
nüanss on nähtav ja just õiges proport- 
sioonis, 

Leningradlane Juri Petuhhov lõi oma- 
näolise, tugeva dramaatilise algega 
Meistri. Artistil on eeskujulik tantsu- 
tehnika, võimas hüpe, tuuritehnikas de- 
monstreerib ta nii arvu kui vormi. Osa- 
täitmine oli rõõmustav, julgeksin öelda: 
ideaalne. 

Leningradlane Juri Gumba esineb 
Wolandi komplitseeritud osas. Rolli mah- 
tu tajudes tuleb tõdeda, et siinkohal on 
suurte kogemustega külalise kutsumine 
igati õigustatud. Mehel on kõik füüsili- 
sed eeldused — tehniline võimekus, väga 
pehmed jalad, looduslik hüppevõime — 
loomaks maag Wolandi kuju. Esimesest 
lavaleilmumisest särav, varjatud jõudu 
kehastav, ja mis eriti meeldiv — ta ei 
tantsi kordagi «saali». 

Seega on põhirollide kolmikus neli kü- 
lalist, kes kõik lõid toredad ja terviklikud 
lavakujud. Ilmselge on, et külalisesine- 
jad etendust elavdavad, kuid kas pole 
«Estonia» balletijuht läinud selle sam- 
muga kergema vastupanu teed? Usun, 
et igasse ossa leidunuks oma trupis noo- 
ri, kes suutnuksid siin «oma märgi maha 
panna». Trupi töötult seisev osa on liiga 
suur ja kui repertuaari uuendamine 
kulgeb tempos — 26. IX 1983 «Raimon- 
da», 30. X 1984 «Pihtimus» ja nüüd 
3. XI 1985 «Meister ja Margarita», siis 
on kommenteerimata selge — tööd peaks 
balletitrupil olema mäekõrguselt roh- 
kem. 

Niisiis on M. Murdmaa «Meistri ja 
Margarita» etendus täielikult keskendu- 
nud tantsule ja peategelaste sisemaail- 
male, millele vastandatakse ümbritseva 
maailma kalkus ja peletavus. Etendusele, 
mis oma mõttekäikudelt tõeliselt täna- 
päevane, jääb soovida vaid publikumenu. 


ÕNNITLEME 


3. märts — VADIM STEPANOV, 
ENSV Riikliku Vene Draa- 
mateatri näitleja — 50 


7. märts — AIGAR VAHEMETSA, 
filmidramaturg — 50 


17. märts — ARVO RATASSEPP, 
koorijuht ja pedagoog, TR 
Konservatooriumi professor, 
Eesti NSV rahvakunstnik 
— 60 


18. märts — KULLO MUST, 
filmidirektor — 75 


19. märts — VILLEM REIMAN, 
helilooja ja pedagoog, TR 
Konservatooriumi professor, 
Eesti NSV teeneline kunsti- 
tegelane — 80 


30. märts — AGATE HIIELO, 
Pärnu draamateatri endine 
näitleja ja praegune tööta- 
ja — 85 

Inventuur 


On küünlakuu viimane nädal. Lõpuks on 
talvetaat hakanud välja jagama oma pil- 
visest varaaidast lumekatet ja väike tei- 
vasjaam Tällberg Põhja-Rootsis on väga 
uhke, et temalegi on antud. Ei jätku ju 
seda rõõmsat looduse hõbevalget Stock- 
holmile ja suurlinn püüab oma musta 
kuube varjata miljonite elektriküünalde- 
ga. Mina aga istun just siin Tällbergis 
kinorežissöör Roy Anderssoni suusama- 
jas ja kirjutan ümber vajalikke märk- 
meid ning telefoninumbreid uude tasku- 
kalendrisse. Hubaselt praksub kamin ja 
vanast raadioaparaadist kostab Bing 
Grosby. Köögis valmistab pereema 
maitsvaid roogi ja lapsed  piidlevad 
kuusepuu alla kuhjatud kingituspakke. 
Lehitsen möödunud aasta kalendrilehti. 
Kui palju inimesi ma kaotasin? Oma kalli 
vanatädi Juuli, terve hulga tuttavaid, 
keda Liiva-Hannus enda juurde kutsus. 
Kui palju-vähe aega suutsin eraldada 
oma lähedastele ja kui palju-vähe võõras- 
tele? 

Kõik siin elus maksab ja odav on vaid 
see, mida raha eest saab. Andumine tööle 
maksab tihti kätte kodurahus. Kes palju 
reisib, tahab koju. Kodus istuja aga unis- 
tab reisimisest. Kus on kuldne kesktee, 
kuldnurk? Kõik on suhteline, ja vähe ba- 
naalne, aga tabav on ütlus: kolm karva 
pealael on vähe, aga supi sees palju. 

Möödunud aasta oli töötihe ja reiside- 
rohke. Suurprojektideks olid «Estonia» 
külalisesinemised Stockholmis ja Mosk- 
vas. Nüüd võib öelda, et mõlemad reisid 
läksid täkke — nõudsid aga palju muret, 
tööd ja närve. Mõlemal reisil olin seotud 
mitte ainult dirigeerimise, vaid ka reisi 
ettevalmistamise ja organiseerimisega. 
Kui tavalisel kontserdil vastutab diri- 
gent autori ja publiku ees saja muusiku 
eest, siis ooperimajas suureneb vastutus 
mitmekordseks. Oma esinemistest möö- 
dunud hooajal pean tähtsamaks «Vaba- 

rita» etendusi «Estonias», Bachi ja Beet- 
hoveni kavasid Moskva filharmoonikute- 
ga, A. Schnittke 3. sümfooniat Leningra- 
di filharmoonikutega, suurt Wagneri 
kavaga kontserti 20. oktoobril Pariisis 
2500 kuulaja ees, Mahleri 5. sümfooniat 
Helsingis, Šostakovitši 9. sümfooniat 
Budapestis, seitset Verdi Reekviemi esi- 
tust Rootsimaal ja lõpuks Verdi «Maski- 
balli» Stockholmi Kuninglikus Ooperis 
(esimene töö selle peadirigendi ametis) 
Nikolai Geddaga peaosas. Taas oli võima- 
lus veenduda, et tõeliselt suur on alati 
lihtne ja aus kõiges. Elu on olnud helde 
minule seda palju kordi tõendama. Koh- 
tumistel ja töös selliste suurmeestega na- 
gu D. Oistrahh, G. Ots, G. Ulanova, 
G. Ernesaks, V. Vassiljev, M. Bšjart, 
J. Nesterenko, N. Gedda olen leidnud neis 
kõigis palju ühiseid jooni: nad on era- 
kordse töövõimega, väga enesekriitilised, 
hellad, ausad ja uskumatult lihtsad suht- 
lemises. Ja väga distsiplineeritud. Selge 
on ka, miks väiksema ande puhul üritab 
artist peita oma vigu või neid teistele 
omistada: hirm, et keegi märkab, et «ku- 
ningas on alasti», on ütlemata suur. 

Nikolai Gedda peatas mind iga vähegi 
kahtlase noodi puhul, palus vabandust 
kolleegide ees paigus, kus ta vahest rüt- 
miliselt oli neist lahus, muretses proovi 
järel intonatsiooni, kõlavärvi või mi- 
sanstseeni mitteõnnestumise pärast, pa- 
lus iga kord osutada talle abi. Abi suur- 
lauljale? On ju Nikolai Gedda elav le- 
gend, kes on laulnud ja laulab vaid maa- 
ilma esindusteatrites ja esineb ning heli- 
salvestab vaid parimatega. Temast õh- 
kub töökust, mis haarab otsemaid ka 
kolleege. Kui jäägitult ja täpselt täitis 
suurmees noore lavastaja Göran Järne- 
felti iga palve ning tiivustas selleks tei- 
sigi! Usinamad ja targemad lauljad pöör- 
dusid korduvalt N. Gedda poole, kes jagas 
heldelt näpunäiteid oma suurest koge- 
mustepagasist. 


16. detsembril toimus «Maskiballi» 
esietendus, mis kanti üle Rootsi televi- 
sioonis ja mida nägi ka Kobenhavn, kust 
mulle järgneval päeval helistati ja tä- 
nati. Olime kõik rahul pingelise töö lõpp- 
tulemusega, samuti publik, kes püsti seis- 
tes skandeeris. Peale Nikolai Gedda laul- 
sid peaosi Siv Wennberg, Karl Johan 
Falkmann, Inger Blom, Ann-Christine 
Biel. Etendusel viibisid ka Rootsi kunin- 
gas Karl Gustav ja kuninganna Silvia. 
Ooperi esimesel vaheajal kutsuti mind 
ooperiteatri Kuldfuajeesse ja esitleti ku- 
ningapaarile. «Maskiball» on Verdi n-ö 
rootsi ooper ja jutustab Rootsi kuninga 
Gustav III elust ja atentaadist talle mas- 
kiballil ooperiteatris. Seetõttu sai tavaks, 
et kui kuningas viibis «Maskiballi» eten- 
dusel, lahkus ta loožist enne viimast vaa- 
tust, et etenduse lõpul mitte aplodeerida 
oma eelkäija Gustav III traagilise lava- 
surma puhul. 

Karl Gustav oli esimene kuningas, kes 
vaatas etenduse lõpuni ja aplodeeris esi- 
nejaile. 

Kriitikud olid oma kirjasuled väga te- 
ravaks ihunud ja lavastaja = ning 
kunstnik, sakslane Carl-Friedrich Oberle, 
said järgmise päeva lehtedes kõvasti na- 
hutada. Teatrikriitikud näikse peaaegu 
kõik lavastused piigi otsa võtvat ja nii 
tundub nende kriitika «Estonia» kohta 
nüüd üsna pehme. Kuid rootslaste maitse 
on tõesti teistsugune. Heeringaski on neil 
magus. 


Rootsi Kuninglik Ooper on paljurah- 
vuseline. Balletitrupis on kolmandik 
soomlasi. Ooperikoor esindab neljateist- 
kümmet rahvust. Balleti eesotsas on 
taanlane Egon Madsen ja iirlane Jeremy 
Leslie-Spinks, dirigentidest rootslaste 
Sixten Ehringi, Björn Hallmani, Thomas 
Schubacki kõrval norralane Kjell Inge- 
bretsen, inglane John Landsbery, amee- 
riklane Gary Berkson, tšehh Josef 
Cech. Kõik me räägime aga ühte ja sama 
keelt — muusika- ja teatrikeelt. 

Maailma muusikute üksteisemõist- 
mise eredaks näiteks kujunes Maailma 
Filharmoonia Sümfooniaorkestri kont- 
sert 8. detsembril Stockholmi Kontserdi- 
majas. Mõned aastad tagasi tulid prant- 
suse muusikategelased Francoise Leg- 
rand ja Marc Verrišre mõttele luua süm- 
fooniaorkester paljude riikide juhtiva- 
test muusikutest. Nii sündiski ÜRO juu- 
res asuva UNICEFi patronaaži all ning 
Rootsi Kuningliku Muusikaakadeemia 
toetusel sümfooniaorkester, kus mängis 
sada kontsertmeistrit viiekümne viiest 
riigist. Kohale lennutas muusikud Põh- 
jamaade lennukompanii SAS. Kui puhk- 
ja löökpillide vastutavatele soolopartii- 
dele laskis korraldav komitee väljavali- 
tud riigil endal määrata esineja, siis 
märksa keerulisem oli see keelpillidega, 
ja nii otsustati istumise ja pultide jär- 
jekord loosiga. Orkestri kontsertmeistri 

kohustused langesid Eduardo Garciale 
Sveitsist. Loos asetas «Berliini Filhar- 
moonikute» kontsertmeistri noodikeera- 
jaks Calkutta sümfooniaorkestri kont- 
sertmeistrile. Liigutav oli vaadata maa- 
ilmakuulsa Kanada timpanisti Charbon- 
neau abi pausilugemisel noorele triangli- 
mängijale Willy Corderole Boliiviast. 
Esimese trompeti tähtis partii oli usalda- 
tud Vladimir Gontšarovile Teleraadioko- 
mitee Suurest Sümfooniaorkestrist. Viie 
päevaga vormis maailmakuulus itaalia 
dirigent Carlo Maria Giulini neist muu- 
sikutest suurepärase sümfooniaorkestri, 
kes esitas Anton Bruckneri 8. sümfoonia. 
Esimese proovi algul pöördus maestro 
Giulini orkestri poole: «Enne kui hakka- 
me musitseerima, tahaksin meelde tule- 
tada kohutavat tõika. Maailmas on sadu 
tuhandeid lapsi, kel pole leivapala suhu 
panna, kes nälgivad. Loodan, et meie oma 
kontserdiga ja selle sissetulekuga neid 
kas või vähegi aitame.» 


Eri Klas koos Rootsi kuningapaariga Kuldfua- 
jees 16. detsembril 1985. 


Kontsert edastati Eurovisioni ja TV- 
satelliitide kaudu kõigile mandritele, ko- 
gu sissetulek läks UNICEFile. 

Üritasin iga vaba hetke viibida selle 
maailma esinduskontserdi -proovidel, 
kaasa elada sõnulseletamatule muusika- 
sündmusele. Seda ei suutnud pidulikku- 
selt ületada ka Nobeli preemiate üleand- 
mise suursugune tseremoonia. Need kaks 
sündmust pluss mõned kontserdid, teat- 

Stockholmi 

Nikolai Gedda pressikonverentsil 
Kuningliku Ooperi Kuldfuajees 5. 


rietendused ja kinofilmid täitsid minu 
vaba aja. Töö ja koosolekud neelasid aga 
lõviosa. Rootsis kehtiv MBL'i seadus 
(eesti keelde ümberpanduna «enamuse 
otsustusõigus») on kaasa toonud koosole- 
kute ülikülluse. Kõik üritavad omal kom- 
bel juhtida, vastutus ja süü aga üritatak- 
se kahjuks tihti teistele veeretada. 
Keerukas aasta on möödunud rõõmus- 
tavalt — olen saanud juhatada head 
muusikat heade muusikutega. Sõbra tun- 
nen ära rõõmus, sest mures on ka kehv 
inimene kaastundlik. Sõber on aga see, 
kes sinu rõõmudele kaasa rõõmustab. 


Kinno 


Tihti leian end keset tänavat arutlemas 
lihtsate asjade üle. Küsin endalt, mis on 
kala, mis on lind, kell, oja, mägi, piip, 
samovar, redel. Vahel küsin ka, kes ma 
olen, kust tulen, kuhu lähen. Täna kü- 
sin — mis on kino? Ja jään nõutult seis- 
ma, mulle justkui meenuks midagi, kuid 
see midagi on kui kauge lennukimürin, 
kellegi nõrk hääl, mingi varju kiire vilk- 
satus, kivi rannaliival, puude mustjassi- 
nine kohin. 

Meie elus on fantaasia ja reaalsus tihti 
põimunud, ja seda niivõrd, et üks muu- 
tub teiseks, teine esimeseks. Meie mälus 
segunevad reaalsed sündmused, kuuldud 
jutud, loetu, massimeedium. Tagantjäre- 
le on vahel raske kindlaks teha, mis oli 
tõepoolest olemas, mis aga väljamõeldis. 
Oluliseks fantaasia ja realiteedi segiaja- 
jaks meie kujutlusis on filmikunst ning 
ruum, kus see suhteliselt noor fenomen 
meiega kohtub — kino. 

Arhetüüpsed mälestused asjadest ja 
sündmustest pärinevad meil teadagi lap- 
sepõlvest. Ka kino kujund ilmub mu 
ette eelkõige lapsepõlvemälestusena. Ki- 
no «Forum» mäletan kui Venturi deko- 
reeritud kuuri, Rooma templit oma esin- 
dusliku fassaadi ja hoopis tagasihoidli- 
kuma sisemusega. Pikk torukujuline saal 
oli suunatud ekraanile kui pikksilm, näh- 
tavust segamas vahel mõne naisterahva 
hiiglakübar. Tore urgas oli hoovipealne 
kino kassaruum. Kui laest allarippuvate 
nahkkäepidemetega trammivagunis kos- 
tis kuivetunud ja väärika konduktori 
käskiv hüüatus «foorum!», siis võpatas 
mu lapsesüda magusas erutuses, ma 
tundsin fantaasiamaailma lähedust. 
Kahju, et hilisema lammutamise käigus 
ei säilitatud tolle kino kaunist fassaadi, 
selle oleks võinud üsna lihtsasti praeguse 
uue ETKVL-i esindushoone üheks intti- 
geerivaks, mälestusi esilekutsuvaks de- 
tailiks võtta. 

Meeldejääv ja kutsuv kino pidi alati 

paiknema mõnes huvitavas, kindla ise- 
loomuga paigas. Kangialuste, siseõuede 
ja passaažide süsteem, mis viis kinoni 
«Oktoober», oma toredate kaarduvate 
trepikodadega, Burmani lõbusate akende 
ja ustega, moodustas labürindi, ruumili- 
se eelmängu sisenemisele saali, kus toi- 
mus kinoetendus. Mäletan, et omal ajal 
olid selle rõdul ka loožid, kus üheskoos 
ema ja isaga võis veidi suletumas õhk- 
konnas nautida ekraanil toimuvaid seik- 
lusi, kurbmänge või naerda komöödiate 
nakatavate naljade üle. 

Kino «Sõprus» esinduslik sammas- 
käik on siiani mõnusaks varjualuseks, 
kus poisid hilinevaid tüdrukuid ootavad, 
madrused suitsu teevad, miilitsamehed, 
kontoripreilid, vahel ka mõni kass või 
koer vihma eest varju leiavad. 

Mäletan ka kaugeid lõunamaa kinosid, 
kus valged kõrged seinad olid ilma katu- 
seta, pea kohal sätendamas öine tähis- 
taevas. Ema kõrval istudes vaatasin ka- 
dedusega poisikesi, kes kokkuhoiu huvi- 
des jälgisid filmi müüriservalt, kõlku- 
des seitsme meetri kõrgusel kui väikesed 
osavad ahvipojad. 

Minu sõber on minust mõnevõrra va- 
nem. Tema lapsepõlvekinod kannavad 
teisi nimesid, nagu «Grand Marina», 
«Scala», «Bi-Ba-Bo». Ka filmide nimed 
on ta meenutusis teised: «India haua- 
sammas», «Ben-Hur», «Neid oli viis», 
«Viimane mohikaanlane», «Tütarlaps 
kuldsest läänest», «Gunga Din» jt. Sõber 
mäletab, et «Grand Marina» oli suur, 
lausa röögatu salapärane maja. Treppi- 
del olid vaskribadega vaibad, valge lina 
ees lava, kus enne filmi esinesid mõõga- 
ja tuleneelajad, seal peeti väikseid pok- 
simatše, saeti pooleks kastis olev naine 
ja tehti muid toredaid trikke. Kino kõr- 
val oli aed, kus korraldati samuti at- 
raktsioone. Sõber mäletab, et seda külas- 
tas Hagenbecki loomaaed Hamburgist 
koos india elevantidega, kellel olid pu- 

nasest sametist sadulad, ja lapsed võisid 
neile selga ronida. Samuti oli aias üks 
mees, kes armastas oma pead lõvile ni- 
mega Zapik suhu torgata. 


Veel üks meenutus isiklikust kinoruu- 
mielamusest, ja seda lähiminevikust. 
Mulle meenub, et käisin kinos ühes kau- 
ges hiiglalinnas, mille peapromenaad sai 
alguse suurest kunstimuuseumist, kus 
kunagi olid elanud kuningad, kuid nüüd 
oli selle hoovile ehitatud hoopis suur 
klaasist püramiid. Promenaadi keskosas 
asus võiduvärav, mille juurest bulva- 
rid igas suunas laiali jooksid, üks neist 
koguni üle jõe ühe suure imeliku metall- 
torni juurde, mida pidevalt värviti. Pro- 
menaad lõppes hiiglasuure ekraaniga 
(100 mX 100 m), millel helkisid elektroo- 
nika ja tuhanded laserikiired, vilkusid 
vägevad kirjad, meeldejäävad pildid 
tähtsatest sündmustest. Promenaadi ja- 
lutas palju inimesi, seal olid kenad koh- 
vikud ja too võluv kino. Sissepääs sel- 
lesse oli läbi lihtsa üürimaja kangialuse, 
vaid värviline reklaamsein vihjas sellele, 
et kangialune ei olnud tavaline läbikäik. 
Ja tõepoolest — võlumaailm oli peidetud 
alles krundi sügavusse, fuajees surises 
mahe õhk, nikkelraamidega peeglid, pal- 
mid, puurid kanaari lindudega tekitasid 
juba alguses turvalisustunde, kuid kogu 
ehitise nael oli siiski saal ise. Hämmastas 
ruumilahendus, suured vahemaad ridade 
vahel, kenad neiud maiustuste ja karas- 
tusjookidega, üksikud elegantsed paari- 
kesed istumas üksteisest mõõdukal kau- 
gusel. Eriti hästi mäletan tunnet, mida 
tekitas tool, millele istusin. See oli lai 
mõnus sohva, millesse otsekui ära uppu- 
sid ja eraldusid ümbritsevatest inimes- 
test. Sõber, kellega koos olin, mäletab, et 
toolid olid purpurpunased, mina jälle, et 
taevasinised. Igal juhul oli kogu saali ko- 
loriit tume ja mõjus kosmiliselt. Lõbusa- 
tele reklaamidele järgnes film üliinime- 
sest Rambost (Silvester Stallone), kes 
õiglases vihahoos terve politseijaoskonna 
'segi peksis ja suure hulga politseinikke 
aknast välja viskas. Mõnusal sohval vist 
tukastasin korraks ja nägin = visiooni 
kõrgel mägede kohal liuglevast linnust. 
Sellest on mõni aeg möödas, kuid olen 
siiani võimeline taastama seda kumma- 
list tunnet, kus filmi fantaasiamaailm, 
minu enda subjektiivne loomus ja selja 
taga vohava Champs Elysšes'* dünaami- 

Arhitekt Bruno Taut. Kino psuühiliste häiretega 
inimestele, Istmete asemel on voodid, ekraan on 
paigutatud lakke. Projekt. 1924. 

Arhitekt Hermann Finsterlin. Kino eskiis-projekt, 
1917. 


line vaim seletamatult ühte sulasid ja 
konkreetseks ruumipoeetiliseks elamu- 
seks põimusid. 

Kino kui väga spetsiifiline ja süm- 
boolne koht on inspireerinud mitmeid 
häid maalikunstnikke. Minu lemmikpilti- 
de hulka kuulub Edward Hopperi maal 
«New York Movie» (1939). Hopperi loo- 
ming on süvenenud üksindus- ja hülja- 
tustundesse. Ta leiab seda kõikjalt, isegi 
kolmekümnendate aastate suursugustest 
kinomajadest, kus inimesed otsisid varju 
depressiooniaastate sünguse eest, püüdes 
sukelduda ekraani fantaasiamaailma. 
«New York Movie's» on kõik — nii vaa- 
tajad, kes istuvad oma kohtadel, kui ka 
veidi tüdinud, moodsalt riietatud pile- 
töör — vajunud oma mõtetesse, ei olda 
teadlikud üksteisest, isegi mitte ekraa- 
nil toimuvast. Pildist õhkub vaikust, 
ebamäärast tühjust, metafüüsikat. Kolo- 
riidilt ja tundeskaalalt on Hopperile lä- 
hedane Andres Toltsi maalikunst. Ka te- 
ma külmades toonides pilte läbib kino- 
ekraani mõistatuslik kujund, mis paigu- 
tatuna ebaharilikku situatsiooni, mõne 
maastiku, mere või interjööri taustale, 
loob fantaasiamaailma ja realiteedi põi- 
mumise ebamäärase assotsiatsiooni. 


Viimasel ajal on kinode arhitektuuri 
probleem kuidagi tagaplaaile jäänud. 
Ajakirjades ilmub üsna harva sellele tee- 
male pühendatud kirjutisi, projekte või 
fotosid. Hoopis teine oli lugu filmi ku- 
junemise algaastail. Kahekümnendatel 
aastatel oli kino arhitektile üheks huvi- 
tavamaks ja ihaldusväärsemaks ülesan- 
deks. Eriliselt võlus see teema ekspres- 
sioniste. Meenuvad Erich Mendelsohni 
voolujoonelised, ebamaiselt mõjuvad ki- 
nod või Bruno Tauti fantastikasse kal- 
duvad kinoprojektid. Eriti radikaalne ja 
isegi absurdne on Tauti kinoprojekt 
vaimsete häiretega või invaliidistunud 
inimestele. Ekraani suunas astmeliselt 
tõusvas amfiteatris on istmete asemel 
voodid, ekraan on paigutatud lakke. Taut 
oli seisukohal, et filmikunst on võimeline 
avaldama psühhoteraapilist toimet ja 
võib anda psüühikale ning kogu närvi- 
süsteemile tervendavaid impulsse. Tolle 
aja väljapaistvad arhitektid tegelesid 
tihti filmistsenograafiaga. Kuulsate fil- 
mide «Metropolis» (F. Lang), «Dr Cali- 
gari kabinet» (R. Wiene), «Golem» 

liste arhitektuurikorüfeede poolt nagu 
Hans Poelzig, Bruno Taut, Otto Hunte. 


Huvitavamaid kinosid üldse on minu 
meelest 1923. aastal Stockholmi ehita- 
tud «Skandia». Selle arhitekt on Põh- 
jamaade tuntumaid ehituskunstnikke 
Erik Gunnar Asplund. Kino on üles ehi- 
tatud eelkõige sümbolitele, iga ese, ruu- 
miosa, reljeef viitavad millelegi, erguta- 
vad vaataja mõttetegevust. Tegemist on 
ühe Stockholmi kesklinna maja ümber- 
ehitusega. Asplund lähtus tellija põhi- 
nõudest — publik soovib pidulikku, eba- 
reaalset hiilgust filmimaailma fantaa- 
siate tarvis. Ta kavandas kinosaali kui 
piduliku siseõue tähistaeva all, värvides 
kaarja lae tumesiniseks ning paigutades 
elektrivalgustid ebasümmeetriliselt na- 
gu tähed taevas. Kujuteldavas siseõues 
oli kolm baldahiinisarnast rõdu. Külge- 
del aga hulk intiimseid loože, mis olid 
omakorda ühendatud üldrõduga. Külg- 
rõdude seinad olid kaetud tumepunase 
velvetiga, millel paiknesid mitmesugused 
Pompeji hukkumise suurendatud motii- 
vid, tagumisel rõdul aga Venuse rel- 
jeef-akt. Asplund oli arvamusel, et kino- 
ekraani eesriidel on tähtis psühholoogili- 
ne osa. Ta kirjutas: «Kino eesriidel on 
täiesti erinev roll kui teatri eesriidel, mis 
peab varjama laval toimuvat. Kinos ei 
ole see nii, seetõttu peaks kino eesriie 
olema natuke avatud, jättes publikule 
mulje, et selle taga eksisteerib miski.» 
Ta nägi «Skandias» ette kahekordse 
eesriide, tagumine, mis paistis osaliselt, 
oli hõbedaselt säravast kortsunud mater- 
jalist, mida valgustati altpoolt, kui see 
hõbedane loor tõusis, transformeerus ta 
pildiks ekraanil. Saali kujunduses oli 
aimatav ka erootika, mida rõhutasid 
Venuse akt, fallosekujuline häälekõven- 
daja, mis väljus otse laest (tähistaevast), 
ning Aadama ja Eva kullatud puitskulp- 
tuurid kahel pool ekraani. (Aadama ja 
Eeva müütiline kujund on Asplundi loo- 
mingus tihti esinev sümbol.) Antud juhul 
on nad valvuriteks «paradiisiväravate» 
ees, mida kujutab eesriie. Pärast lühi- 
ajalist osasaamist taevastest rõõmu- 
dest — filmi fantaasiamaailmast — 
paisatakse publik tagasi kõledasse tege- 
likkusse, samuti nagu müüdi Aadam ja 
Eeva. Kuid Aadam ja Eeva esitavad siin 
ka müüti algusest, inimesest enne tsivili- 
satsiooni. 


Kino «Kaja» Mustamäel. Nukravõitu tüüpkino nukral platsil. 


«Skandia» põhilistele motiividele vih- 
jati juba eesruumis, kus asus klaasist 
piletimüügi-«kast», milles istuv piletöör 
oli eksponeeritud kui elav'skulptuuur (ka 
tema erilise rõivastuse oli kujundanud 
arhitekt), eesruumiga külgnev rotund 
kuulsate rootsi filminäitlejate portreede- 
ga ja tükike «tähistaevast» oli kui eel- 
mäng saali atmosfäärile. 

«Skandia» kohta on vaimustust aval- 
danud teine Põhjamaade arhitektuuri- 
täht, Alvar Aalto, kes kohtus Asplun- 
diga esmakordselt äsja valminud kinos. 
Meenutustes on Aalto öelnud: «Mul oli 
tunne, et see oli arhitektuur, kus tava- 
pärased süsteemid ei toiminud. Siin oli 
lähtepunktiks inimene, kõigi oma emot- 
sionaalse elu loendamatute nüanssidega, 
kogu oma olemusega». 

Tänapäeva uutes kinodes kohtab har- 
va sellist emotsionaalset laengut nagu 
paljudes vanades, väljakujunenud koha 
ja atmosfääriga kinomajades. Uued ki- 
nod, vaatamata sellele, et nad on suhteli- 
selt funktsionaalsed, puhtad ja normi- 
dele vastavad, on kuidagi steriilsed, il- 
ma salapärasuse ja erutavuseta. Ma ei 
oska ennustada, milliseks kujuneb tulevi- 
ku kino. Võib-olla on ta lendav, maa- või 
veealune, võib-olla paikneb ta aga jälle 
pargis ja seal korraldatakse etenduse 


M. Kaljuste foto 


alguses poksivõistlusi. Elame, näeme. 
Üks aga on kindel: tundetud tüüpkar- 
bid ei ole publikule meeltmööda ja arhi- 
tektidel on pliiatsid teravad, et projek- 
teerida erinevaid kinomaju — erineva- 
tesse kohtadesse, erineva sisemuse, mee- 
leolu ja psüühilise kliimaga. Erinevad 
filmid erinevale vaatajaskonnale peavad 
leidma endale ka spetsiifilised ruumid, 
vormid, mis oleksid rohkem vastavuses 
oma sisuga. 

Muusikutee okkalisi ja siledamaid radu II 


VILLEM REIMAN 


Vilsem Reiman 1986. aasta jaanuaris. 


A. Ilo fot 


Gümnaasiumi lõpetamise järel Pärnus ei 
olnud mul probleemi, mis edasi teha, — 
tahtsin kindlasti minna Tallinna muusi- 
kat õppima. Meie pere oli üsna kehval 
majanduslikul järjel ja seda enam oli isal 
põhjust küsida: hea küll, sa õpid muusi- 
kuks, aga mis sa tegema hakkad, mis pal- 
ka sa hakkad saama? Ütlesin isale, et 
mul pole ka endal aimu. Ei olnudki ju 
perspektiivi, eriti isa kui majanduslikult 
mõtleva inimese jaoks. Isa kahtluste pea- 
le ütlesin, et minu jaoks pole see oluline: 
kui ma muusikas arenen ja midagi ära 
teen, küll siis mulle ka tööd leidub. Tol 
ajal sai ju vähestel muusika alal teenis- 
tust olla — Ringhäälingu ja «Estonia» 
orkestrid andsid koos (ja nii nad põhili- 
selt esinesidki) sümfooniaorkestri mõõdu 
välja, orkestrantide palk oli suhteliselt 
väike. Ja kui seal noor mees juba ees oli, 
ega siis sellele kohale oma eluajal enam 
lootust mängima saada polnud. Kõigest 
hoolimata suhtus isa minu kavatsustesse 
mõistvalt, 

Pärnu aastatele tagasi mõeldes: min- 
gi loominguvajadus oli minus algusest 
peale. Kui olin vaevalt noote tundma saa- 
nud, kirjutasin ikka jälle midagi enda 
jaoks üles. Ja võisin pikka aega järjest 
(juhtus ükskord, et kaksteist tundi) kla- 
veri taga improviseerida. Kui juba Tal- 
linnas õppimise ajal endale restoranis 
mängides elatusraha sain, tekkis küsi- 
mus: milleks üldse edasi õppida, teenis- 
tus ju olemas. Või hiljem Budapestis 
Kodäly juures õppides... Mul polnud 
selle taga praktilist sihti — vaid see tun- 
ne, et tahan muusikast ikka teadliku- 
maks saada ja edasi areneda. Tundsin 
oma puudujääke ja aina püüdsin neist 
üle saada. Näiteks klaveritehnikas. Kui 
leidsin, et mu neljas ja viies sõrm hästi 
ei tööta, siis koostasin spetsiaalsed har- 
jutused. Oli ikka ta he teha, komposit- 
sioonis samamoodi. Teooriahuvi olin saa- 
nud Adolf Vedroga kokku puutudes, 
enese täiendamiseks teoorias ja muusika- 
loos jõudsin töö ja õppimise kõrvalt veel 
palju lugeda, põhiliselt ikka saksakeel- 
set muusikateaduslikku kirjandust... 
Professor Peeter Ramulil oli väga häid 
raamatuid, mitte niivõrd muusika aja- 
loost, kuivõrd probleemidest süvitsi, 
sain neid professori eluajal kasutada. Pä- 
rast tema surma oli see raamatuvaramu 
linnaraamatukogus omaette fondina, siis 
laenutasin sealt. Suure huviga lugesin 
ka Schumanni ajakirja «Neue Zeitschrift 
für Musik»'. Mind on köitnud ikka allik- 


V. Reimani mälestuste esimene osa ilmus ajakirjas 
“Teater. Muusika. Kino» 1985 nr 1, kus on ka lu- 
gejat abistav biograafiline sissejuhatus. 


materjalid, raamatud, mis käsitlevad he- 
lilooja teoste sündi tema ajas ja seoses 
tollaste sündmustega. Muusikaajalooraa- 
matust pole ma kunagi otsinud midagi 
aja silmapaistvate heliloojate kohta. Kus 
probleem veidigi laiem, olen püüdnud 
alati ise selgusele jõuda, ise ülevaadet 
saada. Kui suveorkestris mängisin, oli 
päev vaba ja häid pillimehi käeulatuses, 
võtsime palju muusikat läbi n-ö vanas 
heas kodumusitseerimise vaimus. Minu 
süsteem oli: teatud autorid, perioodid, 
stiilid. Olen seda ka üksi teinud, näi- 
teks mänginud järjest läbi kõik Beetho- 
veni 32 klaverisonaati, Chopini masur- 
kad jne. Ikka selleks, et saada üle- 
vaadet. Lehest mängimine oligi mu 
armsaim ajaviide. Õhtuti restoranis-koh- 
vikus töötamise aegu oli niisugusel mu- 
sitseerimisel veel omaette eesmärk: pu- 
hastada end sealse maitsetlabastava 
muusika võimust. Tundsin, et sellele vas- 
tukaaluks oli kõige tugevam mõju just 
Beethoveni muusikal. Alles Beethoveni 
järel hakkasin tunnetama Mozarti pee- 
nust, Bach oli meil kesksel kohal aga kõi- 
gepealt tänu professor Artur Kapile. 
Ma lausa kannatasin selle pärast, et 
muusika, mida igal õhtul teenistuse tõttu 
pidin tegema (ja millele ikkagi üsna pal- 
ju energiat kulus), hakkas ka mu oma 
loomingusse tungima. Heliloojaks õppi- 
jail on periood, kus ebateadlikult tuleb 
nende töödesse mõne eriti omanäolise 
helilooja mõju, minul aga just see, mida 
ma ei sallinud ja mille vastu võitlesin. 
Seetõttu loobusin vahepeal kirjutamast. 
Muusikat looma innustas mind taas or- 
kestranditöö «Kultuurfilmi» juures. 
Maitse kujundamine on muusikule ju- 
ba noorest peast väga oluline. Muidugi, 
siin on ka veel n-ö žanritevahelised mait- 
seprobleemid ja -erinevused. 1930. aas- 
tatel oli neil, kes hoidsid koorimuusika 
poole, hulga rohkem tegutsemis- ja seega 
ka leivateenimisvõimalusi, kas või kooli- 
kooride juures. Minu kiindumuseks jäi 
aga instrumentaalmuusika, seda enam, 
et mu enesetäiendamisel polnud prakti- 
list eesmärki. Vokaalmuusikale lähendas 
mind siiski töö filmimuusika alal. (Loo- 
mulikult kirjutasin ka Artur Kapi klas- 
sis koorilaulu või paar.) Juhtus, et võtsin 
osa mõnest koorilauluvõistlusest ja sain 
isegi auhindu. Neid laule ka lauldi. Ühe 
võistluse preemia tõi suure üllatuse — 
see oli vist 200 krooni (minule mitme kuu 
palk). Ma ei osanud ette kujutadagi, et 
muusikaga võib nii palju teenida.” 
Maitse alla on meie muusikaprakti- 
kas läinud ka see, missuguse väljendus- 
vahendite pagasiga loomingus opereeri- 
takse. Oli ju meilgi 1960. aastate paiku 

periood, kus need, kes kirjutasid n-ö 
moodsalt, ei tunnistanud midagi klassi- 
kalisemat, ja vastupidi. Aga minul pole 
sellest küll kunagi probleemi tekkinud. 
Paistab, et kogu mu muusikupraktika on 
minus kujundanud ka avara maitse, olen 
kõigesööja, aga ainult tingimusel — kui- 
võrd õnnestunult on need või teised väl- 
jendusvõimalused ära kasutatud teose 
kui loogilise terviku huvides. Igasugust 
muusikat võib hästi või halvasti kirju- 
tada... 

Ja veel rohkem — teost võib hästi ja 
halvasti ette kanda. Minu jaoks pole vä- 
hem tähtis, kuidas pala esitatakse. 
Kui teoses või interpretatsioonis puudub 
loogika, ei saa ta mind kuidagi köita, 
hoolimata mõningasest emotsionaalsest 
mõjuvusest. Males on hea väljend: ilus 
partii ja inetu partii. Tulemus on ikka 
üks ja seesama — keegi võidab. Aga kui- 
das? Paul Keres oli tippmaletaja ka oma 
partiide iluga, elegantsiga. Siin ongi as- 
jaarmastajalikkuse erinevus tõelisest, 
nii malelaual kui ka muusikas. See peab 
kusagilt välja paistma, ükskõik mis stii- 
lis kirjutada, millisesse koolkonda inter- 
preedina kuuluda. Uuema muusika inter- 
preteerimisel tekitas sageli vastukarva 
tunde, et seda kuidagi nagu «taoti», sel- 
lega ei musitseeritud (näiteks dissonant- 
si katsuti veelgi rõhutada). Selles mõttes 
oli minule suur avastus, kui kuulsin Ser- 
gei Prokofjevit Tallinnas enda teoseid 
mängimas. Tänaseni on meeles tema esi- 
tatud «Vanaema jutustused».” Siis sain 
järsku aru, miks mõni muusikateos võib 
just esituse tõttu külmaks jätta, kui täh- 
tis osa on interpretatsioonil — üks asi on 
noodid paberil, teine asi nende elustami- 
ne. Need probleemid on kehtivad minu 
jaoks tänapäevani — eriti. pedagoogitöös 
olen tundnud, kuidas mõni teos hakkab 
kõlama, kui leiad õige lahendusviisi. 
Mind paneb imestama see osa heliloojaist, 
kes ei hooli täpsetest ettekandemärki- 
dest, strihhidest jms — sealt ju muusika 
õieti alles algab! Tuleb püüda leida, mi- 
da autor taotles. Aga kui ettekandja hak- 
kab rõhutama mingit joont, mida autor 
ei taotlenud, läheb kõik viltu. Näiteks 
olen kuulnud mitmeid kordi, et Hinde- 
mithi muusikat ei tõlgitseta nii nagu 
peaks, ja siis tehakse etteheiteid tema 
teoste igavuse, kuivuse, vähese emotsio- 
naalsuse kohta. See jutt viib välja Heino 
Ellerini. 30—40 aastat tagasi ei mängi- 
tud ka Ellerit nii, nagu helilooja seda ise 
tahtis. Eller pidas ettekandelisi märke 
väga tähtsaks. Ta võis pikalt kaaluda, 
kas panna siia piano või pianissimo, kas 
poognaga üles või alla... Märkasin, et 

lama, kui neid märke väga täpselt jälgiti. 

Teame, et Händeli ajal ettekandelisi 
märke ei pandud, ka Händel kirjutas 
«ainult» noote. Paljudel tema concerto 
grosso'del pole keelpillidele partituuris 
strihhe märgitud — kirjastused lihtsalt 
ei riskinud seda teha, sest seisukohad olid 
niivõrd vastandlikud. Ja mida tegid di- 
rigendid? Mäletan Tallinnaski ühte juh- 
tumit, kus Concerto grosso proovil diri- 
gent võttis portfellist välja omad par- 
tiid, laotas need pultidele ja kui proov lä- 
bi, korjas kohe kokku — et keegi sealt 
endale tema pandud strihhe ära kirjuta- 
da ei saaks. Sama juhtus Budapestis pro- 
fessor Ernö Ungeri dirigeerimistunnis. 
Sel ajal, kui mu kaasõpilased dirigeeri- 
sid, katsusin oma isiklikku partituuri 
(Concerto grosso nr 6) mõnd olulist kohta 
sisse märkida — Concerto kõlas nii uud- 
selt, et polnud nagu enam see lugugi — 
mu õpetaja keelas aga selle kategoorili- 
selt ära! 

Teine eluks ajaks kaasatulnud koge- 
mus Prokofjevi enda kuulamise kõrval 
on seotud dirigent Walerian Bierdiaje- 
wiga'. Bierdiajew käis meil mitmel kor- 
ral ja on siin esitanud eesti muusikatki 
(H. Eller, A. Kapp jt). Tema (ja ka inglise 
dirigent Albert Coates”) oli üks neist, kes 
meie orkestriga, iga pilligagi väga täp- 
set tööd tegid. (Vahepeal keelas orkester 
kõrvalistel inimestel isegi proovi ajal 
saalis viibimise — dirigendi märkused 
olid nii teravad!) Just Bierdiajewi puhul 
tundsin läbitöötamise, esitusliku 
väljatöötluse mõju eriti teravalt — ja 
pedagoogitöös ansamblitega olen talle 
selle eest väga tänulik. Ükskord tuli 
Bierdiajew Tallinna Varssavi konserva- 
tooriumi ooperistuudioga, kus ta oli õp- 
pejõuks. «Estonias» etendasid külali- 
sed Mozarti «Don Juani» (see oli 
olnud ka meie teatri mängukavas). Vaa- 
tamata häälte suhtelisele keskpärasuse- 
le oli poolakate etendus palju huvitavam, 
eriti ansamblites — nende sidumine 
aariate ja retsitatiividega, mõtterõhud 
jms, kogu muusikaline väljatöötlus andis 
elamusliku esituse. Hoolimata sellest, et 
meil «Estonias» oli siis häid hääli (rõ- 
hutan: ma ei öelnud «häid lauljaid»). 
Mis oli siin eeskuju andev? Just tahe lõ- 
puni viimistleda. Kui Bierdiajew töötas 
mu professori Artur Kapi teosega, käisin 
põnevusega orkestri proovidel. Istusin 
Kapile võrdlemisi lähedal. Järsku Bier- 
diajew kutsus Kapi lava juurde: kuulge, 
ma ei mõista päriselt, mis on siin pea- 
mine, mida ma pean siin õieti tegema? 
Mäletan, Artur Kapp ei suutnudki diri- 
genti rahuldavat vastust anda (on ju tea- 
da, et Kapp mitte iga nooti oma teoses ei 


kaalunud, temale oli tähtsam n-ö üldine 
joon). Niisugust vastust, nagu seda suut- 
nuks anda Eller, kes alati võis iga noodi 
puhul näidata, miks ja kust see pärit 
on. Sellise dirigendi töö jälgimine on ju 
omamoodi õppetund. Kui veel minna äär- 
musse, siis võib isegi küsida (see võib 
tunduda absurdina, aga ometi pole seda): 
mis on selle sümfoonia kõige tähtsam 
noot või akord, kus on sümfoonia pea- 
mine kulminatsioon? See on ju interpre- 
tatsiooniloogika olulisim moment. Ja kui 
me vahel kuulates leiame, et suhteliselt 
keerulised asjad paistavad järsku vägu 
lihtsatena, siis oleneb see dirigendi poolt 
paika pandud õigetest kõlavahekorda- 
dest, orkestri mängupuhtusest ja sellest- 
samast loogikast. 

Nii kompositsiooni- kui ka interpre- 
tatsiooniloogika kohta tooksin ühe näite 
Heino Ellerist. See oli aegadel, kui meil 
oli kõvasti kõne all formalism, ning kui 
ka Elleri teoseid seetõttu ei mängitud. 
Leiti, et Elleri orkestripartituurid on üle 
kuhjatud, olulist on raske üles leida, 
arengud on formaalsed jne. Tõepoolest 
võis selline kirjutamisviis nagu Elleril, 
viia välja formaalsele tõlgitsusele — kui 
hakata iga nooti tähtsustama, oskamata 
leida vähemtähtsat, foonilist materjali 
jne. Ma ei käinud Elleri pool eriti sageli, 
aga ükskord, kui tulin, küsis ta klaveri 
taga istudes ja kuidagi rõõmsana minu 
tuleku üle: «Kas sul aega on?» Vastasin, 
et on. Ta ütles natuke muigel näoga: 
«Võib-olla on neil õigus, et mul on üle 
kuhjatud ... hakkasin just praegu ka ise 
vaatama ... Ole hea mees, istu siia klave- 
ri taha, katsu nüüd leida need liigsed 
noodid üles ja- tõmba neile kõikidele 
pliiatsiga ringid ümber.» Ja mina hakka- 
sin siis kuidagi vastu tahtmist otsima, 
milliseid partiisid või noote ära jätta, et 
peamine tuleks rohkem esile. Kui ma siis 
mõne koha leidsin (neid võis olla oma 
paarkümmend), küsisin Ellerilt nõusole- 
kut (ta istus samas toanurgas ja suitse- 
tas) ja Eller vastas ikka: ja-jah, väga hea. 
Lõpetasin oma töö umbes poolteise tunni 
pärast, Elleril oli ka justkui hea meel, et 
soo, nüüd on see asi kaelast ära, laskis 
naisel kohvi tuua ja istusime enne minu 
lahkumist juteldes. Järsku jäi Eller mõt- 
tesse, ei kuulnud enam, mis ma rääkisin, 
vaatas lakke ja pöördus siis järsku minu 
poole: «Tead, seda kohta ei või siiski ära 
võtta, vaata, ma näitan sulle, mispärast: 
vaat, see viib siit välja selles suunas ja 
see on selle jätk. Kuidas võib selle mõtte 
pooleli jätta — nii ei saa...» Mina: noh, 
kui ei saa, siis kumm kätte, kustutame 
ära. Ja siis toimus see protsess tagurpi- 
di, kuni kõik oli jälle taastatud. Tõesti- 


sündinud lugu, mis näitab, missugune 
loogika on heliteoses või orkestratsioo- 
nis. Ja ma ei suutnud ära imestada, kui 
palju Eller veel ikka kaalus ja parandas, 
kirjutas ümber mõnd tööd, kui seda näi- 
teks meie pereski mängimiseks vaja oli. 
Leppisime kokku, lähen noodile järele — 
tüüpiline tema puhul oli: «Ei ole nagu 
veel päris korras...» 


Kook ok 


Veel kord tagasi «Estoniasse». Väga 
põhjalikku tööd oli siin lauljatega teinud 
Moskva Suure Teatri end ne kontsert- 
meister Sergei Mamontov” Kui ta teat- 
rist lahkus, siis tema p ene töö mõju 
mõnda aega säilis. Olin * mtsertmeist- 
riks «Sevilla habemeajaja» 'avastuse et- 
tevalmistamisel ja teades, et Mamontov 
oli olnud enne mind, püüdsin sama suun- 
da jätkata. See oli huvitav töö, sain oma- 
moodi katsetada, eeskätt Rosina partii 
juures. Nagu teada, on Rosina osa esialg- 
selt mõeldud metsosopranile koloratuuri- 
ga, käibel on aga mitmesuguseid va- 
riante koos kadentsidega ka kõrgemate 
häälte jaoks. Hankisin siis Rosina kohta 
nii palju materjali kui võimalik (oli õnne- 
lik juhus, et Itaalia saadik oli meie auto- 
rikaitsele kinkinud hulga plaate itaalia 
lauljatega), kirjutasin kõik need variandid 
välja. Ja kuna Rosina osatäitjaid oli neli, 
kohandasin igaühele kõige sobivama va- 
riandi, nii et iga laulja laulis Rosinat 
omamoodi. Siin tuligi mul meelde Bier- 
diajewi juhatatud poolakate «Don Juan». 
Mingil määral need taotlused «Sevilla 
habemeajajas» õnnestusid ja tollal loeti 
seda «Estonia» parimate etenduste hul- 
ka. Seesama «Habemeajaja» läks teatris 
ka pärast sõda veel kümmekond aastat 
samal viisil. Töös lauljatega nägin, kellel 
oli kergem ja kellel raskem osaga muusi- 
kaliselt hakkama saada. Selgus, et laulja 
töö tulemus sõltub tema solfedžeerimis- 
oskusest. Hilisemas töös konservatooriu- 
mi lauluüliõpilastega püüdsin neist eel- 
kõige teha häid solfedžiste. Minu juures 
oli ka Georg Ots, kes hiljem isegi lindistas 
lehest lauldes. Aga ega ta kohe seda suut- 
nud. 

«Estonia» kõrval tahaksin veidi kõ- 
nelda ka Budapesti ooperiteatrist. Buda- 
pestis oli meil kõikidele kontsertidele ja 
ooperisse vaba sissepääs; ooperis oli meie 
jaoks üks kindel loož, selle taga väike 
pime ruum, kus me kaasõpilastega, võt- 
nud toidu kaasa, sõime isegi õhtust. See 
oli ülemisel korrusel ja teistest täiesti 
eraldi. Samal ooperilaval toimus ka väga 
palju sümfooniakontserte, nii et võisime 

Ooperi mängukavas oli kõigepealt Wag- 
ner. Kui mõtlema hakata, siis oli suur 
Wagneri mõju täiesti arusaadav, tänu 
Lisztile oli ka Wagner jumalus. Teatris 
oli häid Wagneri-lauljaid, eriti tenoreid. 
Wazgnerit oli seal juba sada aastat män- 
gitud, olid omad traditsioonid, omad 
lauljad jne. Vene ooperist mängiti siis 
«Vürst Igorit» (see oli lavastatud suure- 
jooneliselt: ratsahobused laval jms) ning 
«Hovanštšinat». «Igor» ei olnud kuigi 
menukas, «Hovanštšina» püsis laval 
kauem. Alles hiljem taipasin selle põh- 
just: loetakse ju «Hovanštšinat» wagne- 
rismi mõjul sündinuks ... Väga head olid 
ka Puccini ooperite lavastused. Ooperiso- 
listid polnud kuupalgalised, nad tegid le- 
pingu peamiselt ühele ooperirollile ja 
laulsid seda siis mingis linnade ringis, eri 
teatrites. See süsteem on üsna ebainim- 
lik, aga viib taseme väga kõrgele. Noor 
laulja võis pärast Liszti-nim Muusika- 
akadeemia lõpetamist olla endas nii kin- 
del, et riskis loobuda kohast coperikoo- 
ris (viisaka palgaga kuni vanaduspensio- 
nini), lootuses, et teda hakatakse solis- 
tina kasutama. Kui ta endale nii kindel 
polnud, valis ta ooperikoori. Aga ooperi- 

di, pidi juhtuma ime — teatrite direkto- 
rid lihtsalt ei lasknud niisugust olukorda 
tekkida. Nii olid ka koorid väga tugevad. 
Wagneri ooperitest meeldis mulle seal 
väga «Rheini kuld», aga hiilgelavastu- 
seks oli «Valküürid», mida nägin 1960. 
aastal, kui Kodälyl külas käisin. Ko- 
däly enda populaarset «Häry Jänost» siis 
laval polnud, aga ma olin abiks selle 
ooperi toomisel «Vanemuisesse». 

Kui noor muusik tahtis soolokontser- 
ti anda, tuli kindlasti ise juurde maksta. 
Saali üür polnud kuigi suur, aga esineja 
pidi ise kriitiku valima ja see läks kulu- 
kaks. Budapesti väikeses kontserdisaalis 
käisin sagedasti, seal oli põnevaid kont- 
serte. Mul ei lähe siiani meelest, kui män- 
gis üks nooruke bulgaaria tšellist*: saa- 
lis oli mõni üksik kuulaja, nende hulgas 
vist ka paar ajakirjanikku. Esialgu oli 
solist muidugi üsna halvas tujus, nõnda 
mängis mõne asja. Aga just siis, kui ta 
arvas, et nüüd lõpetab, läksime lavale, 
tõime sinna toolid ja hakkasime temaga 
juttu ajama. Siis hakkas ta meile ette 
mängima, veel ja veel, ning kontsert kes- 
tis poole ööni... See oli meeleolult üks 
toredamaid kontserte, mida elus kuulnud 
olen. Too hiilgav tšellomängija ei jäänud 


kuulsustele millegi poolest alla, seda 
enam, et mul oli suurepärane võrdlusvõi- 
malus: nädal varem olin kuulnud Pablo 
Casalsit, paar päeva varem Grigori Pja- 
tigorskit ja Böla Bartõkit Brahmsi so- 
naate mängimas. 


Budapestis kuuldud dirigentidest 
meeldis mulle kõige enam Wilhelm Furt- 
wängler Beethoveni interpreedina. Tema 
juhatatud Beethoveni 5. sümfoonia oli 
mulle tollal tõeliseks ilmutuseks ja ega 
ma seda sümfooniat halvemas esituses 
tahagi enam kuulata. Väga mõjuv ja 
meeldiv oli Ernö Dohnänyi pianistina ja 
dirigendina — ta oli tollal Muusikaaka- 
deemia direktor, aga esines väga sageli 
solistina. Huvitav oli see, et suurema osa 
klaverikontserte, ka Beethovenit, mängis 
ta ilma dirigendita. Teatri orkestriruu- 
mis oli kõrgem poodium, Dohnänyi oli 
klaveriga seal ja orkester istus tema üm- 
ber. Sissejuhatuse ja vahemängud juha- 
tas ta püsti seistes, ülejäänut klaveri ta- 
gant. Kui keegi on võimeline niiviisi esi- 
nema, peaks ta seda kindlasti proovima. 
Nii tekib kammeransambel: orkester 
pole enam orkester, vaid iga orkestrant 
tunneb end ansambliisti-solistina. Ette- 
kande mõttes olid eriti hiilgavad Beet- 
hoveni kontserdid. Räägiti, et Dohnänyi 
ei harjutavat kuigi palju, maailmalitera- 
tuur olevat tal kõik peas.-Esimene kord 
tema sooloõhtul vaatasin: Dohnänyi tu- 
leb lavale, kava käes, istub klaveri taha, 
seab prillid ninale, loeb kava, paneb selle 
klaveri äärele, prillid ka sinna, mängib, 
aplaus, kummardab, istub jälle klaveri 
taha, vaatab kava, paneb kava ja prillid 
ära — ja niimoodi iga loo järel. Küsisin 
siis kaaslastelt, kuidas on võimalik, et 
inimene, kel on nii palju repertuaari 
peas, ei suuda meeles pidada kava jär- 
jekorda? Mulle seletati, et ega Dohnänyi 
ise nende kontsertidega palju sekelda, 
korda peab tema naine. Tema annab küll 
põhimõttelise nõusoleku, ka teoste osas, 
ent mida, millal ja kus: «...aga helis- 
tage veel mu naisele». Naine planeeris 
kõik ja ütles Dohnänyile samal päeval, et 
täna pead mängima. Kontserdisaalis 
teati, et talle tuleb kõigepealt kava pihku 
pista, Dohnänyi läks lavale ja vaatas ka- 
va pealt, mida ta seekord mängima 
peab... Väga kõrgel tasemel olid aka- 
deemia õppejõudude kammerkontserdid. 
Seal oli ka parim metsasarvemängija, 
keda olen kuulnud. Dohnänyi kirjutas te- 
ma jaoks Seksteti keelpillikvarteti ja kla- 
veriga, mida ise mängis. Kui Dohnänyi 
koos selle metsasarveprofessoriga esines, 
oli see vaieldamatu sündmus. Oli selline 
juhtum Pablo Casalsiga (Casals käis kü- 


laliskontsertidel oma dirigendiga, kes 
hommikul orkestriga proove tegi, koos 
mängiti esmakordselt alles kontserdil). 
Esitati Dvoraki tšellokontserti, kus sisse- 
juhatuse teist teemat mängib metsasarv. 
Kui too metsasarvekunstnik seda män- 
gis, pööras Casats järsku ümber, jäi teda 
vaatama, seljaga publiku poole. Kontser- 
di lõpul ei teinud Casals publikust esial- 
gu väljagi, kargas temperamentselt püs- 
ti, rajas endale kätega teed orkestrisse, 
läks metsasarvemängija juurde, kaelus- 
tas teda ja alles siis tuli kuulajate et- 
te... Kogu eluks õpetlikku oli Budapes- 
tist palju kaasa tuua. Jõzsef Szigeti'* 
viiuliõhtud, mitmeid kordi Bartökit en- 
nast mängimas ja tema teoseid teistegi 
esituses kuulda, needsamad Brahmsi tšel- 
losonaadid Pjatigorski ja Bartõkiga — 
see eriline meeleolu on kandunud siiani. 


Võib-olla oli minu vaba sissepääs 
kõikjale Kodäly teene, aga ma kasutasin 
seda ohtrasti. Seal, kus ma elasin, suleti 
õhtul uksed juba kell kümme. Et hiljem 
sisse saada, pidi portjeele veidi maksma. 
Mäletan, et vist paaril korral kogu selle 
aja jooksul sain tasuta koju. Kui küsite, 
missuguseid tollaseid maailmakuulsusi 
ma seal nägin-kuulsin, siis kergem on 
vastata, keda ma ei näinud. 


Üks kuulsus on mul aga jäänud nä- 
gemata, kuidas ma seda ka ei tahtnud — 
Sergei Rahmaninov pianistina. Tollal tu- 
li Rahmaninov alati kevaditi Šveitsi, val- 
mistas seal kava ette, tegi siis turnee läbi 
Berliini, Pariisi, Londoni, Viini, Buda- 
pesti, läks sama kavaga Ameerikasse, te- 
gi ka seal ringi ära ja hakkas seejärel 
tunde andma. Varsti avaldas ta kuulutu- 
se, kus teatas, et ta enam uusi õpilasi 
vastu ei võta, kuna on üle koormatud. 
Räägiti, et see olevat olnud tal n-ö äri- 
nõks. Teame ju, et Rahmaninov andis osa 
tunde tasuta, osa eest aga võttis väga 
kallist hinda. Üks näide Eestimaaltki: 
minuga umbes samal ajal õppis Tallinna 
Konservatooriumis klaverit neiu nimega 
Pellmann. Tal asi eriti ei edenenud, tüdi- 
nes ära, hankis kusagilt piletiraha ja — 
otse Rahmaninovi juurde. Eestist pärit, 
räägib vene keelt ja palub, et Rahmani- 
nov teda kuidagi järele aitaks, võtaks 
oma õpilaseks, et kas või juba sellega en- 
dale reklaami teha. Rahmaninov võttis- 
ki, ilma tasuta, organiseeris talle veel 
New Yorgi raadios esinemisegi. 

Mul oli Rahmaninovist tekkinud väga 
sümpaatne ettekujutus — paljuski tä- 
nu Artur Lembale. Tema teadmised Rah- 
maninovi kohta olid ammendamatud — 
kuni helilooja-pianisti eraelu ja suguvõ- 
sani välja. Ja 1933, A. Lemba juures lõ- 

petamise aastal, kohtusin Rahmaninovi- 
ga jälle kord «kaudselt». Tahtsin muusi- 
kat kirjutada ja otsisin endale suveks 
Keila-Joalt elamispaika. Kohtasin seal 
üht Hundi-nimelist noormeest, keda 
teadsin restoranis mängimise ajast. Rää- 
kisin talle oma murest, ta lubas, et küll 
tema ise selle asja korraldab. Tema isaks 
osutus Keila-Joa vürst Grigori Volkonski 
(poeg oli oma nime eestistanud, rääkis ka 
täiesti vabalt eesti keelt). Volkonski 
aitaski mind ja oli eriti rõõmus selle üle, 
et sai minult abi sealse klaveri korrasta- 
misel — ta nimelt ootas järgmiseks nä- 
dalaks külla Rahmaninovi... Edasine 
selgitus on vast pisut keerukas: Volkons- 
ki üks poegadest, kes oli siis juba surnud, 
oli olnud abielus Rahmaninovi tütrega. 
Nendel oli tütar Irina, keda käis suviti 
Šveitsis hoidmas Volkonski tütar, kes 
viibis nii pikka aega Rahmaninovi enda 
läheduses. Volkonskitelt kuulsin ma sel 
suvel mõndagi Rahmaninovi elust. Vol- 
konskil oli ka palju Rahmaninovi kirju 
ja ta näitas neid mulle. Ühes kirjas (Vol- 
konskigi muigas sellel kohal) kurtis Rah- 
maninov, et elu on väga raskeks läinud. 
Kui ta seni teeninud iga kontserdiga 
keskmiselt 10 000 dollarit, siis nüüd vae- 
valt pool (oli ju 1933. aasta majandus- 
kriisi periood). Rahmaninov pidi siis sõit- 
ma Keila-Joale, et Irinat tema teisele va- 
naisale näidata. Kahjuks tuli Rahmani- 
novilt kiri, et ta ei sõida... 


* * * 


Sõidupileti Budapesti olin saanud 
muusika eest dokumentaalfilmile «Vil- 
sandi linnuriik», mis sündis «Eesti Kul- 
tuurfilmi» tegevuse kõrghetkel, 1937. 
Mul oli klassikalise, 8.0 soliidsema muusi- 
ka alal olnud veel vähe enda rakenda- 
mise võimalusi ja võib-olla polnud mul 
algul selleks ka oskusi. Film oli aga ala, 
millele ma võrdlemisi varakult sattusin, 
ja ma olin mõnda aega ainuke, kes meil 
filmimuusikat tegi. Algul olin mitmetele 
filmidele muusikat juurde mänginud, 
aga, tutvunud 1937. aastal Vladimir 
Parveliga, hakkasime koos tegema filmi 
«Vilsandi linnuriik». Tema oli režissöör 
ja operaator, mina helilooja ja režissööri 
abi. Parvel läks Vilsandile, kaevus maas- 
se, kattis end õlgedega ja filmis nii mitu 
päeva, kõike, mis aga vaateväljale tuli. 
Sortisime need kaadrid siis kõigepealt 
meeleolude järgi. Püüdsime nii teha: lin- 
nud lõbutsevad või tantsivad, kasvata- 
vad lapsi, armukadetsevad jne, selle juur- 
de tuli teha siis ka vastav muusika. Muu- 
sika valmis väga ruttu, umbes nädalaga. 
See oli mul esimesi töid, kus idee klappis. 


Film võeti hästi vastu samal aastal Ham- 
burgis toimunud kultuurfilmide festiva- 
lil. Eesti film oli leidnud ka rahvusvahe- 
lise tunnustuse. Selle filmimuusika põh- 
jal valmis mul 1946. aastal orkestrisüit 
«Vilsandi». 


«Kultuurfilmiga» ja sealse orkestri- 
ga olin seotud nii enne kui ka pärast 
õpinguid Budapestis. Kroonika- ja lühi- 
filme tehti igasugustel teemadel ja igal 
pool, kus oli vaja originaalmuusikat (ma 
ise mängisin ka orkestris), paluti see mul 
kirjutada. See pani mind küll kirjutama, 
aga samasoli see muusika, mis hiljem ka- 
sutamata jäi. 

Too filmiorkester oli väike, salongi- 
koosseisuga. Pillide arvu täpselt ei mäle- 
ta, aga olid flööt, oboe, 1—2 klarnetit, 2 
trompetit, 2 metsasarve, 1 tromboon, 
keelpille pult-poolteist jm. Mina mängi- 
sin klaverit, juhatas Valfred Jakobson''. 
Jakobson oli sinna koondanud tolle aja 
parimaid orkestrante, kes just eriti lehest 
mängimisel võimekad olid. Töötasime ta- 
valiselt keskpäeval, vahel ka öösel. Selle 
muusika jaoks olid spetsiaalsed noodid 
mitmesuguse saksa muusikaga. Tundes 
repertuaari, võttis Jakobson tüki siit, tei- 
se sealt, pärast pandi otsad kokku. Proo- 
ve tehti võrdlemisi vähe. Seetõttu polnud 
tase võib-olla eriti kõrge, aga produk- 
tiivsus oli vägev. Esimese viiuli partiid 
mängis Hubert Aumere. Aumere oli pa- 
rimaid lehest mängijaid, tuli, istus puldi 
taha, ja kui teised hakkasid uut asja veel 
kiiresti läbi vaatama, vahtis tema lakke. 
Ükskord, kui jälle minu muusikat män- 
gima asuti, püüdsin naljapärast kirjuta- 
da Aumerele nii raske ja ebaviiulipärase 
partii, kui vähegi oskasin. Lootsin, et ta 
ei suuda seda lehest eksimatult maha 
mängida. Seal oli päris pikk kadents: 
viiul mängib algul teistega koos, siis 
järsku jääb üksi. Mõtlesin, et küllap tal 
sassi läheb. Arvestasin: ta ütleb, et ma ei 
oska viiulile kirjutada. Selleks juhuks oli 
mul kirjutatud veel teine, hoopis viiuli- 
pärasem kadents, mille pidin talle siis 
andma, kui ta märkuse teeb. Aga Aume- 
re mängis loo kohe puhtalt maha ja see 
saigi niiviisi salvestatud. Olen seda hil- 
jem veel kuskil filmiarhiivi saates osali- 
selt säilinuna kuulnud. Eks niisuguseid 
katkeid ole imekombel alles veel teisigi. 
Üht sellist kasutati kord ka televisioonis 
minu juubelisaates. Tolle heli oli kustu- 
nud, aga selles väikeses filmis mängisin 
klaveril üht oma lugu. Mingil moel taas- 
tasin muusika käte liigutuste järgi, män- 
gima tuli aga mu poeg Matti. Siis oli saa- 
te salvestamisel naljakas vaadata, kuidas 
ekraanil mängis 30. aastate Reiman, 


saate heli tuli aga stuudiost Matti Rei- 
mannilt. 


«Kultuurfilmile» töötasime selles ma- 
jas, kus praegu on kohvik «Tallinn», 
sissekäik oli kõrvaltänavast. Kolleegid- 
tehnikud olid teinud meile mehhanismi, 
mille abil sai raha vastu toidu kohvikust 
korvi sees nööripidi filmipoolele tellida. 
Suurem osa «Kultuurfilmi» töötajaid 
tegi kroonikaid ja nädalaringvaateid 
edasi ka juunipöörde järel, nii ka meie 
orkester Jakobsoni käe all. Moskvast tu- 
li stuudiosse appi üsna nimekas režissöör 
Beljajev. Ta oli kuulanud minu kodanli- 
kul ajal loodud filmimuusika läbi ja jät- 
tis mind stuudio juurde muusikaliseks 
konsultandiks ning ka originaalmuusika 
kirjutajaks. Tolle aasta (1941) kõige suu- 
rema tööna valmiski kunstilis-dokumen- 
taalne film (täpselt nii teda nimetati) 
«Eestimaa». Filmimuusika loomine oli 
sundinud mind ka vokaalnumbreid kirju- 
tama, tekkis siis minulgi populaarsemas 
plaanis laule, näiteks «Nooruse laul» fil- 
mist «Eestimaa», mida tollal esitas Tiit 
Kuusik. Kutseliste heliloojate poolelt te- 
gutsesin massilaulu žanris tollal üsna 
üksinda.'* Laululoomingus võib ikka juh- 
tuda, et rahvas su laulu omaks võtab, aga 
instrumentaalmuusikas on selles, millist 
teost rohkem mängitakse, missugune ki- 
pub unustusse jääma, küll raske mingile 
seaduspärasusele viidata. Näiteks üks 
esimesi lugusid, mis ma Tallinnas õppe- 
tööna kirjutasin ja millest ka ise midagi 
pean, «Hällilaul» tšellole ja klaverile, 
pole erilist levikut leidnud, kuigi selle 
noot trükiti juba 1930. aastatel. Aga üks 
teine töö, Väike sonatiin klaverile (1952. 
aastast), mille kirjutasin poeg Mattile 
(n-ö selleks korraks), kui ta väiksena esi- 
mest korda «Estonia» kontserdisaalis esi- 
nes, on jällegi üks mu elu kõige edukam 
teos. See on palju kordi ilmunud ülelii- 
dulistes klaveripedagoogilistes kogumi- 
kes, antud välja isegi Ameerika Ühend- 
riikides nn kullafondi sarjas. 


Olen mõelnud: kes ma siis õieti olen? 
Kas helilooja, pedagoog või pianist? Mi- 
nu elu esimene pool oli seotud läbinisti 
klaveriga, nüüd olen rohkem kui neli- 
kümmend aastat konservatooriumis pe- 
dagoogiametit pidanud, õpetanud enam 
kui kümmet erinevat ainet, ainsana on 
mul alati olnud kammeransambel — siin 
on mu interpreeditöö jätkunud kaudsel 
kujul. Heliloojana töötasin palju filmi- 
muusika alal, kuid see muusika pole kont- 
serdisaali jõudnud. Aga ka mittemuu- 
sikute hulgas teatakse mind kõige roh- 
kem «Vilsandi» muusika loojana. Suur 

lisemas plaanis, tänapäevamuusikas ela- 
mine ja selle vastuvõtmine on tekitanud 
aga vajaduse ka selles laadis katsetada, 
nagu Viiulikontserdis ja Sümfoonias. 

Praegu tunnen, et hästi kirjutada on 
raske, halvasti kirjutada ei taha, see- 
tõttu on loometöö jäänud ka harvemaks. 
Pedagoogitööd olen ikka siiani suutnud 
teha. Interpretatsioon aga elab edasi 
minu lastes. 


Kommentaarid 


' Ajakiri ilmub sama nime all tänaseni ja käis 
1985. a oma 148. aastakäiku (Schumann asu- 
tas selle 1834), praegu on Düsseldorfi ja Mai- 
ni-äärse Frankfurdi R. Schumanni nimeliste 
ühingute häälekandja, trükitakse aga kirjas- 
tuse «B. Schott's Söhne» poolt Mainzis. 

? See oli nn peolaulude võistlus (1936), kus 
I jall preemia jäid välja andmata, III sai tund- 
matu autor Valter Johanson Paidest lauluga 
«Jõudu Sulle, vaba Eesti», IV — V. Reimani 
«Sind armastan, Eesti» segakoorile, VI pree- 
mia sai Leo Tauts, V. Reimani segakoorilaulu 
«Lauliku kodu» peeti kooridele soovitavaks 
ja peatselt ka trükiti. 

Sergei Prokofjevi klaveriõhtud toimusid 
Tallinnas ja Tartus 1934, tema kavades oli 
veel 2. sonaat, Andante op 29 (4. sonaadist), 
10 «Põgusat nägemust», 3 gavotti. 

+ W. Bierdiajew juhatas Eestis siinse orkestri 
ees 1931, 1932, 1934, 1935, 1936, 1937. Eesti 
muusikast olid tema kavades H. Elleri «Oö 
hüüded», J. Aaviku «Kolm rahvaviisi» ja 1 osa 
A. Kapi 1. sümfooniast (1935), H. Elleri 1. 
sümfoonia (1937). Varssavi konservatooriumi 
ooperistuudioga viibis ta Tallinnas 1936. 

$ Albert Coates (1882—1953) esines Tallinnas 
1932, tema kavades olid P. Tšaikovski, 
N. Rimski-Korsakov, R. Vaughan Williams. 
$ Sergei Mamontov (1877—1938) tegutses 
«Estonia» juures aastail 1923—1932. Vt lä- 
hemalt M. Kraavi artikkel kogumikus «+«Esto- 
nia» lauluteatri rajajaid». T, 1981. 

7 «Sevilla habemeajaja» tookordne esietendus 
toimus 22. I 1943, lavastas Eino Uuli, diri- 
gent Priit Nigula. 

* Võib arvata, et tegemist oli bulgaaria ühe 
nimekaima tšellisti K. Popoviga. 

9 Ernö (ka Ernst von) Dohnänyi (1877 —1960) 
sai pianistina tuntuks Euroopas ja Ühendrii- 
kides juba sajandivahetusel ja esines solistina 
viimati 1956 Edinburgh'* festivalil. 

19 Jõzsef Szigeti (1892—1973), Ungarist pä- 
rit viiuldaja, debüteeris 1905 Berliinis, oli ka 
kaasaegse muusika (Bartõk, Prokofjev jt) sil- 
mapaistvamaid tõlgitsejaid. 

'' Valfred Jakobson (1895—1980), dirigent 
ja muusikapedagoog, oli õppinud trompetit 
1914—1918 Peterburi konservatooriumis ja 
lõpetanud 1928 kompositsiooniklassi Tallinna 
Konservatooriumis A. Kapi juures. 

12 «Sirp ja Vasar» 21. VI 1941 avaldas massi- 
lauluvõistluse tulemused: 71 autori 99 laulu 
hulgast leiti 7 preemiaväärilist. II preemia 


84 sai (esimest välja ei antud) V. Reimani «Kus 


Läänemeri ...». Kolm preemiat sai meile viiul- 
dajana tuntud Villem Õunapuu (ühe II ja kaks 
TII), ühe II preemia tema isa, orkestri- ja koo- 
rijuht ning muusikaõpetaja Aleksander Õuna- 
puu, ühe III preemia Mart Saar. 


Üles kirjutanud ja kommenteerinud 
PRIIT KUUSK 


Jeatri- 


(loobus 


Saksakeelse teatrikunsti ühele esindusüritu- 
sele 1985. a, Lääne-Berliini Theatertreffen'ile 
valiti klassikast Schilleri «Don Carlos», Büch- 
neri «Woyzeck» (mõlema esitajaks Mün- 
cheni Kammerspiele), Schilleri «Wilhelm 
Tell» Stuttgardi teatrilt, Garcia Lorca «Ber- 
narda Alba maja» Freiburgi teatrilt, Dos- 
tojevski «Kuritöö ja karistus» ja 0O'Casey' 
«Ader ja tähed» Viini Burgtheater'ilt. Kaas- 
aegset dramaturgiat esindasid John Hopkinsi 
«Kadunud aeg» (Hamburgi Deutsches Schau- 
spielhaus, lavastaja Peter Zadek), Lars Norni 
«Deemonid» (Viini Akademietheater), Botho 
Straussi «Park» (Lääne-Berliini Schaubühne). 
Wuppertali Tantsuteater näitas Pina Bauschi 
uut tööd «Mägedelt kostus karje» ja Lääne- 
Berliini Saksa Ooper Händeli «Messiast». 

Teatrikohtumise kõrgpunktiks kujunes iis- 
raeli dramaturgi Joshua Soboli näidend «Ge- 
to», mille esitust oli võimalik näha kahes eri- 
nevas lavavariandis. SLV tipprežissööri Peter 
Zadeki lavastuse Lääne-Berliini Freie Volks- 
bühne's tunnistas nii kriitika kui publik hoo- 
aja väljapaistvaimaks sündmuseks. Võrdlu- 
seks oli külla kutsutud Haifa Linnateater 
Iisraelist, kes oli näidendi esmaesitaja maa- 
ilmas (autor töötab seal kunstilise juhina). 
«Geto» sündmustik põhineb ajaloolistel fakti- 
del, tegevuš toimub Teise maailmasõja päe- 
vil okupeeritud Vilniuses. Leedu pealinn val- 
lutati kohe sõja algul ja tuhanded juudi rah- 
vusest inimesed mõrvati. Ülejäänud suleti 
getosse, mis likvideeriti 1943. aastal: enamik 
hukati, pääsesid üksnes vähesed. Seni või- 
maldati juutidele isegi omavalitsust, korra säi- 
litamiseks oli getos juudi politsei, kohus ja 
vangla. Tahtsid nad seda või mitte, aga neist 
organitest said okupantide tööriistad. Lühi- 
kest aega elati peaaegu tavalist elu, töötasid 
koolid, raamatukogud, kohvikud, kirikud, kir- 
jandus- ja muusikaringid ning tehti isegi 
teatrit. See väliselt normaalse elu petlik il- 
lusioon huvitabki Sobolit. Sügava kaasaela- 
misega jälgib ta rahva püüdlusi säilitamaks 
oma inimväärikust vaatamata pidevale sur- 
maohule, katseid põgeneda süngest reaalsusest 
vaimse tegevuse valdkonda. Halastamatu 
tõetruudusega kujutab autor ärivaimu ja lõ- 
bujanu õitselepuhkemist, ohvrite petlikku loo- 
tust timukatega kaupa teha, nende koostööd 
selektsiooni- ja hävitusprotsessis, eesmärgi- 
ga päästa tugevamaid ja muidugi iseennast. 
Näidendist kumab läbi sõnum, et ka mõrvatu- 
te hulgas oli potentsiaalseid mõrtsukaid, et 
kurbmängukarussell oleks edasi pöörelnud 
ka siis, kui mõned tegelased oleksid rolli 
vahetanud. Autori kavalehetsitaat seob mine- 
vikusündmused tänapäevaga: «Rahvas on ja- 
gunenud kahte leeri. Ühel pool seisavad need, 
kes asetavad rahvusliku egoismi üle kõigi 


teiste väärtuste; teisele poole jääb vähemus 
(sinna kuulun minagi), kes kardab, et alasti 
jõupoliitikaga ei too me endile üksnes huka- 
tust, vaid muutume oma surmavaenlaste ko- 
hutavateks karikatuurideks.» 

Just sellele asetab oma lavastuses põhi- 
rõhu Peter Zadek, kriipsutades alla sündmuste 
irratsionaalsust, surmavaenlaste-vahelist am- 
bivalentsi. Kulminatsiooniks saab orgia, mis 
ühendab ohvrid ja mõrtsukad seletamatu 
viha-, ühise hirmu- ja sellest kasväva autuse- 
tundega. Zadek kasutab efektseid show-numb- 
reid ja elegantse koreograafiaga revüüstseene. 
Lavastuses teevad kaasa mitmed tippmuusi- 
kud ja -tantsijad, rääkimata näitlejate koo- 
rekihist. 

Haifa Linnateatri lavastus on loodud pal- 
ju napimate vahenditega, kõiki rolle esitavad 
vaid 14 näitlejat. Nad pole küll staarid, kuid 
igati arvestatavad professionaalid — paar- 
kolm täiesti erinevat osa on igaühele jõu- 
kohane. Lavastaja Gedalja Besser on fooku- 
sesse tõstnud sionist Gensi ja sotsialist 
Krucki vastasseisu, orgia seevastu on vii- 
dud kulisside taha. SS-laste sunnil ette- 
kantud getoteatri numbrid ei muutu «asjaks 
iseeneses», vaid esitatakse sordiini all: pii- 
natud inimesed mängivad oma elu nimel. 

Erinevas võtmes lahendatud lavastused 
täiendavad teineteist ja pakuvad juurdle- 
misainet piirsituatsioonis viibiva inimese üle- 
vusest ja madalusest. 

XI CHOPINI-NIMELISEL 


Ivari Ilja ja Irina Arhipova esinemas «Estonia» 
kontserdisaalis, 


A.-M. Halliku fotod 


1.—20. oktoobrini 1985 toimus Varssavis XI rah- 
vusvaheline F. Chopini nim pianistide konkurss, 
millest võttis osa 124 noort muusikut (sh kõige 
arvukam oli Jaapani 27-liikmeline võistkond). 
NSV Liitu esindas Varssavis 5 pianisti, nende hul- 
gas ka Moskva konservatooriumi assistentuuris- 
stažuuris professor S. Dorenski juures end täien- 
dav tallinlane IVARI ILJA. Konkursižürii oli 22- 
liikmeline, esimeheks professor Jan Ekier (Poo- 
la). Tulemused: I — Moskva konservatooriumi II 
kursuse üliõpilane, 19-aastane Stanislav Bunin, 
kes kaks aastat tagasi oli võitnud ka M. Long- 
J. Thibaud' nim konkursi Pariisis; II — Pariisi 
konservatooriumi üliõpilane, 19-aastane Marc La- 
foret, III — Krzysztof Jablonski (Poola), IV — 
Michie Koyama (Jaapan) (sai III preemia Tšai- 
kovski-konkursil 1982), V — Jean-Marc Luisada 
(Prantsusmaa), VI — Tatjana Pikaizen (NSVL). 
Rahalise preemia ja diplomi said kolmandast voo- 
rust finaalvooru mittepääsenud neli paremat, 
need olid punktide järjestuses: Francois Killian 
(Prantsusmaa), IVARI ILJA, Ludmil Angelov 
(Bulgaaria) ja Kayo Miki (Jaapan). Nõnda saavu- 
tas Ivari Ilja Varssavis siis 124 osavõtja hulgas 
oma tubli esinemisega paremuselt 8. koha! 

Ivari Ilja oli üks neist vähestest, kelle esinemi- 
se kohta igas voorus oli Poola keskajalehes 
«Trybuna Ludu» tunnustussõnu öelda konkursi- 
ülevaateid teinud professor Jõsef Kanskil. Avalda- 
me neist mõningaid väljavõtteid. Esimese vooru 
järel: 

«Ivari Ilja võitis tunnustuse oma hea, soliidse teh- 
nika ja ülla interpretatsiooniga /Chopini/ Skert- 
sos b-moll» («Trybuna Ludu» 4. X 1985). 

Teise vooru järel: «Ivari Ilja köitis tähelepanu 
Fantaasia /-moll täielikult keskendunud esitusega 


ge ning vaimustava, suurejoonelises stiilis mängitud 


| oii 


Poloneesiga fis-moll» 
1985). 

Kolmanda vooru kuulamisel: «Esimesena esines 
kolmandas voorus Nõukogude pianist Ivari Ilja. 
See 28-aastane eestlane mängib voorust vooru üha 
võluvamalt. Seejuures ta mitte ainult ei taba- 
nud suurepäraselt Masurka op 50 tantsulist 
pulssi, / ... /, vaid ka mängis seda erakordse 
ülluse ja süvenemisega, tema Sonaadil /-moll 
oli aga äärmistes osades tunda tõelise tragismi 
jooni...» («Trybuna Ludu» 16. X 1985). 
Ivari Ilja oli juba neljas Chopini-konkursil osa- 
lenud Eesti pianist, ja seni kõige edukam, Nagu 
võime lugeda Chopini-nim võistluste albumist (il- 
munud Varssavis 1970), osalesid meilt IT konkur- 
sil 1932. aastal Valentine Riives Tallinnast, III 
konkursil 1937. aastal aga Bruro Lukk Tartust ja 
Erika Koost-Tuttelberg Tallinnast. 


PRIIT KUUSK 


(«Trybuna Ludu» 11, X 


opt 
vees po 


IV kvartal 


Kultuuriministeeriumis 


8. oktoobril arutas kolleegium 
Eesti NSV Filharmoonia tööd 
NLKP XXVII kongressi etteval- 
mistusperioodil. Leiti, et majan- 
duslikus mõttes on Filharmoonia 
töötanud hästi, kusjuures ka si- 
suliselt on olukord paranenud. 
Kõigi muusikakollektiivide re- 
pertuaaris on suurenenud eesti 
ja vennasrahvaste nüüdismuusi- 
ka osa. 13. märtsile on kavan- 
datud sümfooniakontsert «Eesti 
heliloojailt kongressile». Levi- 
muusikas aga kahjuks pole veel 
leitud head koostöõvormi eesti 
heliloojatega. 

30. oktoobril oli kõne all teat- 
ritevaheline sotsialistlik võist- 
lus ja 1984/85. aasta teatri- 
hooaeg. Eesti NSV Kultuuri- 
ministeeriumi kolleegium ja 
Kultuuriala Töötajate Ameti- 
ühingu Vabariikliku Komitee 
presiidium otsustasid eelmise 
hooaja töötulemuste põhjal anda 
esimese preemia Pärnu draama- 
teatrile, teise preemia Nuku- 
teatrile. Märgiti ka Viljandi 
«Ugala» ja Vene Draamateatri 
kohusetruud tööd. Kolleegium 
nentis kriitiliselt, et harvadeks 
ja väheütlevateks on jäänud 
noorte lavastamisdebüüdid, mit- 
me eeldustega noore näitleja 
areng on takerdunud. 

4. detsembril analüüsiti rahva- 
teatrite tegevust 1984/85. aasta 
hooajal ning kinnitati uue hoo- 
aja LI poolaasta repertuaari- 
plaan. Hooaja jooksul anti kokku 
1065 etendust 280 940 külasta- 
jale (näitajad on mõnevõrra 
suuremad eelmisest hooajast). 
Lavale toodi 39 uuslavastust, 
põhiosas pühendatud suure või- 
du 40. aastapäevale. Kordaläinu 
kõrval märgiti perspektiivse re- 
pertuaariplaani puudumist. 

18. detsembril oli kolleegiumi 
istungi päevakorras algupärase 
dramaturgia lavastamine meie 
vabariigi teatrites partei kong- 
ressidevahelisel perioodil. Draa- 
mateoste repertuaarikolleegiu- 
mile esitati selle aja jooksul 
läbivaatamiseks 217 näidendit 
ja 11 dramatiseeringut, millest 
osteti ära 48 näidendit ja 10 
dramatiseeringut. Viie aasta 

jooksul on sõlmitud sihtlepin- 
guid 54 autoriga, mille tulemu- 
sena on valminud 25 näidendit. 
Kahele lahtisele ja ühele kinni- 
sele näidendivõistlusele laekus 
166 tööd, millest on lavastatud 
11 ning uue hooaja plaanides 7. 
Vennasvabariikides mängitakse 
praegu 38 meie nüüdisaegset 
näidendit, välismaa lavadele 
ning raadio- ja teleteatrisse on 
tee leidnud 50 eesti dramatur- 
gide teost. Otsuses rõhutatakse 
repertuaarikolleegiumi nõudlik- 
kuse tõstmise vajalikkust oman- 
datava dramaturgia sisu ja vor- 
mi suhtes ning sihttellimuste 
osatähtsuse suurendamise tar- 
vet temaatilise repertuaari ri- 
kastamisel. 


Kinokomitees 


14. oktoobril arutas kolleegium 
Eesti NSV Ministrite Nõukogu 
ja Eesti NSV Ametiühingute 
Nõukogu 1985. a 14. augusti 
määrusest « Abinõudest klubilis- 
te asutuste ja spordirajatiste pa- 
remaks kasutamiseks» tulene- 
vaid ülesandeid ja kavandas 
nende elluviimise. 

21. novembril tehti kokkuvõt- 
teid Riikliku Kinovõrgu sotsia- 
listlikust võistlusest III kvarta- 
lis. Võitjaiks tunnistati Hiiumaa 
Rajooni Kinovõrk ja Paide ki- 
no «Aurora». Arutati ka filmi- 
näitamise kvaliteeti Jõgeva ja 
Võru rajooni kinodes ning vaeti 
oma allasutuste 1985. a 9 kuu 
finants- ja majandustegevuse 
tulemusi. Samal istungil võeti 
vastu otsus NLKP XXVII kong- 
ressi eelsete dokumentide läbi- 
arutamise kohta süsteemi töõ- 
kollektiivides ning kinnitati 
kongressile pühendatud filmi- 
lektooriumide võistlusülevaatu- 
se juhend. 

9. detsembri istungil oli vaatlu- 
se all Tallinna Kinofikatsiooni 
Valitsuse töö laste kinoteenindu- 
se parandamisel. Laste osa ki- 
nokülastajate üldarvus on tõus- 
nud 10,5%-ni. Kino «Pioneer» 
alusel on loodud spetsialiseeri- 
tud lastekino, suurenenud on 


koolikinode arv. Kolleegium soo- 
vitas luua šeflussidemed Kino- 
fikatsiooni Valitsuse ja «Tallinn- 
filmi» vahel, et parandada tööd 
kodustuudio lastefilmidega. Sa- 
mal istungil arutas kolleegium 
õigusalast tööd komitee süstee- 
mis ning kinnitas Riikliku Kino- 
võrgu sotsialistliku võistluse 
uue juhendi, 

23. detsembril oli arutusel Fil- 
milaenutuse ja -reklaami Valit- 
suse rTepertuaarinõukogu töö 
XXVII kongressi eel. Vaadati 
läbi enne kongressi ja selle ajal 
linastuvate filmide nimekiri, 
samuti 1986. a I kvartali re- 
pertuaari-, informatsiooni- ja 
reklaamiplaanid. Kinnitati 
1986. a põhiürituse plaan ning 
kuulati informatsiooni kodanike 
ettepanekute, avalduste ja kae- 
buste lahendamisest komitees. 
Samas arutati Rapla Rajooni 
Kinovõrgu tegevust töödistsip- 
liini tugevdamisel ning võit- 
luses joomarluse ja alkoholis- 
miga. «Tallinnfilmi» direktor 
E. Rekkor andis aru töötajate 
seas tehtavast poliitilisest kas- 
vatustööst. 


1 *. ” 
Heliloojate Liidus 
Heliloojate Liidu töökoosoleku- 
tel kuulati oktoobris A. Põldmäe 
Sonatiini neljale saksofonile; 
1. Garšneki levilugusid sünte- 
saatorile «Grott» ja «Romantili- 
ne ballaad»; H. Kareva Sakso- 
fonikontserti nr 1 ja Saksofoni- 
sonaati nr 2; Jüri Tamvergi 
Nelja bagatelli klarnetile ja kla- 
verile; Vigala laululaagris esi- 
tatud koorilaule (R. Eespere 
«Ärkamise aeg», A. Marguste 
«See on Eesti», E. Mägi «Elu ni- 
mel* ja «Olen mina, piiga, pilli 
armas», V. Tormise «Astuge et- 
te» ja «Viis eesti rahvatantsu» 
jt). 

Novembris: Jüri Tamvergi Kol- 
mearabeski klaverile; L. Sumera 
uuemat filmimuusikat; A. Rit- 
singu Keelpillikvartetti nr 4. 

3. XII toimus V. Tormise auto- 
riõhtu, kavas +Kaksikpühen- 
dus», «Laevas lauldakse», «Kar- 
ja koju kutse». «Väinümõise ve- 

ne sõit» jt; kuulati ka 1. Pakri 
Seitset pala viiulile, V. Ignat- 
jevi «Laulukest sinust». 1. Garš- 
neki Klaverisonatiini, H. Rosen- 
valdi 10 novelletti, P. Raigi 
muusikat +Estobrasile», R. 
Kangro «Tarndem con Giocon- 
de't». 

Muusikateaduse sektsiooni koos- 
olekud olid 15. X ja 19. XI. 
ee 

17. ja 18. XII toimus Heliloo- 
jate Liidu infokeskuse ja muu- 
sikateaduse sektsiooni ühisüri- 
tusena vabariikidevaheline info- 
konverents, mille kavas olid 
ettekanded Moskva, Leningradi 
ja Kasahhi heliloojate uuemast 
loomingust. Kuulati ka muusi- 
kat. 

Kinoliidus 

11. oktoobri juhatuse koosole- 
kul käsitleti ettevalmistusi Eesti 
Kinoliidu VI kongressiks ja III 
Nõukogude Eesti filmifestiva- 
liks. 

20.—29. oktoobrini viibis Ar- 
gentinas Mar de Plata Rahvus- 
vahelise Filmiamatööride Liidu 
(UNICA) kongressil ja festi- 
valil «UNICA '85* NSVL Ki- 
noliidu delegatsiooni koosseisus 
Eesti Kinoliidu juhatuse sekre- 
tär R. Karemäe kui «UNICA 
'86» Tallinna president, võttes 
vastu volitused ja esitades amet- 
liku küllakutse järgmiseks aas- 
taks Tallinna festivalile. 
11.—19. novembrini viibis Por- 
tugalis Espinhos IX rahvus- 
vahelisel multitilmide festivalil 
NSVL Kinoliidu delegatsiooni 
koosseisus P. Pärn, kelle joo- 
nisfilm «Aeg maha» pälvis pa- 
rima noorsoofilmi auhinna. 

27. novembril toimus Moskva 
Kinomajas Eesti multifilmide 
õhtu. Esimeses pooles tutvustati 
noorte filmitegijate loomingut, 
teise poole kavas olid P. Pärna 
režissööritööd. 

22.—30. novembril viibis Leip- 
zigis 28. rahvusvahelisel lühi- 
filmide festivalil NSVL Kino- 
liidu delegatsiooni koosseisus 
filmikriitik J. Ruus. 

10.—14. detsembrini toimus 
NSVL Kinoliidu üleliidulise fil- 
milaenutuskomisjoni = väljasõi- 
dupleenum, kus tutvuti Eesti 
filmiklubide positiivsete tööko- 
gemustega. 

18. detsembri juhatuse koosole- 
kul arutati Eesti Kinoliidu tööd 
kongressidevahelisel ajal. Moo- 
dustati kriitikapreemiate komis- 
jon. Kuulati korterikomisjoni 


"88 aruannet. 


Teatriühingus 


2.—'7. oktoobrini toimus VTO 
ja ETÜ 0ühisüritusena Vene 
NFSV teatrilavastajate semi- 
nar Eestis. 

Balletisektsioon korraldas Pe- 
kingi ja Hispaania balletitrupi 
etenduste ühiskülastuse Riias. 
8. oktoobril esines kriitika- 
sektsioonis professor J. Kagar- 
litski teemal «Inglise tänapäeva 
teater». 

10. oktoobril toimus ETÜ nõu- 
kogu koosolek. Päevakorras olid 
muusikateatreid puudutavad 
küsimused. 

11. oktoobril korraldas ETÜ 
vastuvõtu Saksa DV muusika- 
teadlastele. Enne seda olid kü- 
lalised viibinud «Lendava Hol- 
landlase» etendusel RAT +«Esto- 
nias». 

14. oktoobril juhtisid kriitika- 
sektsiooni koosolekul vestlust 
möödunud hooaja teemadel L. 
Vellerand ja Ü. Tonts. 

28. oktoobril käis kriitikasekt- 
sioon Viljandis vaatamas eten- 
dust «Ja sajandist on pikem 
päev». 

29. oktoobril esines Hiiumaa 
teatripäevade lõpetamisel teatri- 
kriitik L. Vellerand. 

1. novembril anti Raekojas pi- 
dulikult kätte noorte lavajõudu- 
de preemiad. 

11. novembril käisid Lvovis üle- 
liidulisel lavastusala juhatajate 
nõupidamisel V. Babõnin (Vene 
Draamateater) ja A. Tammemä- 
gi (Noorsooteater). 

11. novembril rääkis kriitika- 
sektsioonis Mossoveti nim. teat- 
ri näitleja ja dramaturg 8. Ko- 
kovkin uudisdramaturgiast ja 
oma näidendite lavastamisest 
USA-s. 

14. novembril toimunud ETÜ 
juhatuse koosolekul arutati T, 
Altermanni juubeli tähistamist 
ja määrati T. Altermanni juube- 
lipreemia A. Ükskülale. 

23. novembril avati Harju ra- 
joonis Visja tammikus mäles- 
tuskivi T. Altermannile. 

25. novembril toimus ERF-i 
ruumides T. Altermannile pü- 
hendatud mälestusõhtu. Õhtu 
koostas K. Orro. Anti kätte 
Altermanni juubelipreemia ja 
Panso-nimeline preemia (P. 
Tammearule). 

30. novembril oli Moskva Näit- 
lejate Keskmajas loominguõhtu 
V. Panso mälestuseks. Õhtut 
juhtis M. Mikiver. Kaastegevad 
olid M. Lill, H. Mandri ja V. 
Ernesaks. 


12. detsembril toimunud juhatu- 
se koosolekul kõneles Teatri- 
ja Muusikamuuseumi problee- 
midest direktor R. Ivalo. 

13. detsembril anti Raekojas 
kätte ETÜ lavatehnikapreemiad. 
16. detsembril anti Paide EPT 
aastapreemiad H. Sallole (Sally 
ja Schneider «Kabarees») ja K. 
Karismale (Sally «Kabarees+). 


In publico 
ESIETENDUSED 
TEATRITES 


11. oktoober — V. Tšervinski, 
*Trips-traps-trull». Eesti NSV 
Riiklik Vene Draamateater. (La- 
vastaja V. Pazi, kunstnik A. 
Koženkova.) 

13. oktoober — A. Kitzberg — 
J. Tooming, «Viina vanne». RAT 
«Vanemuine». (Lavastaja 4. 
Tooming, kunstnik E. Kittus.) 
13. oktoober — H. Ibsen, «No- 
ra». «Ugala». (Lavastaja V. 
Saldre, kunstnik J. Vaus.) 

22. oktoober — M. Rausi luule- 
kompositsioon *Loojumatu 
tund». Eesti NSV Riiklik Nuku- 
teater. 

24. oktoober — H. Lindepuu, 
«Süda kaheks». Rakvere Teater. 
(Lavastaja 1. Herm, kunstnik R. 
Babitševa-Vanhanen.) 

2. november — H. Vasar—K. 
Komissarov, «Lumivalgeke ja 7 
põialpoissi». Eesti NSV Riiklik 
Noorsooteater. (Lavastaja K. 
Komissarov, kunstnik J. Vaus.) 
3. november — A. Galin, «Kiu- 
satus». Eesti NSV Riiklik Vene 
Draamateater. (Lavastaja M. 
Larje, kunstnik T. Tepandi.) 

3. november — TRK lavakunsti- 
kateedri XIII lennu lavakompo- 
sitsioon «Sorry, me oleme tule- 
kul». Eesti NSV Riiklik Noor- 
sooteater. (Lavastaja K. Komis- 
sarov, kunstnik J. Vaus.) 

3. november — E. Lazarevi 
ballett «Meister ja Margarita». 
RAT «Estonia» (Dirigendid E. 
Klas, V. Pähn, lavastaja M. 
Murdmaa, kunstnik K.-A. Püü- 
man.) 

9. november — 0. Luts — P. Pe- 
dajas, «Soo». L. Koidula nim 
Pärnu Draamateater. (Lavastaja 
P. Pedajas, kunstnik V. Tamm.) 
16. november — A. Mišarin, 
«Seoses üleminekuga teisele töö- 
le». TRA Draamateater. (Lavas- 
taja M. Mikiver, kunstnik A. 
Unt.) 

24. november — 4. Põldma, «Ta 
ei tahtnud olla näitleja». Rakve- 
re Teater. (Lavastaja M. Kalmet, 
kunstnik H. Mänd.) 


28. november — I[. ÜOrkeny, 
«Kassimäng». Eesti NSV Riiklik 
Vene Draamateater. (Lavastaja 
A. Tsukerman, kunstnik M. 
Kuurme.) 

1. detsember — W. Shakespeare, 
«Suveöö unenägu». Eesti NSV 
Riiklik Nukuteater. (Lavastaja 
R. Agur, kunstnik R. Lauks.) 

6. detsember — «Läbi häda» — 
E. de Filippo, «Silinder»; V. 
Slavkin, «Vilets korter». «Vana- 
linna Stuudio». (Lavastaja R. 
Baskin, kunstnik M. Vannas.) 

T. detsember — A. B. Vallejo, 
«Lõõmav pimedus». TRK lava- 
kunstikateedri XII lennu diplo- 
milavastus, «Ugala». (Lavastaja 
K. Raid, kunstnik K. Tool.) 

8. detsember — E. Kapi ballett 
«Kalevipoeg». RAT «Vanemui- 
ne». (Dirigent E. Kõlar, la- 
vastaja Ü. Vilimaa, kunstnik M. 
Säre.) 

9. detsember — T. Tepandi, 
«Vanapagana ja Tepandi lood». 
Eesti NSV Riiklik Noorsootea- 
ter. (Lavastaja Tõnu Tepandi, 
kunstnik Tiiu Tepandi.) 

12. detsember — W. Whycher- 
ley, «Provintsitar Londonis». L. 
Koidula nim Pärnu Draamatea- 
ter. (Lavastaja I. Normet, kunst- 
nik M. Pottisep.) 

19. detsember — J. Saar, «Val- 
ge tee kutse». Eesti NSV Riik- 
lik Noorsooteater. (Lavastaja K. 
Kilvet, kunstnik H. Volmer.) 
21. detsember — G. Verdi ooper 
«Maskiball». RAT 0+Estonias. 
(Dirigendid E. Klas, P. Lilje, 
lavastaja H. Krumm, kunstnik 
R. Babitševa-Vanhanen.) 

25. detsember — T. Aasmäe, 
«Väikesed imed». Eesti NSV 
Riiklik Nukuteater. (Lavastaja 
T. Aasmäe, kunstnik J. Kass.) 
27. detsember — J. Knauth, 
«Ööbik». L. Koidula nim Pärnu 
Draamateater. (Lavastaja P. Pe- 
dajas, kunstnik V. Tamm.) 

29. detsember — P.-E. Rummo, 
«Kõrgemad kõrvad». TRA Draa- 
mateater. (Lavastaja G. Kilgas, 
kunstnik G. Sander.) 


ESIETTEKANDED 
FILHARMOONIA 
KONTSERTIDEL 


2. november — E. Mägi, «Ka- 
dents ja teema» viiulile. Esitajad 
U. Vulp ja K. Hoidre. 

10. november — R. Rannap, 
«Suur sonatiin ehk musica nai- 
vissima ehk ärkamisaegne dis- 
koteek» klaverile. Esitaja autor. 
22. november — E. Mägi, So- 
naat klarnetile ja klaverile. Esi- 
tajad H. Altrov ja P. Lass- 
mann. 


27. november — V. Tormis (4. 
Viiding), kantaat «Jõudu töõ- 
le»; A. Ritsing (L. Karindi), 
«Kevadhommik». Esitaja ETV 
ja Raadio segakoor, dirigendid 
A. Üleoja ja T. Kangron. 

30. november — E. Tubin, So- 
naadi nr 1 klaverile (1928) II 
osa Andante mesto ja III osa 
Skertso; E. Oja, Variatsioonid 
eesti rahvaviisile «Kurval mee- 
lel kõnnin mina» — klaverile 
(1928). Esitaja V. Rumessen. 

8. detsember — <. Rääts, So- 
naat nr 9 klaverile. Esitaja L. 
Väinmaa. 


ESILINASTUSED KINODES 
(«Tallinnfilm») 


Dokumentaalfilmid 


2. detsember — «Maestro». 
(Stsenarist T. Lokk, režissöör ja 
operaator N. Sarubin, heliku- 
jundaja H. Eller.) Kinos «Oktoo- 
ber». 

16. detsember — +Elu vanas lin- 
nas». (Stsenarist V. Kallaste, re- 
žissöör H. Drui, operaator E. 
Oja, helikujundaja H. Eller.) Ki- 
nos «Kosmos». 

16. detsember — 0«Viiuliga». 
(Stsenarist ja režissöör P. Too- 
ming, operaatorid P. Tooming 
ja P. Ülevain, helioperaator E. 
Säde.) Kinos «Kosmos». 


Multifilmid 


14. oktoober — +Laululood». 
(Stsenaristid J. Tammsaar ja V. 
Uusberg, režissöör V. Uusberg, 
operaator A. Ilves, kunstnikud 
R. Raidme ja M. Rõõmus, heli- 
loojad A. Valkonen ja R. Kang- 
ro, helioperaator Ü. Saar.). Ki- 
nos «Pioneer». 

4. november — +Klaasikillu- 
mäng». (Stsenarist T. Toomet, 
režissöör K. Kivi, operaator T. 
Talivee, helilooja E.-S. Tüür, 
multiplikaatorid M. Kütt, T. 
Talivee ja K. Kivi.) Kinos «Sõp- 
rus». 


Mängufilmid 


28. november — «Puud olid...». 
(Stsenarist M. Traat, režissöör 
P. Simm, operaator A. Ruus, 
kunstnik R. Kolmann, muusika- 
kujundaja P. Simm. Osades UÜ. 
Põld, M. Avdjuško, K. Kiisk, A. 
Kukumägi, U. Rannaveski, T. 
Kark jt.). Kinos «Sõprus». 


ESILINASTUSED 
TELEVISIOONIS 
(«Eesti Telefilm») 


Dokumentaalfilmid 


19. november — «Ühe päeva 
kohtumised». (Stsenarist A. 
Tiisväli, režissöör-operaator K. 
Svirgsden, operaator E. Oja, he- 
lioperaator K. Kardna.) 


Muusikafilmid 


19. november — «ENSV kuns- 
timeistrite kontsert». (Stsena- 
ristid J. Tallinn, T. Lepp, re- 
žissöörid J. Tallinn, T. Lepp, 
operaatorid T. Massov, A. Mutt, 
kunstnik R. Vanhanen, heliope- 
raator P. Ro00s.) 

21. detsember — 0+«Elurõõm». 
(Režissöör T. Pork, operaator 
A. Mutt, kunstnik K. Pären- 
son, helioperaator J. Sandre.) 


ESIETENDUSED 
RAADIOTEATRIS 


6. oktoober — «Mu väike vär- 
vuke». Inge Trikkeli kuulde- 
mäng. (Režissöör A. Relve, heli- 
režissöör M. Puust, muusikaline 
kujundaja V. Ernesaks.) 

10. oktoober — «Kas te vajate 
sekretäri?», 1. Pruša kuulde- 
mäng. (Režissöör H. Kulvere, he- 
lirežissöör E. Sepling.) 

23. november — +«Vanamoeline 
komöödia», A. Küngase raadio- 
seade A. Arbuzovi näidendist. 
(Režissöör A. Küngas, helirežis- 
söör A. Lauri, muusika ja muu- 
sikaline kujundus Tõnis Kõrvit- 
salt.) 

15. detsember — «Deemon», 
M. Mikiveri raadioseade M. 
Lermontovi poeemist. (Režissöör 
M. Mikiver, helirežissõõr K. 
Valdma, muusikaline kujundaja 
V. Ernesaks.) 

28. detsember — «Kutse pek- 
sule», M. Tuuliku raadioseade. 
P. Putninši näidendist. (Režis- 
söör H. Kulvere, helirežissöör E. 
Sepling.) 


ESILINASTUSED 
TELETEATRIS 


31. detsember — «Püha Kata- 
riina pöörane õhtusöömaaeg». 
Jaroslav Diepli näidend, tõlki- 
nud K. Tohver. (Lavastaja T. 
Kask, kunstnik T. Übi, heliloo- 
ja P. Raik.) 


TEATRI- JA 
MUUSIKAMUUSEUMIS 


28. oktoobril avati muuseumi 
statsionaaris näitused «Theodor 
Altermann 100», «Paul Sepp 
100», «Leenart Neuman 100». 

4. novembril kohtusid E. Vilde 
nim Tallinna Pedagoogilise Ins- 
tituudi teatriringi liikmed A. 
Särevi Kortermuuseumis lavas- 
taja R. Baskiniga. 

5. novembril oli Epp Kaidu 
mälestusõhtu. Vestlesid 0. Ku- 
ningas, L. Laats, E. Herma- 
küla, K. ja R. Adlas, V. Erne- 
saks, M. Palm, J. Kiho ja V. 
Viru. 

20. novembril, 11. ja 16. det- 
sembril esitas Eesti NSV Riikli- 
ku Vene Draamateatri näitleja 
S. Blühher A. Särevi Korter- 
muuseumis programmi 1. Sever- 
janini luulest «Minu kevade 
sirel». 

21. novembril avati «Estonia» 
kontserdisaali fuajees näitus 
+A. Lemba 1004. 

5. detsembril külastasid A. Sä- 
revi Kortermuuseumi Leedu 
NSV taidlusteatrite lavastajad. 
12. detsembril toimus kohtumis- 
õhtu A. Särevi Kortermuuseu- 
mis näitleja 1. Aruga. 

16. detsembril oli mälestusõhtu 
J. Simmi 100. sünniaastapäeva 
tähistamiseks. Vestlesid A. Regi 
ja P. Lokk. 

19. detsembril toimus E. Vainu 
mälestusõhtu. Vestlesid Erika 
Vain, B. Kõrver, V. Ojakäär. 


MUUDATUSI TEATRITE 
JUHTKONDADES 


1. detsembrist 1985 on RAT 
«Vanemuise» peanäitejuhi kt 
Ago-Endrik Kerge ja kunstiline 
juht Kaarel Ird. 


Uusi aunimetusi 


Eesti NSV rahvakunstnik 
Heino Aassalu 
Venno Laul 
Juta Lehiste 
Arne Mikk 
Rein Raamat 
Ülo Vilimaa 


Eesti NSV teeneline kunstnik 
Ines Aru 
Arvi Hallik 
Juri Jekimov 
Tõnu Kaljuste 
Katrin Karisma 
Hendrik Nagla 
Helvi Raamat 
Tiit Tralla 
Meeme Saareväli 
Viiva Väinmaa 


Eesti NSV teeneline 
kunstitegelane 
Tõnu Kangron 
Enn Kose 
Tiit Köster 
Reet Laul 
Albert Olesk 
Peeter Perens 
Toivo-Peep Puks 
Aleksander Sarapuu 
Henno-Allan Sein 


Eesti NSV teeneline 
kultuuritegelane 
Ivi Kreen 
Jaan Moks 
Ahto Nurk 
Harald-Peeter Siiak 
Igor Tõnurist 


KINOMAJAS 


10. oktoobril toimus ENSV tee- 
nelise kunstitegelase M. Dorova- 
tovski loominguõhtu, mille ka- 
vas olid fragmendid mängufil- 
midest «Mis juhtus Andres La- 
peteusega?», «Inimesed sõduri- 
sinelis», «Gladiaator», «Tavatu 
lugu», «Indrek» jt. 

17. oktoobril oli ENSV teene- 
lise kunstitegelase režissöör H. 
Parsi loominguõhtu, millega tä- 
histati tema 60. a juubelit. 
ENSV Kinokomitee esimees R. 
Penu andis juubilarile üle Eesti 
NSV Ülemnõukogu Presiidiumi 
aukirja. Vaadati nukufilme 
«Operaator Kõps seeneriigis», 
«Laulud kevadele», «Nael I», 
«Putukate suvemängud», «Soss- 
sepp» ja «Seitse kuradit». 

31. oktoobril toimus Eesti TV 
videoportreede õhtu. Kavas olid 
T. Porgi videofilmid «Enn Põld- 
roos», «Tiit Pääsuke ja model- 
lid», «Olev Subbi ühe aasta 
maalid», «Ando Keskküla», 
«Andres Tolts». 

11. novembril kohtuti režissöör 
A. Kaidanovskiga ja vaadati 
tema stsenaristide ja režissööri- 
de kõrgemate kursuste kursuse- 
töid «Aed», «Joona ehk kunst- 
nik töö juures» ning diplomi- 
tööna valminud täispikka män- 
gufilmi «Lihtne surm...» 

14. novembril oli filmiamatöör 
T. Aru loominguõhtu (filmid 
aastatest 1971—1985). 

26. novembril toimus filmiõhtu 
*Eduard Viiralt Eesti filmis», 
kus vaadati dokumentaalfilme 
“Eduard Viiralt» (rež UÜ. Tam- 
bek), «Maised ihad» (rež M. Soo- 
saar) ja joonisfilmi «Põrgu» 
(rež R. Raamat). Ülevaate E. 
Viiralti loomingust andis ja fil- 
me analüüsis M. Levin. 


28. novembril oli H. Roosipuu 
spordifilmide õhtu. Vaadati fil- 
me «Meie olümplasi», «Kullam», 
*Kümnevõistlejad+, +Tavaline 


* hooaeg», «Viievõistlejad», «Sa- 


da minutit selili kammerorkest- 
ri saatel», «Heerosed», «Liiku- 
mine terviseks», 

8. detsembril toimus Eesti NSV 
rahvakunstniku K. Kiisa loo- 
minguõhtu, millega tähistati te- 
ma 60. a juubelit. ENSV Ülem- 
nõukogu Presiidiumi esimees A. 
Rüütel andis K. Kiisale üle 
Tööpunalipu ordeni. Õhtu prog- 
rammis vaheldusid K., Kiisa 
režissõõritööd näitlejarollidega: 
fragmendid filmidest «Niper- 
naadi», «Surma hinda küsi 
surnutelt», +«Metskannikesed», 
«Hullumeelsus» jt. 

19. detsembril oli «Tallinnfilmi» 
mängufilmi «Puud olid...» lä- 
bivaatus (stsenarist M, Traat, 
režissöör P. Simm, operaator 
A. Ruus). 

23. detsembril vaadati Gruusia 
filmistuudio mängufilme «Elus- 
tunud legendid», «Kevad möö- 
dub» ja kohtuti filmide režis- 
sööri N. Managadzega. 

26. detsembril oli uute loodus- 
filmide «Varjuelu» (rež R. Ma- 
ran) ja «Kosklad» (rez M. Soo- 
saar) läbivaatus loodusteadlaste 
osavõtul, 


NÄITUS KINOMAJAS 


Novmbris-detsembris oli Peeter 
Toominga teine fotonäitus Ki- 
nomajas (eelmine 1982). See 
kandis pealkirja «Laiulugu». Fo- 
tosid täiendasid Jaan Toominga 
luuletused, 


Peeter Toominga foto näituselt 
*Laiulugu+ 


RAT «VANEMUINE» TSEHHO- 
SLOVAKKIAS 

11.—23. novembrini viibis Tšeh- 
hoslovakkias külalisetendustel 
RAT «Vanemuise» draama- 
trupp. Mängiti 0. Antoni «Lau- 
dalüürikat» (lavastaja K. Ird) ja 
M. Gorki «Barbareid» (lavastaja 
A.-E. Kerge). Etendusi anti 
Olomoucis, Opavas, Ostravas ja 
Cesky Tõšinis. 


IN MEMORIAM 1985 


Aino Ripus — 14. 08. 1903— 
15. 02. 1985, näitleja, kaua- 
aegne Eesti Raadio diktor 


Nigol Andresen — 2. 10. 1899 — 
24. 02. 1985, teatri- ja kirjan- 
duskriitik 


Aarni Romppainen — 27. 01. 
1924—5. 03. 1985, «Vanalinna 
Stuudio» lavastusala juhataja 


Paul Kangro — 14. 06. 1909— 
11. 03. 1985, RAT «Vanemui- 
se» kauaaegne jumestaja, Eesti 
NSV teeneline kunstitegelane 


Hartvig Juksar — 31. 10. 
1910—19. 03. 1985, endine 
«Estonia» teatri orkestrant 


Reet Sein — 4. 08. 1938—8. 04. 
1985, RAT «Estonia» orkest- 
rant 


Amanda Lääne — 9. 03. 1897— 
25. 04. 1985, endine Narva ja 
Rakvere teatri näitleja 


Gennadi Alp — 13. 02. 1927 — 
10. 05. 1985, «Tallinnfilmi» 
direktori asetäitja tehnilisel 
alal, Eesti NSV teeneline inse- 
ner 


Urmas Kibuspuu — 5. 12. 
1953—13. 06. 1985, TRA Draa- 
mateatri näitleja 


Olaf-Uno Gehrke — 15. 08. 
1931—13. 06. 1985, teatrikrii- 
tik 


Lisl Lindau — 2. 09. 1907— 
14. 07. 1985, Eesti NSV Riikli- 
ku Noorsooteatri näitleja, Eesti 
NSV rahvakunstnik 


Jelena Blinova — 13. 12. 1924 — 
5. 08. 1985, ENSV Riikliku Vene 
Draamateatri näitleja, Eesti 
NSV teeneline kunstnik 


Elga Rips — 3. 09. 1910—7. 09. 
1985, endine +«Estonia+ teatri 
tantsija 


Edgar Valge — 31. 03. 1920— 
26. 09. 1985, «Ugala» näitleja 


Viktor Gurjev — 29. 08. 1914— 
11. 10. 1985, laulja ja laulu- 
pedagoog, professor, endine Tal- 
linna Riikliku Konservatooriu- 
mi rektor, Eesti NSV rahva- 
kunstnik 


Endel Ani — 31. 05. 1925— 
15. 12. 1985, RAT «Vanemui- 
se» ooperisolist, Eesti NSV rah- 
vakunstnik 


Henn Jaaniste — 2. 04. 1915— 
28. 12. 1985, endine Pärnu 
draamateatri näitleja ja rekvi- 
siitor 


Sergei Prohhorov — 020. 06. 
1909—5. 12. 1985, helilooja 
ja dirigent, Eesti NSV teeneline 
kunstnik 

TEATP. MYS3BIKA. KHHO. MAPT 1986 


JKYPHAJI MHHWCTEPCTBA 
KHHEMATOIPAPDHH, COFBA 


KYJIPTY PEI, 
KOMIIOBHTOPOB, 


A MAPCTBEHHOTO KOMHTETA TIO 
OFO3BA KHHEMATOIPADHUCTOB H 


TEATPAJIPHOTIO OBIIIECTBA 3CTOHCKOH CCP. 


TEATP 


Orseuaer JHHO BACKHH (5) 


Ha Bonpockl PeAAKUHH OTBEVAET JACNY:XEHHBIÄ 
apraer Jcronckok CCP Jürno BacknH, KOTOPHÜ 
nocne TÄ:kerok ÕONEsHU CHOBA NPHCTYIIMI K pa60- 
Te B Tearpe. B 6ecene OH BOCNOMHHAET NECTPBIE 
HAHAJBHHE TOHI CBOEFO AKTEPCKOPO H 3CTPAAHOTO 
HYTA, AEIMTCK BIENATIEHHAMH 0 paõore B JlaxTuc- 
KOM TOPOHXCKOM TeaTpe B DUHIAHAHU H SATPArH- 
BaeT HaÕONEBIIIMe NPOÕJEMEI CePOLHALIHETO TEAT- 
paäalbHOro H JCTPAAHO'O HCKYCCTBA. 


3 IA HCKYCCTBA. Tyraac n Tearp 


2 Mapra HAHA KYAETYPHAA OÕMECTBEHHOCTB OT- 
mevaer 100-nerne co MAHA POXAEHHA HAPOLHOrO 
nncarena Icrozckofi CCP Ppuaeõepra Tyrnaca. B 
OÕIIMPHOM JHTEPATYDHO-KPHTHYECKOM HACNEAHU 
MACATEA GCTb M MATEPMAIEI, KACAVOIMMECA TEATPA. 
Hs >THX HEMHOFOHHCNEHHHIX CTATEH PEAAKUHA 
NYÕUKYyET WIECTE TEATPAJBHKIX peneHsnii, pacc- 
MaTPHBALIHX IPOÕEMEI M NOCTAHOBKH TEATPA 
«Banemyäne» 8 1903—1940 rr. K nyõnnkaunnam 
HP4J02XeHEI (bororpabuu 4 IIOCTAHOBOK 110 MOTH- 
BaM nponsBsenennä Tyryraca B 9CTOHCKOM TEATPE. 


TH. HOOHATAH 
maem...? (50) 


B crarbe PaccMATPHBAVTCA NOIYAUHBIIAR HA pec- 
HYÕJHKAHCKOM KOHKypce 1eec 1984r. II IPDeMHD 
npeca Mnxxeya Tukca «Crapwrii TooMac» H eö Noc- 
TAHOBKH B ABYX Tearpax: BHUJPAHAHCKOM XpaMa- 
TMECKOM Tearpe «Yrana» /pexnccep K. Paix/ x B 
TocyAapcTBEHHOM PyCCKOM APAMATHUECKOM TeaTpe 
9CCP /H. Hopmer/. Hecmorpa Ha HEKOTOPEIE APa- 
MATYPDTHUECKHE HEHONETBI, PELEHIEHT 7 CUHTAET 
nponssenenne M. Tuxca onHol N3 NepBBIX TJ10- 
ÕAJEHO-IKONOTHAECKHX IIbeC B ICTOHCKOH APaAMA- 
TYPTHH, FAe KEJOBEUECKHE OTHOMEHHA OTDAŽKEHBI B 
HOBOM CBeTE — B 3EPpKAJE NPOTHBOPEeNHA OÕNLECTBA 
H Npupogti. II03TOMY ABTOP CTATBH CHHTAET BKIKO- 
eHHEe B PeNepTYAPp HAIIHX TEATPOB 3TOrO Ipon3Be- 
AEHHA, NPEACTABIAIOIMErO co6oli HCKYCCTBO Npe- 
AocTepexkeHHA, yaaved penepryapuof NONHTUKH. 


s Orryna Npä4xorHM, Kyaa 


9. CHAMEP 
enmncersa (58) 


Tearpansnrti kpururk 9. Cnämep aHannsupyer 
NOCTAHOBKy BHJBAHAHCKOCO ADAMATHYECKOTO TeaT- 
pa «Vrana» «HÄ Aonkule Beka AIHTCA KEHB+, HHCLE- 
HHPDOBKY KOTOPok 10 MOTHBaM pomana 4. Aürma- 
TOBA CAENAIH XVYAOMECTBEHHHÜ PYKOBOLHTEJIB 
rearpa 4. Annuk n K. Kommccapos /n3 Tocyaaper- 
BEHHOTO MO'OHEXHOoro Tearpa 9CCP/. PemenH3eHT 
HAXOHNHT, WTO OCHOBY XYAOECTBEHHOH YAAUH IOC- 
TAHOBKH /pexx. K. KomuccapoB/ COCTABJAET BEp- 
HOCTb ABTODY B HHCUEHHPOBKE, TIABHAA TEMA KOTO- 
poi — enAHHCTBO WeEOBEKA H KOCMOCA — B Hac- 
TOAMLEe BPEMA OMEHB AKTVAJEHA B COLHAJEHOM 
nnaHe. Ilpn oToM ÕAHTACTHYECKOMY KOMIIOHEHTY 


— MenoBeK H KOCMOG: UPHHUKI 


92 B MOCTAHOBKE HAÜNEHO ANEKBATHOE coaep:xaHMe H 


TEATPAIBHO HAXONYHBOE pemenne. HecoMHEHHEIM 
ABARKETCA TO, LTO STA HNOCTAHOBKA — TEATPAJBHOL 
COÕBITHE HE TOIbKO AIA «VTAHA+, HO H BO Bceii TeaT- 
paikunol ;XM3HH ICTOHHH. 


MY3BIKA 


M. HBITIUMAE — Hepsas xoronxa (3) 


M. CAAP — Hari pomancos JüHo Tamõepra ma 
ecruxu Iannopa Ilereu (47) 


Bpyõpuxe «Ha BBINAOMMXCA MPOHSBEKEHHÜ» pacc- 
MaTPMBAETCA HK pomaHcoB 9. TAMÕEpra HA CTHXH 
HI. Heredbn /1955/, nenaerca Mongirka ONPEHeEJHTE 
MecTO 3TOTO IIDOH3BENEHHA B CBOEM BDEMEHH. 


A. XEPKIOJIb — «Macrep m Maprapura», cnek- 
TAKJE H npoõnemut (63) 


Ilpemzepa õanera 9. Jlasapesa *Macrep n Mapra- 
pura» 8 FAT «Jcromma» cocronnacb 3 HOHÕPA 
1985 r., nocramosmux M. Mypamaa, AHPHKEPBI 
9. Knac n B. Ilaxn. PemenseHT yTBep:xAaET, 4TO Bce 
NPoHcxonAMee HA CHEHE NOIHOCTLK) HANPABJEHO 


» HA PaCKPDBITHE TEMEI, B CIEKTAKJIE HET HHUETO HI- 


NOCTPATHBHOTO. 


9. KJAC — Husenrapnsanna (68) 


C ocenn 1985 rona rynasnptrii aHpukep Tearpa 
«Icronna+ Ipn Kuac paõoTraeT H PIABHEIM AHPH- 
*XEpoM CTOKro/ibmckoro KoponeBcKoro OMEPpHOTO 
Tearpa. B CTATbe OH PaCcKAIBIBAET 0 CBoeli LEATENE- 
HOCTH 3A NEPBOE NOJYTOHHE HA HOBOM MECTE — TIOC- 
TaHoBKe «Basa-macxapana» BepaH, rAABHY10 Ap- 
THO B KOTOPOM nenonngaa Hukonai Tenna. 9. Knac 
POBOPHT TAKKE O HAHÕONEE CYIIECTBEHHEIX COÕBI- 
THAX B KOHILEPTHOÖ JKUSHH ÜTOKrOJBMA, OCOÕEHHO 
O BBICTyIIJEHH4AX BeemHpoHoro CHMOHHYECKOTO 
opkecrTpa. 


B. PEHMAH —O TepuHceroM H THAAOM HYTH MY3BI- 
rxanra II (76) 


KomnosurTop Bunnem PeiimaH, npobeccop TarnuHc- 
Ko rocyAapcrBeHHOf KOHCEPBATOPUH, KOTOPOMY 
19 mapra mcnomnmaerea 80 ner, 80 II vacru CBOHx 
BOclmoMMHannä rosopuT 06 yue6e 8 Byaanenire y 
3. Konaii. B craTbe HUET peb MH 0 HamÕosee KpyIil- 
HBIX H HIBECTHEIX HOHOJHUTEJAX, KOTOPBIX B. Peii- 
MAHYV AOBEJOCB YBHAETb BO BDEMA CBOETO NPEÕEI- 
saxua 8 Benrpnn: Kasanbc, JoxHAHEH, Dypr- 
BEHTIED, a TAKžxe O Nocerusmux Tannnu 0 Tlpo- 
KOBEBE H HOJBCKOM AHPHKEPe BnepaMaeBe. 


attattttaa 
KHHO 


0. PEMCY — Or uymst emacaer MAHIb HECTHOCTE 


(30) 


B cTaTke, ogarmaBneHHol sanMcTBosaHHoli y Kamo 
bpasoit, ny6nnuncr 0. Pemcy IHTaeTca HOAKITO- 
?KHTB IIOEMUKY, KOTOPDAA HAHANACB ETO BHICTYILJE- 


HHem 8 xypuaye TMK 1983, M: 9. ABTOP IDHBOHHT 
H3 crate, HOCNENOBABIIUX 3A ero HNyõnnkanumeit, 
CHOPHHE H HONOKHTEJBHEIE MOMEHTHI, KOHCTATH- 
Pya B HTore, 4TO /KaK NnuHcah yxxe 17 Mer HasaA 
HHCATEJb H HOKyMenrTanncr J. Mepn/, mepndepnä- 
HOE TOJOKEHHE ICTOHCKOTO XY 10:KECTBEHHOTO KHHO 
Ha OÕIMEM (POHeE Hallek KYJETYDEI CyILECTBEHHO 
He YIYAIIHJOCB. 


A. PYYC — Houemy noarnast? (39) 


B craTbe HOABOAHTCR HTOr NYÕJMKOBABIIGÜCA B Te- 
MeHHe HECKOJPKHX HET AHCKYCCHH 0 TIPOÕJEMAX 
CHEHAPHCTHKH, B KOTOPOH NPHBEHEHEI BBICTYIIE- 
nug 13 asTopos. 4. Pyyc cam cunraer cnemapuii c 
TOHKH SPEHHA NPOLECCA NPOMSBONCTBA GMJIbEMA 
HOIYyÕDAÕPHKATOM, HO HAKOLHT, ITO IyUWIHE PYKO- 
NHCH PHIEMOB HPEACTABIRKOT CO6OH XY AO%ecTBEH- 
HYIO HEHHOCTb KAK CAMOCTONTEJBHBIE TEKCTBI H 
BACIYIKUBAJH ÕBI HYÕJIUKAUMH B HEVATH. ICTOHCKAR 
CHEHAPHAA JHTEPATYPA MOKET, 110 MHEHHKO ABTOPA, 


VAYUIIHTECRA IYTEM BOSHHKHOBEHHA T. H. TBOPUEC- 
KOTO COAPY:KECTBA, KOTOPOE NPOKHALBIBAO ÕHI 
HYTB K KOJJIEKTHBHOMY TBOPUECTBY. 


B. KIOHHANY —B runo (71) 


Dcece-PaaMHILTEHHE APXUTEKTOPA' O JAAHHH KHHO- 
Teapa, HABEAHHOL BOCNOMHHAHUAMH AETCTBA, ADV- 
se, YBHACHHEIM H YCIBIIUMAHHEIM JHUHO, HHCNAPH- 
poBbaHHOe KHMHOBHEVATAGHHAMU. ÄBTOP TOBOPHT 
0 KHHorearpax TannnHa, NOApoõHee e OCTA- 
HABJHMBAETCA HA KHHOTEeape CTOKTOJIEMA «CKAH- 
Ana» /apxwrekrop 9.-T. Acnnyuza/. IonBons HTO- 
ru, B. Kiommany ormeuaetT: «Pa3/muHEle ÕHIEMEI 
AIK PAIAMAIHOTO SPHTENA AON?KHBI HAXOLHTE CeÕE H 
cnemHõnueckoe NOMEIMLeHHe». 


PA3HOE 


Xponnxa (87) 


AApec penakuHH: 
9cromcraa CCP, 
200090 Tanynu, n/a 51 

THEATRE 


EINO BASKIN answers (5) 


The editor's guestions are answered by Eino Bas- 
kin, Merited Artist of the ESSR, the founder of the 
Old City Theatre and its chief director, who, after 
a serious illness, has resumed his work in the 
theatre again. In his talk he recalls the colourful 
early years of his career both as a drama and a 
revue actor, gives his professional impressions of 
the work in the Lahti City Theatre in Finland and 
deals with some acute problems of the theatrical 
art and revue today. 


THE TREASURY OF THOUGHT: Tuglas and the 
theatre (18) 


On 2nd March Estonian cultural world celebrates 
the 100 anniversary of Friedebert Tuglas, People's 
Writer of the ESSR. Tuglas' rich heritage of lite- 
rary criticism contains theatrical reviews as well. 
From this not too large an amount the journal 
prints 6 reviews dealing with the productions and 
problems in the Vanemuine Theatre between 1903 
and 1940. The printed material is supplemented by 
4 photos depicting productions mounted in the 
Soviet Estonian theatre, stage versions of Tuglas' 
works. 


P. JOONATAN. Where we come from, where we 
are going to... (50) 


The author discusses Mihkel Tiks* play Old Thomas 
which was awarded the second prize on Estonian 
Drama Competition in 1984 and its productions in 
two theatres — in the Ugala Drama Theatre at 
Viljandi (directed by K. Raid) and in the Esto- 
nian State Russian Drama Theatre (directed by 
1. Normet). In spite of dramaturgical shortcomings 
the reviewer appreciates M. Tiks' play as one of 
the first Estonian plays concentrating on global 
ecological problems in which human relations are 
reflected in a new light — in the mirror of contra- 
dictions between society and nature. It is good 
theatrical policy to include the play — an example 
of an ecologically-minded cautionary art in the 
repertoire of our theatres, the reviewer says. 


E. SIIMER. Man and space: the principle of unity 
(58) 


Theatre critic E. Siimer analyses a production in 
the Ugala Theatre called And a Day Is Longer Than 
a Century based on the novel by T. Aitmatov and 
adapted for the stage by J. Allik, artistic director 
of the theatre and K. Komissarov (as a guest from 
the Estonian State Youth Theatre). The reviewer 
thinks that the artistic success of the production 
(directed by K. Komissarov) was due to the faithful 
adaptation of the novel in which the main theme — 
unity of man and space — is highly topical as to 
its social meaning. The science fiction element in 
the story has found an adeguate and ingenious 
solution on the stage. There is no doubt that this 
production is guite an event not only for the Ugala 
Theatre but also for the Estonian theatrical world 
in general. 


MUSIC 
M. PÕLDMÄE — The leading article (3) 


M. SAAR. Eino Tamberg's five romances to the 
poems by Sandor Petöfi (47) 


Under the title «Opus Magnum» E. Tamberg's 
romances to S. Petöfi's poetry (1955) are discussed 
in an attempt to determine their importance in 
contemporary music. 


A. HERKÜOL. Master and Margarita, performance 
and problems (63) 


E. Lazarev's ballet Master and Margarita had its 
premiere in the State Academic Estonia Theatre 
on 3 Nov. 1985, produced by M, Murdmaa, con- 
ducted by E. Klas and V. Pähn. The reviewer says 
that everything which goes on on the stage serves 
the statement of the theme, there is nothing to 
embellish it. 


E. KLAS. An inventory (68) 


Since the autumn of 1985 Eri Klas, chief conductor 
of the Estonia Theatre has occupied the same post 
in the Stockholm Royal Opera House. In this article 
he discusses the work he has done in his new post 
during the first term: the staging of Verdi's Un 
ballo in maschera where the leading part was sung 
by Nikolai Gedda. E. Klas also talks about more 
important events in Stockholm's music life 
focusing on the concert given by the world 
symphony orchestra. 


V. REIMAN. Thorny and smooth paths in a mu- 
sician's career II (76) 


In the 2nd part of his reminiscences Villem Rei- 
man, composer, professor of the Tallinn State 
Conservatoire who will be 80 on 19 March, recalls 
his studies under Z. Kodäly in Budapest. In the 
article he also talks about his meetings with some 
more important and renowned performers — Ca- 
sals, Dohnänyi, Furtwängler, and about Prokofiev 
who came to Tallinn, and the Polish conductor 
Bierdiajew. 


CINEMA 


0. REMSU. Only honour can save us from the 
plague (30) 


Heading his writing with a sentence borrowed from 
A. Camus, 0. Remsu, writer, tries to summarize the 
polemics which he himself launched by publishing 
afeature in the journal Theatre. Music. Cinema No. 
9, 1983. From the articles which followed his own, 
0. Remsu has selected arguable and commendable 
points of view reaching a conclusion that (as 


author and documentarist L. Meri remarked 17 
years ago) the position of Estonian feature film 
lying on the periphery of Estonian cultural scene 
has not been considerably improved. 


J. RUUS. Why a foundling? (39) 


A summary of a discussion concerning scriptwri- 
ting problems which lasted for several years and in 
which 13 authors were published. J. Ruus' opinion 
is that the script is a semifinished product from 
the point of view of filmmaking, but he also 
advocates the view that the best screenplays which 
as independent texts are of artistic value should 
be printed. The guality of Estonian seriptwriting 
will improve, the author thinks, provided a 
group of friends emerges who made way for creati- 
ve cooperation: 


V. KÜNNAPU. To the cinema (71) 


The architect's reflection in an essayistic form on 
the cinema drawing on his childhood recollections, 
those of his friends, his own experience and visions, 
paintings inspired by the cinema, etc. The author 
describes the cinemas of Tallinn and the Skandia in 
Stockholm (architect E. G. Asplund), the latter in 
more detail. V. Künnapu summarizes: different 
films for different audiences should be shown in 
specifically built houses. 


MISCELLA NEOUS 
Chronicle (87) 


Editorial Office: 
200090 Tallinn 
P. 0. Box 51 
Estonian SSR 

KINNO. Lk. 71 


Arhitekt E. G. Asplund. Kino «Skandia» 
loožide uksed. Need on kujundatud müs- 
tiliste pääsudena fantaasiamaailma. 


Arhitekt E. G. Asplund. Kino «Skan- 
dia» klaasist kassa koos ekstravagantse 
96 . kassapidajaga. 


Kino Oslos. Autorid Ljoterud £ Ödegärd. 


Kino «Skandia» Stockholmis. Vaade saalile 
Arhitekt E. G. Asplund 


Drive-in kino Texases 

keatier-muusiko kino 


ENSV Kultuuri- 
ministeeriumi, 


ENSV Heliloojate 
Liidu, 

Eesti Kinoliidu ja 
ENSV Teatriühingu 
ajakiri 


märts V aastakäik 


Esikaanel: Stseenid E. Lazarevi balletist 
«Meister ja Margarita» (lavastaja M. Murd- 
maa). Margarita — Kaie Kõrb, Meister — Juri 
Jekimov. 

G. Vaidla fotod 


Tagakaanel: Monika Järv peaosalisena «Tal- 
linnfilmi» uues mängufilmis «Naerata ome- 
ti». 

V, Menduneni foto 

TEATER 


VASTAB EINO BASKIN 


TUGLAS JA TEATER 

TUGLAS «VANEMUISEST» LABI AEGADE 

(«Mõttevaramu») 20 
KUST TULEME, KUHU LAHEME...? 

(«Vana Toomas» «Ugalas» ja Vene Draamateatris) 50 
INIMENE JA KOSMOS: ÜHTSUSPRINTSIIP 

(«Ja sajandist on pikem päev» «Ugalas») 58 
TEATRIGLOOBUS 85 
MUUSIKA 

AVAVEERG 3 
EINO TAMBERG. VIIS ROMANSSI SANDOR 

PETOFI LUULELE (+Tähtteos») 47 
«MEISTER JA MARGARITA», ETENDUS 

JA PROBLEEMID 63 
INVENTUUR 68 
MUUSIKUTEE OKKALISI JA SILEDAMAID 

RADU II 76 
KINO 

STSENARISTIKA, MEIE KUNSTI HEITLAPS VII 

KATKUST PÄASTAB AINULT AUSUS 30 
MIKS HEITLAPS? 39 
KINNO TI 
KROONIKA 87 


Filharmoonia kam- 
merkoor. 
T. Tormise foto 


«Hortus Musicus» 
proovil. 


1882. aasta maikuus ilmus ajakirjas «Meelejahutaja» pealkirja all «Meie kontserdid 
ja laulupeod» ilma autori nimeta artikkel, milles on muu hulgas read: «Ainult leiame 
ajalehtedes ühepoolseid tähendusi. «See laul oli hea — see oleks mõnusam võinud 
olla — see sai kaunis puhtaste lauldud — ses laulus saivad valjumad ja tasasemad 
kohad kauniste tähele pandud ec.» — seda ja sellesarnast võime enamiste lugeda ning 
nimelt unustavad lauljad ise säherdust «kriitikat» lugedes heal meelel ära, et sõna 
«hea» ja «kaunis» väga veniva nahaga on — mõndagi asja võib pealiskaudu «heaks» 
nimetada, mis iseenesest sugugi hea pole, aga-kui ta teiste viletsamate seas seisab, no 
mis jäeb üle, kui vahet tahad teha, muud kui heaks nimetada.» See on arvatavasti 
esimene teravam tähelepanu muusikakriitikale eesti muusika ajaloos. 

Ja seos tänase päevaga? Igatahes kriitika kriitika on kuhugi kuluaaridesse, krii- 
tiku-kritiseeritava vaheliseks asjaks taandunud. Aga muusikakriitikaga, nagu iga- 
suguse kunstikriitikaga, pole rahul oldud küll vist mitte kunagi. 

Laias laastus võime muusikakriitika jagada loomingu- ja interpretatsioonikriiti- 
kaks, millest esimene jääb enamikul juhtudel kusagile kriitika, muusikateaduse ja 
publitsistika piirimaile, kord kaldega ühele, kord teisele poole. Kontserdikriitika 
puhul on muidugi esimene küsimus — kellele see suunatud on? Esitaja(te)le? Kaht- 
lemata. Saalis viibinuile? Aga kes seal saalis viibivad? Kahjuks ei ole seni kontserdi- 
saali publikust sotsioloogilisi uurimusi tehtud, nagu seda on korraldatud (ja korralda- 
takse) teatrites, ka «Estonias». Seetõttu jääb väljaöeldu ikka empiiriliseks. Muusikuist 
publikule on retsensioon rohkem polemiseerimise aineks. Kuid see publik, kes tavalisel 
reakontserdil istub, eriti kui seal peaks kavas olema eesti muusika, on oluliselt erinev 
üliprestiižikate kontserdisündmuste (näiteks vana-aasta õhtu) publikust, kuhu muu- 
sikuil pole kuigi lihtne pääseda. 

Veel on võimalus, et kriitikat kirjutatakse ajaloo jaoks. Mis jääb sel juhul järele 
1980. aastate esimesest poolest? Kontserdielu on Tallinnas nii tihedaks muutunud, et 
ühel väljaandel käib paratamatult üle jõu kõiki kontserte kajastada. «Sirp ja Vasar» 
püüab küll võrdlemisi paljudest rääkida, kuid nii kaua kui lehel puudub oma kriitik, 
kes tõesti kõik seitse õhtut nädalas kontserdil istub ja neist kõigist lehe veergudele 
märke jätab, olukord ilmselt ei muutu. Pealegi on igaõhtune kriitikuna kontserdilkäi- 
mine vähemalt pool töökohta ... Mis puudutab teisi ajalehti, siis jääb vaid taga kurta 
neid ilusaid aegu, mil näiteks «Rahva Hääles» kirjutas pidevalt retsensioone Aurora 
Semper. Hetkel võiks esile tõsta vaid «Noorte Hääle» tähelepanu noortele interpree- 
tidele-debütantidele. Praegu jäävad hinnangud paratamatult subjektiivseteks (kriitik 
on ja peabki subjektiivne olema), sest mingi üldpilt peaks selguma arvustuste kogu- 
mist. Paraku on aga «Sirp ja Vasar» enamasti ainus väljaanne, kus arvustus mingi 
kontserdi kohta ilmub. 

Meie kontserdikriitikud võiks tinglikult jagada kolme gruppi, milles esimesse kuu- 
lub kaheldamatult Ines Rannap, kes väsimatult kõike jõuab ja kelle nime võime kohata 
kõigi ajalehtede-ajakirjade veergudel. Teise kriitikuteringi moodustavad praktikud, 
kes aastast aastasse omal alal sõna võtavad, oma kolleege arvustavad (SV kasutab siin 
tihti sümpaatselt intervjuuvormi). Konservatooriumis on kriitikaseminar muusika- 
teadlaste õppeplaanis olnud nüüd juba üle viie aasta. Nii mõnigi selle aja jooksul lõpe- 
tanu on ka retsensioone avaldanud, mõni tegeleb sellega praegugi. Kuid tendents, et 
noor inimene hakkab siiralt ja ausalt kriitikat avaldama, saab kuulamis- ja kirjuta- 
miskogemusi ning siis kirjutamise jätab, on ka juba tavaks saanud. Miks küll? 

Ja nii tulebki kokkuvõttes tunnistada, et meie kontserdikriitika on praegu eba- 
operatiivne, enamasti ilmub kontserdi kohta vaid üks arvamus ning ikka ja alati on 
puudu kriitika kirjutajatest. 


MARE PÕLDMÄE 

Eino Baskin 20. detsembril 1985 -I 


pk oma kodus 

Vastab Eino Baskin 


Teie puhul peaks vist alustama küsimusest: kuidas tervis on? 


Nojah, kui ma haiglast välja tulin ja linnas ringi liikuma hakkasin, siis 
esimestel päevadel katsusime naisega rohkem õhtuti jalutamas käia, sõit- 
sime autoga Kadrioru kanti või maale. Linnas oli võimatu liikuda! Ükskõik, 
kuhu sisse astusin, iga teine küsis: «Tervist, sm Baskin! Kuidas teie tervis 
on? On ta nüüd paremaks läinud? Millal me teid jälle laval näeme?» Halvasti 
vastata ei taha, aga väsitab ju ära! Ei tunne neid inimesi, kes küsivad, võhi- 
võõrad ju, kuid tundus, et see oli siiras. Mis aga tervisesse puutub, siis 
praegu olen küll veel kehva. Alles nüüd hakkan aru saama, kust ma tagasi 
tulin, ja tajuma, et sellises seisundis pole ma eluaeg olnud. Nüüd, kus on 
raske liikuda, jõudu ei ole, häält ei ole, nõrkus... Aga ma arvan, et inimene 
on kord juba selline, et harjub paraku igasuguse olukorraga. Tasapisi püüan 
vaikselt tööle hakata. Valmistan praegu ette E. Rostand'i «Cyrano de 
Bergeraci», proovidega katsun jaanuari lõpul algust teha. Annan sellele 
lavastusele pika ettevalmistusaja, toon välja alles novembris. Suvel on näit- 
lejatel aega värssi õppida, «Vanalinna Stuudio» mängib ju värssi esmakord- 
selt. Tükk on raske, ega minagi tea, kuidas õnnestub. 


Niisiis lavastajaplaanid ... 


Eriti tugevaks lavastajaks ma ennast ei pea, olen rohkem ikka näitleja. 
Omal ajal tahtsin väga lavastajaks õppida ja tegin vea, et seda võimalust ei 
kasutanud. Ma ei ole niisugune sügava haardega lavastaja, tüki kui terviku 
nägemine, nn teine plaan pole mul alati õnnestunud. Kui meie oludes näi- 
teks Mikiveriga võrrelda, siis tema näeb tükki alati mingist teisest, huvi- 
tavast vaatevinklist. Detaile oskan ma ehk isegi rohkem näha, aga seda pole 
alati vaja, tähtis on kunstniku jõuline tõmme tüki kui terviku suhtes. Kui 
see on tuntav, siis mul tavaliselt lavastus ka õnnestub. Komöödia- ja estraa- 
dižanrit tunnen ma küll võib-olla rohkem kui keegi teine, olen siin nagu kala 
vees, lihtsalt ujun vabalt. 

Elu näitab muidugi ka seda, et kes on hea näitleja, ega sellest tihtipeale 
veel head lavastajat pruugi saada. Tugevamad on need, kes ise ei mängi: 
Panso, või võtke Tovstonogov, Efros, Bergman. Mõned üksikud erandid ehk 
välja arvatud. Mängimine on siiski midagi muud kui lavastamine. Kõik rol- 
lid, mida teed, lased ju läbi oma prisma — kui ma nüüd kodus «Cyranod» 
ette valmistan, siis mõtlen kõikide rollide puhul: kuidas ma seda ise teeksin? 
See ju segab! 


Te oletegi suurema osa oma teatripraktikast esinenud näitlejana, sõnakunstnikuna- 
estraadinäitlejana, konferansjeena, lavastamine tuli hoopis hiljem. Missugune oli 
aga see päris alguste algus? 


Kui mind 1948. aastal Tallinna Teatriinstituuti vastu võeti, siis olin ma 
juba estraadil konfereerinud. Töötasin varem Punaarmee Laevastiku Teat- 
ris inspitsiendina ja tegin kaasa ka massistseenides, nii et olin juba natuke 
ka näitleja. Esimest korda proovisime aga koos Griša Kromanoviga Kino- 
instituuti astuda 47-ndal. Vastuvõtul Tombi klubis istus komisjonis ka Paul 
Pinna. Ma lugesin siis Majakovski «Nõukogude passi» ja Pinna ütles mulle: 
«Noormees, minge kaugemale, te sülitate mu näo täis!» Sellega see ka too- 
kord lõppes. Kromanoviga saime tuttavaks 1946. aastal Ohvitseride Maja 
vene isetegevusringis, olime seal pidevad käijad ja mängisime palju. Taht- 
sime ikka kangesti teatrit teha, kahekesi siis üritasime sinna ja tänna. Teat- 
riinstituuti järgmisel aastal enam esimest kursust ei võetud ning ma läksin 
1948. riskeerima teisele kursusele. Imelikul kombel võeti vastu, vaatamata 
sellele, et ma seal ka sülitasin. Lugesin jälle sedasama «Nõukogude passi», 
vene keeles. Paul Maante veel küsis, et kas ma eesti keeles midagi lugeda ei 
oskagi. Mul oli tookord aga vene keel nagu rohkem käes, lugesin neile siis 
ikka Satini ja Paruni dialoogi. Olin sõja ajal näinud seda kuulsat Kunsti- 
teatri «Põhjas» lavastust, see meeldis mulle niivõrd, et õppisin kõik rollid 
ära — vene keeles muidugi. Igatahes võeti mind teisele kursusele. Teatri- 
kooli lõpetasin ma küllaltki edukalt. 


Kodus oli küll vist isa ainuke, kes mu teatrikooli minekut soosis. Isa oli 
elukutselt proovireisija, aga tegeles agaralt isetegevusega. Eestisse tuli ta 
20. aastatel — tema suguvõsa pärines Lätimaalt. Siin sai isast üks tuntu- 
maid tekstiilispetsialiste, aga vabal ajal tegi ta teatrit. Kui tänases kõne- 
pruugis väljenduda, siis võiks temast rääkida kui 30-aastase staažiga rahva- 
teatri näitlejast. Ta lõi kaasa Eesti juudi teatris, mis asus tookord Karja 
tänaval, juhendajaks oli Ants Lauter. Mina olin koos isaga laval vahetult 
enne sõda, 1940-ndal Katajevi loos «Valendab üksik puri». Olin Petja. Laute- 
rit mäletan just sellest ajast. Isa esines teatris nii eesti, vene kui juudi kee- 
les, tal oli ka oma ampluaa — ta mängis naisi, vanu eitesid juudi klassikas, 
oli Eestis küllaltki tuntud rahvanäitleja. Hea koomik, ka igapäevases elus 
jutustas aina anekdoote ning lugusid, oli seltskonna hing, igal pool, kus ta 
käis, oli alati naer taga. Teistsugusena ma teda ei mäletagi. Ema oli elukut- 
selt kosmeetik-juuksur, lõpetas Pariisis spetsiaalse kosmeetikute kooli, ela- 
sin koos temaga kaks aastat Prantsusmaal, hiljem ka Belgias. Tallinnas oli 
tal hiljem oma äri, ka pärast sõda töötas ta pikki aastaid Leningradis ja Tal- 
linnas juuksurina. Ema oli ka musikaalne, tema õde oli Eestis üsna tuntud 
varieteebaleriin, tantsis «Marcelis». Nii et mingisugune kunstiga kokku- 
puude meil perekonnas ikka oli. 

Sõda viis meid Eestist eemale — isa oli Punaarmees, meie emaga evakuee- 
rusime Kasahstani. Ema töötas seal raamatupidajana, minagi töötasin — 
ühes suures sõjaväe tallis, kus kasvatati kahurväele raskeveohobuseid. 
Hobuseid oli üle 600, tallipoisse umbes 10. Hommikuti kell viis ajasime 
hobused steppi, igaühel oli oma kari, kelle eest hoolitseda. Peaaegu kaks aas- 
tat mässasin seal, selle taga oli ju eluprobleem — leivakaart. 

Pärast sõda tulin Tallinna tagasi, siis aga järgnes kohe ajateenistus, nii et 
mais 1945 võtsin võiduparaadi juba Moskvas vastu. Olen jõudnud veel 
õppida ka merekoolis ja isegi kahurväekoolis. Kuna ma valdasin hästi eesti 
ning vene keelt, siis suunati mind Eestisse sõjaväetõlgiks. Noh ja pärast aja- 
teenistust tuli juba õige varsti teatrikool. 


Kas estraadinäitleja Baskin sündis kohe algul paaris Järvetiga? 


Tol ajal oli väga populaarne vana Sakala tänava kultuurimaja, kus kor- 
raldati sageli balle, praegune puhkpilliorkestri «Tallinn» direktor Raud- 
berg oli nende ballide hing. Seal konfereerisin ma veel üksi. Küllap oleksin 
edaspidigi üksi teinud, aga 1951. aastal, kui ma juba Draamateatris näitleja 
olin ja Tombi klubi (tookord Pikal tänaval) kunstiline juht tegi mulle ette- 
paneku sisustada nende vana-aasta õhtu ball, andis Tallinnas parasjagu 
külalisetendusi populaarne estraadipaar Tarapunka ja Štepsel (Timošenko 
ja Berezin), Liidus kõige tugevam näitlejapaar selles žanris. Käisin oma 10 
korda nende kava vaatamas, kirjutasin lood üles ja tõlkisin ära. Ja kui ma 
siis üsna juhuslikult Draamateatri trepil Järvetit kohtasin, käis mul peast 
läbi: «Kas sa estraadi tahad teha?» Järvet oli alles teatrisse tulemas, töötas 
veel Teatriühingus kirjutajana, aga ta oli siis kohutavalt tööhimuline, haa- 
ras igast asjast kinni ja oli nõus. Julgen arvata, et tema hilisem populaarsus 
ning näitlejaoskused toetuvad vägagi tollasele estraaditööle (ja populaar- 
susele). Järvet arenes estraadi najal. Põldroosi kuulus lause: «Estraad 
head näitlejat ei riku, halb näitleja estraadi küll,» peab siinkohal täiesti 
paika. 

Esialgu konfereerisime koos igasugustel klubiõhtutel, aga varsti hakka- 
sime juba ulatuslikumat kava ette valmistama. Mäletan, et kõige esimese — 
«Ei saa vaikida» — tegime koos Rait Ivaloga, praeguse Teatri- ja Muusika- 
muuseumi direktoriga, tema laulis meil solistina. Suur asi oli, kui me juba 
«Estonia» kontserdisaali lavale pääsesime, see ei olnud sugugi nii lihtne kui 
nüüd, pidi ikka ka meisterlikkust olema. Praegu piisab nahaalsusest. Jär- 
vetiga tegime umbes viis kava, igaüht mängisime keskmiselt kaks aastat. 
Kui me juba 50—60 korda vastu pidasime, siis oli see Eesti rekord. Tegime 
koos Järvetiga ka raadios palju saateid, Uno Laht kirjutas meile tolle aja 
kohta väga teravaid satiirilisi tekste. Need pikad kahetunnised saated olid 
rahva hulgas ülipopulaarsed (veel ei olnud alanud telebuum). Ka seda võin 
täiesti kindlalt öelda, et me olime esimesed inimesed Eestis, kes hakkasid 
otseselt satiiriga tegelema. Vaagi või Panso huumoriõhtud polnud puhtalt 

6 satiirilised. Panso esinemised balansseerisid rohkem groteski ääre peal, põhi- 


nesid sellistel kalambuuridel nagu näiteks: istun rongi, mängin pingpongi, 
sõidan Hongkongi, sealt viiakse kongi, antakse püstol kätte, siis kuulen 
gongi... Chapliniaad teatud määral. 


Miks siis nii populaarne estraadipaar Järvet —Baskin lahku läks? 


See oli rohkem paratamatus, mina läksin ära Leningradi. Juhtus nii, et 
1957. aastal mängis Draamateater riikliku preemia komisjonile ette Kor- 
neitšuki «Eskaadri hukku», meie tegime Järvetiga koomikuid madruseid 
Fregatti ja Pallaadat. Komisjonis oli ka Leningradi Komöödiateatri peanäi- 
tejuht Nikolai Akimov, ilmselt torkas talle mu esinemine silma, sest pärast 
etenduse lõppu tuli ta minu juurde ja kutsus oma teatrisse tööle. Kuna mu 
isiklik elu oli sel momendil võrdlemisi segane, siis oli see vist ainus ajend, mis 
mind sinna lükkas, muidu ma võib-olla poleks Leningradi sõitnudki. 

Kunstinõukogul lugesin ma neile eesti keeles — Trumani monoloogi 
Jakobsoni näidendist «Kaitseingel Nebraskast». Nii et Eestimaal astusin 
teatrikooli vene keeles ja Venemaal lõin läbi eesti keeles. Eks ma vene keeles 
lugesin ka, jälle sedasama Satini ja Paruni dialoogi, sellega ma ikka speku- 
leerisin, ja muidugi «Nõukogude passi». Kuna ma tsipa saksa ja prantsuse 
keelt rääkisin (teatrikoolis olime Süvalepaga M-me Serebrjakova juures 
kõige tugevamad õpilased), siis lugesin neile raamatust ette Louis XIII 
monoloogi «Kolmest musketärist». Igatahes võeti mind vastu ja üllatusli- 
kult isegi 1 kategooria näitlejaks, kuigi mul Draamateatris oli II kategooria. 

Leningradis sulgusin alguses puhtalt teatritöösse, mängisin kolme hooaja 
jooksul kaks peaosa: Mauricio A. Cassona «Direktoris» ja Ross E. M. Re- 
margue'i «Lõpp-peatuses». Tegin veel kaasa «Revidendis» ja Akimovi sen- 
satsioonilises lavastuses «Diplomaadid» — mängisin seal hindust diplo- 
maati, rääkisin praktiliselt oma väljamõeldud abrakadabra keelt, see oli mii- 
mika ja žestide mäng. 

Tagasi Eestisse tulin 1960. aastal Filharmoonia direktori A. Vekšini kut- 
sel. Olin Leningradis hakanud viimasel aastal ka estraadil esinema, tema 
nägi mind üsna juhuslikult kontserdil ja kutsus Tallinnasse, Filharmoo- 
niasse. Sinna jäingi kuni 1964. aastani, mil olin sunnitud taas Eestist lah- 
kuma. Järgnesid aastad «Lenkontserdi» käsutuses, töötasin konferans- 
jeena kõikvõimalikes kollektiivides: kaks aastat Jerevanis Armeenia Riik- 
liku Estraadiorkestriga, ühe aasta Kaug-Idas koos ühe Moskva kollektii- 
viga, hiljem Leningradi linnas, kuni 1967. aastal loodi Leningradi Riiklik 
Music-Hall, kuhu mind koos Ülle Ulla ja Endrik Kergega tööle kutsuti. 
Esimene kava «Pole sinust kaunimat» tekitas kohutavat furoori, seda esi- 
tasime ka Pariisis. Poolas, Saksa DV-s, Mehhikos, Itaalias, Jugoslaa- 
vias — igal pool suure menuga. 1969. aastal tulin Leningradist ära, oleksin 
vahest edasigi jäänud, aga Tallinna Draamateater oli parasjagu Leningra- 
dis külalisetendusi andmas ja Ben Drui tegi mulle juhtkonna nimel ettepa- 
neku tulla Džaamasse tagasi, mängima A. Liivese «Monoliski». Olin jälle 
Draamateatris, kuhu jäin 1980. aastani. Kokku õn selles teatris oldud siis 
17 aastat, on tehtud palju huvitavaid rolle, viimastel aastatel tulid ka esime- 
sed lavastused Draamateatris, hiljem juba «Vanalinna Stuudios». 


Ja oma lavastajatööga olete jõudnud isegi Soome. Need muljed on jäänud seni 

fikseerimata? 

See oli nagu vastuvisiit Lahti Linnateatri!le, endine peanäitejuht A. Hil- 
tunen käis meil A. Katzi «Kolme peaga Buddhat» lavastamas. Mina olin Lah- 
tis 1984. aasta oktoobris-novembris, tõin välja G. Gorini «Unustada Heros- 
tratos! » ehk «Imepõletaja». Olin seda tükki varem lavastanud Draamateat- 
ris kadunud Ago Salleriga peaosas, aga siis see nagu ei õnnestunud. Soomes 
mul vedas, sest parasjagu oli teatris toimumas peanäitejuhi vahetus ja trupp 
oli kuidagi elevil nagu alati, kui on tulekul uus peanäitejuht. Trupp oli juba 
pikka aega istunud ilma huvitava tööta, näidend neile meeldis ja mulle anti 
näitlejate valikul igati vabad käed. Ilmselt ma ka ei eksinud. Herostratost 
mängis Seppo Maijala, Tamperest tulnud väga suurte kogemustega näit- 
leja. Maijala sai selle rolli eest hooaja parima meesosatäitja eriauhinna, 
mida nemad seal väga kõrgeks autasuks peavad. Tema abikaasa Heidi 
Herala, väga huvitav ja omapärane näitleja, keda võiks võrrelda noore Linda 
Rummoga, mängis Clementinet. 


Lahti Linnateatri uus hoone oli just äsja valmis saanud. Teatris on kaks 
suurt saali — 1200 ja 500 kohaga; minu lavastus tuli välja väiksemas. Suu- 
repärane saal, vapustav lavatehnika — see kõik andis palju võimalusi. Laval 
võis näiteks misanstseenid paralleelselt kolmele tasandile laiali jaotada, nii 
et kui allkorrusel asuvas Tissaphernese lossis käis nõupidamine, kus arutati, 
mida Herostratosega teha, siis üleval lae all rippuvas puuris istus Herostra- 
tos, sõi banaane ja pildus koori sellele seltskonnale pähe. Teisel korrusel toi- 
mus samuti tegevus. Kõike võis aga muuta, kui näiteks puur alla laskus, siis 
teine platvorm jälle tõusis jne. Laval kasutatakse programmvalgust, mis ise 
jälgib näitleja liikumist ja reageerib ka juhuslikele misanstseeni-muutus- 
tele. 

Töö proovisaalis kulgeb neil palju rentaablimalt, kiiremini. Kui mõnes 
tükis on vaja misanstseen näiteks rõdule viia, siis võid juba proovisaalis 
seda teha, sest lavastaja käsutuses on teine korrus mööbli, vahekäikude ja 
treppidega. Pole vaja improviseerida, et: sina, näitleja, seisad tooli peal, 
kujuta nüüd ette, et sa oled tegelikult teisel korrusel, ja mina siin põrandal 
jälle esimesel. Niisugust titemängu pole vaja teha. (Muide, see poolik proovi- 
mine proovisaalis maksab hiljem valusalt kätte.) 

Pärast esimesi lugemisproove tullakse proovisaali juba kostüümides. 
küsisin suure ähmiga, et mis neist riietest esietenduseks järele jääb. Mulle 
öeldi, et need on dublikaadid, esietenduseks tulevad samasugused, aga ikka 
uued. Rekvisiidid olid ka juba kohal. Mul oli tükk, kus läks tarvis väga palju 
puuvilja. Näitlejad ei söönud rekvisiitviinamarju ja -banaane, vaid ikka eht- 
said — seal oli neid külluses, ka proovides. 3 

Soome näitlejat iseloomustab kõrge distsipliinitunne: viieminutiline 
hilinemine tuli selle kahe kuu jooksul ette vaid ühel korral, siis ka see vaene 
näitleja jälitas mind kuni hotellini: kas ma ikka annan andeks või ei anna? 
Preemiasüsteemi neil ei ole, see-eest on karistussüsteem (trahvid). 

Esietenduseelset paanikat ja SOS-i neil ei kohta, kõik on alati täpselt pla- 
neeritud. See on ka võimalik, sest dekoratsioonid on valmis juba esimeseks 
lavaprooviks, välja arvatud mõned detailid, mis lavastaja tahtel juurde tule- 
vad. Mul näiteks sai alles eelpeaprooviks selgeks, mis värvi sammaste taus- 
tal kostüümid kõige paremini mõjuvad. Öösel siis meistrid tegutsesid ja hom- 
mikuks oli kõik valmis: sambad olid üle tõmmatud spetsiaalsete tapeetidega, 
mis imiteerisid marmorit. Täpsus välistab igasugused kõikumised mängu- 
kavas. Võib-olla, andke andeks, ainult peategelase surm või raske haigus 
päev enne esietendust võib midagi muuta. Publikut ei tohi ju petta. Nende 
«revolvernäitlejad» on hämmastavad — kolme päevaga õpitakse peaosa ära. 
Trupp ei ole suur — 38—40 inimest, aga kõik on kogu aeg töös, ehkki kasu- 
tatakse ka külalisnäitlejaid, eriti ooperis. 

Teatrimaja on lihtsalt fantastiline, terve süsteem teatrisse sisenemisest 
kuni väljumiseni on detailideni läbi mõeldud. Teatris on ka kolmas, väike 
saal 250 kohaga, suur puhvet, restoranid, saalid, mida kasutatakse näitus- 
teks, palju rohelust ja lilli, konditsioneeritud õhk nii saalis, laval kui ka lava 
taga. Igal korrusel saun, näitlejad garderoobides ühe-kahekesi, ei rohkem, 
kõikides garderoobides on sees ka telesignalisatsioonisüsteem — monitori- 
dest on näha, mis laval toimub. Eesti näitleja unelm! «Vanalinna Stuudio» 
näitlejatele muinasjutt! Kui ma tagasi tulin, ütlesin oma inimestele, et kui 
«Vanalinna Stuudiol» oleks kas või keldrikorrus sellest majast, siis meil 
oleks Ja selline tunne, nagu oleksime taevas, vaatamata sellele, et istume 
maa all. 


Ometi eksisteerib «Vanalinna Stuudio» ka Õpetajate Majas ja ühes Sakala tänava 
«korterkontoris». Ning juba kuuendat hooaega. Ega seda juhtu iga päev, et Eesti- 
maal uut teatrit teha saab. Olete meil ainulaadne mees, oma teatri asutanud. Kui 
kergelt või raskelt see siis tuli? 


Eks ma kandsin endas juba ammu mõtet luua estraadi- või miniatuuri- 
teatrit. Hingesopis tahtsin teha isegi veidi tõsisemat teatrit. Kui ma omal 
ajal poleks Leningradis Komöödiateatris töötanud, ei oleks ma sellele mõt- 
tele vahest tulnudki. Kui ma asjast tollasele Filharmoonia direktorile Tiit 
Kolditsile rääkisin, sain üllatavalt kiiresti jaatava vastuse. Idee toetajaid 
oli teisigi, aga oli ka vastuseisjaid; kardeti vist, et teatrist võib välja kuju- 

8 neda platsdarm, kus hakatakse juba massiliselt satiiriga tegelema. On ikka 


vaks vahet, kas mängib Baskin üksinda kaks korda nädalas kuskil Raasikul 
või Raplas või hakatakse Tallinnas Raekoja platsil iga päev teravusi pil- 
duma. Tuli palju instantse läbida, oli palju kooskõlastamisi, tublisti aitas 
meie vabariigi valitsus, vastu ei olnud ka Kultuuriministeerium. Kui esi- 
mene lavastus, «Ei mingit kahtlust», mis oli küll puhas estraadietendus, 
näitas, et me pole mingid klähvivad koerad, rahuneti ümberringi kuidagi 
maha. Praegu, 6. hooajal, tunneme igati sooja suhtumist, ainult majaküsi- 
mus ei liigu paigast. 

Mängime ikka Õpetajate Majas ja kasutame võimalust mööda teisi saale. 
Perspektiivis lubatakse, et kui «Estonia» maja kunagi Filharmoonia kasu- 
tusse jääb, siis saame ka meie võib-olla 6—7, võib-olla 10 aasta pärast seal 
omad ruumid. Seni tuleb neis rasketes tingimustes edasi töötada. Mu kol- 
leegid Moskvast, Leningradist ja Soomest, kes meid on vaatamas käinud, 
räägivad küll, et neile just meeldib see intiimne miljöö, kummaline saal, pisi- 
kene lava, kahele poole mängimine, ütlevad, et romantiline. Meil ei ole sellest 
romantikast sooja ega külma, hoopis kuum on, õhku vähe, raske mängida. 
Dekoratsioon lausa sulab. Eks see seab ka meie lavastajad teistsuguste 
ülesannete ette, meil on isegi kujunenud välja oma erilaadne, kaval lavas- 
tajaköök: tuua suuri tükke nii väikesele lavale (ja hiljem väikeselt lavalt 
tagasi suurele). 

Vahepeal asendas mind lavastajana ja kunstilise juhina oma poeg. Minult 
on küsitud, kas selline sugulus ei häiri. Absoluutselt mitte! See tuli talle 
kasuks — oma loomult on ta läinud emasse: võtab kõike liialt südamesse, sees- 
miselt elab kohutavalt läbi ebaõnnestumisi. Nüüd mind asendades oli tal 
märksa rohkem võimalusi sellisteks läbielamisteks! Need annavad kooli, 
tugevdavad kriitilist meelt, röövivad pisut enesekindlust ja panevad asjad 
õigesti paika. Vähemalt teab poeg praegu, «Vanalinna Stuudio» viie aasta 
järel, oma kohta meie kultuuripildis, kohta, mille taga on raudselt ta ise, 
ilma vanemateta. Kusjuures ema kiidab pidevalt ja mina laidan lõpmatult. 

Teater, mille ma olen teinud, pole mingi lõplik saavutus ega maailmaime. 
Selliseid võiks rohkemgi olla, kasu oleks missugune! Akadeemilised hakkak- 
sid ennast rohkem pingutama! See oli suur eksperiment, mis vastavalt või- 
malustele kasvab, võib-olla tigusammul, aga ma leian, et seni on toimunud 
enam-vähem normaalne areng. Kui see jätkub, ja tingimusel, et trupp jääb 
truuks oma žanrile, ei hakka iga hinna eest, iga päev võistlema Draama- või 
Noorsooteatriga, võib eksperimendist kümne aastaga kujuneda küllaltki kor- 
ralik teater. 

Kas komöödiateatril ja estraaditeatril on mingi žanrispetsiifiline erinevus? Kas 
teile ei tundu, et erinevate žarite variatsioonid on praktikas viimasel ajal jäänud 
vaesemaks — on umbes nii, et naljatükk ja tõsine tükk? Seletage, palun, veel kord 
aabitsatõdesid. Millised erinevad žanritunnused võivad «naljatüki» üldmõiste sees 
peidus olla? 


Komöödia on pehme žanr, kipub rohkem nagu draama poole — nõuab 
küll kergust, kiireid sisemisi meeleolumuutusi, oskust töödelda publikut, 
isegi pöördumisi publiku poole, kuid ikkagi nii peenelt ja pehmelt, et seda ei 
pane tähelegi. Satiir aga just nimme eeldab oraatorlikku pöördumist, lahtisi 
kaarte, nii et seda on näha — mitte möödaminnes, apartö, vaid otse. Satiiri- 
teatri näitleja läheneb selles mõttes rohkem estraadispetsiifikale. Komöödia- 
teatri näitleja ei pea estraadiseadusi ja -raame tundma, piisab draamanäit- 
leja huumorisoonest. Aga satiirinäitlejal on juba teistsugune materjal käes: 
terav, piitsutav — seda tuleb mängida otse publikusse. Omal ajal oli üks kuu- 
lus vene satiirik, Smirnov-Sokolski, kelle omapära selles seisneski, et ta pais- 
kas kõik oma sõnad otse saali, minnes isegi nii kaugele, et pöördus konk- 
reetselt ühe inimese poole: «Sina! Oled sa võimeline mulle täna õhtul 
ütlema, et sa pole päeva jooksul midagi varastanud?» See inimene läks siis 
näost kas punaseks või roheliseks — äkki sattuski juhuslikult kaubandustöö- 
taja peale?! Estraad nõuabrniisugust suhtumist. Raikin on särav estraa- 
dinäitleja, kuigi tema pole kunagi n-ö personaalselt kellegi poole pöördunud, 
ta abstraheerib probleemi, kuid töötab kontaktis publikuga, saalile. Ta ei vii 
stseeni, dialoogi läbi partneri. Tema põhimõte pole olnud: MINA —PART- 
NER—SAAL, vaid MINA—SAAL—PARTNER. Selline kolmnurk on 
estraadi põhiolemus — saali kaudu rikošetina lavale tagasi. Draamas öel- 
dakse selle kohta ülemängimine, üleviskamine, publikuga koketeerimine. 
Ja olekski nonsenss, kui Othello enne Desdemona kägistamist pöörduks saali 
poole, nagu otsiks sealt toetust oma kuriteole. 

Võtame veel näiteks farsi. See on näidend, mis peab olema juba farsli- 
kult kirjutatud. Komöödiat ei saa farslikult mängida. Farsil peavad olema 
oma spetsiifilised käigud — tünni kukkumine, veega ülepritsimine, auku 
lendamine, tordi näkku viskamine, komistused, klounlikud kukkumised jne. 
Aga ega sellest veel piisa, kui neid tõsimeelselt mängida. Seda peab män- 
gima hästi kergelt. Kõik need mured, mis teistes žanrites tunduvad tõsiste 
muredena, neid farsis ei ole; kui keegi sureb, siis farsis on see ka naljakas — 
surm, kummaline küll! Kõige traagilisem elusituatsioon on äkki naljakas, 
ei saa tõsimeelselt matma hakata: me matame ka naljakalt, kirst kukub 
maha või kadunuke teeb äkki häält... 

Vodevill on midagi muud, ehkki neil kahel on ka ühist. Kui vodevillis on 
asetatud tugev aktsent kiirele rütmile, tantsulisusele, siis farsis võib rütm 
olla ka aeglane. Näiteks Oblomovit võib mängida farslikult; Mihhalkovi 
filmis mängib Tabakov farslikult Oblomovi söömist, tema looduseimet!e- 
mist, magamist, aegiust... see kõik on farss. 


Te olete nii pikka aega estraadi teinud, et tunnete vist juba üsna täpselt, kus asu- 
vad võimaliku ja võimatu piirid? Kas teatavate teemade tabud ajaga ka muutu- 
vad? 


Kui ma estraadil alustasin, siis olenes satiirivaldkonnas väga palju sel- 
lest, kes oli meie riigi eesotsas. Hruštšovi kõnedes oli palju humoorikaid 
näiteid. Kui lehtedes ilmusid tema sõnavõtud, siis oli ikka iga viie lause taga 
sulgudes: Naer. Elav naer saalis. Aplaus. Kestev naer... Seoses sellega 
muutus ka kriitika estraadil, me lausa tsiteerisime teda. Tulid tõsisemad 
mehed etteotsa, tekkis tõsisem suhtumine. Ikka on olnud nii mõõnad kui ka 
tõusud. Paraku selle järgi orienteerutakse. Ega mina selle järgi ei orienteeru, 
vaid need inimesed, kes töötavad vastavates toimetustes ja meie tegemisi 
reguleerivad. 

Olen küll aasta elust eemal olnud, aga arvan, et seoses praeguste muutus- 
tega meie elus üldse, seoses nende progressiivsete sammudega, mis partei ja 
valitsus on ette võtnud, muutub ka satiiris midagi. Loodan, et see kaja jõuab 
ka meieni. Ega ametkondades valitsev bürokratism üleöö muidugi kuhugi 
kao. See on läbi aegade olnud ikka nagu mundriau kaitsmine. Kui munder 
seljas, ega siis inimene suuda kohe ümber orienteeruda. Ta ei oskagi erarii- 

ikka üsna eakad inimesed, kellel on oma kindel arusaamine sellest, et pensio- 
nini tuleb elada vaikselt ja rahulikult. Sundige vanainimest tänaval liugu 
laskma?! Vaadake, mis sellest välja tuleb! Ma saan nendest mingil määral 
isegi aru, ise mõtlen ka juba vahel sellele, et võib-olla peaks pensionile 
minema ja kõigest eemale tõmbuma. Siis oleks ehk rohkem sellest operat- 
sioonist kasu, mis dr Sulling oma meeskonnaga minu kallal tegi. 

Mingi tagurpidikäik vahel siiski toimub. Ütleme N näidend sai täielikult 
tunnustava hinnangu kõigilt vabariikliku näidendivõistluse žürii liikmetelt. 
Žüriis olid väga kompetentsed isikud, kõik toonitasid ühel häälel, et näidend 
on huvitav ja omapärane. Žürii otsus on avalik, preemia on välja kuulutatud, 
raha on autorile välja makstud. Ja äkki — tõrge, keegi kuskil leiab, et ei tohi 
seda teksti lavale tuua, võivat midagi «ridade vahelt» välja lugeda. Mulle 
aga näib, et oma satiiriliselt iseloomult vastab näidend ka nendele problee- 
midele, millest kongressi eel üleliidulises ajakirjanduses on räägitud. 

Loomulikult võib näidendit lavastada ka vääralt, anda talle hoopis tei- 
sed rõhud. Aga selles ju ongi küsimus: miks me siisnäidendile kunst- 
likke takistusi teeme, hindame ikka lavastust! 

Sama saatus tabas ju omal ajal ka Tšhaidze näidendit «Kolmest kuueni». 
Seda mängisid Liidus peaaegu kõik — Moskva Jermolova-nim teater, Gruu- 
sias Rusthaveli-nim teater Sturua lavastuses, Taškendis läks see 
Gvozdkovi lavastuses, suure menuga mängiti Lätis. Meil tekkis aga algu- 
ses tõrge, arvati, et see näidend ei vääri lavale toomist. Vastutavatel isikutel 
tekkis arvamus Riia Vene teatri lavastuse põhjal, mida parajasti Tallinnas 
külalisesinemistel mängiti ja mis minu arvates oli lihtsalt ebaõnnestunud. 
Seal oli peategelane, täitevkomitee esimees, antud ebasümpaatselt, näitleja- 
tüüp ise sisendas kuidagi antipaatset suhtumist temasse kui riigitöötajasse. 
Tuli mul siis vestelda, vaielda ja rääkida, kuidas mina seda tükki näen. Kui 
ma ühe stseeni ühes kabinetis lausa ette mängisin, siis kuidagimoodi tekkis 
usk sellesse, et näidend võib ka teisiti kõlada. Pärast võeti see lavastus kõi- 
kide instantside poolt heakskiitvalt vastu. Ma sain selle osatäitmise ja ka 
lavastuse eest veel Teatriühingu preemia. Nüüd soovitati ühel häälel seda 

lavastust XXVII kongressi päevil mängida. Tehti ettepanek mikrofon 
lauale panna ja ikkagi ära mängida, kuigi mu hääl pole veel korras. Nii et 
need liigsed tabud, hirmud ja ettevaatlikkus ikka eksisteerivad veel. 


Ilmselt ei omata kuigipalju ettekujutust interpretatsiooni võimalustest? Loetakse 
ainult teksti, alltekstist ja tegelastevahelistest suhetest tulenevaid võimalusi arves- 
tamata? 


Asi on selles, et ametiisik otseselt meie köögipoolega ei tegele. Ametnikud 
nagu ei kujuta ette, et lavastaja võiks teost lavastada hoopis teisiti, kui 
nemad teksti loevad. Sama lugu oli ka Gelmani «Ühe koosoleku protokol- 
liga» ja Udami «Vastutusega», ma olen kindel, et neid teoseid loeti omal ajal, 
enne lavalejõudmist mõnes kabinetis mitte eriti suure vaimustusega. Või 
võtke Mišarini «Seoses üleminekuga teisele tööle...» Andku valvsad üle- 
mused mulle andeks, aga meie teatritegijatest ei tea ma kedagi, kes nimme 
otsiks niisuguseid kahtlasi, kehvi näidendeid. Teatritegijaid tuleks rohkem 
usaldada ja anda hinnang valmis lavastuse kohta. 

Sama lugu, isegi keerulisem, on ka satiiriga, lühižanritega. Alalhoidlik- 
kuse, arguse taha jäävad pidama üsna paljudki väärtuslikud materjalid, 
mida võiks näiteks «Meelejahutajas» kasutada. Mul on praegu 30 uut Žva- 
netski intermeediumi, aga ma ei usu, et ükski neist saaks kohe raadios 
kõlada. Öeldakse, kullakesed, asi on meie vabariigi spetsiifikas! Meie oma 
autorid ja toimetajad on juba nii targad, et nad ei pakugi midagi niisugust, 
mis kohe läbi ei lähe. Milleks teha kahekordset tööd! Laisaks oleme läinud! 
Hakka nüüd selle mõnekümne rubla pärast kaks korda kirjutama! Kirjuta 
kohe selline, mis läheb. Kirjuta seentest, ei, neist ka ei tohi... Kirjuta põhi- 
liselt liivast: et ei raputata liiva, et on libe... Aga ära hakka puudutama 
meditsiini — ta teeb ainult head! Teeb küll, veendusin selles ise. Aga peale 
minu on olemas veel palju lihtsurelikke... 

Miilitsaorganitest ei ole näiteks midagi kirjutatud, aga kui palju müha- 
kaid on nende hulgas! Paar aastat tagasi sõitsin autoga oma hoovi, võtsin 
pagasnikust välja 3 pudelit «Jessentukid», miilits märkas ja pidas mind ees- 
kojas kinni: «Potšemu tõ vodku prodajoš?» Ma püüdsin küll seletada, et see 
on mineraalvesi. Tema jälle, et ta teab niigi, et on viin, tulgu ma temaga 
jaoskonda. Ja viiski mind jaoskonda. Ma kirjutasin Siseministeeriumile kae- 
buse ja mulle teatati kolme nädala pärast, et seda miilitsatöötajat on karis- 
tatud. Aga kui ma sellest nüüd fõöljetoni kirjutaksin? Kes selle läbi laseks? 
Ja ometi vaatan ma Kesktelevisiooni saatest «Inimene ja seadus» niisugu- 
seid asju, et juuksekarvad tõusevad püsti! Meie «Poolt ja vastu» ETV-s on 

selle kõrval saade eelkooliealistele, sest me kardame paljastada suuri afääre, 
tõelist kuritegevust. Näitame põhiliselt neid näppajaid, kes virutavad kios- 
kitest närimiskummit ja vestleme nendega tund aega sel teemal, kui paha on 
närimiskummit varastada. Samal ajal kui miljoneid tõmmatakse sirgeks! 
«Literaturnaja Gazetast» loen vahel niisuguseid artikleid, et lihtsalt imesta, 
kuidas nad on julgenud ära trükkida — kust ma saan näiteks teada, et pool 
kalamajanduse ministeeriumi istub süüpingis. Keegi ei karda nimetada, et 
minister, ministri abi jne... Mind see isiklikult huvitab, mis toimub meie 
riigis. Miks ma peaksin sellest mitte teadlik olema? Kui palju mädaneb ladu- 
des puu- ja juurvilja! Aastaid seisab kallis, valuuta eest ostetud aparatuur 
lume ja vihma all! Loen igalt poolt, et nõukogude inimese süda peab niisu- 
guste asjade pärast valutama. Minul valutab, kui näen Jaapanist ostetud 
aparaati, mis päästaks tuhandeid inimesi surmast, seismas lahti pakkimata 
haiglahoovis, ja ainult seetõttu, et ostes ei mõelnud keegi, kuhu see paigu- 
tada, ta ei mahu selle maja ustest sisse, jne. Mina aga jäin ellu just tänu baro- 
kambrile, Tallinnas seda pole, aga õnneks on Tartus barokamber olemas, 
kuid see ei suuda mahutada ju kõiki haigeid. Ma ei oleks pruukinud ka kolla- 
tõbe saada, kui oleks olnud aparaat, mis maksab küll suurt raha, aga on või- 
meline näitama, et selles portsjonis veres on bakter sees — mulle poleks siis 
vereülekandel seda verd antud. Aimate isegi, mis tähendab pärast rasket 
operatsiooni kollatõppe jääda. Mu tervis oleks 80 % parem kui praegu. Võib- 
olla tuleks ikka sellele mõelda, kas osta niisugune aparaat või ehitada uus 
moodne kohvik ja sinna sisse kallis kohvikeetmisaparaat. Seda on muidugi 
ka vaja, aga mida on kõige rohkem vaja? Minu vaatevinklist tundub, et 
parem on haiglaid ehitada, eriti lastehaiglaid, selle asemel, et Poola restau- 
raatorite jõudu kasutades veel üks veinikelder või kohvik ehitada — «Kleo- 
patra» või «Eleonora» või «Carolina». 


Aga kuivõrd te siis usute satiiri kasutegurisse? Kas on lootust, et tõsised prob- 
leemid, millega ju ka satiir tegeleb, jõuavad ringiga tagasi nende inimesteni, kel- 
lest probleemide lahendamine sõltub? 

Ajakirjandus on selles mõttes tugevam mõjutamisvorm. Ma ei tea, millal 
ja kes selle välja mõtles, aga see on iseenesest hea, et kirjadele tuleb vastata. 
Keegi peab reageerima! 

Ametiisik ei saa ju vastata, et mind see ei huvita. Ta peab fakte kontrol- 
lima, asja korda ajama ja vastama. Aga teatris istuv inimene ei pea midagi 
parandama! Ta vaatab, naerab kaasa, tuleb koju, ütleb, et kõvasti pandi, ja 
unustab selle asja ära. Aga need inimesed, kes võiksid parandada — nad ei 

käi tavaliselt estraadikontsertidel. Vastutav isik peab seda žanrit siiski kül- 
lalt teravaks ja ei taha viibida saalis, samal ajal kui laval meie ühiskonna 
puudusi kritiseeritakse, kaudselt ka talle etteheiteid tehakse. Ta ei taha sel 
hetkel punastada. Temagi võib ju heast naljast lugu pidada, aga ta ei tule 
linnahalli või «Estonia» kontserdisaali. Seepärast ma ei usu, et 50 korda 
maha mängitud satiirietendus midagi radikaalselt muudaks. Iseasi kui ma 
televisioonis esinen ja juba konkreetselt mõnda asutust, ametkonda, veel 
enam, mõnda nime nimetan, noh, siis kahtlemata kontrollitakse asi üle, ja 
seejärel hakkavad tulema matsud, kas siia- või sinnapoole, tavaliselt ikka 
rohkem kriitikategijate poole. Sest enne, kui reageerida paha poole, on kom- 
beks kahelda, kas see, millest lavalt räägitakse, on ikkatüüpiline. Tüü- 
pilisus on meil väga tähtis probleem. Nii et satiiri mõjusfäär on ikkagi: 
MINA—PUBLIK—MINA. Pluss veel mõned järelkajad, mis on kabinetti- 
dleni jõudnud siis, kui lavalt on midagi liiga teravalt öeldud. 

Siin ei tohi unustada veel üht asja, see on meisterlikkus. Meistrile on luba- 
tud rohkem, talle «antakse andeks». Tema esinemismaneer ja vorm on teist- 
sugune kui noorel, kes alles proovib laval satiirižanris kriitikat teha. Algaja 
võib seda teha nii mõnigi kord mustalt, robustselt, natuke liiga pretensioo- 
nikalt ning just see viimane ärritabki vastutavaid isikuid. Kui meil näiteks 
Nõmmik või Ever või Baskin midagi ütleb, siis on see midagi muud, kui 
ütleb teatrikooli tudeng või rahvateatri näitleja. Meistrid võivad rääkida 
valusatest, tõsistest probleemidest, algaja pisikesestki vihjest võidakse aga 
suur number teha. 


Olite nüüd pikka aega teatrielust eemal, küllap oli ka rohkem aega mõelda sellis- 
tele asjadele, millest igapäevakiires lihtsalt üle libiseme? 


Võib-olla tundub see kummaline, aga haiglas olles hakkasin mõtlema 
selle peale, miks me nii eraldi elame? Teatrid on üksteisest võõrdunud. Mõt- 
len siin sageli näiteks VTO kaminaõhtutele Moskvas, kuhu tulevad kõikide 
teatrite näitlejad. Need ei ole mitte niisugused näpust välja imetud üritused, 
keegi teid sinna minema ei sunni, kui tahate, siis tulete, kui ei, siis ei. Keegi 
valmistab ette programmi, üsna sageli on eestvedajateks olnud Jurski, Žva- 
netski, Borissova, Kazakov, Tabakov jne. Seal sünnib väga avameelseid jutu- 
ajamisi. Kas meil ei saaks niisuguseid asju teha? Omal ajal, 50. aastatel 
tegime Teatriühingu eestvedamisel «Estonia» fuajees iga-aastasi kapustni- 
kuid, kõikide teatrite näitlejad tegelesid sellega. Oli vaimu, tahtmist, viitsi- 
mist. Kas meil oli siis vähem tööd? Rohkem oli! Maad on võtmas mingisu- 
gune eraklikkus. Kui toimubki mõni ball, siis igaüks poeb oma nurka, imeb 
seal kokteili, mask ees, ei näe ka, kes ta on... Millest see kõik on tingitud? 
Eks me ole muutunud kalgimaks ja jahedamaks. 

Olin nüüd pikka aega haiglas, 9 kuud, sellest 4—5 kuud lootusetult ras- 
kes seisundis. Imeks panen aga seda, et leidus nii palju inimesi, võhivõõraid, 
kes saatsid haiglasse kirju ja lilli. Kui ma juba meelemärkusele tulin, nägin 
iga päev lilli kõikvõimalike kaartidega, küll oli asutustelt ja üksikisiku- 
telt. Aga need, kellega olin ühest supitaldrikust söönud, kellega koos alus- 
tasin, kellega möödusid loominguliselt parimad aastad — need ei teinud 
väljagi. Ei tulnud kordagi haiglasse, ei saatnud ühtki kirja, ei tundnud huvi, 
ei helistanud kordagi koju: kas sind on või ei ole?! See tegi tuska. Meie suhted 
on kuidagi formaalseks muutunud. Me käime harva üksteise juures külas, 
me ei istu koos. Aga näitleja on ju skomorohhi loomusega, peaks just roh- 
kem kontakte vajama. Peab vahel õhtuti lihtsalt istuma ja juttu ajama. Küü- 
narnukitunnet ei ole. Vaatasin arste, kes jäid haiglasse ületunde tegema ja 
istusid ööd läbi mu voodi juures, kuigi see polnudki võib-olla enam vajalik. 
Istusid mitmekesi ning püüdsid mu mõtteid kõigest traagilisest eemal hoida. 
Ärge arvake, et ma olen nüüd härdaks läinud ja edaspidi aina arste ülistama 
jään. Ma tean, et ka nende hulgas on inimesi, kes teevad oma tööd formaal- 
selt. Aga õnneks on ka teistsuguseid. Kui ma pärast rasket operatsiooni nak- 
kushaiglasse sattusin, siis need tohtrid, kes mind kiirabihaiglas ravisid, käi- 
sid omast vabast tahtest mind vaatamas ja haavu sidumas. Kui meie, näit- 
lejad, teeksime nii kohusetundlikult ja kollegiaalselt tööd nagu nemad, olek- 
sime oma kunstiasjades hoopis rohkem saavutanud. Muidugi, vereülekan- 
dele ei saagi minuti võrra hilineda, ei saa kella peale koju minna, ei saa ope- 

14 ratsioonile tulemata jääda. Ma saan aru, on olemas sellised elukutsed, mis ei 


— 
7 
Va 

= 


(857 K 


võimalda ärakäimist. Mulle tundub, et näitleja töö ka ei võimalda. 
Ometi leitakse selleks võimalusi. 

Inimlikkust on meie ümber vähe, aga väljaspool teatrielu peaks olema 
veel üks elu, mis inimesi ühendaks. Meil on aga vahel vastupidi. Tallinnas 
Vene teatris Võidu väljakul — lausa intriigide pesa! Kaebekirjad lendavad 
Moskvani jne. Kohe tekib perifeeriamaik. Mõtlesin kord, millest seal see ala- 
tine rahulolematus, püsiv opositsioon, ükskõik missugune peanäitejuht para- 
jasti tuleb või läheb? Teate, nad on kogu aeg solvunud, neil on tunne, et neid 
on solvatud sellega, et nad on provintsis, mitte omakeelses teatrimetropo- 
lis. Intriigid ongi provintsi tundemärk. 

Ka teistes teatrites on käärimisi olnud, mingil määral tuleb seda ette igas 
teatris. Olen Draamateatris neli peanäitejuhti üle elanud, mäletan hästi, 
mismoodi üks või teine ära läks ja tuli... Aga ma ei taha mitte vanu asju 
meelde tuletama hakata, vaid öelda, et minu meelest ei ole praegu ka Draa- 
mas õiget õhkkonda: mina jään ikka oma arvamuse juurde, et teater ei tohi 
ükski kuu eksisteerida ilma peanäitejuhita. Juba üks kuu on liiast! Ülevalt 
poolt võidakse küll arvata, et majas on kord. Aga eiole, ei saagi olla! Kui üks 
mees vastutab, siis ühelt ka nõutakse, tema vastutab kogu teatri eest. Kolm 
meest vastutavad siiski vaid oma lavastuste eest. Teatrile niisugune trium- 
viraat kasuks ei tule. Pealegi ei tea näitleja nüüd, kellele orienteeruda. Aga 
näitleja tunneb alati vajadust kellegi poole pöörduda, kellelegi orienteeruda. 
See mõjutab näitleja kindlameelsust ja meisterlikkuse kasvu. Vaadake loo- 
dust! Kui lambakarjas puudub koer, kes karja koos hoiab, ja on ainult kar- 
jus, siis loomad tunnevad end kogu aeg häirituna. 


Te olete 35 aastat näitleja olnud. Tunnete näitlejakööki paremini. Mis võib põhjus- 
tada mõnikord näitleja loomingulise surma enne bioloogilist? 


Näitleja saatus ei olene alati näitlejast endast, vaid ka lavastajast. Kui 
näitleja on juba eos surnud, polegi suuteline midagi tegema, siis peab teatri 
juhtkond ja kunstinõukogu ta diskvalifitseerima. Nii kaua aga, kui ta on 
teatris, tuleb temaga eksperimenteerida, tuleb selles veenduda, et ta ei 
ole suuteline tööd tegema. Kui sa aga lavastajana oled endale ettekujutuse 
loonud, et näitleja X sulle ei sobi, ja nii mõtleb ka teine ja kolmas lavastaja, 
siis on lõpp! On olemas niisuguseid näitlejaid, kes lähevad õigel ajal ära. Ja 
neid, kes lahkuvad ehk liigagi vara. Velda Otsus, Linda Rummo — nemad 
oleksid võinud teha veel häbematult palju. Aga me ei saa ronida teise ini- 
mese hingeellu. Me ju ei tea, mis ajenditel ta lahkus. Ju siis mitte koketee- 
rides oma publikuga ja oma eluga. Võib-olla on tõesti parem vara lahkuda. 
Meie teatrites on minu meelest kümmekond inimest, kes võiksid rahulikult 
ära minna. Mitte midagi ei juhtuks ei teatri, publiku, lavastaja ega nende 
enestegi elus. Aga kui nad juba teatris istuvad, siis ikka paned nad kuskile 
sisse, hale hakkab! 

Näitleja ei tunne tavaliselt, kui on õige aeg lavalt lahkuda. Ja kahjuks on 
vähe ausaid inimesi, kes ütleksid: aitab! Kui jooksja ei suuda enam 100 m 
10,6-ga joosta nagu enne, siis ta peab ära minema. Tisler tunneb, kui höövel 
enam käes ei istu, või maalija — kui pintsel käes väriseb, maletaja hakkab 
kurbi järeldusi tegema, kui ta ei suuda ettenähtud mõtlemisaja jooksul 
enam krooniliselt oma käike ära teha. Järelikult lõpp, aitab! Näitlejal 
poleks nagu mingit kriteeriumi... Aga siiski. ON selliseid hoiatavaid 
märke! Esiteks, kui sul tekst enam pähe ei jää. Teiseks, kui sa ei suuda enam 
nii liikuda, nagu lavastaja nõuab. Kui hakkad juba spekuleerima, katsud 
igal sobival ja sobimatul juhul istuda, otsid mugavamat misanstseeni, aga 
lavastaja võib-olla tahaks, et sa selle teksti ajal hoopis jookseksid mööda 
treppe! Kui tantsida ei saa, siis markeerid tantsu kätega. Kolmandaks, kee- 
lekomistused, pudinad, kokutamised ja kordamised, tekst ei istu enam vabalt 
keelelihastel. See kõik on juba kergema vastupanu teed minemine. Oleks 
paras aeg väärikalt taanduda. Muidugi on raske seda enesele tunnistada. Näe 
minagi mõtlen nüüd vahel, et küll ma tellin välismaalt mingi salamikrofoni, 
peidan selle kuskile siia rinnale ja küll ma kuidagi ikka mängin. Aga see on 
tegelikult vale. Kui hääl ei taastu — mina selle peale ei lähe. Roman helis- 
tas ühel päeval: «Isa, on niisugune tükk, kus pereisa on kogu aeg laval, aga 
üldse ei räägi, ta perekond ei lase tal lihtsalt sõnagi vahele ütelda, ta ei saa 

osa... Aga üldreeglina — vigast näitlejat, invaliidist näitlejat ei tohi laval 
näidata. Ei taha seda, kui saalis hakatakse ütlema: «Mäletad, milline ta 
oli!?» On muidugi erandeid, vanu näitlejaid, kes säilitavad vormi, Liiger 
võib veel mängida. Reeki teater vajab... Vana Ants Jõge läks tarvis... 


Olete pärast siitmaailmast äraolekut kuidagi muutunud, leebemaks ...? 


Leebemaks — see ei ole ehk õige sõna. Olen muutunud järeleandliku- 
maks. Olen hakanud vähem tähelepanu pöörama puudujääkidele, mis meil 
siin-seal esinevad. Olen lihtsalt vanemaks saanud, 56 aastat ikka juba turjal. 
Saan aru, et midagi enam ei muutu. Olen mõistnud, et ärritumine ja stress 
ongi need põhjused, miks ma haiglas olin. Ega mul süda halvem ole kui 
kellelgi teisel. Aga need 30 aastat estraadil ja 5 aastat «Vanalinna Stuu- 
diot» on mind pidevas stressiseisundis hoidnud. Isegi praegu. Eile käisin 
tööl ja üks näitleja tuli mulle ütlema, et ta ei saa proovi tulla, tal olevat «üks 
isiklik asi ajada». Mul lõi kohe pähe valu, just nimelt pähe — südamest tuli 
signaal, ja ma sain aru, et nüüd on õige moment tõusta ja ära minna. Kuigi 
ma tean, et niisugune vabandus on absurdne. Mis asju on näitlejal proovi 
ajal ajada?! Aga varem ma komistasin iga asja taha. Nael oli enne esieten- 
dust kuskilt dekoratsioonist väljas, ma tegin lärmi, riie ei olnud tolmuime- 


jaga puhtaks võetud, tegin lärmi, filter oli läbi põlenud, foto rippus viltu, ° 


puhvetis ei olnud korralikku valikut, trepikoda oli must... kõikide asjade 
pärast tegin lärmi. Professor Sulling ütles pärast operatsiooni, et ta on palju 
südameid näinud: «Aga sellist jahukotti, nagu teil, Baskin, pole ma enne 
näinud! See süda on ju ainult arme täis!» Mitukümmend mikroinfarkti 
võis seal olla! Üks natuur võtab kõik südamesse, teine ei võta, kolmas maan- 
dab oma pinge pitsi konjakiga. Ma olen nüüd aru saanud, et stressidest tuleb 
hoiduda. Mõistan väga hästi, et mulle on jäänud vähe, teist niisugust operat- 
siooni mulle enam ei tehta ja keegi garantiid ei anna — ega see pole teleri- 
parandus, et vahetame sul südame ära ja anname 10 aasta peale garantii. 
Elujõudu enam nii palju ei ole nagu varem, aga ega seepärast eluisu kadu- 
nud pole. Omad rõõmud jäävad, võin nüüd rohkem endale mõelda, kalal käia, 
edaspidi jalgrattagagi sõita, loodusesse minna. Võin ka mälestusi kirjutada. 
Mitte tööd teha, mitte kasulik olla, seda ma küll ei saaks. 

Mul on elu jooksul olnud umbes 4000 esinemist, olen 1000 m linti sisse 
rääkinud. Olen ka päris palju näinud, reisinud — välismaal ja Nõukogu- 
demaal. Minu raamatupidamise järgi on NSV Liidus 840 linna läbi 
kolistatud, rännatud Kaug-Idast, Jaapani mere äärest asuvast Merenga 
külast kuni Samarkandi rajooni kõige väiksema külakultuurimajani, mis 
mahutas 80 inimest. Ja kõikjal, kus ma ka ei esinenud, jäin ma eesti näitle- 
jaks, esindasin eesti teatrikultuuri, sest põhiliselt olen oma sõite nii või 
teisiti alustanud Tallinna linnast. Siin on mu kodu, Eestis pole ma end 
võõrana tundnud. 


Vahendanud REET NEIMAR ja MARGOT VISNAP 

mõitevaromu 


Tuglas ja teater 


«Õieti on mu esimeseks arvustuslikuks tööks «Eduard Vilde ja Ernst Peterson» (1908), 
kui mitte arvestada mõnd poolelijäänud katset,» kirjutab Friedebert Tuglas «Teoste 
sünnilugudes». Me ei pruugi teda täht-tähelt uskuda, sest vanameister pole talle 
omase nõudlikkusega mõnd varasemat trükis ilmunud arvustust kriitiliseks tööks 
lugenud. Tegelikult tuleb ta esimeseks kriitiliseks artikliks pidada teatriarvustust 
«Ühe näitemängu puhul», mis on kirjutatud Raimundi «Pillaja» etenduse kohta 
«Vanemuise» näitetrupi esituses ja ilmunud «Postimehes» 1903. aasta novembris. 
«Vanemuisest» on ta samas kirjutanud varemgi, juulis ja augustis ilmusid reportaa- 
žid-mõtisklused «Tulekahjul» ja «Rahvapidul». Teatriarvustajat Tuglasest siiski ei 
saanud. Võib-olla osalt ka seetõttu, et sajandi alguses eesti teater ei olnud Tuglase 
kriitilise mõtte jaoks veel esteetiliselt küllalt küps. «Eesti kirjandusest rääkides tun- 
dub tihti piinlik neid «ametisõnu», seda terminoloogiat kasutada, mis mujal on arvus- 
taja tarvitusel. Kui piinlik on seda meil teha aga iseäranis teatriarvustajal! Kusagil 
Euroopa põletispunktides luuakse uusi teatri-õppe, tehakse uusi katseid näitelaval. 
Kusagil käib võitlus Max Reinhardti, Gordon Craigi, Stanislavsky nimede ümber. 
Mis meil! Oleme vaevalt näitelavalisest romantikast naturalismini jõudnud kõige 
vähenõudlikumas mõttes,» kirjutas Tuglas 1915. aastal (August Kitzberg näitekir- 
janikuna, «Eesti Kirjandus» nr 12, lk 370). 

Siiski on Tuglase kriitikal kokkupuutepunkte teatriga. 

Näitekirjandusest kirjutades on ta enamasti arvestanud tolle seost ajastu teatri- 
situatsiooniga (tõsi küll, vähem kui teatriinimesed, kes kipuvad draamakirjanduses 
nägema ainult «materjali» teatri jaoks). Otseselt teatrist on Tuglas kirjutanud-kõnel- 
nud teatrile kriitilistel momentidel, valutades südant oma kauaaegse kodulinna teatri 
«Vanemuise» pärast: 1903, teatrihoone põlemise järel, 1921, «Vanemuise» kriisi 
puhul, 1927, kui võimud sekkusid «Vanemuise» tegevusse, keelates pärast esietendust 
Mait Metsanurga «Kindrali poja» etendamise, 1935, mil «Vanemuise» teatrireform 
avas teatrile uued võimalused ja 1940. kui juunipäevad tõid muutusi ka «Vanemuise» 
ellu. Hoopis omaette teema oleks «Tuglas ja tants» — nn plastilisest tantsust on ta 
kirjutanud vähemalt kaks eriartiklit, nendele keskendumine nõuaks aga juba pikemat 
peatumist. 

1935. aastast oli Tuglas teatris tegev organisatsiooniliseltki, kuuludes «Vane- 
muise» seltsi juhatusse, 1940/41 «Vanemuise» teatrivalitsusse. 

Tuglase enese teoste tee teatrilavale algas skandaaliga. Nimelt ilmus 1922. aastal 
Taavet Mutsu kirjastusel Richard Kullerkupu «Egüptuse pimeduses. Lõbus rahva- 
mäng 1 vaatuses jutustuse «Hunt» järgi lavastet». Et dramatiseering oli tehtud ja 
välja antud autorilt luba küsimata, lisaks veel kunstiliselt nõrk, protesteeris Tuglas 
dramatiseerija ja kirjastaja teguviisi üle ägedalt. Tuglase protestist hoolimata on 
teost amatöörlavadel mängitud. Kutselisel laval on Tuglase teosed esmakordselt alles 
1971. aastal: põimik «Muutliku vikerkaare all», Rakvere Teatris. 1975 esietendus 
M. Karusoo debüütlavastusena «Popi ja Huhuu» U. Kibuspuu, L. Petersoni ja K. Orro 
esituses (kõik neli olid siis TRK lavakunstikateedri üliõpilased), 1975 Nukuteatris 
«Väike Illimar» (dramatiseering ja lavastus R. Agurilt), 1977 Noorsooteatris kahest 
näidendist koosnev õhtu — «Inimese vari» E. Spriidi ja «Jumala saar» P. Volkonski 
lavastuses. R. Aguri «Väikest Illimari» on mängitud ka kahes Gruusia nukuteatris. 
da ongi kõik! 

Ühe teatriteksti kaasautoriks on olnud ka Tuglas ise. Et ta ei jäänud rahule H. Kal- 
lio dramatiseeringuga A. Kivi «Seitsmest vennast», siis tuli tal seda tõlkimisel töö- 
delda. F. Tuglase ja H. Kallio «Seitsme venna» dramatiseeringut on mängitud kahel 
korral, Draamateatris 1934 ja 1943. Kõige rohkem kordi on Tuglase teksti teatrilavalt 
kõneldud A. Kivi «Nõmmekingseppade» etendustel: 1934. aastast tänaseni on seda 

18 Tuglase tõlgitud näidendit lavastatud kaheksa korda. 

Elo ja Friedebert Tuglas 18. märtsil 1969 oma kodus, kui TRU komsomolikomitee esin- 
dajad andsid rahvakirjanikule üle esimese K. J. Petersoni nimelise kirjanduspreemia. 


därgnev publikatsioon püüab anda ülevaate neist Tuglase artiklitest, mis käsit- 
levad «Vanemuise» teatrit. Teadaolevaist on välja jäänud ainuit vastus «Postimehe» 
ringküsitlusele «Mõtteid «Vanemuise» ümber» («Postimees» 1929, nr. 108). 

MATEVGIGMU 


Tuglas «Vanemuisest» läbi aegade 


ÜHE NÄITEMÄNGU ETENDUSE PUHUL 


Pühapäeval, 22. nov. s. a. etendati «Bürgermusse» saalis Raimundi muinas- 
jutulist lauludega ilunäidendit «Pilla ja». Et tükk meil enam uudis ei ole, 
siis ei maksa «Pillaja» sisu siin jutustada. 

Tükil on 2 pääosa: mõned pildid kujutavad meile lihtsat, igapäevast elu, 
tema hääde ja halbade, tõsiste ja naljakate külgedega; teised kannavad meid 
aga «vaimude valda», kujutavad meie silmade ette hoopis teistsugust ilma 
ja elu. Need kohad, kus elu kujutati, läksivad ilusasti üle näitelava; peaaegu 
iga mängija oli omast osast aru saanud, nõnda et rõõm oli Eesti keeli näite- 
mängu sarnasel ettekandel näha. Iseäranis meeldisivad vaatajatele Valen- 
tin,! Roosa,” Vana naene,” Aednik' ja m. t.; kahju aga, et viimasel nimetatud 
isikul mängu sees nii vähe kaastegevust oli. 

Teise jao ettekandmine on juba palju raskem, — ja sellepärast ei läinud ta 
ka soovitaval tagajärjel korda. Meie ei või ega tohi siin kohut mõista; meie 
näeme nii mõndagi vabandavat põhjust. Eesti näitelava ja näitemäng on 
veel alles tõusmise teel. Meil ei ole mitte iseseisvat «näitlejate seisust», mis 
nõutava eelhariduse oleks saanud, vaid meie näitemängijad on enamasti 
suurema ehk vähema andega iseõppinud näitemängu armastajad, kes õhtu- 
tel pääle päevatööd kokku tulevad, harjutavad ning õpivad, ja siis priitaht- 
likult, ilma vaevatasuta, avalikka etendusi annavad. Sellega ei ole meil mitte 
elukutselisi näitlejaid (muidugi need maha arvata, kes elus ühtegi tõsist asja 
ei tee, vaid terve elu «läbimängivad»). Meie näitelavad on selleks liig keh- 
vad, kui et nende pääl suuremaid ja tähtsamaid toodeid ette kanda saaks. 
Seltsid ei jõua enestele tarvilikka näitelavalisi abinõuusid muretseda, ilma 
milleta ka õppinud mängijad liiva pääle kinni jäävad. Sellepärast ei ole meil 
ka õigust «Bürgermusse» saalis «Pillaja» etendajate käest rohkem 
nõuda,kuinad korda saatsivad, kuid soo vidaonmeil, vaatajatel, ometi 
õigus. Võib-olla, et ka siin abinõuude puudus kaasa mängis. Iseäranis ei 
jõudnud nende piltide vaatamisel rahulik olla, kus Keristane* ette astus. 
Näitleja mängis ise kaunis hästi, aga nii mõnigi põhjus vähendas mängu 
mõnu. Nõnda tuli: kolmanda pildi lõpul, kui Keristane «nõiduslikus hiilgu- 
ses» altari ette põlvili langes, sarnane viperus ette, et eesriie poole langemise- 
tee pääl kinni jäi ja alles paari minuti pärast alla vaos. Vaheajal kustus «nõi- 
duslik» valgus, Keristane jäi poolpimeda näitelava pääle rahva silma ette 
põlvitama ja terve «suurepäraline» mõju oli paari minutiga kadunud. Ise- 
äralised näitasivad ka need paar kohta, kus Keristane taeva-vaimuna v. Flot- 
wellile* ilmub. Väga naljakas ja raske on siis päältvaatajal uskuda, et ta 
õhus heljuvat vaimu näeb, kui silmade ees tema enese sarnane inimene laud- 
silda mööda astub. Oleks küll tarvis olnud rohkem ära varjata, enam uduseks 
teha. Minu arvates ei ole laeva ujumisel harilikult vee sulina asemel puude 
kolinat kuulda, ja aia jalgteel astumisel ei kõmise maapind ka mitte nõnda, 
nagu pööningupõrand... 

Meie ei taha siin mitte kohut mõista, aga vistist on meil õigus neid ülemal 
olevaid märkusi teha. 

Kõigist nendest vigadest ja puudustest hoolimata, mis vahest igaühele 
nõnda silma ei torganud, oli ettekanne, iseäranis lõpupoole, hää. Muidugi on 
meie päältvaatajatest õnnetuseks veel pool osa, kes neid näitlejaid, kes nal- 
jakaid ja narride osasid ette kannavad, enam auustavad ja ülendavad, kui 
tõsisema iseloomu kujutajaid. Nõnda antakse meil ka tihti tühistele pala- 

20 gani-veiderduse tükkidele, mis hästi erkusid kõditavad, suurem eesõigus, 


kuna tõsised palad kõrvale tõrjutakse. «Rahvas ei taha — aigutab...» Sel- 
lega on siis ka meie päältvaatajad selles süüdi, et Eesti näitemäng ja näite- 
lava alles nii madalal järjel on. Ja sellepärast võibgi rõõmus olla, kui meile 
lihtsate erkusid kõdistavate naljamängukeste asemel ka midagi paremat 
lauale panna on püütud. Vahest näitabgi see nüüd veel nii raske, kui kulud 
suured ja sissetulekud vähesed on, kuid — aeg asju parandab ja meilegi näi- 
temängu asjus parandusi toob. 

Praegu on «Vanemuise» seltsimaja muretsemine käsikorral. See on hää 
juhus, kus iga mõistlikult mõtleja inimene aitaks küsimusele seletust otsida: 
«Kuidas on meil võimalik meie näitemängu ja näitelava nii kaugele eden- 
dada, et nad meie rahva igale liikmele anda suudaks, mida nõnda igatsetakse, 
ja et meil enam igakord hääd pala võõrast lauast otsida tarvis ei oleks?» 
Vastus on väga lihtne välja ütelda, aga mitte nii kerge täita: «Meie peame 
enesele sarnase näitesaali muretsema, mis kõiki nõudeid rahuloldavalt täi- 
daks.» Meie peame seda tegema, muidu ei saa meie oma näitemänguga ialgi 
paremale järjele. Isegi teada, ei ole see mitte nii kerge teoks teha, kui sõnas 
ütelda. Olgu küll, et meil mõttessegi ei tohi tulla, et ennast mitukorda arvu- 
rikkama ja iseseisvama Ungari rahva kõrvale seada tahaksime, siisgi tule- 
tame enesele Pesti rahvusliku teatri algust meelede. — «Meil ei ole kellegil 
palju anda,» ütles tarviliku näitelava ehitamise poolt kõneleja «Vane- 
muise» seltsiliikmete koosolekul: «aga meid on palju.» Ja just sellepärast, et 
meid palju on, olgugi, et meie veeringud väikesed on, astume kokku, et asu- 
tada koda, kus Eesti näitemäng enesele koha saaks, kus ta võiks võrsuda ja 
kord vahest veel õitsedagi! i 


«Postimees» 1903, 25. nov, nr 263 


«VANEMUISE» KRIIS 


Nii siis, «Vanemuise» lõpulik allakäik on algand. 

Läind tegevusaasta puudujääk kassan on 1.128.386 mk. Tulevase aasta 
puudujäägina on ette näht 3.929.800 mk. Ja see kõik rikkalikkude toetuste 
puhul riigilt ja kogukonnalt. 

Teaatrijuht A. Simm on lahkund omalt kohalt, samuti näitlejad pr. 
A. Altleis ja hra J. Põder, dekoraator Tuurand* ning muusikajuht 
J. Simm.* Uueks teaatrijuhiks on ajutiselt valit näitleja C. Treumundt.' 
Yhestki uuest näitlejast lahkunute ja yleyldse läbistikku väärituks muutund 
näitlejaskonna asemelle pole midagi kuulda. 

Pärast A. Simmi lahkumist leidus yhen Tallinna lehen etteheide: vaat, 
nii kaugelle on aet asjad sellega, et Simm lahkuma on sunnit. Meie oma poolt 
tahaksime ette heita: nii kaugelle on aet asjad A. Simmi ja tema vaimuosa- 
liste valitsusega «Vanemuisen». Sest allakäik pole algand mitte täna, Simmi 
lahkumisega, vaid juba aastate eest. 

K. Menning tõstis «Vanemuise» esimeseks kunstiteaatriks Eestin. Tema 
langus algas Menningu lahkumisega teaatrijuhi kohalt. Algusen elati veel 
kaua aega Menningu pärandusest: mängiti tema repertuaari, korrati tema 
lavastusi, vanemad näitlejad mäletid veel midagi Menningu koolist. Aja 
jooksul kasvas kõik samblasse. Ei leidund yhtki uut algatust, repertuaar jäi 
endiseks või täiendati ainult alaväärtuslikkude tehestega, paremad näitle- 
jad lahkusid intriigide pärast või tarretusid rutiini, uued «jõud» valiti 
ainult andevaesuse nõuet või kes teab mis motiive silman pidaden. Juhtijail 
puudusid igasugused esteetilised eeldused, teaatriharidus ja isegi huvi selle 
vastu. Teaater muudeti palagaaniks, kuhu oli häbi minna esteetiliste nõue- 
tega inimesel. Intelligent publikum võõrdus täiesti teaatrist, jant tõmbas 
yksi arvustusvõimetuid inimesi kokku, kelle «vaimustusest» näitlejaile kyll 
näis olevat. Kuid lõpulikult pööris isegi see hulk teaatrille selja, sest kino oli 
talle ikkagi huvitavam. 

Selle languse ajal oli «Vanemuise» muutund mingiks perekondlikuks 
ettevõtteks, mille kohta polnud kellelgi midagi ytlemist. Vähemalt Tartun oli 
vähegi valjum avalik arvustus võimatu. Teaater piirati teat poolt ylepääs- 
matu kaitsevalliga. Igale arvustuslikule etteheitele vastati ägedalt: te lõhu- 
te kultuurettevõtet! Ja ometi ei käind ka need kaitsjad pea iialgi teaatrin, 
kun oma silmaga oleksid võind näha, et sel ettevõttel kultuuriga enam 21 


midagi tegemist pole. See kaitse oli emba-kumba: kas variseerlus või rumala 
isa pime armastus oma hukka läind lapse vastu. Selle kaitsemyyri taga võis 
aga teaatri maitselagedus ja lohakus seda vabamalt lokata. Ta oli puutu- 
matu ja pyha kui Kaaba must kivi. 

Nende ridade kirjutajal oli kord yhe teaatri juhatusele lähedal seisva isi- 
kuga jutuajamine. Toonitasin teaatri viletsat seisukorda, ideevaesust ja 
lohakust. 

«Mis puutub see teisse?» sain vastuseks. «Mina teen yht ja teine teeb 
teist, — mis läheb see kolmandalle korda? Kas meie teie raamatuid arvus- 
tame, kui teie meie teaatrit kipute arvustama?» 

«Kuid teaater on ju yldine kultuurasutus, mitte mingi eraettevõte! » 

Sain vastuseks ainult ääretu halvakspaneva žesti sõna «kultuurasutuse» 
puhul. Ja see žest allegoriseeris täielikult teaatri vaimliste juhtide seisu- 
kohta vähegi kõrgemate esteetiliste nõuete vastu. See paistis alati välja, 
olgu mil puhul või kuna tahes. 

Kui aga avalikult mingi vabandusi tarvis oli, siis leiti neid ikka. Kui uute 
jõudude ja tykkide puuduse ning lavastuse armetuse pääle tähelepanu juhiti, 
siis leiti alati vabandust rasketen aegaden ja kitsasten oluden. Need olid 
syydi, mitte aga eneste andevaesus ja saamatus! 

Kuid kas ei rajat näit. Tallinna Draamateaater just samaden rasketen olu- 
den ja ei tõusnud tõepoolest mitte millestki huvitavaks kunstiasutuseks! Ja 
veel enam, kas ei suutnud näit. Vene trupp Tartu Saksa teaatrin mõnegi 
õnnestand etenduse pakkuda, ilma vähemagi välise toetuseta, kõige juhus- 
likuma inimmaterjaaliga ja otse lagedate näiteseinte vahel! 

«Vanemuise» on praegu nii aateliselt kui aineliselt pankrott. Tal pole 
teaatrijuhti, näitlejaid ega kellegi lugupidamist, ainult suured võlad kaelan. 
See on elav surnu. Taga ajaden suurte hulkade maitset, on ta nende hulkade 
maitsestki madalamalle langend. Sest, pagu kinnitetakse, oleneb «Vane- 
muise» näitelava rahaline puudujääk suurelt osalt just operettidest. Sellega 
on isegi kõige labasema publikumi maitset liig madalalt hinnat ega ole võid 
isegi teda teaatri meelitada. Kuid ka hulkadelle peab midagi väärtuslikku 
pakkuma, neid esteetiliselt kasvatama, mitte labastama. Nad oskavad seda 
instinktiivselt hinnata ja teaatrit aja jooksul oma poolt toetada, nagu näeme 
seda Tallinna alguslikult palju madalama teaatrikultuuriga publikumi juu- 
ren. 

Ei paista aga välja, et « Vanemuise» peremehed veel praegugi oma asutuse 
hukatuslikku seisukorda täiel valgusen näeksid. Nad pyyavad ainult paigata 
ja lappida endisel sihin, nägemata, et see siht neid just hukatusse viib. Näit- 
lejaskonna uuendamiseks pole seni midagi teht. Ja tulevase hooaja mängu- 
kava on nii kokku seat, nagu tahetaks veel neistki esteetiliste huvidega vaa- 
tajaist vabastuda, kelle kangelaslik ohvrimeelsus neid seni teaatrist eemalle 
ei lasknud jääda. 

Kuid Tartu nagu ylikooli- ja vaimliste huvidega linn vajab teaatrit. Kui 
«Vanemuise» Augiase talli ykski jõud maailman ei jõua puhastada, siis jäe- 
tagu ta täiesti rahule ja asutetagu uus teaater. Saksa teaatri ruumid ootavad 
peaaegu tarvitamata ja saal on ka kohasem kui «Vanemuise» oma. Mis andu- 
mus aatele, pysivus ja maitse isegi ilma kogemusteta võib saavutada, seda 
näitab Tallinna asjaarmastajate Hommikteaater. Sellen sihin tuleb ka Tar- 
tun õnne katsuda. 

Tallinnan on ainult kaks korda enam elanikke kui Tartun. Ja ometi suu- 
dab Tallinna, kõigi oma varieteede kõrval, kolme kunstiväärtuslikku teaatrit 
yleval pidada. Kas peame Tartu, yleyldise arvamise järele intelligendimat 
publikumi nii jõuetuks arvama, et ta isegi yht kunstiteaatrit ellu ei jõua kut- 
suda ning yleval hoida! 

Guasimodo 

TARTU TEAATRID 
«Laurits» ja «Elu ehitajad» Vanemuisen (10. IX 21 ja 11. IX 21) 


Kitzbergi «Laurits» — kurb esietendus. Vaevalt veerand saali publikumi. 
Ja seegi oman hõreduse tunden nukrustav ning apaatiline. Loomulikult kan- 
22 dus see mahajäetuse tunne saalist yle rampi, näitlejate tuju masenden. Ei 


suuda sarnast meeleolu võita ka näitlejad, kes palju paremini oma ylesannet 
vastaksid kui «Vanemuise» omad. Siin mõjuvad juba näitelava ja saal vas- 
tastikku loiutavalt, yhisloomingust kõnelemata. Tyhjad toolid ei ärata loo- 
misvaimustust — oleten jälle, et seda oleks. Me teame aga, kui vähe seda 
«Vanemuise» näitlejail ongi. Seda pahem! 

Nähtavasti oli uus näitejuht asja tõsiselt võtnud. Oli teht tööd ja pingutet. 
Kuid tulemus polnud kuum ega kylm, vaid leige. «Vanemuise» kohta iga- 
tahes viisakas. Ja kahtlemata polnud syydi igavustunden, mis õhtu äratas, 
mitte ainult sepad, vaid ka söed. «Laurits» ei kuulu Kitzbergi paremate näi- 
dendite hulka. See on skitsiline, habraste piirjoontega teos, ehitet mitmele 
konfliktile, millest aga yhtki põhjani pole kasutet. Ta kujud on siluetilised, 
liig vähe iseloomustet ja näidendi yle hõljub hõredustunne. Neisse inimskee- 
midesse võivad ainult suured näitlejad sooja verd valada. Niisugused aga 
puuduvad «Vanemuisen». 

Õieti on «Vanemuisen» praegu ainult kolm meesnäitlejat, keda yldse näi- 
telaval tohib näidata: C. Treumundt, L. Hansen ja F. Pettai, ning neidki yksi 
koomilisten osaden. Nad olid ka kõik mobiliseerit. Treumundti Luigega ja 
Hanseni Kyyslauguga võis kuidagi leppida, kui ka need miski meisterkujud 
polnud. Et aga Pettai Kiikajoniks on valit, sellega taheti nähtavasti autori 
Kiikajoni, selle erakonnajuhi ja väljapaistva ajakirjaniku kulul ainult paha 
nalja heita. Pettaile ei kõlba sarnased osad juba väliselt mitte, kõnelemata 
muust. 

Teised meesnäitlejad pidid pääasjalikult «massi» kujutama ja olid ka 
ainult mass. Vähestest naisosist olgu nimetet 1. Tüür, kes aga ometi rohkem 
inimest oma ossa ei suutnud panna, kui seda autorilgi on. 

Vähearvuline publikum hajandus teaatrist sama ykskõikse ilmega nagu 
keskpärasest kinost. Oli näht dramaatilist ettekannet, mis yhtki traagilist 
tunnet ei äratand. Ehk ainult siis — «Vanemuise» kurva seisukorra puhul. 


kook ook 


Kahtlemata, E. N. Falkovski «Elu ehitajad» õnnestus igapidi paremini kui 
«Laurits». Draama ise on kyll kirjanduslikult väheväärtuslik, teise-kol- 
manda järgu näitelavade jaoks sepitset, kun pole esialal, nagu muidu tyybi- 
lisen Vene näidendin, igavene targutus, vaid kinolised võtted ja žestid. Loiult 
seot neli pilti, asjata hulka kist kõrvalmotiivid ja tegelased, ja kogu see kalei- 
doskoobiline segu kyllastet mingi odava idealismi ning moraaliga. Eht tellit 
töö, millega sellelaadilise kauba muretsejad väledalt valmis saavad. Igata- 
hes, pisut veel rohkem drastilisi žeste — ja kohane kinole, kogu oma «syga- 
vuse» ning sidealismiga». 

Peab konstateerima, et «Vanemuisen» see draama kuidagi väljakannate- 
tav oli. Osad olid paremini ära õpit kui pikal ajal sen teaatrin oleme harjund 
nägema. Oli ka tööd teht lavastuse ja vähemalt naiste tualettide kallal. 
C. Treumundti arkitektina, L. Treumundti ta naisena ja A. Wismani' arki- 
tektiabina võis vaadata, samuti A. Laabust töödetoimetajana. Kuid see oli 
ometi kõik kuidagi ainult väljakannatetav, nagu öeld, mitte rohkem. Mingit 
loominguvaimu võis leida ainult C. Treumundti osa tõlgitsusen, nagu ta ka 
muidu omist kaaslasist yle ulatub. 

Mis aga praegusen «Vanemuisen» täiesti puudub, see on mingisugunegi 
idee, mingi esteetiline väljavaade. Ta näitlejaskond erineb provintsilinna 
asjaarmastajate trupist ainult oma pretensioonidega elukutseline kunsti- 
loojate kogu olla. Kui siin vahest mõni harv leidubki, siis võiks seda kasuli- 
kult ära tarvitada ainult esteetiliselt ja lavaliselt harit ning asjale andund 
teaatrijuht. C. Treumundt võib ise vahel hästi mängida, kuigi on tardund 
igavesse šablooni, kuid vaevalt suudab ta teaatrit praegusest umbtänavast 
päästa. Selleks on tarvis ideed, esteetilist maitset, katsetamisjulgust. Praegu 
on «Vanemuise» aga aatelage asutus. 

/[=-—-l 

P. S. Käesolev kirjutus on pidanud eelmisest numbrist ruumipuudusel 
välja jääma. 

«Popi ja Huhuu», TR Konservatooriumi lavakunstikateedri VII tennu diplomilavastus, 1975, 
(lavastaja M. Karusoo). Popi — Urmas Kibuspuu. 

«KINDRALI POEG» «VANEMUISES» JA — SELTSKONNAS 


13. septembril s.a. võisime Tartus näha eesti algupärase näidendi esimest 
suurlavastust — Mait Metsanurga «Kindrali poega». Oli tegemist suure- 
maid nõudeid asetava näidendiga ja suuremaid eesmärke taotlevate näitle- 
jate ning lavastusega. Et alles mõne päeva eest nägime siinsamas Bernard 
Shaw «Püha Johannat»,' siis avanes nüüd võimalus tõmmata roobasjooni, 
võrrelda ning teha järeldusi. Ja teaatriharrastaja võis tulla ainult ühele 
otsusele: ka meie suudame juba midagi. Meie näitekirjanik suudab haarata 
juba ajajärku närveerivaid suurprobleeme ja nendest tõusvaid konflikte, 
avardades sellega meie näitekirjandusel seni nii kitsaid ning vähenõudlikke 
piire. Ja meie teaater suudab anda säärasele teosele vastavat lavastust, suu- 
rejoonelisi dekoratsioone ning ühtlast mängu. 

Mis puutub otsekohe näitlemisse, siis võis märgata paiguti veel esieten- 
dusele omast viimistlemattust ja vahest ka mõnede näitlejate ebavastavust 
neile määrat osades. Tahan uskuda, et kirjanik pole kujutlend kindrali” 
mitte nii kerget võitu õnnekütina, nagu ta esines näitelaval. Kui keegi tege- 
laste paremast tiivast on mõeldud tõsise, soliid mehena, siis just kindral. 
Tema võimupüüd võib meile olla poliitiliselt vastuvõtmatu, kuid inimesena 
ja oma isikliku traagikaga tundub ta siiski arusaadavana. Ta ulatub pää jao 
üle omast ümbrusest ja võib seda hinge põhjas ainult põlata. Samuti tundus 
kindrali pojas* pisut palju «esimese armastaja» tüüpi, üks tema õpetajaist' 
oli siiski rohkem äkkirikas hangeldaja kui teoloogia professor ja politsei- 
ülem” liialdas farsi suunas. Pea erandita hääd olid aga vähemate osade gro- 
teskid kujud, kellelt ei saa nõudagi suuremat hingeelulist tõepärasust. Ja 
kõige päält, pr. M. Türk lõi preili Ronny nii raskes osas kuju, mis juba üksi 
suutis kanda kogu etendust ja anda sellele psükoloogilist sisu ning põnevust. 

«Kindrali poeg» näis laval täiesti läbi löövat. Seda võis otsustada põne- 
vuse järele, millega teda jälgiti kogu etenduse aeg, ja selle järele, millise 

«Popi ja Huhuu». Huhuu — Lembit Peterson, Popi — Urmas Kibuspuu. 


G. Vaidla foto 


Ja ometi, kui tähendasin alguses, et saime «Kindrali pojas» näha eesti 
algupärase näidendi suurlavastust, siis pean nüüd juurde lisama: meie ei näe 
teda enam, meie ei näe teda arvatavasi kaua enam mitte. 

«VANEMUINE» 70- AASTANE 
Väljavõte kõnest juubeliaktusel 6. oktoobril 1935 


J= — =! 

Noore ja elujõulise rahva arengutee vaheldub kiiresti. Iga kümnend meie 
teadliku rahvusliku elu ajaloost on eriilmega, eriülesannetega, eriraskus- 
tega ja ka erijõududega viimaste võitmiseks. Ja sellepärast peavad ka kes- 
kused, mille ümber need jõud koonduvad, ennast tihti ümber korraldama, 
uuesti orienteeruma ning organiseeruma. Kui see ei sünni, siis tuleb parata- 
matuid seisaku- ja langusaegu. Ka «Vanemuise» käekäiku läbi aastakümnete 
tuleb sest seisukohast vaadelda. Ärgu takistagu juubelihetke ülev meeleolu 
meid nägemast tõsiasja, et «Vanemuinegi» oma ajaloo kestel pole alati seda 
olnud, mis oleks pidanud olema ja et ta üldiseid langusjärkusid on kaasa tei- 
nud, olles võimetu nende vastu abi otsima. Tema tee pole kaugeltki alati 
tähendanud võidukäiku ühest saavutusest teiseni, vaid siin on olnud ajajär- 
kusid, kus kõik endinegi on kaalul olnud. 

Tema esimene suur tõusujärk oli juba enam kui 60 aasta eest, ärkamis- 
ajal, ja teine ligi 30 aasta eest, millist ajastut on samuti nimetatud teiseks 
ärkamisajaks. Esimesele järgnesid möödunud sajandi lõpukümnendid ähvar- 
dava venestamissurvega, kuid kahtlemata avaldusid tollal ka meie oma 
ühiskonnas raske tahtejõuetuse märgid. Ning niisama kahtlemata tuli 
tollal ilmsiks «Vanemuisegi» tegevuses ideeliste püüete, kõrgemate kunsti- 
liste ja üldkultuuriliste tungide vähesus. Kui teise tõusujärgu järele küll 
meie rahva üldises elus aina edasipingutus on jätkunud, siis ei või seda ometi 
täiel ulatusel väita «Vanemuise» kohta. Näib, nagu poleks just selle võrratu 25 


«Jumala saar», Noorsooteater, 1977 (dramatiseerija ja lavastaja P. Volkonski). Margus — 
Lembit Peterson. 


väljavaadete ja ülesannete avardumise tõttu küllalt tähelepanu ning ener- 
giat jätkunud üksiku seltsi jaoks. Teda kandvad jõud pole suutnud igas suh- 
tes meie edasiruttava elu kohaselt ümber orienteeruda ja organiseeruda. 
Oleksime ebaotsekohesed ja saaksime valesti aru oma kohustusist, kui 
me selle tõsiasja, mis juba aastaid on üldiseks kõneaineks olnud, kas või täna- 
sel pidupäevalgi maha salgaksime. Sest sellega nõrgendaksime ainult oma 
tahet asjasse lõplikku pööret tuua. 

«Vanemuise» enese juhtivad jõud on ses seisukorras enam kui teadlikud. 
Ja «Vanemuine» algab oma töö kaheksandat kümnendit igatahes suurema 
pingega kui on olnud kunagi viimastel aegadel. Kuid needsamad juhtivad 
jõud on ka teadlikud, milliseid raskusi tuleb võita. Teame, selts on aineliselt 
enam kui raskes seisukorras, ja ühtlasi teame, et see seisukord ei või lõplikult 
paraneda, kui «Vanemuine» ei saa enesele uut, täitsa ajakohast teatrisaali.' 
Oleme seisukorras nagu 30 aasta eest, mil «Vanemuine» ei võinud enam 
rahulduda aguliseltsimajaga ega sellesse kuuluva vaimse sisuga, vaid teos- 
tas põhjaliku pöörde. See, mis siis saavutati, ületas kõik, mis oli tollal näi- 
data eesti avalikkusel. Kuid ühtlasi vastas see ikkagi oma loengute-, koosole- 
kute- ja pidusaali mõttega ainult tolleaegse avalikkuse nõudeile, ilma et 
oleks võidud ette aimata meie elu hilisemat avardumist ning eristumist. 
Nagu me siis ümber orienteerusime meie arengu kohaselt, nii peame seda ka 
nüüd tegema. Ja see teostub, see läheb korda, see õnnestub, kui me ainult 
tõeliselt tahame. 

Selle tahte nimel pühitsegem tänast juubelipäeva. Tuletagem tänuga 
meelde neid, kes kauges minevikus asusid tööle palava tahtega, et «Eesti 
pime tuba valgemaks läheks». Tuletagem tänuga meelde neid, keda sealt 
peale kuni tänapäevani on kannud tahe seda valguskollet edasi ehitada. Ja 
tõstku pidumeeleolu meis enestes julget ning tulist töötahet. 

Kohustagu meid «Vanemuise» minevik ja kohustagu meid «Vanemuise» 
tulevik! 

H. Saarne fotod 


UUDE AJASTUSSE 


«Vanemuise» juba kolmveerand-sajandiliseks kasvanud ajaloo kestel on 
teatri asukoht, tegelaskond, tegevus ja suund mitu korda põhjalikult muu- 
tunud. Kuid mõni probleem on ikka uuesti esile kerkinud, leidmata siiamaale 
lahendust. 

Jälle ja jälle on tõusnud küsimus: kellele siis õieti toetub ning tegutseb 
see teater? 

See oli sajandi algul, kui ühes võõrkeelses väljaandes «Vanemuisest» kir- 
jutati: «Seltsi liikmed on «prostoi> elukutsetest, käsitöölised, mitmesugu- 
sed teenrid jne. Pea iga pühapäev etendatakse mingit kometit, draamat, lau- 
lumängu või operetti. Eilne teener ilmub täna kuningana; päeval köögitüd- 
ruk — õhtul lõikab loorbereid primadonna osas.» Sellist hinnangut peeti 
tollal kahtlemata haavavaks. Mõelda ainult: eesti väikekodanlus kogub 


vara ja võimu ning püüab suurte sakste kombel ka juba pisut peenemana 


paista, aga nüüd tahetakse teda ikkagi veel päris prostoina kujutada! Ja 
samuti haavusid näitlejadki, kuid kindlasti mitte kunstilises diletantismis 
süüdistamise, vaid just oma ühiskondliku seisundi paljastamise pärast. Sel- 
line on kord juba väikekodanliku vaimu valehäbi. 

Varsti pärast seda toimus aga nii «Vanemuise» juhtimises kui ka teat- 
ritegevuses põhjalik murrang. Seltsi juhid kuulusid nüüd vastuvaidlema- 
tult eesti jõukamasse kodanlusse ja sellega kaasakäivasse haritlaskonda. 
Samuti tõusis nüüd aguli seltsimaja asemele kesklinna teatritempel, kus esi- 
nes juba täiskunstiliste pretensioonidega elukutseline näitlejaskond. 

Kuid ühtlasi toimus just nüüd põhjalik pööre ka teatri laadi ja eesmärgi 
määramises. Siitpeale ei kuulnudki muud kui «rahvamaja» ja «rahvatea- 
ter». Sõna «rahvas» pidi olema selleks võluformeliks, mis laiasid hulkasid 
ligi tõmbaks. Kui palju see tõeliselt mõjus, seda teame kõik «Vanemuise» 
viimaste aastakümnete saatusest. See vastuolu sõna ja sisu vahel kujunes 
juba tahtmata lavastatud draamaks. 

Kui «Vanemuine» nüüd 25. septembril' jälle uksed avab, siis peab ta sel- 
lele vääriti mõistetud formelile viimaks ometi õige sisu andma. Tuleb lõpuni 

TUGLAS 
EESTI 
LAVAL 


“Inimese vari», Noorsooteater, 1977 (dramatiseerija ja lavastaja E. Spriit). Haavotu — 


Aleksander Eelmaa, Ema — Hilja Varem. 
G. Vaidla foto 


tajuda, millised on klassivahedest vabaneva rahva kunstilised vajadused. 
See päev ei tohi tähendada ainult värske tüki esietendust ega vastse hooaja 
avamist. See peab tähendama sootuks uue teatrikunsti ajastu algust «Vane- 
muises». 

Selleks pingutagem kõik oma annet ja indu, tahet ning tarmu! 


KOMMENTAAERID «Teater Vanemuine.» Sügis 1940 


Ühe näitemängu etenduse puhul. 

Katkendeid artiklist on avaldatud R. Põldmäe raamatus ««Vanemuise» teater 1881—1906+ 
(Tln, 1985, 1k 122 ja 188), tervikuna ilmub siin teist korda. Sama etendust on arvustatud 
«Teatajas» 27. XI 1903. Muinasjutuline ilunäitlus lauluga 3 vaatuses, «Pillaja» esietendus 
märtsis 1899, F. Raimundi järele lavale seadnud D. Schmidt, C. Kreutzeri muusika, näitejuht 
August Puna, muusikajuht August Wiera. Tüki sisukokkuvõte ja ülevaade etenduse arvustus- 
test on antud mainitud R. Põldmäe raamatus. Allpool toodud osatäitjate nimed on oletuslikud, 
aluseks etendusekuulutused 1899. ja 1906. aastast. 

! August Puna. 

? Amalie Konsa 

* Ilmselt neiu Jõgi (mängis 1906). 

* Hr Leoni. 

* Sophie Birkhan. 

* Adolf Laas. 


«Vanemuise» kriis. 

Ilmub siin teist korda. 

' Mõlemad alates hooajast 1922/23 taas «Vanemuises». 

* Aleksander Tuurand siirdus dekoraatoriks Draamateatrisse, hiljem «Estoniasse». 1922 ja 
1923 kujundas veel mõningaid «Vanemuise» etendusi. 

* Ei lahkunud. 

* Lahkus teatrist hooajal 1922/23. 


Tartu teaatrid. 

Artiklist on avaldatud kaks esimest osa, mis käsitlevad «Vanemuise» etendusi. Artikli viima- 
ses osas arvustatakse Tartu vene teatri etendust «Mets». 

' Hiljem Aarne Viisimaa. 


«Kindrali poeg» «Vanemuises» ja — seltskonnas. 

Siin publitseeritakse artikli esimene pool, mis käsitleb «Kindrali poja» lavastust ennast. 

Väljajäänud osas tõrjub Tuglas parempoolsete ringkondade süüdistusi näidendi ja lavastuse 
28 aadressil ja protestib «Vanemuise» juhatuse teguviisi vastu. 


«Väike Illimar». Nukuteater (dramatiseerija ja la- 
vastaja R. Agur, kunstnik J. Vaus). Ema ja Illimari 
nukud ning näitleja Hendrik Toompere (Illimar). 


«Väike Illimar». Sohvi ja Illimar (nukud) ning näit- 
leja Malle Peedov (Illimar). 
H. Saarnv jotod 


M. Metsanurga «Kindrali poeg» ilmus 1925. aasta algul Tuglase toimetatud «Loomingus». 
Näidendi lavastas «Vanemuises» Eduard Türk. Eelreklaam (kahes «Postimehe» numbris) 
lubas lavastusest suursündmust. Kuid pärast menukat esietendust võttis « Vanemuise» juha- 
tus näidendi repertuaarist maha. Tekkinud kõmus unustati etenduse kunstiväärtuse hinda- 
mine hoopis ja küllap oli Tuglas ainus, kes etenduse ümber puhkenud poleemikas lavastust 
objektiivselt hinnata püüdis. 

1926. aastal lavastati «Kindrali poeg» Tallinna Töölisteatris (Draamastuudio trupiga, la- 
vastaja Rudolf Engelberg) ja Narva Töölisteatri avaetendusena, 1927 Pärnu Töölisteatris ja 
1928 Tartu Töölisteatris («Vanemuise» näitlejate esituses, praktiliselt oli tegemist sama 
lavastusega, mis 1925 repertuaarist maha võeti). 

Näidendi saamisloost ja skandaalist on põhiliselt Metsanurga ja Tuglase kirjavahetusele 
tuginedes kirjutanud T. Haug (Lugu «Kindrali pojaga», «Keel ja Kirjandus» 1979, nr 11. 
Ik 654—660, vt ka Ed. Türk. Sinilindu püüdmas. Tln, 1964, lk 273). 

t Lavastaja Voldemar Mettus, nimiosas Liina Reiman. 

? H. Pulst. 

3 3. Põder. 

+ A. Mägi. 

> R. Ratassepp. 


Vanemuine 70-aastane 

Kõne on peetud «Vanemuise» juubeliaktusel 6. okt 1935, pärast «Vanemuise» teatrireformi 
(vähendati seltsi võimu teatri üle ja võeti ametisse uus juhtkond, lähemalt vt E. Kampuse 
artiklist almanahhis «Eesti Nõukogude Teater» VI, 1k 272—273), avaldatud vastasutatud aja- 
kirja «Teater «Vanemuine» » teises numbris (1935, nr 2). Siin on publitseeritud kõne lõpuosa, 
milles on otseselt juttu teatrist, eespool vaatles Tuglas «Vanemuise» seltsi tekkelugu ja osa 
meie ärkamisajas. 

! 1906. aastal valminud «Vanemuise» hoone teatrisaal oli halva akustika ja nähtavusega, 
ajakohase saali sai teater pärast ümberehitust 1939. aasta sügiseks. Varsti pärast seda, 1944, 
hävis «Vanemuise» hoone sõjatules ja teater jätkas tegevust endises Saksa teatri hoones. 


Uude ajastusse. 
Artikkel on ilmunud pärast juunisündmusi «Vanemuise» bülletäänajakirja viimases numbris. 
Avaldatakse ka Tuglase nõukogudeaegse publitsistika kogumikus kirjastuses «Eesti Raamat», 
' 1940. a. 
Koostanud ja kommenteerinud 
ANDRES HEINAPUU 

Stsenaristika, meie kunsti heitlaps. VII 


KATKUST PÄÄSTAB AINULT AUSUS (CAMUS) 


OLEV REMSU 


Nüüd paljudele inimestele sõnavõtuks põhjust andnud artikli kirjutasin 
kokkuleppel ühe teise väljaande filmiosakonnaga. Seal lühendati 16-masina- 
kirjaleheküljeline tekst 7 lehekülje pikkuseks, paljundati mõnes eksemplaris 
ja jagati välja filmiametnikele ja -kunstnikele. Selgi moel põhjustas 
lugu sekeldusi. Eksemplarid ringlesid oma ringlemist, nende servadele 
korjus pliiatsikirjas märkusi: nõmedus! kadedus! autoril pole kinost õrna 
aimugi! Ka toimus katse korraldada Kinomajas artikli lühendatud variandi 
arutelu. Mind ei informeeritud, ja kui teade kavatsusest jõudis minuni 
kõrvalt ja aru pärisin, selgitati resoluutselt: minu osavõtt pole soovitav. 
Kellegi organiseeritud boikoti tõttu kukkus aga koosolekukatse hoopis 
läbi. Ikka leidus keegi, kes tahtis ainult kulisside varjus manipuleerida; 
katva vaikuse ja status guo-sõpru jätkuks meil isegi siis, kui eesti filmikunst 
täielikult põhja kõrbeks. 


A 
Vahest tasuks mälu värskendamiseks refereerida dispuudis avaldatut. 


1. MARK SOOSAAR: «Üks tabel ees- ja järelsõnaga», TMK 1984/2. 

See filipika jahmatas mind. Sõnavõtt sisaldab vigu ja moonutusi üle 
talutavuse piiri. Palun: «Paljudele autori seisukohtadele pole raske vastu 
vaielda, nagu näiteks: «Mitte mingil juhul pole see (stsenaarium) lõpetatud 
kunstiteos, olenemata sellest, kui visalt stsenarist ka oma taga ei ajaks.» 
Tuletame meelde, millised stsenaariumid on hiljem raamatusse raiutud. 
Kas.mitte « Amarcord», «Lend üle käopesa», «Tants ümber aurukatla» ...?» 

Alustagem korrektsusest. Mats Traadi stsenaariumist romaaniks saanud 
on «Tants aurukatla ümber». 

Seejärel huvitaks mind, kas MS teab, mis on raamatusse raiu- 
mine? Rahvaluule pruugis tähendab see üldse loomist, meie päevil 
raamatu loomist. Aga: kui millelegi tuleb midagi juurde luua, leiab 
kinnitust väide, et tegemist pole mitte lõpetatud kunstiteosega, vaid kunsti- 
teosega, mis vajab lõpetamist. Oletagem, et loogikalapsus on juhuslik, 
et MS pole filoloogilistes nüanssides kodus ja oma taas kord modernisee- 
ritud sisus tähendab väljend raamatu tehnilist tootmist, st trükitud 
stsenaariume, mis on saanud või pidid saama filmiks. Säärasel juhul ei 
kõlba loetellu «Lend(as) üle käopesa» ja «Tants aurukatla ümber», tõde 
ainult riivab «Amarcordi» nimetamine. Ka «Amarcord» ei ole klassikaline 
nn kirjanduslik stsenaarium (nagu näiteks «Halamisest pole abi» / «Moskva 
pisaraid ei usu»), pole filmi alus sõnade keeles. « Amarcordi» stsenaariumi 
üldlevinud variant olevat Fellini tunnistusel sellise kuju saanud alles filmi 
valmimise järel. Kes teab ka Fellini töömeetodeid ja selle vabadele assotsat- 
sioonidele rajatud filmi sisu, seda tõik ei üllata. Näideteritta sobimatu on 
«Lend(as) üle käopesa». See oli esmalt romaan, siis näidend, siis uuesti näi- 
dend, seejärel mitme mehe koostööstsenaarium, mida võtete käigus muudeti, 
kusjuures kõigis oma kolmes vormis eri autorite kirjutatud. «Tants...» 
oli vist algul (kes näeb autori hinge?) tõesti stsenaarium, kuid idee romaani- 
vormis realiseerimisele eelnes hiiglaslik ümbertegemine, mis selge igame- 
hele, kes seda romaani kas või eemalt on silmanud ja kel aimu, milline on 
filmikäsikiri. Nõnda et «Tantsu...» näide kinnitab just teesi, et stsenaarium 

Ja nüüd leiame mahti näitamaks, et MS on kasutanud tsitaadi lühenda- 
mise tuntud ja läbiproovitud võtet. Nimelt on ta mind osundades kiskunud 
tervikmõttest irdu üksiku lause. Kaasanuks ta peale sõna «stsenaa- 
rium»> teisigi sõnu eest- või tagantpoolt, osutunuksid spekulatsioonid 
läbinähtavaks. Lubatagu siin ja edaspidi luksust ennast tsiteerida: «Stse- 
naarium on alusmaterjal filmiks. Mitte mingil juhul pole see lõpetatud 
kunstiteos, olenemata sellest, kui visalt stsenarist ka oma taga ei ajaks. Filmi 
autoriks on ja jääb režissöör, temal.on voli suva järgi muuta stsenaristi 
ideesid filmi- ja režiistsenaariumis. Stsenaristi nimi kirjutatakse küll 
esimesena, aga küllap see on teatrist pärit halb harjumus. Näidendi 
tekst rändab iseseisvana teatrist teatrisse, maalt maale, nii et omaniku- 
märk on vajalik. 

Stsenaarium on alles verbaalne. Tulevane film pole jõudnud veel omasse, 
so kinematograafiakeelde, ja kasutab embrüonaalses staadiumis abikeelena 
sõnu nagu väikelaps pudikeelt ja arhitektuur joont. Siit kirjanike tihti ette 
tõrges hoiak, filmimeeste ja kirjanike igiriiu põhjus. Kirjandus algab 
sõnadega ja teostub sõnades, film algab sõnadega, teostub kaadrites.» 

Nõnda: jutt käib protsessist, st sellest, kuidas stsenaariumist saab 
film. Ent üksiknendingki, et stsenaarium on lõpetatud taies, on ekslik. 

Jälgime edasi Mark Soosaart: «Režissöör on filmi autor/ — — —/. Seda 
tunnistab ka Remsu. Samas aga arvab ta, et meie filmi päästab lavastajate 
ohjeldamine: «Tuleb panna piir režissööride isekirjutamisele, ekraniseerimi- 
sele, heita peast mõtted abile mujalt, rajada hoonele vundament — stsena- 
ristika.» Kategoorilise ekraniseerimispiiranguga püüab Remsu seisma panna 
klassika linaletoomise.» Oma artiklis ei räägi ma üldse klassika ekrani- 
seerimisest. MS on mulle inkrimineerinud laest võetud teo. Olen küll 
ekraniseerimise vastu ja' seda põhjusel, mis kindlasti ühele stsenaristi- 
rollile pretendeerivale operaator-režissöörile ei meeldi, kuid sõna «klassi- 
kagi» mul puudub. Ja miks olen ekraniseerimise vastu? Vastan oma 
varasema kirjutise sõnadega: «Režiikunst on olemuselt eelkõige ruumi 
organiseerimine elusate ja elutute, liikuvate ja liikumatute objektidega. 
Režissööri mõte töötab kinematograafilistes kujundites, ta verbaalne fantaa- 
sia lendab madalalt, süžee konstrueerimiseni ei küüni. Päästja leitakse 
kirjanduses. See on ekraniseeringute koletu vohamise põhjus eesti filmi- 
kunstis. 

Igal rahvuslikul kirjandusel on oma kindel ekraniseeritavuse maht. 
Kaduvväike protsent proosast, näidendeist ja poeemidest on ümberloodavad 
korralikeks stsenaariumideks...» (vt TMK 1983, nr 9 lk 17). 


MS süüdistab mind, nagu propageeriksin ma stsenaristikat Hollywoodi 
keskmiste kassatükkide vaimus ja ei nõuaks stsenaariumilt kontseptsiooni. 
Ja kuigi ma pole midagi väge propageerinud, siis nüüd võin seda 
teha: ma võtaksin mütsi maha režidsööri ees, kes suudaks luua Hollywoodi 
keskmise kassatüki. Vaat, seda me ei oska, meil pole selleks ei vaimset ega 
materiaalset kapatsiteeti. Aga suure kunsti tarvis jätkub mõlemat. Ja kui 
keegi selle peale lausuks, et suurt kunsti võib ka põlve otsas teha, on see 
kas rumalus või tahtlik manipuleerimine. Taidlust tehakse põlve otsas, 
kunsti korraliku vaimse ja materiaalse baasi eeldusel. Ja kontseptsioon? 
Nõudmisi stsenaariumi kohta esitan ma kaunis iroonilises lõigus, ja seal 
vist kontseptsiooni puudutada ei tohiks? Seda on tehtud teisal ja mitu 
korda; seal, kus on nõudmised stsenaristile — stsenarist peab olema 
kunstnik; minu esteetiliste tõekspidamiste järgi tähendab see eelkõige 
sõnumit/Xkontseptsiooni. 

Ent Jälgigem MS-i väidete loogilist telge. Alustuseks pooldas ta seisu- 
kohta, et stsenaarium on iseseisev kunstiteos. Seejärel kaitses klassika 
ekraniseerimist. Esimene ja teine on omavahel vastuolus: näiteks «Sõja ja 
rahu» stsenaariumi ei saa iseseisvana käsitleda, see pole romaani kõrval 
isegi kunstiteos. Kolmandaks (selle juurde jõuame kohe) on MS nn autori- 
filmi apologeet. (Kasutan siin ja edaspidi terminit «autorifilm» MS-iga 
samas, meil levinud moonutatud ja kitsas tähenduses.) See ei sobi kokku ei 
esimese ega teisega. Milleks režii, kui stsenaariumiga on kunst tehtud? 
Milleks toetumine teisele mehele (klassikule), kui üks mees igatseb üksinda 
filmi teha? MS-i oponeeringud on üksteisele vastukäivad. 

Kuidas siis suhtuda MS-i põhiargumenti — tabelisse? Teda olevat selle 
koostamiseks inspireerinud rajoonilehtede lüpsitabelid, ent need kajastavad 
teatavasti hetkeseisu, MS-il aga pole tabelis viimast tosinkonda aastat, 
mis maailma filmikunsti ajaloost moodustavad terve seitsmendiku, ja meile 
lähima seitsmendiku. MS opereerib minevikuga: «Seda küll üksnes teh- 
nilistel põhjustel moodsa käsiraamatu puudumise tõttu.» Niipalju võima- 
lustest — minul ja raamatukogudel pole isegi nii head allikat kui MS-il. 
Vananemisele lisaks seisneb tabeli teine põhiviga selles, et see ei lahuta 
ekraniseeringuid ja originaalstsenaariume (pealkirjade tundmine ei aita 
alati) — mäletatavasti oli juttu just sellest. Kolmandaks ei näidata, kas 
nn autorifilmide autorid olid samaaegselt produtsendid või mitte, ilma 
selle infota jääb argumentatsioon tühjalt õhku rippuma. Neljandaks: 
tabel ei teata, mida teevad mujal Eesti tasemel mehed. MS peab oma tabelit 
objektiivseks, kuid pole uudis, et igasuguse statistilise materjaliga saab 
tõestada soovitut, sest ükski statistika pole kõikehõlmav. Nii materjali 
korjamise kui ka hilisema esituse aluseks on alati subjektiivne valik. MS 
ise oma koostamisprintsiipidest: «Kui koostaksime ka tabeli? Võiks ju ka 
uurida keskpäraseid pilte, kuid kunstis keskmisele orienteerumist nimeta- 
takse lühidalt — kitš. Seda sõna pelgab isegi paadunuim kitšivorpija. 
Niisiis — vaataksime, mis määral on lavastajad autoriteks teistelegi filmi 
komponentidele? Eeskätt huvitab meid käsikirja kaasautorlus ehk teiste 
sõnadega — filmi tuuma loomine.» Avameelsemalt on võimatu. Aga mis 
siis, kui meid oleks eeskätt huvitanud tõestada, et kogu maailma filmi- 
kunsti ajalugu seisneb nn autorifilmide loomises? Ka säärase sihiga 
tabel olnuks hõlpsasti koostatav. Ja mis selgub MS-i tabelist? See, et sugugi 
mitte kõik head režissöörid ei tee nn autorifilme. Meil Eestis pretendeerivad 
sellele kõik (olukord on küll niisugune, et alati see ei õnnestu), absoluut- 
selt kõik nooremad ja keskealised režissöörid. (Vanem põlvkond kummali- 
sel kombel mitte. Ju on see meie geniaalne rahvuslik eripära hilistekkeline.) 
See kompromiteerib: ei saa ju ometi olla kõik meie nooremad-keskealised 
režissöörid üheaegselt nii lavastaja- kui ka stsenaristiandega. Ja üldse, asi 
on lihtsam: kui keegi tahab olla nii stsenarist kui ka lavastaja (ning võib 
olla koguni veel operaator ja peaosaline), siis teda harilikult ei huvita 
kunst, vaid sissetulekute suurendamine kunsti arvelt. 

Kunst püüab endast rahalõhna eemale peletada. Kui kunst nõrk, on asja- 
mehed temast üle. Ja kui omakasupüüdlik surve osutub kunstist tuge- 
vamaks, siis kunst kaob, nagu ta on kadumas eesti filmist. 


Aeg-ajalt meeldib MS-ile kiruda kitši. Nüüd on ta lisaks teoreetilisele 
valgustustööle rikastanud meid konkreetse-praktilise näitega. Tulihingeli- 
selt kitši põlates on ta ise seda produtseerinud, tema debatt pole muu kui 
publitsistikakitš. Ja nagu igas kitšis, on selleski üksnes ettevaatlik tõe- 
kanal: «Aastaid on eesti filmikunsti hädasid otsitud. Et seda piisavalt 
juhtida pole osatud, selles ollakse üsna üksmeelsed. Aga juhtimishädasid 
kohtame praegu teisteski eluvaldkondades.» Rohkem juhtimise kriitikaga 
MS-i artiklis ei tegelda. Ent mis siis, kui torumajanduse ja kinganduse 
spetsialistid arutaksid samamoodi: miks peame meie oma juhtimisviga- 
dest kõnelema, kui filmikunstis seda ei tehta? 

P.S. MS-i filmid meeldivad mulle. 


2. AIGAR VAHEMETSA: «Stsenaristi ainuke šanss», TMK 1984/2. 

AV on julgem. «Tallinnfilmi» stsenaariumide toimetuskolleegiumi pea- 
toimetajana (tema sõnavõtt on dateeritud detsembriga 1983, mil AV oli 
kenasti ametis) tunneb ta asja: «Stsenaariume näikse nagu olevat, aga filme 
ei ole ega stsenariste ka mitte. [— — —] Stsenaariumideasjandust ja seega 
suurel määral kogu filmitootmist ümbritseb mingi eriline, raskesti formu- 
leeritav psühhosadismi õhkkond. Ühelt poolt on kangesti vaja filme: «Tal- 
linnfilmi» kui isemajandavat tootmiskombinaati ähvardavad filmide vähe- 
suse tõttu finantsraskused ja madal tööhõive; kõik kinosüsteemi lülid 
peaksid võitlema nagu üks mees selle eest, et filmid tuleksid. Teiselt 
poolt läheb aga iga uue stsenaarse kavatsuse, iga uue potentsiaalse 

pidi käivitamiseks on loodud viimastel aastatel vastav sotsiaalpoliitiline 
kliima.» 

Ja tagurpidi käivitajad saavad palka. Kino maksab oma õõnestamise 
kinni. 

AV tähelepanekud on terased, kuigi minu arvates pole tegemist erilise, 
raskesti formuleeritava psühhosadismi õhkkonnaga. See psühhosadismi 
õhkkond on tavaline seal, kus mängus rahad ja madal eetika. Siiski jäi 
AV-st mulje, et ta (nagu MS ja mitu järgmist sõnavõtjat) ei aja üldist 
asja, st sõdib rohkem isikliku läbilöömise nimel. Sellele vihjab pealkirigi. 


3. ILMARS BURVIS: «Läti filmidramaturgia muredest», TMK 1984/2. 

«Riia stuudios on viimase viie aasta jooksul loodud 44 mängufilmi. Kui 
võrrelda naabervabariigi Eestiga, kus aastas lastakse ekraanile ainult kolm 
mängufilmi, oleme tõelised gigandid. Aga samal ajal jõuab eesti kineastide 
loodu poolde maailma, võidetakse auhindu filmifestivalidel ja enamik nen- 
dest töödest on kunstiväärtusega.» Olen ma asjata pahandanud? Täname 
komplimendi eest, aga ärgem siiski laskem endale mett moka peale 
määrida. Edasi IB: «Ajavahemikul 1977—1982 filmiti Riia stuudios 17 
mängufilmi külalisstsenaristide ettepanekute järgi ja 5 filmi stsenaariu- 
mide toimetuskolleegiumi liikmete poolt esitatu põhjal. Ükski neist filmidest 
ei saa uhkustada oma kunstitasemega.» «Tallinnfilmis» on lood praegu 
hullemad: 1985. aastal tootmises olevast neljast filmist ei tehta ühtki 
originaalstsenaariumi järgi, kahel juhul on stsenaristiks külaline, kusjuures 
stsenaariumi aluseks ühel juhul eesti ja teisel juhul ameerika proosa. 

Maalitud pilt pöörab mõtted kurvale rajale. Meilgi räägitakse filmide 
aastaproduktsiooni (nn ühikute) forsseeritud suurendamisest. Ootab meid 
ees Riia stuudio olukord, mida on kritiseeritud isegi NSVL Kinoliidu 
pleenumil? Karta on. Ja mis välistaks selle? Ainult tugev rahvuslik stse- 
naristika. 


4. VIKTOR SLAVKIN: «Inimene ei ava ennast kohe», TMK 1984/9. 

«Pikka aega ehitasime endile kindlaid mudeleid ja hiljem pidime neid 
võrdlema eluga. Teinekord jäi mudel kunstlikuks ja elu temas polnudki. 

Nüüd, kui elu on stabiliseerunud, oleme mitmete sotsiaalsete ja ajaloo- 
liste protsesside tulemusena hakanud elu uurima sellisena, nagu teda näha 
tahaksime. Ja ka inimest oleme hakanud vaatlema mitte ainult ideaal- 
kujus, vaid sellisena, nagu ta elus on.» 

Tore. Kahjuks pole siin juba minevikuvormis väljendatud mõtted küün- 
dinud kõigini, leidub ametnikke, kes ikka nõuavad mudeleid ja ideaal- 
kujusid. 

Mulle on VS-i sõnavõtt rahustavaks vahepalaks. Autor räägib osalt vene 
dramaturgia nn uue laine, osalt iseenda nimel. On solidaarsust, on indivi- 
duaalsust. (Kelle või millega identifitseeruvad meie dramaturgid?) Isiklik 
realistlik maitse esitatakse sorava seletusega. Mulle on alati meeldinud 
inimesed, kel isiklikku maitset, veel enam need, kes seda põhjendada oska- 
vad. Oleks meil nii ideekindlaid dramaturge! Valitsevad mahedad toonid 
ja seltsimehelik vaim kolleegide vahel. — Meie selle kandi pealt just ei hiilga. 
TMK toimetus on õigesti talitanud, lülitades selle väljapeetud kirjutise 
kirgi maandama. On ju asjal teinegi, tähtsam külg — kutsevilumuse, 
kunstnikusõna külg. Peame oskama stsenaariume kirjutada organisat- 
siooniliste takistuste kiuste. Eriti ohtlik oleks võimalik tendents, et me 
püüame oma professionaalset mannetust varjata ülemuste siunamisega. 
VS-i lugegu kõik, kel himu teatri- või filmidramaturgiat teha, see on üks 
tugevamaid väljaastumisi. 


5. LEMBIT REMMELGAS: «Tšehhid diskuteerivad», TMK 1984/9. 

Ullatab diskuteerivate tšehhide madal teoreetiline tase, ja seda nende 
filmikunsti «Oscarite»-rohkuse juures. 

Mis sobib kõrva taha panna? Et USA-s tuleb ühe valminud filmi kohta 
10—12 stsenaariumi, SDV-s 4—5, Tšehhoslovakkias vähem. Kui palju 
vähem, see ei selgu. Kas tõesti realiseerub neil iga teine-kolmas filmi- 33 


käsikiri? Ja seda olukorra juures, kus «FAMU õppejõud Vladimir Bor 
võrdleb stsenaariume košmaariga, mis ei kao isegi siis, kui ta öösiti ärkab: 
«Stsenaarium vedeleb ikka laual. See on küll ainult lootusetu täiskritsel- 
datud paber, kuid ma kardan teda. Autor on hall ja andetu, kuid tal on 
mõjukad suhted. Kriitiliste märkuste peale naeratab ta üleolevalt: küll 
režissöör kõik kuidagi korda seab. Miks ta küll kirjutab? Ja just stsenaa- 
riume? Võib-olla ta ei tea, et stsenaariumi kirjutamine on kõige vähem 
tasutav...» 

Võrreldes kirjeldatud olukorda situatsiooniga meil, peab nentima: a) meil 
on stsenaariumi kirjutamine tasuv töö, sestap intriigid; b) meie stsenaristid 
ei naerata üleolevalt; c) aga kui režissöör osa stsenaariumi honorarist endale 
tahab? Siis tehku selle eest töödki; d) miks üldse töötatakse halli ja andetu, 
mõjukate suhetega autori stsenaariumi kallal? 

Peatugem punkt d juures. Oletagem kas või hüpoteetiliselt, et ei aeta 
taga ainult omakasu. Või vähemalt kuulutab halli ja andetu stsenaristi 
peatoimetaja, et tema ei aja taga omakasu. Oletagem koguni, et kahtlast 
mängu motiveeritakse kunstnikukasuga, näiteks, et halli ja andetu stsena- 
risti mõjukate suhete kaudu õnnestub parandada stuudio tehnilist baasi, 
muidugi ainult siis, kui stsenaarium õnnestus ära osta ja käiku lasta. 
Mis juhtub? 

Afääri resultaat — vilets film — rikub stuudio mainet, võib sündida 
seegi, et paremad mehed ei soovigi enam stuudioga tegemist teha. Vähe 
sellest. Sellise töö läbisurumise mehhanism mürgitab õhkkonda, nõuab 
avaliku arutelu asemel salatsemist ja sosistamist, aususe asemel valetamist, 
ja see on tupik, kust pole pääsu. Kunstikriteeriumid on asendunud äri- 
kriteeriumidega. Parimagi täppiminemise puhul — stuudio saab uue 
varustuse — on kannatajaks kunst. 


6. TEET KALLAS (pealkirjata), TMK 1985/3. 

«Ma ei tea, kuivõrd soovivad veel kord õnne proovida need kümme või 
kaksteist eesti kirjanikku, kes osalesid hiljuti ühel vabariiklikul konkursil. 
Minu teada pole ükski sellel konkursil esitatud stsenaarium ühtki režissööri 
huvitanud. Seda, et nad kõik kõlbmatud, tühised, ebaspetsiifilised on, ei 
saa ma kuidagi uskuda. Kedagi ei lohuta see, et ka teised selles konkursis 
osalejad «põrusid läbi» — ajakirjanikud, kinotöötajad, sõnaga, inimesed, 
kellel eeldati olevat stsenaristivõimeid. Siinkohal lubatagu mul küll pika 
küsiva pilguga oma heade tuttavate, meie andekate režissööride poole 
vaadata — milles siiski asi? Usun, et teil kõigil on oma kinnisideed ja 
meelisteemad, hingele kallid kujundid ja sõnumid, aga ei saa ju lõpmatuseni 
loota õnnelikule juhusele, gastrollstsenaristidele Moskvast või Vilniusest. 
Või klassika ekraniseeringule. Ilma kaasaja kirjaniku kaasaegse stsenaa- 
riumita jääb rahvuslikus filmikunstis midagi üsna määravat puudu.» 

Tõesti, bürokraatlikud, kinnised meetmed ei aita meid. Kindlasti on 
nimetatud üritus kuskil paberites kirjas plusspoolel — abinõud stsenaristi- 
kakriisi ületamiseks on tarvitusele võetud. Ent tegelikult tekitas lohakalt 
organiseeritud konkurss ainult paksu verd, rikkus kõlbelist õhkkonda. 

Esteetikateooriat puudutades jookseb TK jutt rappa nagu alati. Mida 
arvata näiteks niisugusest seisukohast: «Aga et film kannatab tinglikkust 
märksa vähem kui kirjandus, seda peaksid meie küllalt kogenud noore- 
magi põlve režissöörid teadma.»? Millist üldtunnustatud kolmest ting- 
likkusemõistest TK kasutab, jääb arusaamatuks, ja pole olulinegi: ebaõige 
on ta seisukoht igal juhul. Tinglikkus on eristatav ja mõõdetav teoseti, ka 
väikežanriti; suurte žanrite (kirjandus, arhitektuur, muusika, filmikunst 
jne) grupeerimine tinglikkuselembuse või tinglikkusetaluvuse järgi on 
katteta spekulatsioon. Kui aga TK on tahtnud oma lausega öelda, et 
tänapäeva filmikunst eelistab selgust ja klassikalist süžeed, siis on tal 
õigus. 

Ent TK on üks väheseid disputeerijaid, kes ajab üldisi asju, kel süda 
valutab meie filmikunsti pärast: «Võimalusi üksteist leida on ju üsna mitu, 
kirjanikud ja režissöörid. On koguni võimalus stsenaarium kahasse kirju- 
tada. Mitte formaalselt, vaid sisuliselt.» Kuigi lipsab keelele küsimus: kas 

34 see tähendab, et mõnikord kirjutatakse stsenaarium ka formaalselt kahasse? 


7. VADIM ABDRASITOV: «Kaksikautorlus», TMK 1985/3. 

See kirjutis, mis võinuks kanda pealkirja IDEAALNE KOOSTUOG, on 
kantud kõrgest eetilisest ja professionaalsest kultuurist. Saame vastuse ka 
küsimusele, miks VA teeb häid filme. 

Mis takistab meid VA ja Aleksandr Mindadze kombel töötamast? 
Usun, et midagi sellesarnast pidas silmas TK-gi, kui ta soovis kirjanikku 
ja režissööri kokku juhtida. 


8. MATI UNT (pealkirjata) TMK 1985/3. 

Mõned peavad MU-d vastutustundetuks, just tema intervjuude ja sõna- 
võttude tooni tõttu ning eriti «Loomingus» 1985/7 ilmunud dialoogi 
järgi. Mina sellega päriselt ei soostu, ma haistan provokatsioone. Tema 
debatis on vasturünnakule peibutavaid passusi: pretensioonid režiile, saade- 
tud mööndusest, et: «Ülesvõtmine nõuaks muidugi oskusi, aga sel juhul 
aitaksid kindlasti väga hea operaator ja teine režissöör.» On (tahtlikku?) 
primitiviseerimist: «Kinos algab kõik muidugi sellest, kas tahetakse kol- 
lektiivset või individuaalset loomingut. Ajaloost on teada mõlemat, esimest 
nimetati vähemalt omal ajal Hollywoodi süsteemiks, teist Euroopa omaks.» 
Nii lihtne see asi pole, ja mis puutub stsenaariumideta eksperimentidesse, 
siis seda just harrastatakse Ameerikas, aga mitte Hollywoodis, vaid San 
Franciscos. MU kõneleb eituse kaudu lohakalt elegantses slängis, jättes 
jaatuse lugeja vormistada. Aga tal on ka õiget, vastutustundelist, siiski 
kihu liialdustega juttu: «Igal režissööril on oma meeliskujutelmad ja ta 
otsib stsenaariumidest nendele vastavust. Seetõttu valivadki ilmselt paljud 
meie režissöörid oma filmide alusmaterjaliks teosed, kus kirjanik pole oma 
ilmanägemist, oma emotsioone peale surunud. Nad eelistavad puhtaid, 
süütuid karkasse, mida täita oma auraga.» 


9. NIKITA MIHHALKOV: «Filmikunst on elamise viis», TMK 1985/9. 

TMK toimetus pole suutnud organiseerida ühtki nõrka kirjutist väljas- 
poolt Eestit, nõnda, et tahes-tahtmata tekib vastandus: neil contra meil. 
Ja veel. Tõestub, et mõlemad sõnavõtnud nüüdisvene tipprežissöörid on 
sügavalt haritud enesemõtestajad, enamgi: eneseprogrammeerijad ja takis- 
tuste kiuste selle programmi täitjad. Kus on meie režissööride pihtimused, 
manifestid? Avaldamata või olemata? Taktikalistel kaalutlustel olemata? 
NM ei varja oma mõtteid. 

Muu hulgas kõneleb NM: «See, mida mina nimetan puhtaks žanriks, 
on olemuselt midagi folkloori-lähedast, ja ilmselt just seetõttu on ta säilita- 
nud algupärase rahvalikkuse. Film ja rahvaluule, folkloorsete teemade nüü- 
disaegsed töötlused annaksid ainet pikemakski arutluseks.» 


Üks siit lähtuv päratult kõrgelennuline arutluskäik läheks edasi nõnda: 
vesternfilmid pole muud kui noore rahvuse eepos. Tõsi, kokku monteerimata, 
kuna Homeros või Lönnrot pole veel jaole saanud. Ei pruugi eepos olla 
alati verbaalses keeles, kultuuriajalugu tunneb näiteks tantsueeposi, mis 
väljendusid koreograafilises keeles. Tantsueepostele järgnes verbaalsete 
eeposte ajajärk ja nüüd on tulnud kinomatograafiliste eeposte epohh. 
Eepos armastab end väljendada keeles, mida osatakse, millest lugu peetakse. 
Ja esimesena märgatakse tekkinud (tekkivat) kinoeepost rahvail, kel ver- 
baalne eepos puudus, kelle puhul viimase olemasolu ei eksita. Ja seejärel 
teiste rahvaste juures. 

Kuidas riivab see meid? Mis siis, kui meiegi tegeleme oma kinematograa- 
filise eepose loomisega? Tegeleme juba ammu? Ja mitte ainult meie, vaid 
kõik kinorahvad? Ei mõtestanud ju ükski USA vesternilavastaja oma tege- 
vust selle kandi pealt, muudkui töötas ja töötas — nagu laulikud enne 
Homerost ja Lönnroti. Ja kui nõnda, ja kui me tõesti praegu eepose kallal 
ametis oleme, ega me siis ometi kehva eepost loo? Ja põnevam: kelle ja 
mis sorti filmidest suvatseb tulevane eepose kokkumonteerija (filmi-Kreutz- 
wald) lõike kasutada? Pole tal tarvis marginaalseid probleeme, vaid tervik- 
pilti, «suurejoonelisi karaktereid, suurejoonelisi maastikke» (MU). 

Naaskem ulmetaevast stsenaristikasse. USA-s nõuavad mõned produt- 35 


sendid režissööridelt tuhandeleheküljelisi režiistsenaariume; enne võteteks 
lahti ei lähe. On ränk elu? Aga selgub, et NM teeb neid ise, vabatahtlikult. 
ja täpselt samasuguseid, viieks jaotatuid. (Koolis õppides —NM oli seal 
üks populaarsemaid õppejõude — oli juhus niisugust režiistsenaariumi, 
kahe telliskivi paksust kseropaljundust uurida. Tõesti: film oli valmis, jäi 
üle ainult filmida; ning erilise visuaalse ja kontseptuaalse selguse tõi alati 
viies alalõik, see, mis kandis pealkirja «Võimalikud vead». Hea, et nüüd 
võime killukest säärasest ettevõtmisest eesti keeleski lugeda.) Ju teeb NM 
seda mahukat tööd sellepärast, et: «Filmi loomisel ei saa olla silmakirja- 
lik ei enda ega teiste — töökaaslaste, sõprade või perekonna ees. Ja seegi 
on kõige otsesemalt seotud filmidramaturgiaga.» 


10. ALAIN RESNAIS: «Stsenaariumist filmini», TMK 1985/9. 

Pöörakem tähelepanu aastanumbritele AR-i intervjuulõikude all — 
1961—1963. Tänapäev, millest neis juttu, on üle kahekümne aasta vana. 
Praegune tänapäev suhtub asjasse teisiti. Kõigepealt ei arvata enam, et 
mineviku elu poleks olnud killustatud ja et seda peegeldav kunst oleks olnud 
terviklik. Mineviku killustatud elu reprodutseeris nii katkendlik kui ka 
terviklik kunst. Selgub, et katkendlikkugi elu võib kunstis reprodutseerida 
tervikliku süžee, kompositsiooni, üldse tektoonika abil. Aga kindlasti on 
see tülikam kui katkendliku elu reprodutseerimine kunstis katkendliku 
tektoonika abil. Ja seda tülikust tänapäeval ei peljata. 

Siiski olen kaugel soovist AR-i maha kanda. Olen veendunud, et (mõne-, 
paari)kümne aasta pärast on tema ja ta praegu anakronistlikena tunduvad 
mõtted tuliuutena jälle moes; tegelikult on AR väga hea režissöör, kes teeb 
väga häid filme. Ainult austust on väärt tema lugupidamine stsenaariumide 
ja stsenaristide vastu. 

Meie režissöörid peavad oma stsenaristide nimesid üles lugedes tihti 
punastama, enamjaolt siis, kui neil pole õnnestunud ise stsenaristiks 
hakata. 


B 
SEITSETEIST AASTAT TAGASI KIRJUTAS LENNART MERI (SV 9. 
II 1968): «Peale väheste erandite tunduvad /— — —/ «Tallinnfilmi» 


34 mängufilmi võõrkehadena. «Ugala» mõju vabariigi kultuuriprotsessile 
on olnud sügavam ja viljakam «Tallinnfilmi» mõjust, ja kui kõnelda ülelii- 
dulisest kultuuriprotsessist, siis «Vanemuine» on selles osas kahtlemata 
kaalukam, ehkki vanemuislaste arsenalis puudub filmikunsti massilisus.» 

Niisiis, mittevastavus kultuuritasemele. 

Meenutame, et tollal oli «Ugala» veel vanas majas, eesti teatrirevo- 
lutsioon polnud alanud. LM: «Mängufilmide mittevastavus vabariigi eeldus- 
tele ja kultuuritasemele, nende mahajäämus nõukogude filmikunsti kiirest 
arengust ning eeskätt Leedu, Moldaavia ja Kesk-Aasia filmiloomingust 
on stuudioski rahutust tekitanud. Aga niipea, kui püütakse määrata selle 
loomingulise stagnatsiooni põhjusi, tekivad lahkarvamused. Kineastide 
Liidu viimasel vabariiklikul pleenumil 1967. a. kevadel viitas K. Kiisk 
näitlejate, iseäranis noorte näitlejate ebaprofessionaalsusele; J. Müür kõne- 
les eesti kirjanduse vaesusest; G. Kromanov ja L. Laius filmitootmise 
kunstivõõrast süsteemist. Pleenumile järgnenud Kineastide Liidu juhatuse 
laiendatud koosolekul kõneles peatoimetaja (kes? — 0. R.) lavastajate loo- 
mingulisest passiivsusest, juhatuse liige A. Hint lavastajate juhuslikku- 
sest ja valikuvõimaluste puudumisest («laeva kapteniks saab mees, kellel 
selleks on eeldusi»). Kaaluti võimalust mängufilmide lavastamine mõneks 
ajaks katkestada, kuni tulevad kogemused ja tekib loominguline atmosfäär. 
[— ——]Kiõik need hinnangud ja seisukohad [— — —] ei osuta eesti filmi- 
kunsti kiratsemise tõelistele põhjustele, vaid on selle kiratsemise välised 
avaldused, haiglaslikud komplikatsioonid, mis veelgi raskendavad põhjuse 
ja tagajärje, probleemi ja lahenduse eristamist.» Viga näeb LM kultuuri- 
protsessi orgaanilisuse lõhkumises, kontinuiteedi puudumises. Nii see oli, nii 

Mäletanuksin ma LM-i artiklit, oleksin jätnud enda oma kirjutamata 
ja oleksin püüdnud mõnele toimetajale auku pähe rääkida, et LM-i «Suur 
üksiklane» teist korda trükki lasta. Muide, selles on eos isegi stsenaristika- 
ateljee idee, mis meie poleemikas üksmeelselt maha vaikiti ja mida mina oma 
väljaastumises põhiliseks pean. LM: «Ja stsenaariumide põud? Näen 
selle ületamiseks vaid ühte võimalust, paari-kolme aasta vältel suurendada 
kolleegiumi tasulist koosseisu noorte ja vähem noorte kirjanikega, keda 
praktiline töö stuudios koolitaks mitte toimetajateks, vaid stsenaristideks.» 

Aeg keerustub. Lavastajate juhuslikkusest ja eesti kirjanduse vaesusest 
pole ehk enam põhjust rääkida, samuti pole vaja katkestada mängufilmide 
tootmist, hea, et seda omal ajal ei tehtud. Ka näitlejad on meil korralikud, 
vahest üle režissööride ja stsenaristide. Ent kontinuiteeditunde puudumisest 
ja kultuuriprotsessi orgaanilisuse mittetajumisest tuleks kõnelda. Täna- 
päeval paistavad need läbi hoiakuis, mis väljenduvad stsenaristide ja 
ekraniseeritavate teoste valikus; repertuaaris, mis muutub üha kaasaja- ja 
Eesti-kaugemaks; intellektuaalide, tõsi, tagasitõrgetega, ent pidevas eemale- 
tõrjumises kinost; vastastikuses seltsimehetuses. Ainult saamatusest ja 
ametnike ükskõiksest loidusest räägib fakt, et 1985. aastaks ei suu- 
detud käima panna mitte ühtki mängufilmi originaalstsenaariumi. Keeru- 
tamata välja öeldes on see lausa kuritegelik. Mille eest makstakse toimetusele 
palka? Aga vahest lahendust ei taotletagi? Kahandaks ju tugeva stse- 
naristidekaadri olemasolu manipuleerimispinda. (Võiks paralleeliks tuua 
kaks erinevat lähtepunkti, millele asusid leedu ja eesti spordijuhid, kui nende 
ja meie korvpall elas üle viletsaid aegu. Võiks meenutada sedagi, kuidas 
Ilmar Kullam meie juhtide valitud tee vastu võitles. Mis liigades mängivad 
nüüd Leedu ja Eesti meeskonnad, võib lugeda «Spordilehest».) Ning 
milline oli «Tallinnfilmi» viimane kaasaja- ja eestiteemaline film? Kas 
mnembklubi oskaks sellele vastata? («Telefilmil» on neid alati olnud, 
see tõestab. et nende tootmine pole võimatu.) 

Märkame hoopis, et domineerima rühib välismaatemaatika. 

Moskvas õppides oli juhus näha paari USA nõukogudeteemalist filmi. 
Siitpoolse pilguga vaadates olid need rumaluseni naiivsed, mis varjutas 
nii nende tehnilise meisterlikkuse kui ka poliitilised suundumused. Saali- 
täis rahvast lõkerdas pisarateni, kuid see polnud autorite eesmärk. Ainult 
mõned prantslased uudishimutseid aeg-ajalt: mille üle te, pagan võtaks, 
irvitate? Vaheajal seletati neile; prantslased vastasid, et kui nemad näevad 
Ameerika filme, mille tegevus areneb Prantsusmaal, naeravad nad samuti. 
Tahan sellega öelda, et meie ainus võimalus mitte olla naiivsed, on teha 
Eestis eestiteemalisi filme, soovitavalt kaasajast. Nn ühikute jahtimine ei 
vabanda kedagi, kaasnegu sellega pealegi šansid väliskomandeeringuiks. 

Ja intellektuaalide kõrvaletõrjumine? Järjest vähem jääb otsustajate 
ringi inimesi, kel vaimu osaleda meie kultuurielus. Vaid võimu- ja saama- 
himu koondab enda ligidale kuulekaid ja erihariduseta intrigante. Ürituse 
ja idee nimel tegutseja formeerib oma meeskonna tarkadest, teovõimelistest 
inimestest. Kaadrit iseloomustab ka tõik, et kuni 1984. aastani püüti 
«Tallinnfilmis» karjääri alustada ikka oma stsenaariumi läbisurumisest. 
Ja kui sujuvalt korjusid dokumentidele allkirjad! 


Eespoolsest on oletamisi tuletatavad põhjusedki, miks mõte luua stsena- 
ristikaateljee on ümbritsetud vaikimisega, ja mitte üksnes TMK poleemikas. 
Ning põhjuseks ei saa olla ettepaneku kõlbmatus või kulukus. Kõlbmatus 
oleks avalikult tõestatav. Ja kulud? «Tallinnfilmis» on, alates ettepaneku 
tegemise ajast, tuhandeid rublasid korstnasse kirjutatud külalisstsena- 
ristide kohalekomandeerimiseks, majutamiseks ja nende honoreerimiseks, 
kes, taaskordne äpardunud filmikäsikiri valmis, on sõitnud seda müütama 
teistesse stuudiotesse. Need olid hallid ja andetud mehed, meie lemmikud. 

Miks tehakse nii? Kes selle eest vastutab? 

Mannetust on püütud varjata vihjetega üleliidulistele eeskirjadele. Aga 
need on kehtivad üle Liidu! Ja neis pole sõnagi stsenaristide päritolu 
kohta! Meil armastatakse heietada Fellinist ja Bergmanist, kuigi ollakse 
nende loominguga vähe tuttavad. Haistan siin probleemidest möödahiili- 
mist. Miks on hoopis kasinalt juttu maailmatasemel ungari ja gruusia fil- 
mikunstist? Kuidas Gruusias osatakse teha häid filme samade eeskirjade 37 

kehtides? (Seal tegutseb juba paarkümmend aastat stsenaristikaateljee.) 
Või arvame Gruusia filmidki kitši hulka? 

Ja mida tähendab termin sautorifilms» tegelikult? Autoripärast, 
režissööri individuaalsetest tunnetest sündinud filmi, kus kaugeltki pole 
oluline, et üks mees on filmi stsenaristiks, režissööriks ja võib-olla isegi 
kaamerameheks ning peaosaliseks. Termini mahu regiooniti muutmine 
pole maailmakultuuris muidugi teab mis uudis, kuid konkreetsel juhul 
varitseb oht, et meil ja mujal kasutatav sama sõna võib saada kattu- 
matud tähendused. Asi on nimelt selles, et eeldades režissööri individuaal- 
sust režiis, ei pruugi see märku anda individuaalsusest süžee ja karakterite 
väljakirjutamisel. Režissööri usaldamatus teiste stsenaariumide vastu võib 
vabalt tuleneda režissööri võhiklikkusest stsenaristika alal. Samasugune on 
lugu, kui režissöör pretendeerib kaamerale või kaasamängule — ta võib küll 
ennast väga armastada, kuid valesti hinnata operaatori- ja näitlejatööd. 
Nii võib nüüd teha autorifilmi administratiivsel teel, st hõivates endale 
teiste kunstnike koht, üksnes süvendada filmi autoripäratust, kuna talle 
võõrastel või vähem tuntud aladel võib režissöör just laskuda stampidesse, 
ise seda hoomamata. Režissööri tõelist oskust olla režissöör ja teha autori- 
filmi näitab kunst koondada aatekaaslasi, ühitada maailmanägemisi talle 
vajaliku terviku loomiseks. Kunst, millest meie poleemikas rääkisid Vadim 
Abdrašitov, Teet Kallas, Alain Resnais, Nikita Mihhalkov. 

Lennart Meri pidas «Tallinnfilmi» mõju meie kultuuriprotsessile pise- 
maks vana «Ugala» mõjust. Seitseteist aastat hiljem tuleb tõdeda, et 
stuudio mängufilmide perifeersus — hoolimata üksikuist saavutusist — 
meie kunstis pole kahanenud. Ja süüdi selles oleme ainult meie ise. Kordan: 
«Eesti filmikunsti nõrgimaks lüliks on aegade jooksul olnud asjaajamine. 

Kui palju on väärikate ja tõsiste otsuste kõrval väiklast pusimist, 
kitsarinnalist olupoliitikat ja isegi omakasupüüdu! Julge ja kõikides olu- 
kordades läbilööva professionaalsuse asemel rutiinse lühinägelikkuse kõhk- 
lused! » 


August, 1985 


Miks heitlaps? 


JAAN RUUS 
1. Probleem 


Püüame teha kokkuvõtteid kolme aastakäiku läbinud stsenaristikadis- 
kussioonist, mis on andnud põhjust sõna võtta kolmeteistkümnele autorile. 

Olev Remsu oma poleemikat vallandavas käsitluses (TMK 1983, nr 9) dek- 
lareerib: Nõukogude Liidus valitseb tõsine stsenaariumipõud. Eesti filmi- 
kunsti nõrgim lüli on stsenaristika (kui mitte kõnelda asjaajamisest), kuigi 
stsenaarium pole mingil juhul lõpetatud kunstiteos: filmi autoriks on ja jääb 
režissöör. Ent tuleb piir panna eesti režissööride isekirjutamisele, samal 
ajal peast heites mõtted abile mujalt. 

Käesoleva kirjutise autorile tundub, et kõik olulised probleemid, mis stse- 
naariumiasjandust puudutavad, on nii või teisiti diskussioonis märkimist 
leidnud. 

Peab ütlema, et stsenaristikaprobleem on ka üleliidulises ajakirjanduses" 
pidevalt üleval olnud. «Iskusstvo Kino» pidas 1970. aastatel maha diskus- 
siooni stsenaristi osast filmis, samuti stsenaariumide sisu ja vormi muutu- 
misest teaduse ja tehnika revolutsiooni tingimusis. Lüües lahti sama aja- 
kirja möödunud aasta kümnenda numbri, leiame sealt intervjuu stsenaristi 
ja režissööri B. Metalnikoviga, kus need probleemid jälle sees. Ajakirja pea- 
toimetaja J. Tšerepanov avaldas kohtumisel filmikriitikute ja -teadlaste 
üleliidulisest nõupidamisest osavõtjatega loomingumajas Bolševos (novem- 
ber, 1985), et stsenaariumiasjanduse üle on kavas «Iskusstvo Kinos» 
alustada uut diskussiooni. 


Terast tähelepanu stsenaristikale märkasime Kinoliidu juhatuse viimasel 


üleliidulisel VI pleenumil. Põhiettekandes käsitles esimene sekretär L. Ku- 
lidžänov L. Marjagina lavastatud filmi «Pruutide linn» (tekstiilivabriku 
tehnilisest rekonstrueerimisest) kui iseloomulikku näidet: «... uued nähtu- 
sed aetakse vanasse skeemi, ümberseadistamise arvukatest tegelikest vastu- 
oludest võetakse ligikaudsed, kergelt kõrvaldatavad, eelmiste kümnendite 
filmidest ja näidenditest kergelt tuletatavad situatsioonid ja kollisioonid. 
Lugesime pleenumi ettevalmistamisel mitmeid stsenaariume, nende hulgas 
ka selliseid, mis olid kirjutatud täiesti oskuslikult, professionaalselt, aga 
valvsaks teeb, et isegi parimais neist puudub avastusefekt, peaaegu miski ei 
hämmasta ega üllata, ei rikasta vaataja mõtteid, tundeid, kujutlust... 
Kõige tõsisemalt on praegu vaja mõelda meie loomingulise liidu sektsioö- 
nide ja komisjonide ümberorienteerumisele, ennekõike filmidramaturgia 
kohalikel sektsioonidel , .-. Algatus teemavalikuks peab tulema ennekõike 
filmidramaturgidelt.» ' 

Enne kui asuda vaatama, mil moel homse filmi stsenaariumid peaksid 
teisenema, tuleks leida põhjused, miks on stsenaristika teeninud heitlapse 
hüüdnime. 

Tutvugem mõningate levinud mõttekäikudega. 

Esimene. 

«Algab toodud stsenaariumi ühislugemine, mille tulemusena saab režis- 
söörist tavaliselt kaasautor. Olgu algaja või kogenud režissööör, ikka kohan- 
dab ta stsenaariumi enda järgi, sunnib autorile peale oma tahte, nõuab 

episoode, mis võivad autori tunnetusele olla võõrad, ja stsenaarium kauge- 
neb ikka enam oma esialgsest taotlusest... Juhusliku, kuid kohustusliku 
kaasautorluse tulemus.» (V. Merežko, filmi- ja teatridramaturg.)* 

Teine. 

«Ma kirjutasin ühe stsenaariumi, töötasin selle juures üle aasta, lugesin 
seda režissöörilaua ääres korda kümme ja pidin sama palju kordi selle täie- 
likult ümber tegema. Ainus, mis minu kavatsusest alles jäi, oli kaheminuti- 
ne stseen, kus palgamõrvar koob sokke. Õnneks sai film hea; ent tema sar- 
nasus minu kavatsusega oli sama seletamatu, kui on kahe venna sarnasus, 
kellest üks on isa, teine ema nägu. See katse tõestas mulle, et kirjanik pole 
kinos enamat kui hammas koletus hammasrattas.» (G. Märguez, Kolumbia 
kirjanik, «Sada aastat üksildust» autor).* 

Kolmas. 

«Autor kirjutas stsenaariumi, töötas selle juures üle aasta, luges seda 
mulle režissöörilaua ääres korda kümme ja sama palju kordi pidin ma 
paluma teda see ümber teha. Stseenid, mis olid head lugemisel, lahjenesid 
paratamatult nende ülekandmisel ekraanile. Autor kasutas sõna kui ainsat 
ehitusmaterjali ja ei arvestanud, et kino käsutuses on näiteks suur plaan, mis 
suudab teinekord asendada kogu monoloogi, on montaažikunst, on lõpuks 
elavad inimesed, näitlejad, kelle füüsiline olek, silmad, näojooned, elus ini- 
mese elumärgid kõnelevad vaatajale teinekord enam kui sõnaline iseloomus- 
tus. Selgus, et stsenaariumis olid episoodid, mille sisu ammendub eelmis- 
tega; informatsioon, ilma milleta saab hakkama; paviljonistseenid, mis olid 
paremad, kui neid filmida natuuris jne. Nõustuge, vaatemängul on oma eri- 
pära, oma psühholoogia, mis erineb lugemispsühholoogiast.* (Ükskõik mil- 
line režissööör.)' 

Kõik kolm tsitaati on pärit ühe tuntuma nõukogude stsenaristi Anatoli 
Glebnevi poleemilisest kirjutisest; viimase, võimaliku režissöörivastuse on ta 
ise välja mõelnud, vaieldes Märguezele vastu režissööripositsioonilt. 

Miks siis vaieldakse selle vana, harjumuspärase, töökindla mudeli «stse- 
naarium —film» üle, mis ju endiselt käibib? Eesti ajakirjandusest kuuldub 
ammuse, juba kolmandat aastakümmet tuttava motiivina: oleks häid stse- 
naariume, tuleksid ka filmid, aga stsenaariume pole. 

Arvudes näeb Eesti viimaste aastate filmiloomingu statistika käsikir- 
jade poolt selline: 1980—1985 valmis «Tallinnfilmis» 22 täispikka mängu- 
filmi. Nende käsikirja on kirjutanud 12 juhul režissöör, 6-1 juhul (kutse- 
line) stsenarist, 5 — kirjanik, 3 — ajakirjanik, 1 — helilooja, 1 — insener, 
1 — ühiskonnateadlane. Kirjandusteos (või kirjanduslik materjal) on alu- 
seks 15 filmile, sellest on režissöörid ise teinud stsenaariumi 9 juhul. 

«Eesti Telefilmis» valmis 1980—1985 10 täispikka mängufilmi. Käsi- 
kirja on kirjutanud 6 juhul režissöör, 3 — kirjanik, 2 — stsenarist, 2 — aja- 
loolane, 1 — ajakirjanik, 1 — operaator. Kirjandusteos on aluseks 6 filmile, 
sellest on režissöör ise teinud stsenaariumi 3 juhul. 

Multifilmide stsenaristika olukord näeb välja järgmine: 1980—1985 val- 
mis 44 filmi. Käsikirja on kirjutanud 32 juhul režissöör, 16 juhul kirjanik, 
4 — kunstnik, 4 — publitsist, 2 — stsenarist, 1 — toimetaja.” 


2. Stsenaarium, mis ta on? 

Pean lisama käesolevas numbris avaldatavale O. Remsu tsitaadiarvu- 
kale kordussõnavõtule veel mõned ütlused — lähtepõhimõtete lahtiselgita- 
miseks. 


A.Ppe6ueng. «ABTOpckoe kKuHo». Ilpwoõperegaa n NoTepu. «Mcryccrso kuHo» 1976, nr 3, 
Ik 20. 
* Samas. 
* Samas, lk 23—24. 
* Käsikirja autori mitme tegevusala puhul on võetud domineeriv, juhtiv tunnus. Stsenaristide 
arv on suurem kui filmide arv, kuna mitmel juhul on ühel filmil mitu stsenaristi. Ka on sage- 
40 dusarv suurem kui konkreetsete inimeste arv (sest samad isikud korduvad). 


Valdav enamik sõnasaajaid ei pea stsenaariumi iseseisvaks. «... stsenaa- 
rium eioleiseseise v nähtus ja kõige naiivsem oleks arvata, et stsenaa- 
rium on iseseisev kunstiteos — stsenaarium on koostisosa, potentsiaalne 
eeldus, algmaterjal millelegi järgnevale, mille realiseerimine oleneb vaid 
tähtsusetul määral stsenaristist,» hindab A. Vahemetsa.” N. Mihhalkov: 
«Olen sügavalt veendunud selles, et stsenarist ei ole sõltumatu loovtöötaja. 
Ma hindan kõrgelt mitmeid stsenariste, nende seas on suurepäraseid kir- 
janikke, kuid stsenaariumi ei pea ma iseseisvaks kirjandusteoseks. Kirjan- 
duslik stsenaarium on ainult filmi idee. Veenvaimalt toetab mu arva- 
must asjaolu, et on olemas sõnatuid filme.»” N. Mihhalkov pole ainus režis- 
söör, kes on eitanud stsenaariumi iseseisvust. Nimetame siin vaid S. Eisen- 
steini («... stsenaarium pole oma olemuselt mitte materjali kujundus, vaid 
staadium materjali seisundis.»*), 1. Bergmani («Igal juhul on käsikiri ikka 
pooltoode, kahvatu ja ebamäärane peegelpilt.»”). 

Stsenaariume ei pea iseseisvaiks lätlane 1. Burvis', tšehhi filmiteadlane 
V. Bor («Stsenaariumi spetsiifilisus seisneb sellest, et ta pole lõplik artefakt, 
vaid «ainult» selle projekt»).'' 

Iseseisvaks kirjandusliigiks tunnistavad stsenaariumi M. Soosaar (argu- 
mendiks raamatuna ilmunud stsenaariumid'* ja eriti J. Gabrilovitš, kes 
leiab, et stsenaariume tuleb avaldada võrdväärselt romaanide ja jutustus- 
tega.'* Põhimõttelised «kirjanikukino» pooldajad (J. Gabrilovitš, S. Geras- 
simov, J. Heifits) peavad stsenaariumi «kirjanduse neljandaks liigiks» (siis 
eepika, lüürika, dramaatika järel). 

Arvan, et lahkarvamuste peamist põhjust tuleb otsida A. Vahemetsa hin- 
nangu lõpuosast («... mille realiseerimine oleneb vaid tähtsusetul määral 
stsenaristist» ). 

Põhjused peituvad kinematograafiakultuuri nooruses. 

Stsenaarium on filmikunstist vanem, ta eksisteeris juba kinoeelsel ajal: 
improvisatsiooniteatri süžeeskeeme nimetati samuti stsenaariumideks. Ilma 
dialoogide ja monoloogideta, mis kujunesid etenduse käigus, andis stsenaa- 
rium lühidalt edasi näitemängu sisu. Stsenaarium tõi ära peamised tegevu- 
sed, vahenumbrid, ära oli märgitud tegelaste lavaletulek. Andes vaid eten- 
duse üldise kanvaa, jättis stsenaarium näitlejaile improvisatsioonivabaduse. 
Stsenaariumidel põhinesid suulisele loomingule toetuvad rahvalikud etendu- 
sed. Kõigil kinoeelsetel vaatemängudel (ilmalikel, aga vanas Kreekas ka 
religioossetel) eksisteeris stsenaarium, mis kindlustas sõna, muusika, tantsu, 
laulu esitamise nende dramaturgilises järgnevuses. 

Tummfilmi ajal ei mõjutanud stsenarist tõepoolest filmi stiili, sest stse- 
naarium sarnanes balletilibretoga. See oli tulevase filmi võimalik põgus 
protokoll, improvisatsioonialus režissöörile kui tulevase filmi loojale, ja 
andis temale piiramatud vabadused. (Seda vaadet toetas omakorda tollal 
käibiv montaažfilmi teooria — et film luuakse montaažilaual.) 

Helifilmi kujunedes ja filmitehnika arenedes avardusid juba tekkinud fil- 
mikunsti võimalused. Kirjandusteoseid ja näidendeid sai adekvaatsemalt 
kinolinale kanda. Stsenaristi osatähtsus kasvas määratult. 

Stsenaariumi kunstikude sarnaneb näidendiga, ta koosneb dialoogist ja 
remarkidest, mis lähenevad proosatekstile. Muidugi antakse kirjeldav ja 
jutustav osa filmis edasi kinematograafiliste väljendusvahenditega: kaadri 
valiku, suuruse ja sügavusega, kaamera liikumisega, montaažiga jt. Proosa- 


5 A. Vahemetsa. Stsenaristi ainuke šanss. TMK 1984, nr 2, lk 65. 

7 N.Mihhalkov.Filmikunst on elamise viis. TMK 1985, nr 9, 1k 15. 

5 C.Jüsenmreün. Maõpanmusie npomasenenna. Tom 2, Mocrsa, 1964, lk 297. 
? 1, Bergman. Filmerzählungen. Rostock, 1977, lk 351. 

10 L Burvis. Läti filmidramaturgia muredest. TMK 1984, nr 2, lk 69. 

" L, Remmelgas. Tšehhid diskuteerivad. TMK 1984, nr 9, Ik 27. 

12 M,S8oosaar. Ükstabel ees- ja järelsõnagu. TMih 1451, nr 2, Ik 61. 

13 7. Gabrilovitš. Sõnavõtt. TMK 1985, nr 12, lk 21, 24. 

kirjeldus kantakse filmikeelde. Stsenaariumi paratamatu «tõlkimisprotsess» 
ongi kutsunud esile vaieldavuse: kas pidada stsenaariumi iseseisvaks kunsti- 
teoseks või käsitleda teda kui sekundaarset ja lõpetamata tööd. 

Peab siiski tunnistama, et süžeelise filmi (ükskõik, kui selgepiirilise 
story'ga või assotsiatiivsete väike-story'dega ka tegemist poleks) loomiseks 
on vajalik tema eelplaan, mis jääb aluseks tulevase, paljude inimeste annet 
ja jõukulu nõudva ekraaniteose töö koordineerimisele. Ja kahtlemata sobib 
selle «seisundi» eri etappide väljendajaks kõige paremini sõnaline märk- 
süsteem. 

Siinkirjutaja peab liig ägedaid vaidlusi stsenaariumi ümber kinemato- 
graafia nooruse paratamatuks tagajärjeks. On selge, et stsenaarium on 
filmitootmisprotsessi seisukohalt poolfabrikaat. Stsenaarium sünnib — ja 
sureb filmis. Protsess on pöördumatu. Kuid miks ei või see filmi seisukohalt 
vaadatuna poolfabrikaat, vaheetapp olla kirjanduslikult või esseistlikult 
nauditav tekst? Ja kes keelab seda ka iseseisvana ära trükkida? Eriti, kui 
stsenaariumil on piisavalt kirjanduslikku väärtust (mida, tõsi, praktikas 
küll alati ei ole). Ei saa olla olulist, põhimõttelist vahet (heade) stsenaariu- 
mide ja näidendite vahel. Ainult remargid on mõnevõrra pikemad. Nende 
lugemine on aga-harjumuse asi (kui palju siis loetakse näidendeid; enami- 
kule kooliõpilastest valmistab näidendite lugemise harjumuse kujundamine 
ületamatuid raskusi). 

N. Mihhalkov leiab näidendis ja stsenaariumis sarnasusi, tõsi, oluliste 
reservatsioonidega. Ta märgib ära stsenaariumile väga lähedase kirjandus- 
liigi, commedia dell'arte. Vastavat kirjanduslikku alusmaterjali nimetati 
samuti stsenaariumiks, XVII sajandist peale on neid välja antud kogumi- 
kena (esimesena andis viiskümmend stsenaariumi trükki 1611. a teatri «esi- 
armastaja» F. Scala); neid skeeme on varieerinud paljud, nimetame Molišre'i 
ja Goldonit.'' Saanud kirjandusfaktiks ja läinud üldkäibesse, hakkasid need 
just seeläbi mõjustama edasist kultuuriprotsessi. 

Mis takistab meil kino seisukohalt «poolfabrikaate» raamatute kujul 
kultuuri- ja kirjandusprotsessi faktiks muuta? Miks ei peaks sõna valdava 
stsenaristi lõpetatud materjal saama sõnakultuuri, draamakultuuri osaks? 

Vastuolu kahe kunstiliigi vahel jääb; kuid filmi seisukohalt vaheetapp 
võib iseseisva tekstina sisaldada draamakultuuri (ja seega ka kirjanduse) 
jaoks kunstilist väärtust. Stsenaariumide avalikustamine saaks olla üks või- 
malus tõsta stsenaristika prestiiži! (Käesolevalt ei puudutata kirjanduse ja 
filmi vahekorda, kus ühe kunstiliigi lõpetatud teosest tehakse teise kunsti- 
liigi lõpetatud kunstiteos. See nõuaks eraldi diskussiooni. Kirjandusteos on 
lõpetatud tema kirjutamise ja trükkimisega. Stsenaariumiga see nii pole; 
tavaliselt stsenarist näeb oma filmi enne, siis kirjeldab oma nägemist ja see- 
järel algab filmigrupi töö; lõpetatud teos on valmis film.) 


3. Stsenaristi koht 


Stsenaarium on praktiliselt kaitsetu. Filmi lavastab režissöör, kes täna- 
päeva kinos on A ja 0. Tavaliselt ei võeta stuudiotes stsenaariume enne lõp- 
likult vastu, kui selleks pole leitud lavastajat. Režissööriemantsipatsioon 
on ajalooliselt paratamatu protsess, mis väljendab kinematograafia arengut 
ja kinematograafia ühe osa kujunemist filmikunstiks. Vana harjumuspä- 
rane mudellause «kirjanduslik stsenaarium on filmi põhialus» ei hõlma 
tänapäeval enam kogu tõde. Cannes'is 1984. a peapreemia saanud tööd 
«Paris. Texas» kirjeldab Neja Zorkaja järgmiselt: «... jääb väheseks, kui 
otsida filmist ainult süžeeloogikat, psühholoogilisi motiveeringuid ja muid 
«lõpetatud mõttelisi suurusi», kui kasutada Šklovski tuntud väljendit. Kuid 
selles asi ongi, et Wim Wendersi (filmi režissöör — J.R.) jutustuslaad ope- 


* Miks ei võiks neid ka meil publitseerida? Kas ei hakkaks need kaasa rääkima ka meie teat- 
42 rikultuuri tõstmisel? 


reerib teiste suurustega. Kaadriruum, montaaž, foon, teine plaan, detail, 
atmosfäär, tegevuse «aura» — filmi kõne on määratult rikkam ja mahukam 
kui lihtsalt verbaalsus.»' 

Paljud stsenaristid kirjutavad heas kirjanduslikus keeles, kuid unustavad 
seejuures miskipärast, et stsenaarumi ei kirjutata mitte lugemise, vaid lavas- 
tamise jaoks. Juhtub ka nii, et stsenaariumi kirjanduslikud omadused vaid 
maskeerivad dramaturgilisi pettusi. Ma ei kõnelegi siin algajate stsenaris- 
tide abitusest draamavormi viljelemisel. Debütante on stsenaariume kirju- 
tamas küll ja küll, kuid stsenaristide enamik jõuab elus vaid esimese stsenaa- 
riumini. Tollelt «üheltainsalt» ei saa nõuda ei erilisi kinematograafilisi, 
ei kirjanduslikke omadusi. Lisagem: kaks mängufilmi stsenaariumi on Ees- 
tis vaid E. Vetemaal, M. Traadil, A. Valtonil, V. Kuigil (siin ei arvestata 
kaasautorlust). 

Ebaprofessionaalsete ja liigkirjanduslike stsenaariumide tulvas hakka- 
vad režissöörid ise kirjutama. Ja nad kirjutavad, ükskõik, mida kirjanikud 
ja stsenaristid ka ei räägiks, ükskõik, mis välja tuleb, lõppude lõpuks on 
selle lavastamine nende endi kätes (märkigem, et 40 % «Tallinnfilmi» ja 
60 % «Eesti Telefilmi» filmidest on režissööride dramatiseeringud). 

Kahtlemata kannavad kinematograafia arengut ennekõike režissöörid. 
Just nemad on kõige enam kursis muudatustega, mida filmikunsti areng 
ja aeg kaasa toovad. Ametkondlikud nõuded stsenaariumide kohta on aga 
just viimasel ajal oluliselt muutumas. Paarkümmend aastat tagasi pidi stse- 
naariumil olema selgekujuline süžee. Süžee toimetas õigusemõistmist, ta 
pidi kandma tüüpilisuse koormust, nagu seda tollal mõisteti. Filmi lõpp pidi 
hinnanguliselt asjad paika panema (näiteks M. Romm ehitas oma «Tavalise 
fašismi» üles «atraktsioonide montaaži» põhimõttel ja sai kohe süüdistusi 
«ebaideoloogilises dedramatiseerimises»). Ometi on meie filmid pildikul- 
tuuri arenedes süžee selgepiirilisust järk-järgult minetamas. Keegi pole meil 
nn «elu voolu» dramaturgiat küll kõvasti manifesteerinud, ent selle vooru- 
sed on omaks võetud. Vene «uue laine» dramaturgia on lähim näide (meie 
diskussioonis V. Slavkini sõnavõtt).'° 

Kino jääb edasi fabuleerimiskunstiks, kuid näeme järkjärgulist vabane- 
mist (või vähemalt püüdu vabaneda) paljudest dogmadest ning mõistmist, 
«et süžeest on vaja lahus hoida autoripositsioon. Et finaal, õnnelik või isegi 
õnnetu, ei kanna iseendast otsustavat tähendust ideelise hinnangu seisuko- 
halt, sest teos mõjub tervikuna. Et hea ei pea tingimata võitma kinemato- 
graafilise seansi piires. Et kui halb ei saa filmis karistust, ei kõnele see veel 
autori süngest vaatest ümbritsevale tegelikkusele. Et erandlik, isegi usku- 
matu süžee ei tähenda veel tegelikkuse moonutamist. Et tegelased ei pea tin- 
gimata olema igati meeldivad, või vastupidi, oleme läbinisti kuritegelikud, et 
nad võivad endast kujutada teatavat mõistatust tingimusel, et seda lahen- 
dada on vaatajal huvitav».' 

Ent need anakronistlikud harjumused, millega nõukogude tuntumaid 
stsenariste A. Grebnev polemiseerib, istuvad paljudel toimetajatel ja kuns- 
tiametnikel — nii meil kui ka mujal — sügavalt veres, ja kust saab üks juhu- 
stsenarist üldse teada, et need nõuded polegi «filmispetsiifilised», kui kon- 
servatiivsed kunstiametnikud kohusetundlikult just selliseid soovitusi anna- 
vad? 

Stsenaristi koha määrab stsenaariumi koht filmis. Ja filmis domineerib 
režissöör, kes tavaliselt hästi tunneb nii kunstisiseseid kui -väliseid nõud- 
misi. Vastasseisude puhul võidab režissöör. Selletõttu ka G. Märguez, 
T. Kallas, M. Unt, väljakujunenud kirjanikud, leiavad, et on praktiliselt või- 
matu niisuguses suures masinavärgis agressiivsetele ja end iga hinna eest 


H. Bopran. «apnx. Texac.» «Tam, rae CNAT 3eENGHEIE MYPABPH>. «CKYyCCTBO KMHO> 
1985, nr 12, Ik 149. 

V. Sla v kin. Inimene ei ava ennast kohe. TMK 1984, nr 9, Ik 22. 
WW A.Tpeõmen. He namenus ce6e. «Mcryccrso xuHo» 1984, nr 1, lk 69. 

teostada püüdvatele režissööridele omaenda, so stsenaristi maailmapilti 
selgeks teha. 

Siiski kaldun arvama, nägemata küll Märgueze stsenaariumi alusel teh- 
tud filmi, et kui tolle ekraaniteose isaks poleks olnud mitte Märguez, vaid 
mõni teine, poleks filmis ka Märgueze «geene». Sest lapsel ja lapsel peaks 
olema vahe, olgu siis isaks Märguez, Knorre, Neuland või Saaber. 

Väide, et stsenaarium pole kirjandus ja sellele ei tule esitada kirjandus- 
teose nõudeid, viib praktikas selleni, et piisab teatavast kirjeldusest, mille 
teeb filmimiskõlblikuks režissöör. Iseenesest õige väitega kompromiteeri- 
takse stsenaariumi kui niisugust. «Minu jaoks eksisteerib ainult üks kate- 
gooria inimesi, sellesse kuuluvad nii trubaduurid kui ka kirjanikud: need on 
inimesed, kes jutustavad lugusid. On selgunud, et ma suudan töötada koos 
ainult sõpradega, inimestega, kellega on kerge leida ühist keelt. Aga samas 
olen veendunud, et mõne raamatu läbilugemine võib asendada kümme aastat 
kestnud sõprust. Sellepärast ei dikteeri minu valikut puhtkirjanduslikud 
kaalutlused, ma valin inimesi, kelle teoste lugemine kutsub minus esile süm- 
paatia nende vastu. Peale selle, ma ei taha ise kirjutada stsenaariume oma 
filmidele. Ma pean ennast sõna otseses mõttes lavastajaks, ja kõik.»'° 
(A. Resnais.) 

Mis takistab meie režissööridel suhtumist stsenaristi kui võrdväärsesse 
partnerisse, tingimusel, et on olemas ühtne maailmanägemine ja ellusuhtu- 
mine? On ju nõukogude kinematograafiaski seda juhtunud, kus stsenaristi- 
režissööri teineteist ja teise tööd austav suhtumine on kaasa toonud filmi- 
kunsti väärtteoseid (Mindadze—Abdrašitov,'” Adabašjan— Mihhalkov, Gab- 
rilovitš— Raizman). 


4. Kuidas saada stsenaariume? 


Lennart Mere «Suur üksiklane», tänini kõige enam poleemikat tekitanud 
ja tsiteeritud filmikirjutis, ilmus «Sirbis ja Vasaras» 1968.” L. Mere põhi- 
tees oli: filmikunst pole piisavalt seotud meie rahvuskultuuriga. 1981. a 
Kinoliidu kongressi eelse tõusulaine harjal kaldus L. Meri ise arvama, et 
«suurt üksiklast» enam pole ?' (ka M. Traat rõõmustas tollal: «... on Eesti 
rahvuslik filmikunst nüüd tõesti tekkimas või...juba tekkinudki!»)*° 
Kuigi L. Mere pakutud lahendus režissööride saamiseks (Ird, Panso, Unt ise 
lavastama) ei võinud ennast õigustada, on filmilavastajaid ometi arvukalt 
juurde tulnud. Mitmed tollal formuleeritud probleemid on aga endiselt 
lahendamata (filmiühikute väike arv, majanduslike võimaluste leidmine 
mängufilmide valmistamiseks vaid oma vabariigi tarbeks, stsenaariumi- 
põud. Käesoleval juhul huvitab meid viimane. «Portfell on tõepoolest tühi — 
ta on alati tühi olnud,» konstateeris L. Meri 1968. a ja lisas kurvalt: «Kir- 
janik ei kirjuta stsenaariume, sest tal puudub huvi «Tallinnfilmi» vastu ja 
usk lavastaja kunstilistesse võimetesse.» °° 

Lahendusena pakub Meri toimetuskolleegiumi liikmete kasvatamist stse- 
naristideks (vt O. Remsu tsiteerituna lk 37) ning lavastaja ja kirjaniku 
loomingulise sõpruskonna tekkimist. Esimese ettepaneku kasvatab Remsu 
stsenaristikaateljeeks, teine saab endastmõistetavalt tekkida vaid võrd- 
väärse partnerluse olukorras. 

Paratamatult püsiva tõkkena tuleb näha meie vähest filmide arvu. Vaa- 
tamata sellele, et stsenaarium (koos lisanduvate tiraažirahadega) on üks 
kõige paremini tasustatavaid kunstiteoseid, ei saa kutseline stsenarist, para- 


'$ A. Resnais. Stsenaariumist filmini. TMK 1985, nr 9, lk 31. 

* V. Abdrašitov. Kaksikautorlus. TMK 1985, nr 3. 

* L. Meri. Suur üksiklane. «Sirp ja Vasar» 9. II 1968. 

*! Eesti Kinoliidu V kongressi stenogramm, EKL arhiiv. 

* M. Traat. EKL V kongressi eel. Ankeet. «Sirp ja Vasar» 10. V 1981. 
23 L. Meri. «Suur üksiklane» ... 


doksaalne küll, meil (Moskvas, jah) ainult stsenaariumidest elatuda. Ei ole 
praktiliselt mõeldav, et temalt lavastatakse igal aastal film. Selletõttu piir- 
duvadki stuudiod mitteprofessionaalidega, keda siis toimetus ja režissöörid 
ühiselt konsulteerivad. 

Kui kutselise stsenaristi jaoks polegi tasu nii suur (see tuleb jaokaupa ja 
jaguneb mitmele aastale; kõikvõimalikud kunstisisesed ja -välised nõudmi- 
sed tulevad tavaliselt täita kiires korras; mõned tähtajad on väga lühikesed; 
vastutus on suur), siis juhustsenaristi jaoks on stsenaariumilepingus piisa- 
valt palju nulle. Nii või teisiti on mängufilm korraga lähedal nii karjäärile 
(ühikuid vähe, erakordsus suur; kinnitajaks üleliiduline kinokomitee, filmi- 
finantseerija) kui ka rahale (võib korraga saada suure summa). Need asja- 
olud lisavad pingevälju. Ka on stuudiod üksikjuhul stsenaristi valinud amet- 
kondlikest huvidest lähtudes (mida 0. Remsu halastamatult häbistab). Siiski 
ei peaks stsenaristikaasjandusest jääma mulje, et kinotegijad polegi muud 
kui rahaahnete madalhingede seltskond, kes merkantiilsetel kaalutlustel 
loovaid kodanikke kõrvale tõrjuvad, küünte ja hammastega pirukast kinni 
hoides. Film on üks avalikumaid kunstiliike ja tulemused jõuavad kõigi silme 
ette. 

Vähedramaturgiliste kirjanikustsenaariumide ja režissööride enesetee- 
nindamise kõrval on stuudiod aeg-ajalt pöördunud kutseliste stsenaristide 
poole väljaspool meie vabariiki. See on tekitanud vastuseisu; loomulikult 
saavad need olla vaid erandjuhud. Siia tuleb kanda mitmeid ebaõnnestu- 
misi (N. Ivanovi «Bande» «Tallinnfilmis», B. Purgalini «Teisikud» «Eesti 
Telefilmis»), kuid meenutagem filme «Naine kütab sauna», «Tuulte pesa» 
ja viimast tööd «Naerata ometi». Nende tööde õnnestumises on oluline 
osa kutselistel stsenaristidel V. Valutskil, G. Kanovišiusel, 1. Friedberga- 
sel, L. Šeptunoval. 

Stsenarist on elukutse nagu iga töö, ja ilma kohapealse stsenaristidekaad- 
rita on meie filmikunstil paratamatult pomm jalus. Ent stsenaristi koht 
filmitootmises — see on kummaline vahepealsus. Enamgi: kolmest eespool 
toodud õnnestunud filmist on kaks tehtud kirjandusteose alusel (V. Grossi 
«Talvepuhkus» ja S. Rannamaa «Kasuema»). Kuid stsenarist on nendest tei- 
nud stsenaariumi. Üheks võimaluseks jääb tõesti duett «režissöör-stsena- 
rist», kus režissöör usub stsenaristisse ja stsenarist režissööri. 

Väljakujunenud kirjanikuisiksused vaevalt kollektiivseid stsenaariume 
hakkavad kirjutama, vaevalt nad stsenaristikaateljee poolegi vaatavad. 
Kuid stsenaariumialast käsitööd õpetada tuleb, selleks on regulaarsed kõr- 
gemad stsenaristide kursused Moskvas, kuhu tuleks muidugi saata inimesi, 
kesonenne sedapiisavalt huvi ja annet avaldanud. Ja kas ei tuleks kaa- 
luda stsenaariumialaseid kollokviume (kas või stsenaristikaateljee nime 
all) kolme Balti liiduvabariigi peale kokku, sest Läti ja Leedu filmidrama- 
turgiaprobleemid on meie omadega sarnased. 

Ka võiksid vähesed stsenaariumivõistlused muutuda regulaarseks, siis 
langeks neilt ära ka see ränk temaatiline kohustus, mis nähakse ette harva 
esinevate võistluste range reglemendiga, ja võiksime ehk saada ka lihtsalt 
hea stsenaariumi, kas või meid ümbritsevast tänapäevast. Ja kui me mõne 
hea stsenaariumi noore autori saadaksime Moskvasse stsenaristide kursus- 
tele? Ning paremad stsenaariumid avaldaksime (Eesti autoritelt tean trüki- 
tuna viimasel ajal ainult H. Laansalu mängufilmi ja H. Runneli kahe doku- 
mentaalfilmi stsenaariumi, T. Kalda «Selle suve šlaager» on jutustus, kuigi 
aluseks üks stsenaariumivariant).; varasemast ajast lisanduvad E. Ranneti 
«Vihmas ja päikeses» ja J. Smuuli «Keskpäevane praam»). Sellega tõuseb ka 
kirjutajate vastutus ning «poolfabrikaatide» kunstiline tase. 

Stsenaariumide avaldamisega tõuseks teisalt ka stuudiote vastutus stse- 
naristide ees — et hea stsenaarium ei jääks kunstivälistel põhjustel käiku 
andmata või vähemalt oleks avalikkus sellest informeeritud. Ning kir- 

janikud ei peaks tehtud töö kaotsimineku kartusel tegema «tagasitõlkeid» 
teistesse kirjandusliikidesse (iseasi, kui avaldatud stsenaarium saab aluseks 
menukale näidendile, nagu juhtus G. Bokarevi «Terasesulatajate» ja 
A. Gelmani «Ühe koosoleku protokolliga»). J. Krossi «Kolme katku vahel» 
sai juriidilise alguse «Tallinnfilmiga» stsenaarse lepingu sõlmimisest fil- 
mile «Kroonik Balthasar» (mis lõpuks lavastati «Eesti Telefilmis»). M. Undi 
«Surma hinda küsi surnutelt» üks stsenaariumivariant (küll lisategelastega, 
kus juba peegeldus M. Undi filmikogemus) sai näidendiks «Peaproov» Noor- 
sooteatris veel enne filmi valmimist. Ja M. Traadi «Tants aurukatla ümber», 
hiljem pälvinud Eesti NSV kirjanduspreemia, oli kirjutatud stsenaristide- 
kursuste lõputööna. 

Lohutuseks: lugesin viimasest «Film Guide'ist», et Inglismaal on noored 
režissöörid liimist lahti konkureeriva Hollywoodi suurte eelarvete ja oma- 
maiste puudulike stsenaariumide tõttu.“ Ikka on häid filme vähem kui üldse 
filme ja häid stsenaariume palju vähem kui valmib filme. 

Uskugem siis tulevikku. Kui mitte neisse ettepanekutesse, millest eespool 
juttu oli, siis tulevasse noorde andesse, kes ühendab vaimsete võimete, kir- 
jandusliku andega, filmi vastu huvi tundvaid inimesi; see olekski vahest 
parim võimalus meie kinniläinud stsenaariumilaeka avamiseks. 


2 International Film Guide 1985 (ed. by P. Cowie). London, New York, 1985, lk 305. 

TÄHTTEOS 
EINO TAMBERG 
Viis romanssi 
Sändor Petöfi luulele 
MARI SAAR 


Esimesel pilgul on alati kusagil selge piir. Alles hiljem, täpsemal vaatlusel, 
hakkavad piirjooned ähmastuma, kuni mingi täpne aeg, näiteks 1956. aasta, 
muutub perioodiks 1950. aastate lõpp. 1956 tähistab nimelt neoklassitsismi 
läbimurret eesti muusikas, sel aastal sündis Eino Tambergi Concerto 
grosso — opus 5! Igal teosel on ju (vähemalt) kaks poolust, üks tema koht, 
läbilöögivõime ja olulisus antud ajas ning teine — teose enda väärtused: 
intensiivsus, originaalsus, ka tehniline teostus. Eelkõige viimastest sõltub 
muidugi see, kas me seda teost kolmkümmend (või sada) aastat hiljem 
kuulame või ei. Igatahes oli Tambergi tulek eesti muusikasse igati õnnelik — 
nii tolles ajahetkes kui ka professionaalsust mõttes. 

Kuid ikkagi ei sünni midagi üleöö ega tühjale kohale. Eino Tamberg lõpe- 
tas Tallinna Riikliku Konservatooriumi 1953. aastal. Esimesed suur- 
teosed valmisid kohe pärast lõpetamist. 

50. aastate lõpul murrab eesti muusikasse uus põlvkond, kes jääb siin 
ilma tegema järgnevateks aastakümneteks ja on loomingulises kõrgvormis 
praegugi: Eino Tamberg, Jaan Rääts, Veljo Tormis... XX sajandi muusika 
arenguloogika saab märgatavaks ka eesti muusikas, nõudmine «sotsia- 
listlik sisu, rahvuslik vorm» kaotab oma ühemõttelise tõlgendusvõimaluse. 
Või kuidas saabki neid, 8.0 sisu ja vormi, nii selgelt lahutada? Lisaks sellele 
ei väljendu kaasaegse muusika mõju tol perioodil enam tema klassikalise 
poole — uue viini koolkonna — puudutusena. Paljuski tänu maailmamuu- 
sika uuemaid tuuli soosivatele Varssavi sügisfestivalidele ilmuvad ka meie 
muusikasse «neod», aleatoorika, serialism jm. Tegelikult on uus viini kool- 
kond andnud oma esimese impulsi heliloojatele, kes küuluvad mitu põlv- 
konda varasemasse aega — 1920. aastatesse. L 

Eesti muusikas endas on märgatav kvaliteedinihe foimunud tegelikult 
juba 1950. aastate algupoolel. Nimetagem vaid ühte külge sellest — 
uut moodi suhtumist rahvuslikkusesse, tõestuseks Ester Mägi Klaveri- 
kontsert (1951—1953) või Anatoli Garšneki Viis setu laulu (1953). 

Ja veel. Eesti muusika sünni- ja arengulugu on olnud kaua seotud vokaal- 
muusikaga, eelkõige muidugi kooriloominguga. 1950. aastate lõpul saab 
valitsevaks instumentaal- või vokaal-instrumentaalmuusika. Selles mõttes 
on Tambergi Petöfi-laulud üks erandeid. 

Milles siis peitub Petöfi-laulude võlu, mis on teinud neist populaarseimad 
soololaulud eesti muusikas? Tolle aja kontekstis võib selle kokku võtta 
vist ühe sõnaga — värskus. On ju laulutsükkel kirjutatud 1955, seega 
aasta enne Concerto grosso't. Lauludest tulvab vastu nooruslik romanti- 
lisusepuhang, millel on muidugi vähe seoseid siis veel elujõulise rahvus- 
romantismiga. Pealegi oli tolle ajani valitsenud nn massilaul, mis oli 
pahatihti üsna trafaretse skeemi järgi tehtud ja kus puhas tundelüürika, 
mis soololaulule juba žanriomane, tagaplaanile oli surutud. 

Oma kargusega avaldavad need laulud mõju ka tänasele kuulajale. 
Tsüklit iseloomustab meloodilisus, mis on lihtne oma loomulikus kulgemises, 
kergesti meeldejääv. Kuid sellele lihtsusele on väikeste nippidega juurde 
antud mõrkjas maitse: üsna ootamatud helistikulised muutused, alterat- 
sioonid, diatoonilised laadid, värve lisav klaverisaade. 

Tsükkel koosneb viiest laulust: «Madal on pilve süle», «Tuul viib õilmelt 47 


lehe ära», «Aknast välja vahin ma», «Kevad ja sügis», «Mu laulud», kuid 
kontserdikavades me võime kuulda neid sageli ka eraldi, nii et ühtset tsükli- 
nõuet pole helilooja esitanud. Üldisest lüürilisest meeleolust kaldub oluliselt 
kõrvale kolmas romanss «Aknast välja vahin ma», mis oma energilise 
iseloomuga ja punkteeritud rütmiga läheneb marsile (ka tempomääratlus 
on alla marcia, energico molto marcato). Laulu muusikaliseks algmaterjaliks 
on kvardi-kvindi hüpetega meloodia, mida hiljem laskuvasuunaliste liiku- 
mistega täidetakse. Tänu «tühjakõlalistele» meloodialiikumistele, mida 
klaver ebalevate akordidega (pooltoonidega loodud värvilaigud) toetab, 
ja lühikestes vahemängudes korratavatele hüplevatele kvardiliikumistele 
saavutab helilooja selles laulus humoristliku ja isegi satiirilise suhte tee- 
maga,nagu eeldab ka tekst. Raskete klaveriakordide toetusel saabub laulu 
lõpus puänt-kulminatsioon: 

Luuletajaks sain, ei rohkem sammugi, 

seal ma aga kapral oleks ammugi. 

Kõige dramaatilisem on tsükli viimane romanss «Mu laulud». Laulus 
sünnib ootamatu pinge, mille tekitab peaaegu katkematult kulgev vokaal- 
meloodia, jõudes oma intensiivse kordumisega laulu lõpul kulminatsiooni. 
Klaveri vahekommentaarid pole pikemad kui 1—2 takti ja mõjuvad rohkem 
edasiliikumisena kui selle lõppematu meloodia katkestustena. Kord-korralt 
faktuuriliselt tihenev klaverisaade aitab dramaatilist pinget kasvatada, 
jõudes a-lõigu korduses välja tumeda kellaimitatsioonini (väike sekund 
madalas registris) ning tremoloni. Saatefaktuur hõreneb veel korra, just- 
kui lastes kõlada olulisel tekstil, et siis saavutada kulminatsioon ägedates 
agitato-kuueteistkümnendikliikumistes. Muide, vaadates selle laulu vokaal- 
meloodiat eraldi, võiksime nii seda kui ka teisi tsükli laule salmilauludeks 
nimetada (vaid selgelt kolmeosaline «Kevad ja sügis» moodustab erandi). 
Kuid seda takistab tegemast teksti muutustele ja arengule täpselt reageeriv 
klaverisaade, mis annabki lauludele läbikomponeerituse. 

Kolm ülejäänud laulu on kantud nukrast lüürikast. «Madal on pilve 
süle» intonatsiooniline iva on früügia tunnustega laskuvas tetrahordis, 
millele laulu alguses ülidelikaatne üksikutest arpedžeeritud akordidest 
klaverisaade toetust annab. Ka selles laulus on oluline intonatsioon kvardi- 
käik, nii nagu see on oluline selle ajastu muusikale üldse (Concerto grosso! ), 
kus kvart-kvint, aga ka juba sekund-septim hakkavad teoste intonatsiooni- 
ringi kujundama. 

«Tuul viib õilmelt lehe ära» on küllap selle tsükli populaarseim romanss. 
Kõigest ülearusest vabanenud lihtne nukrus, vaikne kurbus, millest liigsed 
puhangud on kõrvale jäänud, alles on vaid ehedad tunded. Rahvalaululikult 
lihtne, esimesel kuulamisel meeldejääv meloodia, samadel keerutusinto- 
natsioonidel põhinev delikaatne klaverisaade, mis kuulajat üsnagi pika 
eelmänguga meeleolusse sisse viib, kohe ka romansi põhiintonatsiooni 
tutvustades. Klaveripartii ülesanne ongi laulu atmosfääri sissejuhatamine 
ja ka selle nukrameelne lõpetamine. 

«Kevad ja sügis» on saanud eelmistega võrreldes suurema arenduse. 
Siingi on algmaterjalina oluline kvardikäik. See laul kannab kõige selge- 
malt A-B-A vormi pitserit, laulu kulminatsioon on teksti korduste abil vii- 
dud B-osasse. Klaverisaade tutvustab oma eelmängus taas laulu alginto- 
natsiooni, saab aga keskosas faktuuri akordilise ja figuratiivse tihenduse 
abil üsna suure arenduse, et siis repriisis jälle toetaja ja saatja rolli tagasi 
pöörduda. 

Tsükli eriilmelistele romanssidele on kindlalt omane üks — nad kõik on 
nii oma teemastikult kui ka vormilt väga terviklikud, suuremate kontras- 
tideta, ühtses meeleolus välja peetud. Seda ka juhul, kui laulu kulminat- 
sioon on üsnagi jõuline («Mu laulud»). Kulminatsioon kasvab alati loogili- 
selt välja teose põhimeeleolust ja -materjalist. 

On täiesti selge, miks lauljad neid romansse nii meelsasti oma soolo- 
kavadesse võtavad. Laulud mõjuvad kahtlemata veel praegugi värskelt. 
Pealegi on 25-aastane helilooja osanud arvestada ka lauljaga. See ei ole 
väljaloetav mitte ainult küllaltki loogiliselt voolavast vokaalmeloodiast, 
ka klaverisaade toetab alati kindlalt lauljat, olgu ta siis akordikale, figu- 
ratsioonile või ka lihtsalt vokaalmeloodiat mingis intervallis (tertsis, 

as sekstis) saatvale võttele ehitatud. 

Tallinnas. Arhi- 
tektid P. Tarvas 

Kust tuleme, kuhu läheme...? 


Mihkel Tiks, « VANA TOOMAS» Viljandi Draama- 
teatris «Ugala». Lavastaja K. Raid, kunstnik 
1. Agur. Esietendus 23. mail 1985. 

«VANA TOOMAS» ENSV Riiklikus Vene Draama- 
teatris. Lavastaja 1. Normet, kunstnik V. Tamm. 
Esietendus 6. juunil 1985. 


«Me ei ole maakera pärinud oma vane- 
matelt, oleme ta laenuks võtnud oma 
lastelt.» 


- 


«Maailma 
looduskaitsestrateegia» 


SENINE KRIITIKA 

on «Vana Tooma» vastu suhteliselt ela- 
vat huvi ilmutanud — ja seegi on juba 
märk millegi kohta. On antud esimesed, 
kuid ühtekokku juba üsnagi ammenda- 
vad poolt- ja vastuhääled, läbi vaetud 
näidend ning lavastus, puudutatud näit- 
lejatöidki, nii et — mida võiks siinkirju- 
tajal veel olla lisada...? 

Teravaim, aga ka poleemilisim on seni 
ilmunust kahtlemata Endel Lingi ««Va- 
na Tooma» juhtum» («Sirp ja Vasar» 
6. IX 1985). Selle kõrval tundub Ülo 
Tontsu «Vana Toomas» («Rahva Hääl» 
18. VIII 1985) paiguti üldsõnaline, üm- 
margusevõitu, ehk veidi hambutugi, mis 
võib meie niigi poleemikavaese teatri- 
kriitika taustal temperamentsemates 
(nooremates?) kriitikutes teatud preten- 
sioone tekitada. Ei taha öelda, et teravu- 
sed ning neist sündiv poleemika peaksid 
olema eesmärk omaette, nad võiksid aga 
hinnatavast endast välja kasvada. Samas 
on Ülo Tontsu retsensioonis mitmeid olu- 
lisi tõdemusi, mida tahaks kaitsta ning 
toetada. Nagu ka Tõnu Karro (««Vana 
Toomas» — Viljandis», «Noorte Hääl» 
22. IX 1985) etteheidet E. Lingile tolle 
suhtelise liignõudlikkuse pärast M. 
Tiksi algupärandi vastu (meie laval näh- 
tud teiste algupärandite taustal) ning ta 
kahtluste pärast näidendi elutõe osas. 
Kahjuks ei argumenteeri T. Karro oma 
möönvat oletust dramaturgi ainetundmi- 
se suhtes millegi enama kui tema arva- 


so tes teatritekstist läbituntava autoripool- 


PEETER JOONATAN 


se valuga. Aga just eeskätt elutões, aine- 
tundmises oleks, millest E. Lingiga sisu- 
lise(ma)lt väidelda. Sest oma kahtlusi ei 
põhjenda tegelikult temagi, paberil on 
ainult veendumus — ja terava problee- 
mikäsitlusega teoste puhul üsnagi reegli- 
päraselt sündiv veendumus — problee- 
mide «liialdatusest». Vahest tugineb see 
väide lihtsalt kriitiku enda hüperboli- 
seeritud tõlgendusele astmahaigest Too- 
masest kui (tegelas)kujundist: «Jäetakse 
mulje, et kui nüüd direktori käsul kliki- 
aegsete metsadega ka ühele poole saadak- 
se, siis vaata et väike Toomas lämbubki 
hapnikupuudusse. Igatahes vaataja mõ- 
tet selles suunas liigutatakse.» Muid ar- 
gumente silma ei hakka. 

Aga isegi juhul, kui dramaturg elu- 
tõe seisukohast liialdakski, oleks seegi 
tema kui kunstniku eesõigus. Siis oleks 
tegu reaalselt võimalikke sündmusi enne- 
tava hoiatusnäidendiga, — hoiatus- 
kunstiga. Ja kui säärane ainekäsitlus 
meile harjumatuna peaks tunduma, kui 
selles vaid lubamatut liialdamist oskame 
näha, siis tuleks niisuguse reageeringu 
põhjusi otsida meie dramaturgiast, kir- 
jandusest, kunstikultuurist, ühiskond- 
likust teadvusest üldse. Et ta pole ikka 
veel sünnitanud hoiatuskunsti, ku- 
jutamaks olukordi, mida inimene enam 
ei valitse,sestetta neil liiga kaugele 
on lasknud areneda. Isegi võimaliku tuu- 
makatastroofi kujutajaid võib kogu 
praeguses nõukogude kirjanduseski, kui 
Aless Adamovitšit uskuda, parimal juhul 
vaid ühe käe sõrmedel üles lugeda (3. 
Kim, E. Skobelev, J. Jevtušenko jt). Rää- 
kimata ökoloogilisest — hoiatus- 
kunstist. Sest on inimesi, keda saab tead- 
vusele raputada tõepoolest vaid olukordi 
ja ohte liialdades, vaatajat-lugejat šo- 
keerides. Läbi-lõhki optimistlikud teosed 
võivad niisuguste inimeste süüdimatust 
vaid suurendada. Läks ju ka näiteks 
Rooma Klubi ühes oma esimeses, teed- 
rajavas projektis — D. Meadows'i «Kas- 
vu piirid» — teadlikult välja «šokite- 
raapiale». Ja saavutas — kõigele hukka- 
mõistule vaatamata — edu. Seni enesega 
nii rahul olnud maailm hakkas end näge- 
ma korraga hoopis uue pilguga. 


Niisugune oleks vaid üks E. Lingi 
väitest ajendatud contramõtteliine, mille 
teadvustamiseta lõpphinnang näidendile 
jääks minu jaoks poolikuks: nii jääksid 
märkamata olulised väärtused M. Tiksi 
tekstis ja ainetundmises. Millest lähe- 
malt tagapool. 


Enne tahaksin küll ühineda T. Karro- 
ga ta toetuses E. Lingi põhimõtte- 
lisele hinnangunõudlikkusele näiden- 
di dramaturgilise teostuse suh- 
tes. Kogenud kriitiku sellealane profes- 
sionaalne analüüs tundub siinkirjutajale 
veenev, tekitades vaid paar vastuväidet. 
Muu hulgas tabab E. Link minu arvates 
midagi üpris olulist, kui kirjutab: «Mi- 
da lavale ilmuv Felix ise endast kuju- 
tab? Ta ei avane ei võitlejana ega äär- 
musliku ökoloogina. Ometi on ta ainus, 
kes võiks tõusta meeldejäävaks nüüdis- 
aegsete seisukohtade kaitsjana.» Felixi 
kuju on tõepoolest kuidagi poolik, abst- 
raktne, visandlikki. Samas ei tahaks 
nõustuda kriitiku väitega, et «Vana 
Tooma» tegelaste kaudsed iseloomustu- 
sed iseloomustatavate tegelikku olemust 
eranditult segavalt moonutavad, ähmas- 
tavate tagarääkimistena mõjuvad. Kus- 
juures vaatajatele jäävat vaid «kontrol- 
lija» osa — kas lavale ilmuva karakter 
ikka vastab temast räägitule. Arvan, et 
need «tagarääkimised» ei olegi alati nii 
«mööda», vaid et nad, eriti näiteks Ed- 
gar Hõbemäe, aga ka Felixi puhul, vastu- 
pidi, hoopiski rikastavad tegelas- 
kuju (aga ka «tagarääkijat» ennast), 
avavad ning võimendavad karakterite 
neid tahke, mida vahetu lavaelu kaudu 
nii äratuntavalt ehk esile mängida ei 
jõuaks, ei õnnestukski. Võib-olla on M. 
Tiks siin vaistlikult tundnud oma eba- 
kindlust vahetus, dramaturgilises ka- 
rakteriloomes ning kasutanud seepärast 
tõepoolest rohkesti eepilisi vahendeid, 
milles ta end kindlamini tunneb...? 


Ka ei jaga, vähemasti Tallinna küla- 
lisetenduste põhjal, E. Lingi etteheidet 
«Ugalale» lavateksti häirivalt suurte ka- 
dude kohta, ehkki neid mõnel üksikjuhul 
tõepoolest esines, mida oli tunda isegi 
6. reas istudes (allakirjutanu arvates 
konkreetselt just Anu Vabamäe puhul). 
Küll aga häiris teksti halb kuuldavus 
mitmegi näitleja juures «Vana Tooma» 
esietendusel Eesti NSV Riiklikus Vene 
Draamateatris. Ei nõustu E. Lingi krii- 
tikaga näitleja Enn Kose kehastatud 
Edgar Hõbemäe väidetava nüansivaesu- 
se ning jõuetuse kohta. Lausa vastupi- 
di — Tallinna etendusel oli Edgar Hõbe- 
mäe kuju minu jaoks üks jõulisemaid 
ning terviklikumaid üldse. Ning selli- 


sena — kogu oma «pahelisuses» (kriitika 
ei väsi seda kordamast) — sügavalt 
inimlik ning sümpaatne. On ju see näi- 
dend eeskätt tema, mitte abstraktseks 
jääva Felixi draama. Just tema on sinna- 
maani kõige täisverelisemat elu elanud 
tegelane, kes ühtäkki, ajastu üleöö muu- 
tunud nõuete poolt, jalust niidetakse. 
Minu jaoks ei ole ta —- vähemasti Enn Ko- 
se esituses — «kuulekalt suures masina- 
värgis toiminud inimene» (Ü. Tonts). (Sa- 
mal ajal kui Eesti NSV rahvakunstniku 
J. Vlassovi rollitõlgenduse puhul näib 
niisugune määratlus hoopis rohkem mär- 
ki tabavat.) Ent sedagi oma väidet põh- 
jendaksin tagapool, sest eelkirjutajate 
jälgedes söandaksin enne seda väljenda- 
da veel teatud nõutust «Ugala» lavastu- 
se puhul. Ehkki kahtlustan, et kurja 
juur, mis lavastaja K. Raidi töö vägagi 
raskeks on teinud, peitub Felixi kuju 
nimetatud puudustes. Viimane omakorda 
muudab üpris raskesti lahendatavaks ka 
Enekeni kuju kahekesi moodusta- 
vadki nad ju opositsiooni «vanale», mil- 
lest ühtekokku sünnib (peaks sündima?) 
dramaturgiline põhikonflikt. Teiselt 
poolt mäletan näidendit — siiski! 
hoopis rohkemat tõotanud olevat, kui pa- 
kub lavastus... Või on M. Tiksi tekst 
tõepoolest liiga eepiline, pakkudes küll 
-lugemis-, kuid mitte garanteerides teat- 
rielamust...? Sest viimast ei saanud 
ka mina mitte... 


Samal ajal veenis lavastaja I. Normet 
mind «Vana Tooma» esietendusega Eesti 
NSV Riiklikus Vene Draamateatris, et 
(suhteliselt) «vaese teatri» hülgamine 
asjale mõnelgi juhul kasuks võib tulla, 
eriti kui dramaturgiline (sõnalis-tege- 
vuslik) põhikujund on paiguti rebeda- 
võitu. Igatehes väljendasid mv usika, 
veel enam aga mitmed valgusfoxusee- 
ringuga taotletud (ning mõneti juba ka 
tabatud) «igavikuhetked» selgelt äratun- 
tavat lavastajasuhet. Üldsegi mitte põh- 
jendamatuna ei tundunud aga ka Too- 
mase puudumine lavalt; Toomase ema- 
otsimine «Ugala» lavastuses mõjuski ehk 
liiga sirgjoonelise, ühese kujundina. Kui 
millestki 1. Normeti niisuguse «omavoli» 
puhul siiski puudust tundma hakata, siis 
kindlasti Toomase ja vanaisa (Edgar Hõ- 
bemäe) igavikulisest lõpudialoogist. Näi- 
dend kaotab seeläbi midagi üpris olulist, 
võib-olla koguni peamise. Töös näitle- 
jaga hakkab 1. Normeti lavastuses silma, 
et Felixi kuju (E. Agu) lahendamisel näib 
lavastaja olevat läinud kergema vastu- 
panu teed — Felixi teadliku karikee- 
rimise suunas. Tõsisem, mitmeplaanili- 


sem, kuigi veel veidi ebamäärane on 51 


Marianne Jaroslava Tšudnovskaja esi- 
tuses, kelle kõrval Tiina Räägu Marian- 
nes on praegu paiguti tõepoolest klišee- 
likkust. Ehkki stereotüüpsus, isikupära- 
tus, kordumatu palge puudumine, õige- 


mini — selle mattumine eelarvamuste 
ning võõrandunud massiteadvuse stereo- 
tüüpide paksu lasu alla on niisuguse 
inimese puhul midagi täiesti tüüpilist. 
Ilmselt on Marianne rollis veel avamata 
võimalusi, et anda aimu tema sügava- 
mast, tõeliselt inimlikust ja loomulikust 
plaanist ta intiimseil enesessevaatamise 
hetkil (monoloogides). 

Nõnda võiks veel üsna kaua vaagida 
pakutavat sellisena, nagu ta oma praegu- 
ses teostuses parajasti on. Ometi on selge, 
et niisugusel lähenemisel jääks hinnang 
teosele milleski üpris puudulikuks. 

On ju ikka aeg-ajalt arvatud, et meie 
(teatri)kriitika on liiga kunstikeskne, et 
ta kipub analüüsima pakutut vaid enda 
raames, olemata kuigivõrd võimeline 
vaatlema käsitletavat ka laiemal — ühis- 
kondlikul, filosoofilisel taustal. Ja nii on 
see mu meelest juhtunud paraku ka 
seekord. Sest on ilmne, et «Vana Tooma» 


52 näidendi, aga sealtkaudu rohkem või vä- 


M. Tiksi «Vana Toomas» «Ugalas» (lavastaja 
K. Raid). Eneken — Anu Vabamäe, Marianne — 
Tiina Rääk, Edgar Hõbemägi — Enn Kose, San 
der — Andres Tabun. 


hem ka lavastuse viljakamad tahud 
avalduvad selle vaatlemisel 


ÜHISKONDLIKUL TAUSTAL. 


Ja siin ongi lõpuks paras aeg või- 
mendada Ü. Tontsu tõdemust: «Kui kõ- 
nelda viimaste aastate kaasaega kujuta- 
vatest eesti näidenditest, siis küllap on 
«Vana Toomas» kõige üldistavam ja see- 
juures omas laadis tervikliku ajapildi 
läbivalgustamiseni küündiv.» Paraku ei 
põhjenda Ü. Tonts kuigivõrd oma väidet. 
Ehkki argumente mu meelest jätkuks, 
ja vägagi kaalukaid. 

Esiteks — tegu on sisuliselt esimese 
globaalökoloogilise näidendiga eesti 
dramaturgias, * keskkonnakaitse on siin 
rõhutatult kogu ideestiku keskpunktis. 


* Millega oma spetsiifikalt või mõttehaardelt po 
le kuigivõrd võrreldavad ei Hans Luige «Ööbiku- 
salu» Otepää Rahvateatris, ei Jüri Tuuliku «Lui- 
getapjad» Rakvere Teatris (lavastaja Raivo 
Trass) ega Osvald Toominga «Külvikuus «Vane- 
muises» (lavastaja Jaan Tooming). 


Juba üksi niisugust tõika ennast on raske 
üle hinnata. Olen pikisilmi oodanud — ka 
meie proosakirjanduselt — enamat kui 
pöördumist ajaloo poole või nii ainu- 
valdavaks saanud süüvimist võõrandu- 
nud elu (tüüp)ummikutesse, ja nimelt — 
sügavamat, selgemat pilku sellelegi, mis 
väljaspool meid tegelikult toimub. Siin 
ja praegu, olevikus. Olen oodanud ajastu 
sügavamat mõtestamist. 

Tõsi, selleski näidendis näeme võõran- 
dunud ning seetõttu seesmiselt õnnetuid 
inimesi, kes pole leidnud seda «substant- 
si», millele üles ehitada loov, isiksuslik 
elu ning kel seetõttu on raske leida inim- 
likku kontakti nii omavahel kui ka vane- 
ma põlvkonnaga. Sellega ei taha ma öel- 
da, et Edgar Hõbemägi ning tema naine 
(eriti viimane — Anne Margiste kehastu- 
ses) noortele mingi ideaalina vastanduks, 
ent nad ei ole päriselt kaotanud neid 
juuri, millest järgmine põlvkond juba 
täienisti irdu on kistud. Ka Felix ei anna, 
nagu öeldud, alternatiivse kangelase 
mõõtu mitte kuidagi välja. Niisiis käsit- 
leb ka «Vana Toomas» mõningal määral 
sisevastuolusid, erinevate väärtushin- 
nangutega ühiskondlikke rühmi esinda- 
vate inimeste vahelisi vastuolusid, mille 
üheks tüüppõhjuseks osutub võõrandav 
tarbijalikkus, asjade ning rahakultus — 
ent need vastuolud ei ole selle näidendi 
põhiprobleem, milleks nad on teistes ees- 
ti viimase aja algupärandites, sealhulgas 
ka minu arvates ühes väljapaistvamas — 
Ott Kooli «Musta kassi öösel ei näe». 


«Vana Toomas» «Ugalas». Stseen lavastusest. 


Esiplaanil Edgar Hõbemägi — Enn Ke, Silvia — 
Anne Margiste, Felix — Margus Vaher. 
E. Veliste fotod 


«Vanas Toomas» heiastuvad inimsuh- 
ted hoopis uudse — ühiskonna ja loo- 
duse vahelise vastuolu peeglis, siin astu- 
takse samm edasi, globaalse maailma- 
nägemise suunas. Näidendi süvaproblee- 
mi võiks sõnastada hoopiski nii: kuidas 
suudavad inimesed, kes iseendagagi toi- 
me ei tule, lahendada neid uut tüüpi 
vastuolusid, mida nende ette on seadmas 
inimese —keskkonna plahvatuslikult 
teravnev konfrontatsioon?! Sest on sel- 
ge, et tehnoloogia «ökologiseerimine», 
loodussõbralikuks muutmine peab käima 
käsikäes murranguga inimeses endas, 
tema teadlikkuses, ta elulaadis, väärtus- 
tes, ta «inimlikus kvaliteedis». Ja ehkki 
näidendis uuritakse inimeste ökoloogilist 
teadlikkust konkreetselt metsa näitel, 
mis meile, eestlastele, on ajalooliselt, 
kultuuriliselt, osalt ka majanduslikult 
lähim ning seetõttu enim mõistetav loo- 
dusvara, sümboliseerib see ühtaegu ka 
kõiki teisi analoogilisi loodusväärtusi. 
See, mis saab toimuda metsas, saab toi- 
muda ka kõikjal mujal. Ja vastupidi. 

Milline on siis tegelikult kunsti- ja 
elutõe suhe selles näidendis? On siin ehk 
tõepoolest tegu omamoodi uudse hoiatus- 
kirjandusega või siiski ka meie päevade 
reaalsusega? E. Link ootab näidendist — 
otsekui vastukaaluks «liialdustele» — 
suuremat «usku ja lootust», tuge vana 
Lepassaare seisukohale. «Usu ja lootu- 
se» puudumist aga oleks otsekui kut- 
sutud korvama kavalehele paigutatud 
väljavõte asjasse puutuvate ametkonda- 
de käskkirjast, mis nõuab suuremat met- 
sahoidlikkust. Kas aga niisuguse käsk- 
kirja sätteid tegelikkuses alati ka täide- 
takse? Selgub, et see ei pruugi mitte 
alati nii olla: 


E Kui 


4...Seadusi, määrusi ja koodekseid, 
mis põhimõtteliselt sätestavad looduse 
ja loodusvarade kasutamise korra, on 
meil praegugi küllalt, kuid sageli ei 
ole nad tõhusad. Miks? Tundub, et neil 
kõigil on üks ühine puudus: nad keela- 
vad, käsivad, lubavad, korraldavad mi- 
dagi, kuid neil puudub kindel, ajas ja 
ruumis isereguleeriv majandusmeh- 
hanism (minu sõrendus — P. J.) 
/ .../ Ametkondlikult kokku seatud ja 
majandusmehhanismiga = tasakaalusta- 
mata seadused ning korraldused jäävad 
peagi eluvõõraks, neist hakatakse mööda 
hiilima, neid otseselt rikkuma» (Vil- 
mar Kraak «Kemplemine või asjalik 
koostöö» — «Eesti Loodus» nr 5, 1983, 
Ik 279—280). 

Kas see tähendab, et meie «usk ja 
lootus» hoopis maha tuleb matta? Sugu- 
gi mitte. Esiteks annab seda usku ja 
lootust n-ö objektiivses plaanis NSV 
Liidu Ülemnõukogu üheteistkümnenda 
koosseisu mullusuvisel, 
tungjärgul vastuvõetud otsus «Loodus- 
kaitset ja loodusvarade ratsionaalset ka- 
sutamist käsitleva seadusandluse nõuete 
järgimisest», kus muu hulgas seisab: 

4..»parandada keskkonnakaitse ja 
loodusvarade ratsionaalse kasutamise 
alaste abinõude planeerimist ja ma- 
janduslikku stimuleerimist» 
(minu sõrendus — P. J.; vt «Rahva 
Hääl», 4. VII 1985). 

Mida see konkreetsemalt peaks tähen- 
dama? Eeskätt seda, et loodusvarade 
kasutamine «peaks olema ettevõttele 
vähem tulus (minu sõrendus — P. 
J.) kui sekundaarse tooraine ja jäätmete 
kasutamine (nagu mainisime, on olu- 
kord praegu vastupidine...)* (Heino 
Luik «Okoloogia ja ökonoomika, tootmi- 
ne ja looduskaitse 2» «Eesti Loodus» 
1983 nr 2, Ik 71.) Iseasi muidugi, kui 


pikk saab olema intervall niisuguse ot- 


suse vastuvõtmisest selle sätete juuruta- 
miseni, järgimiseni igapäevapraktikas. 

Teiseks sisaldub «usk ja lootus» siiski 
ka näidendis endas ja seda koguni kahes 
variandis. Esiteks kehastub see «kolmes 
hommikumaa targas» (T. Karro) — kol- 
mes metsatöölises, kes ühtäkki keeldu- 
vad järjekordset lanki rasketele metsa- 
veotraktoritele ohvriks toomast. Nende 
esmapilgulist utoopilisust vähendab mõ- 
neti põhjendus, et ühele asjaosalisist on 
maha raiuda kavatsetav mets olnud lap- 
sepõlvemaa. Seda tähelepanuväärsem 
aga on idee ise — et 700-rublase kuupal- 
gaga (kuidas töö, nõnda palk!) inimesed, 
«vatijopedesse topitud ja suure rahaga 
uimaseks löödud metssead» (Eneken) on 

kolmandal is- 


tooma. Olevikustatistika kinnitab, et 
«eriti (...) nõus materiaalseteks loobu- 
misteks keskkonnakaitse nimel» on Ees- 
tis 3,5% küsitletuist. (Marju Lauristin 
ja Peeter Vihalemm «Keskkonnatead- 
vus: tüüpide erijooni 2». «Eesti Loodus» 
nr 10, 1985, lk 650.) 


Kas näha metsatööliste niisuguses 
käitumises dramaturgi tulevikuootust? 
Kui inimesed, järgides oma sisemist 
äratundmist, on korraga teadlikumad 
kui mingi parajasti kehtiv seadus, kellegi 
otsus või käsk seda ette näeb... Meenub 
kunagi loetud näide elust endast: mit- 
mekümne võimsa tammehiiglase juuripi- 
di väljakiskumine Saaremaal, Orissaa- 
re kolhoosi mail, Miksi maaparandus- 
objekti rajamisel. Kusjuures keegi kuskil 
seaduse vastu ei eksinud. «Moraalselt 
oleme tammede loos süüdi,» tunnistas 
kolhoosi esimees hiljem. «Meie kolhoosi 
poolest oleksid nad võinud kasvada. 
/--./ Oleks pidanud lihtsalt projekti 
muutma.» Traktorist, kes asja n-ö täide 
viis, lõi küsimusele, kas sisemuses ei 
hakanud midagi vastu nii vanu tamme- 
sid maha tõmmata, käega: «Ah mis siin 
mina sain teha, mina täitsin ainult käs- 
ku!» (Tiiu Pohla, «Tammelehest, koltu- 
nud ja hõbedasest». «Sirp ja Vasar» 
8. X 1976.) Ja vastandnäide sellestsa- 
mast artiklist: «...Rapla rajooni Varbo- 
la kolhoosis jäi maaparandusobjektil 
kruusapõndakul kasvav ilus metsatukk 
alles just tänu kohaliku traktoristi-maa- 
parandaja keeldumisele seda maha võt- 
ta. Oli kah kohalik mees ja «ainult» 
traktorist! » 

Nõustugem — on olukordi, mil tuleb 
tegutseda koheselt, hetkegi kaotamata 
(sest hiljem oleks juba hilja), täit vastu- 
tust enese peale võttes, n-ö «murujuu- 
retasandil» («ruohonjuuritaso», «grass 
root participation») — ka looduskaitses. 
Lõppude lõpuks on inimlikkus — ka 
inimlikkus looduse suhtes — see kõrgeim 
seadus, mis on n-ö ideaalmõõduks kõi- 
gele muule. Ja looduskaitsegi saab tõe- 
liselt tulemusrikkaks alles siis, kui ta 
jõuab konkreetse inimese sisemaailma 
ja tegude tasandile. Nagu näeme seda 
metsatööliste puhul M. Tiksi näidendis. 


Niisiis — kui «Vana Toomas» ei jul- 
gusta meid kuigivõrd n-ö objektiivses, 
s.o. majanduslikus plaanis (oma kava- 
lehegagi mitte!), siis subjektiivses, indi- 
viduaalse ökoloogilise teadlikkuse osas 
tabab M. Tiks tundlikult ajastu progres- 
siivseid põhitendentse. Mida teiselt poolt, 
nagu öeldud, saavad juba lähitulevikus 
toetama ka meetmed majandugsmehhanis- 
mi «ökologiseerimiseks». Vastasel korral 


satuks «ökoloogiliselt ärganud» indiviid 
tõepoolest olukorda, «kus ei saa elada 
südametunnistuse järgi, ei saa lähtuda 
oma isiklikust eetikast» (M. Tiks). Ning 


ainsaks võimaluseks jääda iseendaks 
kujuneks «väljumine süsteemist». Ent 
just selles väljenduks inimese tõeline 
teadvelolek, võime võtta enese peale vas- 
tutus — ka nende eest, kes selleks veel 
võimelised pole. Subjektiivse faktori 
osatähtsust selles dialektilises protsessis 
võimendavad ka sõnad eespool nimetatud 
ülemnõukogu otsusest: 

«... tõhustada kodanike ja ühiskond- 
like organisatsioonide materiaalset ja 
moraalset ergutamist looduskaitseabi- 
nõude elluviimisele kaasaaitamise eest.» 


Seda iseäranis ajal, mil küsime tõsi- 
meeli: «Millal siis algab metsade mas- 
siline suremine Kirde- ja Põhja-Eestis?» 
(T. Frei «Metsalaamad kuivavad», «Ees- 
ti Loodus» 1985, nr 2, lk 72); -mil ohus 
on Peipsi järv («tuleb rakendada vii- 
vitamatuid abinõusid kujunenud olukor- 
ra parandamiseks» — A. Rüütli sõna- 
võtust NSVL ÜN istungil, vt «Rahva 
Hääl», 4. VII 1985); mil aastaid (ja isegi 
aastakümneid!) pole suudetud likvideeri- 
da mitmeid suuri saastakoldeid Eestis 
(Tallinna Tselluloosi- ja Paberikombi- 
naat, «Eesti Fosforiit» jt). 

Niisamuti vastavad tõele ka M. Tiksi 
näidendis käsitletud metsaprobleemid. 
Lahendust oodatakse muu hulgas roo- 
miktraktorite väljavahetamisest pinnast 
vähem lõhkuvate ratastraktorite või ko- 
guni — üuuestil — hobuste vastu(!?) 
«Hobuveo kasulikkus metsale on küll 
teada-tuntud, ometi levib, õigemini taas- 
tub see äraproovitud viis visalt.»(Einar 
Keila, «Edasi», 15. IX 1985.) Ent täh- 
tis on siinjuures mitte ainult metsa alus- 
taimestiku säilitamine, vaid ka puude 
kvaliteet. Üks vana metsavaht on selle 
kohta ütelnud nii: 

«Õige tarbematerjali lõikamise aega 
on ainult kaks nädalat aastas. Kogu 
ehitus- ja küttemetsa lõigati eranditult 
sellel ajal. Õigel ajal lõigatud palk ei 
pragune ja sinna ei löö kunagi vamn sis- 
se. Aastaringne metsalõikus on süüdi 
selles, et praegune ehituspuit on eba- 
kvaliteetne ja majades on vamm. Kui 
talvel lõigatud palgile koputada, siis ta 
kõliseb, suvel lõigatu kobiseb.» (Jüri 
Ernits, «Eesti metsades», «Edasi», 12. 
VIII, 1985.) 

Aastaringsete raiete põhjendus kõ- 
lab: kasutada paremini tehnikat ning 
tagada kaadrile pidevat tööhõivet. Mõ- 
lemad põhjendused on ühteaegu õiged — 
ja vaieldavad: «...enamik põllutööriis- 


«Vana Toomas» Vene Draamateater. Eneken — 
1 judmila Maksimtšuk, Silvia — Ninel Järvson. 
N. Ruhadze foto 


tu, maaparandustehnika, turbavarumise 
mehhanismid töötavad ilma erilise kah- 
juta hooajaliselt, alalist tööliskaadrit 
aga ei jätku nii või teisiti»; samuti ei 
võeta arvesse, «mis läheb maksma trak- 
torite töö külmumata põhjatutel raielan- 
kidel ja suvise veoga lõhutud teede ning 
sihtide parandamine, missugused on su- 
vel raiutud puude omadused.» (Ivar Et- 
verk, «Metsade majandamise ökoloogia 
ja ökonoomika», «Eesti Loodus» 1983, 
nr 6, lk 550—551.) 

Sedalaadi olukorrad sünnitavadki va- 
rem või hiljem ka niisuguseid indiviide, 
keda M. Tiks on oma näidendis ellu 
kutsunud ning uurinud Felixi kujus. 
Tema oleks teine «usku ja lootust» si- 
sendav fenomen käsitletavas lavatöös — 
peale kolme metsatöölise. See tegelas- 
kuju oleks tõepoolest omamoodi revo- 
lutsiooniline, tähistades ökoloogilise 
teadlikkuse kvalitatiivselt uut tasandit 
mitte ainult konkreetses, n-ö empiiri- 
lises plaanis (nagu näeme metsatööliste 
puhul), vaid ühtaegu juba ka üldise- 
mas, filosoofilises plaanis. Tegu oleks 
sisuliselt esimese nii selgesti äratuntava 
«ökoaktivistiga» eesti teatris (ja jälle- 
gi — kogu meie kirjanduses üldse!), 
inimesega, kelle seesmiseks vajaduseks 
on saanud «mõelda globaalselt ja tegut- 
seda lokaalselt». Oleks! Sest tegelikult 
on Felixi kuju, nagu öeldud, dramatur- 
giliselt alles poolik, abstraktne, ta on 


55 


alles pigem veidrik kui eneses uusi väär- 
tusi kehastav võitlev isiksus, ta ei ole ter- 
viklik, on ka ise mõneti võõrandunud, 
loodushoid on tema jaoks olnud viimane 
õlekõrs, mis on päästnud ta joomapõr- 
gust. Aga selle kaudu on ta endale avas- 
tanud terve uue maailma, mis on saanud 
tema jaoks omamoodi religiooniks, kom- 
pensatsiooniks kõigele muule, millest ta 
oma sinnani tõenäoliselt üpriski ühe- 
külgselt elatud elus ilma on jäänud. 

Felixi kuju on autoril seega ainult 
esimene poolsamm eesmärgi poole, alles 
uuring,pigem kobamine kui leidmine — 
nii nagu on kobav, kartlik, paljuski eba- 
kindel Felix ise. Tõsi, elus võib vahel 
juhtuda ka nii, et uusi väärtusi kuulu- 
tavadki kõigepealt just omamoodi «hül- 
jatud» — veidrikud, narrid, need, kel 
kehtivate väärtuskriteeriumide valgusel 
«mõni kruvi logiseb». Ning alles see- 
järel tulevad «kangelased» — kolossaal- 
se kire ning läbilöögijõuga maailma- 
parandajad, kes status guo n-ö ümber 
pööravad. Ja see, mis enne tundus vei- 
der, harjumatu või lausa mõeldamatu, 
osutub nüüd juba küllaltki õigeks, ene- 
sestmõistetavaks, vältimatuks. 

Ometi väljendub praeguseski M. Tiksi 
ettenägelikkuses, meie valdavalt pinna- 
pealses, olmelises elukäsituses nii harva 
kohatav võime heita pilku kaugemale 
individuaalse alateadvuse kompleksidest 
või ühiskonna teatud osa tarbijalikus- 
tumisest sündivatest «sisevastuoludest». 
Ja Felixi lüüasaamiselgi pole mitte ob- 
jektiivsed, vaid subjektiivsed põhjused. 
Tal ei jätku jõudu tõusta, talle pole 
antud vaimunõtkust uute vahendite ot- 
simiseks ning leidmiseks. Temas pole veel 
terviklikule isiksusele omast võidukust. 

Felixi kuju ei ole kuigivõrd terviklik 
ka karakteriloogika mõttes, mistõttu te- 
da on ilmselt üpris raske mängida. 
Ja ometi tuleb Margus Vaher oma osaga 
üsnagi huvitavalt toime. Tema Felix on 
tõsisem, mitmeplaanilisem kui Eduard 
Agu oma I. Normeti lavastuses Eesti 
NSV Riiklikus Vene Draamateatris. Vii- 
mane näibki olevat mõeldud karikatuur- 
sena. 

Felixi karakteri teatud «ähmasuse», 
dramaturgilise lõpuniviimatuse tõttu 
eeldan raskusi ka temaga kokkumän- 
gul. Eriti Enekeni osatäitja jaoks. Ja 
siin näis orgaanilisemalt omavahel ühte 
sulanduvat Vene Draamateatris nähtud 
paar E. Agu — L. Maksimtšuk. Kusjuu- 
res L. Maksimtšuki mängus Enekeni rol- 
lis tajusin vene dramaturgia «uue laine» 
hingust — avarat, ent sügavalt õnnetut, 
kannatavat, tšehhovlikult midagi nime- 

mu meelest näitlejatüübilt mõneti sarna- 
se Karin Peetri mäng «Ugala» lavastu- 
ses oli jõulisem, isekam, suveräänsem, 
ehkki selle mõningad aktsendid suhetes 
Felixiga olid Tallinna-etenduses rabedad. 
Selleski näeksin aga pigem dramaturgia 
kui näitlejatöö puudujääki: ilmselt tahab 
näidend töö käigus mõnegi koha pealt 
«järelkohendamist». Ka tekstilist. Ka- 
rin Peetri loomuldane vitaalsus ning 
“kindlus näis talitsevat ka tema venda 
Sanderit mänginud Andres Tabunit, kes 
see-eest järgmises etenduses, Anu Vaba- 
mäe Enekeni «vastu» mängides, eelmisel 
õhtul kammitsetu rikkalikult improvi- 
seerides «tagasi tegi». Ehkki juba esi- 
meselgi Tallinna etendusel oli näitleja 
oma temperamendile ilmselt sobivas rol- 
lis heas hoos, ei tahaks ometi end sellest, 
iseenesest vägagi nauditavast «tulevär- 
gist» päris ära lasta petta. Sest Mihkel 
Tiks on Sanderi kujusse kirjutanud mitte 
ainult perekondliku, intiimsemaid suh- 
teid puudutava arengudünaamika, vaid 
ka kvalitatiivse murrangu Sanderis kui 
sotsiaalses olendis, subjektis. See muu- 
dab Tiksi Sanderi vaimukast veider- 
dajast rikkamaks. Juba praegu välga- 
tab ka Andres Tabuni Sanderis kuskil 
hingesügavuses mure ning valu poja 
pärast, mis oma eheduses narrimaskist- 
ki läbi lõikab. Meeldejäävalt kulminee- 
rub Sanderi seesmine selgusele jõudmine 
oma perekonnaelus, suhetes Marianne- 
ga — hetk, mil teda ühtäkki vallutab 
mälestus sellest, kuidas keegi öisel tä- 
naval Ljubat hüüdis («Ma ei tea, mis neil 
täpselt selle Ljubaga oli, aga ma tean, 
et meil Mariannega pole midagi niisu- 
gust kunagi olnud!») 

See kõik on juba olemas — näiden- 
dis, lavastuses, näitlejas. Ent mulle tun- 
dub, et Sanderile on dramaturgi poolt 
ette nähtud veel üks «ärkamine», üks 
kõikehõlmav kulminatsioon (mida võiks 
võrrelda näidendi lõpus Edgar Hõbe- 
mäele osakssaavaga — ehkki see «Uga- 
la» lavastuses kahjuks veel kõlama ei 
jäänud). See «ärkamine» lähendab teda 
järsult Felixile ning metsatöölistele ning 
vallandub (peaks vallanduma!?), kui ta 
kuulutab oma valmisolekut «pingutada 
püksirihma»! Praegu mõjub see süga- 
valt kaasaegne filosoofiline tõdemus — 
rikkus ei seisne mitte suurtes sissetule- 
kutes, vaid väikestes väljaminekutes — 
Sanderi suust pigem järjekordse vai- 
mukusena — ühena paljude seast —, ei 
tuletu orgaaniliselt eelnevast ning ei jää 
seetõttu kõlama. 

Analoogilisi rolliootusi väljendaksin 
ka Eesti NSV teenelise kunstniku B. Troš- 
kini kehastatud Sanderi puhul, Vene 


Draamateatris esietendusel nähtud kuju 
oli «introvertsem», vaoshoitum, mille 
pinnalt seda kontrastsemalt sähvatasid 
aeg-ajalt vaimukad aktsendid. 

Raskem kui K. Peetril näib olevat 
leida oma loomupärast suhet Enekeni 
rollis Anu Vabamäel; Tallinna-etenduses 
hakkas selle Enekeni orgaanilisi piir- 
jooni välja joonistuma minu jaoks alles 
kuskil etenduse lõpupoole. Võib-olla 
peaks ta kohe alguses alustama kuidagi 
(valuliselt) heitlikumalt, talle loomuoma- 
semalt...? Saan isegi aru, kui rumal 
on näitlejale mingeid omapoolseid soovi- 
tusi anda, ent mulle tundub, et A. Vaba- 
mäe suurema eneseleidmise korral saak- 
sime «Ugala» laval näha kaht teinetei- 
sest vägagi erinevat ning terviklikku 
tõlgendust tulevase võimaliku «meie aja 
kangelase» elukaaslasest. Usun, et roll 
pakub huvi ning väärib tööd-otsinguid 
juba n-ö puhtajalooliseltki. Sest vaevalt 
et tulevane «ökoloogiline isiksus» lausa 
erakuna oma missiooni saaks täita. 

Kas võiks see isiksus sirguda ehk 
Sanderi pojast Toomasest — «puhastu- 
nuna» neis kannatusis, mis tollel juba 
maast-madalast läbida tuleb? Toomase 
kuju on senine kriitika tõlgendanud ühe- 
külgselt. Ei tea täpselt, mida on silmas 
pidanud dramaturg, ent usun, et inime- 
sele, kes on kursis meie praegust tervist 
mõjutavate põhiteguritega (mille hie- 
rarhias keskkonna seisundi halvenemi- 
ne — õnneks! — veel esikohal pole), on 
Toomas nüüdisaegse palliatiivse medika- 
mentse ravi tüüpohver. Isiklikult imet- 
len inimorganismi vastupidavust niisu- 
gusele süstemaatilisele mürgitamisele. 
Sümbol on seda tabavam, et just meie, 
eestlased, tarbime praegu psühhofarma- 
kone (millest 40 protsenti, tõsi küll, on 
valmistatud looduslikest lähteainetest) 
mõnedel andmetel enim kogu Nõukogu- 
de Liidus — 16 rubla 32 kopika eest aas- 
tas elaniku kohta. Õnneks oleme hakanud 
viimasel ajal tasapisi taipama, et seda 
laadi ravi on vältimatu vaid äärmus- 
likel, edasilükkamatutel juhtudel, mil 
loomulike, looduslike vahendite mõju 
oleks liiga aeglane ning nõrk; ja et 
kõigil muudel juhtudel me ainult läm- 
matame mõttetult organismi loomulikke 
kaitsereaktsioone (näiteks palavikku) 
näiliselt küll tervendades haiget, tegeli- 
kult aga tõrjudes haigust hoopis «süga- 
vamale». 

Niisiis on M. Tiks tabanud siin veel 
üht äärmiselt olulist tendentsi: Marian- 
ne-sugused ainuüksi oma -võhikluses 
hävitavad juba ise oma laste tervist — 
hävitatud loodusel polegi vaja siin enam 
kaasa aidata. 


Nii hävitame ennast n-ö kahest otsast. 

Sellega olekski 

TAUST 

üldjoontes välja joonistatud ning näi- 
dend — kõigi oma vormiliste puudus- 
tega — omandanud loodetavasti hoopis 
teise värvingu. Seda paljus, tõsi kull, 
võib-olla tänu allakirjutanu paremale 
informeeritusele näidendi kunstitõele 
vastavast elutõest. Aga eks olegi kriitika 
üks funktsioone teadvustada vaatajale 
kunstiteose neidki tagamaid, mida too 
«omast tarkusest» sealt nii kergesti ehk 
välja ei loe. 

Selles valguses osutuvad E. Lingi ette- 
heited «Ugala» kunstinõukogule ning 
Teatrite Valitsusele ühekülgseiks, need 
rõhutavad liialt vormilisi (draamateh- 
nika) ning ajutisi, mööduvaid (lavastuse 
esialgne küpsusaste) aspekte. Sisu, mo- 
raalse kasulikkuse kõrval osutuvad need 
minu arvates käesoleval juhul üpriski 
teisejärgulisteks. Ning selle uudse sisu 
pärast tuleb M. Tiksi lavateose kavva- 
võtmist pidada hoopiski teatri repertuaa- 
ripoliitiliseks kordaminekuks. Sest sisu- 
lisi vajakajäämisi, mis on tingitud dra- 
maturgi maailmanägemise ahtusest ning 
pinnapealsusest, on kõrvaldada võimatu, 
samal ajal kui vormi lihvida on ikka 
võimalik, ka edaspidises töös. Pealegi 
ei hiilga puhtdramaturgilise ülesehitu- 
se šedöövritena ka teised viimastel aega- 
del teema ja idee poolest rohkem huvi 
äratanud eesti näidendid — V. Udami 
«Vastutus» ja J. Kruusvalli «Pilvede 
värvid». 

Kui rääkida «Vana Tooma» töötlemi- 
sest, siis vajaksid autori korrektuuri ees- 
kätt Felixi ning (seekaudu ka) Enekeni 
kuju. Võib-olla piisaks juba ainuüksi 
praeguse «karikatuurse plaani» välja- 
jätmisest, Felixi jõulisemaks, tõsisemalt- 
võetavaks muutmisest? Sellega kaoks 
kuju praegune abstraktsus, poolikus, 
sünniks ka orgaanilisem suhe Enekeniga. 
Konflikt ülejäänutega teravneks, ent 
nüüd kasvaks sellest midagi edasivii- 
valttümberveenvat (või vähemasti 
sügavalt järele mõtlema panevat), mis 
sugugi ei pruugi kaotada Felixi enda se- 
nist arenguloogikat — jõudmist totaalse 
missioonieituseni, nihilismini. Ent tege- 
laskuju suurema orgaanika, terviklikku- 
se korral jääks probleem siiski kõlama 
tulevikku suunatult, tragöödialikult pu- 
hastavalt. Puuduva «poolsammu» astu- 
miseks Felixi kujus polekski minu arva- 
tes vaja kirjutada uut näidendit — kõik 
muu aga on niigi paigas, tüüpiline, vee- 
nev. 

Ja aeg ei oota. 

Inimene ja kosmos: ühtsusprintsiip 


T. Ajtmatovi «Ja sajandist on pikem päev» «Ugalas» (4 
Lavastaja K. Komissarov (külalisena), kunstnik I. Agur). Sabitžan — 


«Raketid suundusid kaugkosmosesse 

rajama maakera ümber alaliselt tegut- 

sevat kordonit, et miski ei muutuks 

maapealsetes asjades, et kõik jääks nii 
nagu On...» 

(T. Ajtmatov «Ja sajandist 

on pikem päev...*) 


Etenduse finaal. Kosmonautide «Läkitus 
inimkonnale» on mitte ainult tagasi lü- 
katud, vaid ka igaveseks hävitatud. Pii- 
rivalvekordoni rauduksed jäidki matuse- 
liste ees suletuks. Transkosmiline tõkes- 
tusoperatsioon «Võru» on alanud: rõ- 
huv-ähvardavalt vajub peaaegu inimkõr- 
guseni alla seda sümboliseeriv punaste 


ss tuledega valgussild. Kõik teed Inimese 


ENN SIIMER 


Alliku ja K. Komissarovi dramatiseering. 
Väino Uibo, 


ees näivad olevat läbi lõigatud. Ning siis, 
end hetke kogunud, tõukab Jedigej jär- 
sult lahti maapealse piirivalvekordoni 
uksed. Ta tõuseb tagalavale ja jõudes 
valgussilla alla, tõstab käed, nagu tahaks 
ta vabastada inimkonda ka kosmilise 
kordoni piiranguist. Juhtub ime: kosmi- 
lised tõkked taanduvad ning kõigile mei- 
le saalis avaneb lõputu ja kaunis kos- 
mosepilt värviliselt säravate udukogude 
ning nimetute, kuid imeilusate galakti- 
katega. See on perspektiiv nii ruumis kui 
ajas, nii kosmoses kui inimeses endas. 
Tee, võimalus, mis meil endal läbida 
tuleb. 

Säärane finaal reedab lavastaja Kalju 


Komissarovis romantikut, kuid tõdegem, 
et ka meie elu maapealsetes asjades on 
viimasel ajal üht-teist muutuma haka- 
nud. Kui mahukas ja sügav on T. Ajtma- 
tovi «võru»-sümbol — alates mankurdi 
legendist ning lõpetades kosmosekordo- 
niga! Ja kui erinevalt võib see sümbol 
interpreteeruda erinevates sotsiaalsetes 
õhustikes. Näib, et tänane päev on and- 
nud operatsioonile «Võru» sümboolse 
tähenduse. Igasugust arengut, muutusi 
ja mõtlemist piirav «võru» võib tõepoo- 
lest asuda meie kõigi teadvuses, juhul 
kui ühiskondlik elu küllaldaselt ei väär- 
tusta isiksuse võimalusi, tema loomepo- 
tentsiaali, avatust kui põhimõtet. Neid 
omadusi oleme viimasel ajal tähtsaks pi- 
dama hakanud, sest siin peituvad ühis- 
konna arengu kõige võimsamad reservid. 
On tarvis läbi murda muutumatuse, 
alalhoidlikkuse ja ettevaatlikkuse üle 
pea kasvanud «kordonitest», et anda või- 
malust uuenevaks arenguks ning inimes- 
tele selles kaasalöömiseks. Ja kuigi niisu- 
guse finaaliga, Inimese hinge triumfiga, 
on K. Komissarov oma ajast ees, viipab 
ta suunda, kuhu paratamatult peaks lii- 
kuma ka meie reaalne elu. See on avatu- 
se ja isiksuse hindamise tee — sisemiste 
ja väliste tõkete kaotamine, Inimese või- 
malused oma ja ühiskonna elu paremini 
ning õiglasemalt ümber korraldada. 
Tundub, et see teema oma erinevates 
variatsioonides on tegelikult olnud alu- 
seks peaaegu kõigile Kalju Komissarovi 
seni väärtuslikumatele lavastajatöödele. 
Mõtlen siin eeskätt tema suuremaid ja 
üldtunnustatud õnnestumisi (« Protsess», 
«Peaproov», «Prokurör», «Sinised hobu- 
sed punasel luhal» «Vennad Lautensa- 
ckid»), kuid samast teemast on olnud ins- 
pireeritud ka mõned K. Komissarovi — 
vähemalt allakirjutanu arvates — kuns- 
tiliselt ebaõnnestunud, kuigi tema enda 
arengu seisukohalt ilmselt olulised lavas- 
tused («Revident», «Meie juhtum»). 
Ilmselt pole siin tarvidust pikemalt 
peatuda lavastuse, õigemini — romaani 
süžeel. Paljud neist, kes tänapäevase 
nõukogude kirjandusega paremini kur- 
sis, mäletavad kindlasti seda avastusena 
mõjunud elamust, mille jättis T. Ajtma- 
tovi romaan «Ja sajandist on pikem 
päev», ilmununa ajakirja «Novõi Mir» 
1980. aasta novembrinumbris. Veel enne, 
kui ta jõudis eesti keelde, tõlgiti ta palju- 


desse võõrkeeltesse ning pälvis 1983. aas- 
tal NSV Liidu riikliku preemia. Viimane 
ei tähenda aga kaugeltki, et romaani il- 
mumine poleemikat poleks sünnitanud. 
Lausa vastupidi — mõnedes kirjandus- 
ringkondades levis vaikselt, aga visalt 
arvamus, et autor on siin isegi minetanud 
sotsialistliku realismi positsioonid. Hin- 
nangud said küll lõpuks paika, kuid ka 
kõige soliidsemates arvustustes ei jäetud 
märkimata kaheldavusi ulmelise koega 
kosmoseteema osas. Eks näitas kaudselt 
seegi, et autor oli puudutanud olulisi ja 
teravaid sotsiaalseid probleeme, oli riiva- 
nud teatud sotsiaalse grupi elulisi huve. 


Nüüd, mil ühiskondlikele muutustele 
aluseid luuakse, on seegi probleem tead- 
vustunud. Rõõmustav oli kohata just ees- 
ti keeles arvustust, kus romaani vaadeldi 
filosoofilise ühtsuse printsiibist lähtu- 
des. Pean silmas «Noorte Hääles» 
(18. II 1984) ilmunud Maie Remmeli ar- 
tiklit. Kuna artikli, dramatiseeringu ja 
lavastuse kontseptuaalsetes lähtekohta- 
des on mõndagi ühist, ei saa siinkohal 
lahti kiusatusest tsiteerida lõiku, milles 
täpselt väljendub romaani erinevate 
komponentide seostatuse idee... «Maail- 
ma õpetatud pead tunnistavad — sel 
hetkel vanast Jedigejst midagi teadma- 
ta —, et nad ei tea konstruktiivset la- 
hendust, mis säästaks järgneva põlvkon- 
na ohtudest, pingetest ja muserdustest, 
mis Jedigejl on tulnud läbi elada. Neil 
on võimu vallutada lähikosmost, kuid 
erineva arenguteega suurriigid pole 
jõudnud veel sellise sotsiaalse enesetun- 
netuseni, et ennast kartmata partneriga 
krambivabalt suhelda: kontaktikeeld vä- 
listsivilisatsiooniga on neurootiliselt 
järsk ja nihilistlik, oma lahendamata si- 
sepingeid sõjakusega varjestav. Ja selli- 
sena nende pingete püsi soodustav. Suur, 
tuhandeil tasemetel pingestatud planeet 
Maa ei kuule Jedigej häält...» 

Siit pole juba raske jõuda järelduseni, 
et kosmoseteemas peitub tegelikult võti 
maapealsete probleemide juurde jõudmi- 
seks. Sest just maapealne tegevustik an- 
nab meile igasuguse progressi kõrgeima 
eesmärgi — Inimese dimensiooni ja aren- 
gusuuna. Kosmiline liin aga globaalse ja 
ka konkreetse, sotsiaalse tegelikkuse raa- 
mid Inimese arengus. 

Nii nagu dramatiseeringu autorid 
K. Komissarov ja J. Allik kavalehelgi 

«Ja sajandist on pikem päev». Jedigej — Kalju 
Komissarov. 


märgivad, on vahepeal lavalaudadele 
jõudnud mitmeid selle romaani tõlgen- 
dusi, kus kosmoseteema hoopis puudus. 
Kuid tahaksin lisada, et on ka lavastusi, 
kus kosmoseteemat on kasutatud. Üks 
selliseid, Moskva Krasnaja Presnja teat- 
ristuudio lavastus, oma lahenduselt küll 
ei veennud. Seal tundus kosmonautide 
puhul peatähelepanu pöörduvat mitte 
eetilistele ja filosoofilistele probleemide- 
le, vaid rohkem tehnilistele üksikasjadele 
(«kosmoseside» pidamiseks töötasid seal 
ehtsad televiisorid). See pani kahtlema, 
kas ulmeline liin on teatris üldse otstar- 
bekas: romaan on ju tõepoolest väga ma- 
hukas ning ainuüksi inimese ja looduse 
vahekordade küsimus võiks olla vägagi 
huvitava iseseisva dramatiseeringu ja la- 
vastuse sünniks täiesti piisav. Kõik ole- 
neb ju lõppkokkuvõttes sellest, kuivõrd 
orgaaniliselt on lavastaja (tavaliselt on 
ta ka vähemalt üks dramatiseeringu 
autoritest) nägemus ühtinud autorikont- 
septsiooniga. See ehk peakski määrama 
dramatiseeringu õnnestumise ja õigusta- 
tuse veel enne lavastamise juurde asu- 
mist. 

Paraku on eesti, aga ilmselt ka kogu 
nõukogude teatri üheks valusamaks 
probleemiks kunstiliselt nõrkade drama- 
tiseeringute vohamine, ka igast meie 


so teatrist poleks raske leida näidet, et öel- 


dut illustreerida. Just selle probleemi 
taustal torkab «Ugala» Ajtmatovi-käsit- 
lus igati soodsalt silma. Vaieldamatult 
ei ammenda seegi romaani kogu süga- 
vust ja kõiki (ka olulisi) probleeme. Kuid 
see polegi ta eesmärk. Hoopis tähtsam on 
siin asjaolu, et kunstiliselt õnnestunud 
lavastuse aluseks on autoritruu drama- 
tiseering, mille põhiteema — inimese ja 
kosmose ühtsus — on praegu sotsiaal- 
selt väga aktuaalse kõlaga. Ja mis see- 
juures kõige olulisem — ulmelisele kom- 
ponendile on K. Komissarovi lavastuses 
leitud sisuliselt adekvaatne ja teatraal- 
selt leidlik lahendus. 


Romaanis on kogu kosmiline liin an- 
tud diskreetse, iroonilis-traagilise var- 
jundiga, pariteetkosmonautide ja pari- 
teetjuhtimise idee on ühelt poolt küll 
poliitilistest reaalidest välja kasvanud, 
kuid mitte sugugi vähem tähtis pole see- 
juures ka selle maailma inimlik piiratus. 
Inimese kui piiritu väärtuse seisukohalt 
on juhtimissüsteem, mille põhieesmär- 
giks pole mitte inimkeskne, avatud 
areng, vaid juba väljakujunenud olukor- 
ra säilitamine, piiratud ja lõppkokkuvõt- 
tes inimese vastu tegutsev. Just selles 
osas on äärmiselt oluline loo täpne ajali- 
ne määratletus, sest ühiskondlikus elus 
on pärast romaani ilmumist toimunud 
muutused, mis annavad alust oodata 
siin mingeid nihkeid. 

Lavastaja on leidnud romaanile täp- 
selt vastava kujundi: Inimene kogu oma 
suuruses ja tõsiseltvõetavuses tuleb esile 
asjastatud ja politiseeritud mängumaail- 
ma taustal. Ilmselt polegi asi niivõrd 
selles, et siin on tegemist nimelt mängu- 
rongi või mängulaevaga, kuivõrd just 
kahe maailma mastaapide erinevuses. 
Romaanis on sügava tähendusega ref- 
räänina korduv motiiv: «Rongid sõitsid 
siinmail idast läände ja läänest itta...» 
Lavastuses seisab Jedigej — Komissarov 
raudteelase mundris laval, käes luitunud 
kollane lipuke, ning saadab leebe pil- 
guga möödasõitvaid ronge. Kui mõni 
neist takerdubki, aitab ta rongil edasi 
minna. Jedigej hoolitseb tema jaoks 
tundmatu maailma eest, see on tema iga- 
päevane töö ja mure. Selles pilgus ja suh- 
tumises on kaastunnet askeldustemaail- 
ma vastu, mis jääb muutumatuks ka 
siis, kui see maailm tema enda vastu 
pöördub. 


Nähtud Jedigejs on midagi kütkesta- 
valt terviklikku, mida ehedal kujul või- 
me kohata vaid looduses, jah, alles täna- 
päeval meie jaoks väärtustuvas ja tervi- 
kut omandavas looduses. Ta võib tundu- 
da ka meile naiivsena, nagu tundub Sa- 
bitžanile, kuid just sel moel jõuab meieni 
looduse ja Inimese, ka kosmose ja Inime- 
se ühtsus. Selliselt mängitud Jedigejs on 
valu maailma ja inimeste saatuse pärast, 
täpselt on tabatud T. Ajtmatovi poeeti- 
lise, idamaahõngulise inimesekäsituse 
eripära. 

Režiiliselt ja näitlejatöö seisukohalt 
kõige laitmatumaks tegevusliiniks (pea- 
le Jedigej enda muidugi) pean legendi 
Emast, kes läks surma, et päästa man- 
kurdist poega. Nii romaanile kui ka la- 
vastusele annab see jutustus ajaloolise ja 
sisulise perspektiivi eeskätt Jedigej, kuid 
samavõrd ka kosmose sündmuste mõtes- 
tamisel. Poeetiline, üldistatud jutustus 
nõuab laval tehniliselt palju täiusliku- 
mat, puhtamat teostust kui lihtne rea- 


«Ja sajandist on pikem päev». Mankurdi ema Naj- 
man-Ana — Anne Margiste, Mankurt — Ülo Vih- 
ma. 


E. Veliste fotod 


listlik tegevus. Siin ei saa olla midagi 
juhuslikku ega liigset, suure tähtsuse, 
otsekui mingi suurenduse omandavad 
kõik detailid, intonatsioon, kõne ja lii- 
gutuste rütmiline täpsus, žestide lõpeta- 
tus. Ja sellega tulevad A. Margiste ning 
Ü. Vihma enamasti päris toredalt toi- 
me. 

Nagu üldiselt teada, sünnivad meelde- 
jäävad etendused paljude komponentide 
summana. Nii ka siin. On vaieldamatu, 
et see lavastus on teatrisündmus mitte 
ainult «Ugala» jaoks, vaid kogu Eesti 
teatrielus. Sotsiaalselt erk ja täpne mõte, 
hea dramaturgiline alus, õnnestunud la- 
vakujundus (1. Agurilt), leidlikud, mõt- 
tetihedad lavastuslikud leiud, ühtlane ja 
korralik näiteansambel — need on jää- 
nud praegu küllaltki harvadeks külalis- 
teks meie lavadel. Siin on kõik nimetatu 
olemas. 

Ja siiski poleks vist päris õige ka la- 
vastuse puuduste ees silmi kinni pigista- 
da. Nagu öeldud, on laval täiesti arves- 
tatav ansambel, kõik töötavad hästi ühi- 
se eesmärgi nimel. Mõnel õnnestub see 
paremini, orgaanilisemalt, nagu näiteks 
R. Malmstenil, aga ka P. Jürgensil, teis- 
tel ehk vähem. Kuid siiski ei saa näitleja- 

tele midagi ette heita, sest nad mängivad 
antud rollikontseptsiooni raamides ja po- 
le tõesti nende süü, kui lavastaja «telli- 
muses» ka mõningaid küsitavusi on. 
Pean siin silmas eelkõige seda, mida ta- 
vatsetakse nimetada lavastaja K. Komis- 
sarovi publitsistlikkuseks. Kas see siiski 
päris nii on? Ei saa ju kuidagi valdavalt 
publitsistlikuks hinnata tema selliseid la- 
vastusi nagu «Peaproov», «Silmast silma 
kõigiga», «Sinised hobused punasel lu- 
hal», «Vennad Lautensackid» — need ei 
ole ju pelgalt päevakajalised mõtisklu- 
sed, vaid ikkagi mitmetasandilised, kee- 
rulise lavalise struktuuriga etendused. 
Pigem nimetaksin K. Komissarovit erksa 
sotsiaalse närviga lavastajaks, kelle 
jaoks karakteril ja tegevusel on mõte ees- 
kätt ühiskondlike suhete süsteemis. See 
rõhutatud sotsiaalsus surub tihtipeale 
enda alla nii psühholoogilised kui ka es- 
teetilised kriteeriumid. Kuid loomulikult 
ei välista neid. 


Nii ka lavastusega «Ja sajandist on 
pikem päev». Kas saab siin K. Komissa- 
rovi enda mängitud Jedigejd kuidagi 
pelgalt publitsistlikuks hinnata? Arvan, 
et kaugeltki mitte. Kuid vastata samale 
küsimusele V. Uibo Sabitžani või V. Lui- 
ge Ajzada suhtes on juba märksa raskem. 
Esmapilgul on selline lavaline ülepakku- 
mine (grotesk?) ehk tõesti publitsistliku 
maiguga. Kuid kas ongi asi selles? Mulle 
näib, et eelkõige just kõrvaltegelaste 
rolle suunates ja kujundades kipub 
K. Komissarovil teinekord puudu jääma 
mitmetähenduslikkusest. Tema kärsitu 
lavastajatemperament ilmselt ei läbe 
oodata, et vaataja ise nähtust hindaks. 
Lavastaja ruttab siin hinnanguid kohe 
paika panema, mõtlemata sellele, et va- 
hel teeb ta sellega nii osatäitjale kui ka 
loole tervikuna karuteene. Näitlejal jääb 
vajaka sišsekonfliktist ja = rolli siseelu 
arengu võimalustest, lugu võtab seetõttu 
kohati liiga ühetähendusliku ilme. Mui- 
dugi pole Sabitžan üldiselt kuigi veetlev 
inimene, kuid tuletagem meelde Stanis- 
lavskit: kui mängid ebasümpaatset ini- 
mest, otsi hetki, kus see inimene võib ol- 
la sümpaatne. Võib-olla pole see alati 
õigustatud, kuid meie teatri praeguses 
olukorras tuleks selline tendents ilm- 
selt kasuks. Võiks arvestada ka vaataja- 
ga, teda rohkem usaldada. Eks taha ju 

(Näis, et liigne näpuga näitamine tuli 
kahjuks ka 1. Tammuri poolt sisse loe- 
tud diktoriteksti intonatsioonis.) 

Kuid K. Komissarov kasutab lavas- 
tuses ka tõepoolest avalikult publitsist- 
likku võtet — dokumentaalslaide kosmi- 
listest ja poliitilistest sündmustest. Seda 
on ta varemgi teinud, meenub eeskätt 
Soomes Jyväskylä draamateatris lavas- 
tatud A. H. Tammsaare «Kuningal on 
külm». Ka seal avardasid slaidid eten- 
duse poliitilist silmapiiri. «Ugala» lavas- 
tuses on see võte samuti põhimõtteliselt 
õnnestunud, kui vaid slaidide valik ja 
kvaliteet oleks lõpuni perfektne. 

T. Ajtmatovi romaani autorimõttega 
adekvaatse lavastuse loomine on vägagi 
kõvaks pähkliks ükskõik millisele teatri- 
le. Pole vist liialdus märkida, et enami- 
kul katsetanuist pole see õnnestunud 
(nende seas ka Moskva Vahtangovi-nim 
teatril ning meie Kingissepa-nim Draa- 
mateatril). Seda enam väärib tunnustust 
silmapaistva lavastuse valmimine Vil- 
jandi «Ugalas», mille puhul on juba ette 
teada paljud väiketeatrile omased rasku- 
sed. Kalju Komissarovil on peaaegu või- 
matuna tündunud üritamine õnnestu- 
nud. Ega ka märgitud puudused suuda 
kuigivõrd kahandada üllatavat mõju- 
jõudu, mida kannab endas tänase maa- 
ilmakirjanduse tippteoste hulka kuuluva 
romaani lavavariant meie väikelinna 
teatris. 


«Meister ja Margarita», etendus ja probleemid 


AGO IIERKUÜL 


Eduard Lazarevi ballett «MEISTER JA MARGA- 
RITA» (Boriss Eifmani libreto Mai Murdmaa re- 
daktsioonis Nikolai Bulgakovi se manimelise ro- 
maani alusel). Lavastaja M. Mur imaa, kunstnik 
Kustav-Agu Püüman, muusika'* ne juht ja diri- 
gent Eri Klas, dirigent Vello “hn. Esietendus 
RAT «Estonias» 3. XI 1985. 


RAT «Estonia» balletikollektiivi töö 
«Meistri ja Margaritaga» vältas terve 
aasta. Avada M. Bulgakovi romaani ko- 
reograafiakunsti tinglikkusega on jul- 
gustükk, millele analoogi ei tea. Loo- 
mulikult elas romaan üle hulga lihtsus- 
tusi, balletti mahutamisel on see parata- 
matu. Küsimus saab nüüd seisneda 
ainult selles — kas balletilava ise suutis 
uskuma panna oma etendusse, selle 
süžeesse, tegevusloogikasse. Kas ballett- 
meister Mai Murdmaa leidis Bulgakovi 
teosele lähenemisel mingi üllatava-uue- 
ootamatu vaatenurga? Kahjuks ei jaga 
ma legendaarse Maia Plissetskaja tempe- 
ramentset veendumust, et balletiteatrile 
«allub kõik! », kuid Mai Murdmaa lavas- 
tus veenis, et Bulgakovi mitmekihilises 
romaanis on hulk tegevusliine, mis lausa 
loodud balleti tarbeks. Kas selline nelja 
põhiliini — Meister, Margarita, Woland, 
Ješua — keerukas põimumine on ainu- 
võimalik, pole põhjust arutleda. On aga 
ilmselge, et on sündinud sümfooniline 
(traditsioonilisele numbriballetile vas- 
tanduv) ballett. Lavastust läbib katke- 
matu pinge. Kõik laval toimuv on täieli- 
kult suunatud teema avamisele, etendu- 
ses ei ole midagi illustratiivset (häda, 
millele komistab enamik kirjandusteoste 
balletilavastusi). 

Oma ilmaletuleku faktiga kahjuks 
piirdub minu jaoks kogu Eduard Laza- 
revi muusika uudsus. Siit ei leidnud 
esmaavastuse rõõmu ei mõtte ega heli- 
keele vallas. Tekkinud uudishimu — kui- 
das on teema kandunud helidesse — la- 
henes lühiajalisel kuulamisel. Muusika 

Stseene balletist «Metster ja Margarita». 


naalne, psühholeoogiliselt aga vähevee- 
nev, ei jõua kummagi nimiosalise sise- 
elulise portreeni. Hoogne, «dansantne» 
seejuures kindlasti. 

Siit üks küsitavusi — Mai Murdmaa, 
meil kõige keerukama ja balletiks eba- 
harilikuma muusikalise materjali lavas- 
taja (M. de Falla, M. Ravel, S. Barber, 
B. Bartõk, G. Gershwin, E. Tamberg, 
V. Tormis jpt) valib ja teeb aasta tööd 
niisuguse muusikaga? Kas teda vaimus- 
tas see? Mulle tundub, et Murdmaa on 
lavastusse pannud rohkem kirge ja jõu- 
list konflikti, kui seda sisaldab muusika. 
Tekib teatav ebakõla laval toimuva ja 
muusika vahel. M. Murdmaa lahkab 
«Meistri ja Margarita» üldinimlikke, vä- 
ga tugevaid tundeid ja pööraseid konf- 
likte filosoofiliselt üldistades, kaldumata 


64 Seejuures liigsesse abstraktsiooni. Lavas- 


tus on läbi viidud erilise, kangekaelse 
järjekindlusega. Etendus nõuab kainet 
mõttelaadi nii laval olijailt kui ka saalis 
istujailt. Balletist on välja puhastatud 
kõik liigne ning jutustav, leitud tege- 
lastele lakoonilised, täpsed plastilised 
karakteristikad. Tantsitakse tühisuse 
bakhanaali, isiksuse eraldatust rahva- 
murrus. Imeteldav on M. Murdmaa peen 
stiilitunne, koreograafiline leidlikkus ja 
vaibumatu tähelepanu etenduse vaate- 
mängulisuse püsimisele. Hetkekski ei 
tundnud venivust või igavust — esime- 
sest viimase taktini kestis läbikomponee- 
ritud tants, kordagi süidimaneeri kal- 
dumata. Läbi tantsu tekib tunne laval- 
sündiva suurusest, tähendusrikkusest. 
Etendus tõestab, et pole vaja rikkalikku 
atribuutikat, rekvisiiti (ainus detail — 
kollane lillekimp Margarita esmailmu- 


misel), mimanssi, arvukat truppi. Ka 
«Estonia» ballett võib ainult tantsus an- 
da elamuse. Veidi kahju vaid, et kõigi 
ansamblinumbrite ülesehitus on nii var- 
jamatult näoga saali — en face. 

M. Murdmaa jäägitu sümpaatia kuu- 
lub Meistri ja Margarita adagio'dele — 
need on piiritult siirad, nauditavad ja 
loomulikud. Iga detail on reljeefne ja 
lõpetatud, igal tegevusel põhjus ja jä- 
reldus. Etenduse üks suurhetk on I vaa- 
tuse adagio — lüürilise algusosa ja dra- 
matismi, pinget ning tempot tulvil teise 
osaga. Siin avaneb Meistri jõud ja küp- 
sus, suurus ja vahetus, ka hardumus. 
Aäretult puhtad žestid ning tõeliselt hin- 
gestatud tants. Ülesehituses klassikaline 
vormiselgus ülikaasaegses koreograafili- 
ses keeles. M. Murdmaa s«tänase»-tun- 


netus on siin lausa imeteldav. Etenduse 
lõpuduett, mis koreograafiliselt lõpetab 
I vaatuse adagio, lisas lootusetut lahen- 
dust trotsides midagi väga puhast ja 
sooja, jättis hinge hella tunde. 
Massistseenid vist peavadki mõjuma 
«elavate piltide» ja koreograafilis-plas- 
tiliste illustratsioonide vahepealselt. See- 
juures pideva püüdega interpreteerida 
teemasisu — mida oli tehtud ratsiona- 
listlikust, kainelt loogilisest vaatenur- 
gast. Kahjuks esines eriti I vaatuse algu- 
se ansamblites räpakust, üheaegseks la- 
vastatud liikumistes sattusid joonis ja 
jalad sageli segamini, tantsiti ebatäpselt 
muusikas isegi tugevaid aktsente. Sama 
vaatuse finaal esitati aga perfektselt. 
Hea tants, kõik täpne, silmadki säravad, 
liikumine eeskuju äratavalt puhas ja 

võrdsed nii mehed kui naised. On tun- 
da, et «Estonia» meestantsu on koreo- 
graafiakoolist tulnud uut kvaliteeti. Jäi 
mulje, et trupp tantsib mõnuga, mängib 
end ühel õhtul meelsasti tühjaks, luues 
solistidele kõrge lavatemperatuuri. 

Btenduse kõigist komponentidest jääb 
kõige rohkem omaette K.-A. Püümani töö. 
Lavakujunduses puudub nii dramaatiline 
liin kui ka vaatemängulisus. See pole 
küllalt teatraalne, et hakkaks mängima 
idee, ega küllalt reaalne, et tekiks pilt 
ajastust. Lavapõranda katmine kangaga 
ei suutnud siduda ruumitervikuks üle- 
jäänud kujundusdetaile. Ainus, mida pa- 
kutakse kujunduse vaesuse varjamiseks, 
on juba korduvalt «Estonias» eksponee- 
ritnd kasimatuvõitu lavatagune. Vaid 
paaris stseenis — Ješua hukk ja finaal — 
mõjus kujundus kaasa. Halligava argi- 
päevasuse mulje jäi ka kostüümidest, 
millest ainult Meistri, Margarita ja 
Ješua omade joon ja hoitus meeldivama 
terviku moodustasid. 

Osatäitjaist on kõigepealt rõõm Kaie 
Kõrbist. Priimabaleriini rakendatakse 
teatris nii vähe, et Margarita osa näib 
tutvuse uuendamisena. Arvan, et etendu- 
se kordaminekus on K. Kõrbi osatähtsus 
suur. Lausa jahmatas teadmine, et alg- 
selt teda osale ei määratud ja lülitati 


lavastusse vaevalt kuu enne esietendust! 
Siit tänase «Estonia» balleti kõige valu- 
lisem punkt — tippsolistide K. Kõrbi, 
T. Härmi, J. Jekimovi, 1. Arro, E. Er- 
kina, T. Laidi ja veel mõnede aastakoor- 
mus küünib vaevalt kümne etenduseni, 
mis on endast lugupidava solisti ühe 
kuu esinemisnorm! K. Kõrbi Margarita 
väärib südamlikku erianalüüsi, lavale- 
ilmumise momendist pareb ta end janu- 
selt jälgima. Duette sooritab ta vapusta- 
va jõuga — adagio aeglase, ümara mee- 
leolu kasvatab elamuslikuks. Täiuslikuks 
viimistletud on K. Kõrbi Margarita plas- 
tiline joonis, läbivalt paigas õiged rõhud. 
See on terviklik, siiras ja terve kuju. 

Meistri osas esineb Gennadi Gorban- 
jov Riiast. Valus — oma teatris on ju 
Tiit Härm, kellele sobivamat osa üldse 
raske kujutleda. On ju Härmil kõik, et 
teha tõeliselt suur Meistri osa — oma- 
pära, kogemused, mängujulgus. Kuid K. 
Kõrbi ja G. Gorbanjovi Margarita ja 
Meister sobivad hästi kokku. G. Gorban- 
jov ei mõju «Estonia» laval gastrolööri- 
na, ta loob oma Meistri kuidagi kergelt, 
sujuvalt, kordagi koreograafilises teks- 
tis takerdumata — vormib etenduse nii, 
et särasid nii koreograafia kui ka tema 
ise. 

Leningradlanna Irina Kirsanova de- 


G. Vaidla fotod 


monstreeris Margaritana head akadeemi- 
list «leningradlikku» tooni: puhtad poo- 
sid, nõudliku tehnika heatasemeline val- 
damine. Eriti meeldis (isegi üllatas!), et 
kõikidest peategelastest saavutas just 
I. Kirsanova M. Murdmaa koreograafia 
interpreteerimise kõrgpunkti. Võlub ba- 
leriini tore sundimatus läheneda (ka 
esteetiliselt) kõige riskantsemale koreo- 
graafiale kui enesestmõistetavusele, te- 
ma stiilitunne koos isikupäraga, et iga 
nüanss on nähtav ja just õiges proport- 
sioonis. 

Leningradlane Juri Petuhhov lõi oma- 
näolise, tugeva dramaatilise algega 
Meistri. Artistil on eeskujulik tantsu- 
tehnika, võimas hüpe, tuuritehnikas de- 
monstreerib ta nii arvu kui vormi. Osa- 
täitmine oli rõõmustav, julgeksin öelda: 
ideaalne. 

Leningradlane Juri Gumba esineb 
Wolandi komplitseeritud osas. Rolli mah- 
tu tajudes tuleb tõdeda, et siinkohal on 
suurte kogemustega külalise kutsumine 
igati õigustatud. Mehel on kõik füüsili- 
sed eeldused — tehniline võimekus, väga 
pehmed jalad, looduslik hüppevõime — 
loomaks maag Wolandi kuju. Esimesest 
lavaleilmumisest särav, varjatud jõudu 
kehastav, ja mis eriti meeldiv — ta ei 
tantsi kordagi «saali». 

Seega on põhirollide kolmikus neli kü- 
lalist, kes kõik lõid toredad ja terviklikud 
lavakujud. Ilmselge on, et külalisesine- 
jad etendust elavdavad, kuid kas pole 
«Estonia» balletijuht läinud selle sam- 
muga kergema vastupanu teed? Usun, 
et igasse ossa leidunuks oma trupis noo- 
ri, kes suutnuksid siin «oma märgi maha 
panna». Trupi töötult seisev osa on liiga 
suur ja kui repertuaari uuendamine 
kulgeb tempos — 26. IX 1983 «Raimon- 
da», 30. X 1984 «Pihtimus» ja nüüd 
3. XI 1985 «Meister ja Margarita», siis 
on kommenteerimata selge — tööd peaks 
balletitrupil olema mäekõrguselt roh- 
kem. 

Niisiis on M. Murdmaa «Meistri ja 
Margarita» etendus täielikult keskendu- 
nud tantsule ja peategelaste sisemaail- 
male, millele vastandatakse ümbritseva 
maailma kalkus ja peletavus. Etendusele, 
mis oma mõttekäikudelt tõeliselt täna- 
päevane, jääb soovida vaid publikumenu. 


17. 


18. 


19. 


30. 


märts 


ÕNNITLEME! 


. märts — VADIM STEPANOV, 


ENSV Riikliku Vene Draa- 
mateatri näitleja — 50 


» märts — AIGAR VAHEMETSA, 


filmidramaturg — 50 


— ARVO RATASSEPP, 


koorijuht ja pedagoog, TR 
Konservatooriumi professor, 
Eesti NSV rahvakunstnik 
— 60 


— KULLO MUST, 


filmidirektor — 75 


märts — VILLEM REIMAN, 


märts 


helilooja ja pedagoog, TR 
Konservatooriumi professor, 
Eesti NSV teeneline kunsti- 
tegelane — 80 


— AGATE HIIELO, 


Pärnu draamateatri endine 
näitleja ja praegune tööta- 
ja — 85 

Inventuur 


On küünlakuu viimane nädal. Lõpuks on 
talvetaat hakanud välja jagama oma pil- 
visest varaaidast lumekatet ja väike tei- 
vasjaam Tällberg Põhja-Rootsis on väga 
uhke, et temalegi on antud. Ei jätku ju 
seda rõõmsat looduse hõbevalget Stock- 
holmile ja suurlinn püüab oma musta 
kuube varjata miljonite elektriküünalde- 
ga. Mina aga istun just siin Tällbergis 
kinorežissöör Roy Anderssoni suusama- 
jas ja kirjutan ümber vajalikke märk- 
meid ning telefoninumbreid uude tasku- 
kalendrisse. Hubaselt praksub kamin ja 
vanast raadioaparaadist kostab Bing 
Grosby. Köögis valmistab pereema 
maitsvaid roogi ja lapsed = piidlevad 
kuusepuu alla kuhjatud kingituspakke. 
Lehitsen möödunud aasta kalendrilehti. 
Kui palju inimesi ma kaotasin? Oma kalli 
vanatädi Juuli, terve hulga tuttavaid, 
keda Liiva-Hannus enda juurde kutsus. 
Kui palju-vähe aega suutsin eraldada 
oma lähedastele ja kui palju-vähe võõras- 
tele? 

Kõik siin elus maksab ja odav on vaid 
see, mida raha eest saab. Andumine tööle 
maksab tihti kätte kodurahus. Kes palju 
reisib, tahab koju. Kodus istuja aga unis- 
tab reisimisest. Kus on kuldne kesktee, 
kuldnurk? Kõik on suhteline, ja vähe ba- 
naalne, aga tabav on ütlus: kolm karva 
pealael on vähe, aga supi sees palju. 

Möödunud aasta oli töötihe ja reiside- 
rohke. Suurprojektideks olid «Estonia» 
külalisesinemised Stockholmis ja Mosk- 
vas. Nüüd võib öelda, et mõlemad reisid 
läksid täkke — nõudsid aga palju muret, 
tööd ja närve. Mõlemal reisil olin seotud 
mitte ainult dirigeerimise, vaid ka reisi 
ettevalmistamise ja organiseerimisega. 
Kui tavalisel kontserdil vastutab diri- 
gent autori ja publiku ees saja muusiku 
eest, siis ooperimajas suureneb vastutus 
mitmekordseks. Oma esinemistest möö- 
dunud hooajal pean tähtsamaks «Vaba- 

rita» etendusi «Estonias», Bachi ja Beet- 
hoveni kavasid Moskva filharmoonikute- 
ga, A. Schnittke 3. sümfooniat Leningra- 
di filharmoonikutega, suurt Wagneri 
kavaga kontserti 20. oktoobril Pariisis 
2500 kuulaja ees, Mahleri 5. sümfooniat 
Helsingis, Šostakovitši 9. sümfooniat 
Budapestis, seitset Verdi Reekviemi esi- 
tust Rootsimaal ja lõpuks Verdi «Maski- 
balli» Stockholmi Kuninglikus Ooperis 
(esimene töö selle peadirigendi ametis) 
Nikolai Geddaga peaosas. Taas oli võima- 
lus veenduda, et tõeliselt suur on alati 
lihtne ja aus kõiges. Elu on olnud helde 
minule seda palju kordi tõendama. Koh- 
tumistel ja töös selliste suurmeestega na- 
gu D. Oistrahh, G. Ots, G. Ulanova, 
G. Ernesaks, V. Vassiljev, M. Bšjart, 
J. Nesterenko, N. Gedda olen leidnud neis 
kõigis palju ühiseid jooni: nad on era- 
kordse töövõimega, väga enesekriitilised, 
hellad, ausad ja uskumatult lihtsad suht- 
lemises. Ja väga distsiplineeritud. Selge 
on ka, miks väiksema ande puhul üritab 
artist peita oma vigu või neid teistele 
omistada: hirm, et keegi märkab, et «ku- 
ningas on alasti», on ütlemata suur. 

Nikolai Gedda peatas mind iga vähegi 
kahtlase noodi puhul, palus vabandust 
kolleegide ees paigus, kus ta vahest rüt- 
miliselt oli neist lahus, muretses proovi 
järel intonatsiooni, kõlavärvi või mi- 
sanstseeni mitteõnnestumise pärast, pa- 
lus iga kord osutada talle abi. Abi suur- 
lauljale? On ju Nikolai Gedda elav le- 
gend, kes on laulnud ja laulab vaid maa- 
ilma esindusteatrites ja esineb ning heli- 
salvestab vaid parimatega. Temast õh- 
kub töökust, mis haarab otsemaid ka 
kolleege. Kui jäägitult ja täpselt täitis 
suurmees noore lavastaja Göran Järne- 
felti iga palve ning tiivustas selleks tei- 
sigi! Usinamad ja targemad lauljad pöör- 
dusid korduvalt N. Gedda poole, kes jagas 
heldelt näpunäiteid oma suurest koge- 
mustepagasist. 


16. detsembril toimus «Maskiballi» 
esietendus, mis kanti üle Rootsi televi- 
sioonis ja mida nägi ka Kobenhavn, kust 
mulle järgneval päeval helistati ja tä- 
nati. Olime kõik rahul pingelise töö lõpp- 
tulemusega, samuti publik, kes püsti seis- 
tes skandeeris. Peale Nikolai Gedda laul- 
sid peaosi Siv Wennberg, Karl Johan 
Falkmann, Inger Blom, Ann-Christine 
Biel. Etendusel viibisid ka Rootsi kunin- 
gas Karl Gustav ja kuninganna Silvia. 
Ooperi esimesel vaheajal kutsuti mind 
ooperiteatri Kuldfuajeesse ja esitleti ku- 
ningapaarile. «Maskiball» on Verdi n-ö 
rootsi ooper ja jutustab Rootsi kuninga 
Gustav III elust ja atentaadist talle mas- 
kiballil ooperiteatris. Seetõttu sai tavaks, 
et kui kuningas viibis «Maskiballi» eten- 
dusel, lahkus ta loožist enne viimast vaa- 
tust, et etenduse lõpul mitte aplodeerida 
oma eelkäija Gustav III traagilise lava- 
surma puhul. 

Karl Gustav oli esimene kuningas, kes 
vaatas etenduse lõpuni ja aplodeeris esi- 
nejaile. 

Kriitikud olid oma kirjasuled väga te- 
ravaks ihunud ja lavastaja = ning 
kunstnik, sakslane Carl-Friedrich Oberle, 
said järgmise päeva lehtedes kõvasti na- 
hutada. Teatrikriitikud näikse peaaegu 
kõik lavastused piigi otsa võtvat ja nii 
tundub nende kriitika «Estonia» kohta 
nüüd üsna pehme. Kuid rootslaste maitse 
on tõesti teistsugune. Heeringaski on neil 
magus. 


Rootsi Kuninglik Ooper on paljurah- 
vuseline. Balletitrupis on kolmandik 
soomlasi. Ooperikoor esindab neljateist- 
kümmet rahvust. Balleti eesotsas on 
taanlane Egon Madsen ja iirlane Jeremy 
Leslie-Spinks, dirigentidest rootslaste 
Sixten Ehringi, Björn Hallmani, Thomas 
Schubacki kõrval norralane Kjell Inge- 
bretsen, inglane John Landsbery, amee- 
riklane Gary Berkson, tšehh Josef 
Cech. Kõik me räägime aga ühte ja sama 
keelt — muusika- ja teatrikeelt. 

Maailma muusikute üksteisemõist- 
mise eredaks näiteks kujunes Maailma 
Filharmoonia Sümfooniaorkestri kont- 
sert 8. detsembril Stockholmi Kontserdi- 
majas. Mõned aastad tagasi tulid prant- 
suse muusikategelased Frangoise Leg- 
rand ja Marc Verrišre mõttele luua süm- 
fooniaorkester paljude riikide juhtiva- 
test muusikutest. Nii sündiski ÜRO juu- 
res asuva UNICEF'i patronaaži all ning 
Rootsi Kuningliku Muusikaakadeemia 
toetusel sümfooniaorkester, kus mängis 
sada kontsertmeistrit viiekümne viiest 
riigist. Kohale lennutas muusikud Põh- 
jamaade lennukompanii SAS. Kui puhk- 
ja löökpillide vastutavatele soolopartii- 
dele laskis korraldav komitee väljavali- 
tud riigil endal määrata esineja, siis 
märksa keerulisem oli see keelpillidega, 
ja nii otsustati istumise ja pultide jär- 
jekord loosiga. Orkestri kontsertmeistri 


Proov Stockhojmi Kuningliku Ooperi proovisaalis. 

Carlo Maria Giulini, Eri Klas ja Harry Perhanto. 


kohustused langesid Eduardo Garciale 
Sveitsist. Loos asetas «Berliini Filhar- 
moonikute» kontsertmeistri noodikeera- 
jaks Calkutta sümfooniaorkestri kont- 
sertmeistrile. Liigutav oli vaadata maa- 
ilmakuulsa Kanada timpanisti Charbon- 
neau abi pausilugemisel noorele triangli- 
mängijale Willy Corderole Boliiviast. 
Esimese trompeti tähtis partii oli usalda- 
tud Vladimir Gontšarovile Teleraadioko- 
mitee Suurest Sümfooniaorkestrist. Viie 
päevaga vormis maailmakuulus itaalia 
dirigent Carlo Maria Giulini neist muu- 
sikutest suurepärase sümfooniaorkestri, 
kes esitas Anton Bruckneri 8. sümfoonia. 
Esimese proovi algul pöördus maestro 
Giulini orkestri poole: «Enne kui hakka- 
me musitseerima, tahaksin meelde tule- 
tada kohutavat tõika. Maailmas on sadu 
tuhandeid lapsi, kel pole leivapala suhu 
panna, kes nälgivad. Loodan, et meie oma 
kontserdiga ja selle sissetulekuga neid 
kas või vähegi aitame.» 


Kuldfua- 


Eri Klas koos Rootsi kuningapaariga 
jees 16. detsembril 1985. 


Kontsert edastati Eurovisioni ja TV- 
satelliitide kaudu kõigile mandritele, ko- 
gu sissetulek läks UNICEF”ile. 

Üritasin iga vaba hetke viibida selle 
maailma -esinduskontserdi - proovidel, 
kaasa elada sõnulseletamatule muusika- 
sündmusele. Seda ei suutnud pidulikku- 
selt ületada ka Nobeli preemiate üleand- 
mise suursugune tseremoonia. Need kaks 
sündmust pluss mõned kontserdid, teat- 

Eri Klas ja Nikolai Gedda 
Stockholmi Kuningliku 
detsembril 1985. 


pressikonverentsil 
Ooperi Kuldfuajees 5. 


rietendused ja kinofilmid täitsid minu 
vaba aja. Töö ja koosolekud neelasid aga 
lõviosa. Rootsis kehtiv MBL'i seadus 
(eesti keelde ümberpanduna «enamuse 
otsustusõigus») on kaasa toonud koosole- 
kute ülikülluse. Kõik üritavad omal kom- 
bel juhtida, vastutus ja süü aga üritatak- 
se kahjuks tihti teistele veeretada. 
Keerukas aasta on möödunud rõõmus- 
tavalt — olen saanud juhatada head 
muusikat heade muusikutega. Sõbra tun- 
nen ära rõõmus, sest mures on ka kehv 
inimene kaastundlik. Sõber on aga see, 
kes sinu rõõmudele kaasa rõõmustab. 


Kinno 


Tihti leian end keset tänavat arutlemas 
lihtsate asjade üle. Küsin endalt, mis on 
kala, mis on lind, kell, oja, mägi, piip, 
samovar, redel. Vahel küsin ka, kes ma 
olen, kust tulen, kuhu lähen. Täna kü- 
sin — mis on kino? Ja jään nõutult seis- 
ma, mulle justkui meenuks midagi, kuid 
see midagi on kui kauge lennukimürin, 
kellegi nõrk hääl, mingi varju kiire vilk- 
satus, kivi rannaliival, puude mustjassi- 
nine kohin. 

Meie elus on fantaasia ja reaalsus tihti 
põimunud, ja seda niivõrd, et üks muu- 
tub teiseks, teine esimeseks. Meie mälus 
segunevad reaalsed sündmused, kuuldud 
jutud, loetu, massimeedium. Tagantjäre- 
le on vahel raske kindlaks teha, mis oli 
tõepoolest olemas, mis aga väljamõeldis. 
Oluliseks fantaasia ja realiteedi segiaja- 
jaks meie kujutlusis on filmikunst ning 
ruum, kus see suhteliselt noor fenomen 
meiega kohtub — kino. 

Arhetüüpsed mälestused asjadest ja 
sündmustest pärinevad meil teadagi lap- 
sepõlvest. Ka kino kujund ilmub mu 
ette eelkõige lapsepõlvemälestusena. Ki- 
no «Forum» mäletan kui Venturi deko- 
reeritud kuuri, Rooma templit oma esin- 
dusliku fassaadi ja hoopis tagasihoidli- 
kuma sisemusega. Pikk torukujuline saal 
oli suunatud ekraanile kui pikksilm, näh- 
tavust segamas vahel mõne naisterahva 
hiiglakübar. Tore urgas oli hoovipealne 
kino kassaruum. Kui laest allarippuvate 
nahkkäepidemetega trammivagunis kos- 
tis kuivetunud ja väärika konduktori 
käskiv hüüatus «foorum! », siis võpatas 
mu lapsesüda magusas erutuses, ma 
tundsin fantaasiamaailma lähedust. 
Kahju, et hilisema lammutamise käigus 
ei säilitatud tolle kino kaunist fassaadi, 
selle oleks võinud üsna lihtsasti praeguse 
uue ETKVL-i esindushoone üheks intti- 
geerivaks, mälestusi esilekutsuvaks de- 
tailiks võtta. 

Meeldejääv ja kutsuv kino pidi alati 

paiknema mõnes huvitavas, kindla ise- 
loomuga paigas. Kangialuste, siseõuede 
ja passaažide süsteem, mis viis kinoni 
«Oktoober», oma toredate kaarduvate 
trepikodadega, Burmani lõbusate akende 
ja ustega, moodustas labürindi, ruumili- 
se eelmängu sisenemisele saali, kus toi- 
mus kinoetendus. Mäletan, et omal ajal 
olid selle rõdul ka loožid, kus üheskoos 
ema ja isaga võis veidi suletumas õhk- 
konnas nautida ekraanil toimuvaid seik- 
lusi, kurbmänge või naerda komöödiate 
nakatavate naljade üle. 

Kino «Sõprus» esinduslik sammas- 
käik on siiani mõnusaks varjualuseks, 
kus poisid hilinevaid tüdrukuid ootavad, 
madrused suitsu teevad, miilitsamehed, 
kontoripreilid, vahel ka mõni kass või 
koer vihma eest varju leiavad. 

Mäletan ka kaugeid lõunamaa kinosid, 
kus valged kõrged seinad olid ilma katu- 
seta, pea kohal sätendamas öine tähis- 
taevas. Ema kõrval istudes vaatasin ka- 
dedusega poisikesi, kes kokkuhoiu huvi- 
des jälgisid filmi müüriservalt, kõlku- 
des seitsme meetri kõrgusel kui väikesed 
osavad ahvipojad. 

Minu sõber on minust mõnevõrra va- 
nem. Tema lapsepõlvekinod kannavad 
teisi nimesid, nagu «Grand Marina», 
«Scala», «Bi-Ba-Bo». Ka filmide nimed 
on ta meenutusis teised: «India haua- 
sammas», «Ben-Hur», «Neid oli viis», 
«Viimane mohikaanlane», «Tütarlaps 
kuldsest läänest», «Gunga Din» jt. Sõber 
mäletab, et «Grand Marina» oli suur, 
lausa röögatu salapärane maja. Treppi- 
del olid vaskribadega vaibad, valge lina 
ees lava, kus enne filmi esinesid mõõga- 
ja tuleneelajad, seal peeti väikseid pok- 
simatše, saeti pooleks kastis olev naine 
ja tehti muid toredaid trikke. Kino kõr- 
val oli aed, kus korraldati samuti at- 
raktsioone. Sõber mäletab, et seda külas- 
tas Hagenbecki loomaaed Hamburgist 
koos india elevantidega, kellel olid pu- 

Kino «Sõprus» 
sammaskäik, sa 
lapärane ja turva 
line. 


Kino «Oktoober» 


eesõu. 

nasest sametist sadulad, ja lapsed võisid 
neile selga ronida. Samuti oli aias üks 
mees, kes armastas oma pead lõvile ni- 
mega Zapik suhu torgata. 


Veel üks meenutus isiklikust kinoruu- 
mielamusest, ja seda lähiminevikust. 
Mulle meenub, et käisin kinos ühes kau- 
ges hiiglalinnas, mille peapromenaad sai 
alguse suurest kunstimuuseumist, kus 
kunagi olid elanud kuningad, kuid nüüd 
oli selle hoovile ehitatud hoopis suur 
klaasist püramiid. Promenaadi keskosas 
asus võiduvärav, mille juurest bulva- 
rid igas suunas laiali jooksid, üks neist 
koguni üle jõe ühe suure imeliku metall- 
torni juurde, mida pidevalt värviti. Pro- 
menaad lõppes hiiglasuure ekraaniga 
(100 mX 100 m), millel helkisid elektroo- 
nika ja tuhanded laserikiired, vilkusid 
vägevad kirjad, meeldejäävad pildid 
tähtsatest sündmustest. Promenaadil ja- 
lutas palju inimesi, seal olid kenad koh- 
vikud ja too võluv kino. Sissepääs sel- 
lesse oli läbi lihtsa üürimaja kangialuse, 
vaid värviline reklaamsein vihjas sellele, 
et kangialune ei olnud tavaline läbikäik. 
Ja tõepoolest — võlumaailm oli peidetud 
alles krundi sügavusse, fuajees surises 
mahe õhk, nikkelraamidega peeglid, pal- 
mid, puurid kanaari lindudega tekitasid 
juba alguses turvalisustunde, kuid kogu 
ehitise nael oli siiski saal ise. Hämmastas 
ruumilahendus, suured vahemaad ridade 
vahel, kenad neiud maiustuste ja karas- 
tusjookidega, üksikud elegantsed paari- 
kesed istumas üksteisest mõõdukal kau- 
gusel. Eriti hästi mäletan tunnet, mida 
tekitas tool, millele istusin. See oli lai 
mõnus sohva, millesse otsekui ära uppu- 
sid ja eraldusid ümbritsevatest inimes- 
test. Sõber, kellega koos olin, mäletab, et 
toolid olid purpurpunased, mina jälle, et 
taevasinised. Igal juhul oli kogu saali ko- 
loriit tume ja mõjus kosmiliselt. Lõbusa- 
tele reklaamidele järgnes film üliinime- 
sest Rambost (Silvester Stallone), kes 
õiglases vihahoos terve politseijaoskonna 
"segi peksis ja suure hulga politseinikke 
aknast välja viskas. Mõnusal sohval vist 
tukastasin korraks ja nägin = visiooni 
kõrgel mägede kohal liuglevast linnust. 
Sellest on mõni aeg möödas, kuid olen 
siiani võimeline taastama seda kumma- 
list tunnet, kus filmi fantaasiamaailm, 
minu enda subjektiivne loomus ja selja 
taga vohava Champs Elysšes' dünaami- 

Arhitekt W. Luchardt. Kino projekt. 1919. 


Ekraan. 


Arhitekt Bruno Taut. Kino psüühiliste häiretega 
inimestele. Istmete asemel on voodid, ekraan on 
paigutatud lakke. Projekt. 1924. 

Arhitekt Hermann Finsterlin. Kino eskiis-projekt. 
1917. 

line vaim seletamatult ühte sulasid ja 
konkreetseks ruumipoeetiliseks elamu- 
seks põimusid. 

Kino kui väga spetsiifiline ja süm- 
boolne koht on inspireerinud mitmeid 
häid maalikunstnikke. Minu lemmikpilti- 
de hulka kuulub Edward Hopperi maal 
«New York Movie» (1939). Hopperi loo- 
ming on süvenenud üksindus- ja hülja- 
tustundesse. Ta leiab seda kõikjalt, isegi 
kolmekümnendate aastate suursugustest 
kinomajadest, kus inimesed otsisid varju 
depressiooniaastate sünguse eest, püüdes 
sukelduda ekraani fantaasiamaailma. 
«New York Movie's» on kõik — nii vaa- 
tajad, kes istuvad oma kohtadel, kui ka 
veidi tüdinud, moodsalt riietatud pile- 
töör — vajunud oma mõtetesse, ei olda 
teadlikud üksteisest, isegi mitte ekraa- 
nil toimuvast. Pildist õhkub vaikust, 
ebamäärast tühjust, metafüüsikat. Kolo- 
riidilt ja tundeskaalalt on Hopperile lä- 
hedane Andres Toltsi maalikunst. Ka te- 
ma külmades toonides pilte läbib kino- 
ekraani mõistatuslik kujund, mis paigu- 
tatuna ebaharilikku situatsiooni, mõne 
maastiku, mere või interjööri taustale, 
loob fantaasiamaailma ja realiteedi põi- 
mumise ebamäärase assotsiatsiooni. 


Viimasel ajal on kinode arhitektuuri 
probleem kuidagi tagaplaaile jäänud. 
Ajakirjades ilmub üsna harva sellele tee- 
male pühendatud kirjutisi, projekte või 
fotosid. Hoopis teine oli lugu filmi ku- 
junemise algaastail. Kahekümnendatel 
aastatel oli kino arhitektile üheks huvi- 
tavamaks ja ihaldusväärsemaks ülesan- 
deks. Eriliselt võlus see teema ekspres- 
sioniste. Meenuvad Erich Mendelsohni 
voolujoonelised, ebamaiselt mõjuvad ki- 
nod või Bruno Tauti fantastikasse kal- 
duvad kinoprojektid. Eriti radikaalne ja 
isegi absurdne on Tauti kinoprojekt 
vaimsete häiretega või invaliidistunud 
inimestele. Ekraani suunas astmeliselt 
tõusvas amfiteatris on istmete asemel 
voodid, ekraan on paigutatud lakke. Taut 
oli seisukohal, et filmikunst on võimeline 
avaldama psühhoteraapilist toimet ja 
võib anda psüühikale ning kogu närvi- 
süsteemile tervendavaid impulsse. Tolle 
aja väljapaistvad arhitektid tegelesid 
tihti filmistsenograafiaga. Kuulsate fil- 
mide «Metropolis» (F. Lang), «Dr Cali- 
gari kabinet» (R. Wiene), «Golem» 

liste arhitektuurikorüfeede poolt nagu 
Hans Poelzig, Bruno Taut, Otto Hunte. 


Huvitavamaid kinosid üldse on minu 
meelest 1923. aastal Stockholmi ehita- 
tud «Skandia». Selle arhitekt on Põh- 
jamaade tuntumaid ehituskunstnikke 
Erik Gunnar Asplund. Kino on üles ehi- 
tatud eelkõige sümbolitele, iga ese, ruu- 
miosa, reljeef viitavad millelegi, erguta- 
vad vaataja mõttetegevust. Tegemist on 
ühe Stockholmi kesklinna maja ümber- 
ehitusega. Asplund lähtus tellija põhi- 
nõudest — publik soovib pidulikku, eba- 
reaalset hiilgust filmimaailma fantaa- 
siate tarvis. Ta kavandas kinosaali kui 
piduliku siseõue tähistaeva all, värvides 
kaarja lae tumesiniseks ning paigutades 
elektrivalgustid ebasümmeetriliselt na- 
gu tähed taevas. Kujuteldavas siseõues 
oli kolm baldahiinisarnast rõdu. Külge- 
del aga hulk intiimseid loože, mis olid 
omakorda ühendatud üldrõduga. Külg- 
rõdude seinad olid kaetud tumepunase 
velvetiga, millel paiknesid mitmesugused 
Pompeji hukkumise suurendatud motii- 
vid, tagumisel rõdul aga Venuse rel- 
jeef-akt. Asplund oli arvamusel, et kino- 
ekraani eesriidel on tähtis psühholoogili- 
ne osa. Ta kirjutas: «Kino eesriidel on 
täiesti erinev roll kui teatri eesriidel, mis 
peab varjama laval toimuvat. Kinos ei 
ole see nii, seetõttu peaks kino eesriie 
olema natuke avatud, jättes publikule 
mulje, et selle taga eksisteerib miski.» 
Ta nägi «Skandias» ette kahekordse 
eesriide, tagumine, mis paistis osaliselt, 
oli hõbedaselt säravast kortsunud mater- 
jalist, mida valgustati altpoolt, kui see 
hõbedane loor tõusis, transformeerus ta 
pildiks ekraanil. Saali kujunduses oli 
aimatav ka erootika, mida rõhutasid 
Venuse akt, fallosekujuline häälekõven- 
daja, mis väljus otse laest (tähistaevast), 
ning Aadama ja Eva kullatud puitskulp- 
tuurid kahel pool ekraani. (Aadama ja 
Eeva müütiline kujund on Asplundi loo- 
mingus tihti esinev sümbol.) Antud juhul 
on nad valvuriteks «paradiisiväravate» 
ees, mida kujutab eesriie. Pärast lühi- 
ajalist osasaamist taevastest rõõmu- 
dest — filmi fantaasiamaailmast — 
paisatakse publik tagasi kõledasse tege- 
likkusse, samuti nagu müüdi Aadam ja 
Eeva. Kuid Aadam ja Eeva esitavad siin 
ka müüti algusest, inimesest enne tsivili- 
satsiooni. 


Kino «Kaja» Mustamäel. Nukravõitu tüüpkino nukral platsil, 


«Skandia» põhilistele motiividele vih- 
jati juba eesruumis, kus asus klaasist 
piletimüügi-«kast», milles istuv piletöör 
oli eksponeeritud kui elav'skulptuuur (ka 
tema erilise rõivastuse oli kujundanud 
arhitekt), eesruumiga külgnev rotund 
kuulsate rootsi filminäitlejate portreede- 
ga ja tükike «tähistaevast» oli kui eel- 
mäng saali atmosfäärile. 

«Skandia» kohta on vaimustust aval- 
danud teine Põhjamaade arhitektuuri- 
täht, Alvar Aalto, kes kohtus Asplun- 
diga esmakordselt äsja valminud kinos. 
Meenutustes on Aalto öelnud: «Mul oli 
tunne, et see oli arhitektuur, kus tava- 
pärased süsteemid ei toiminud. Siin oli 
lähtepunktiks inimene, kõigi oma emot- 
sionaalse elu loendamatute nüanssidega, 
kogu oma olemusega». 

Tänapäeva uutes kinodes kohtab har- 
va sellist emotsionaalset laengut nagu 
paljudes vanades, väljakujunenud koha 
ja atmosfääriga kinomajades. Uued ki- 
nod, vaatamata sellele, et nad on suhteli- 
selt funktsionaalsed, puhtad ja normi- 
dele vastavad, on kuidagi steriilsed, il- 
ma salapärasuse ja erutavuseta. Ma ei 
oska ennustada, milliseks kujuneb tulevi- 
ku kino. Võib-olla on ta lendav, maa- või 
veealune, võib-olla paikneb ta aga jälle 
pargis ja seal korraldatakse etenduse 


M. Kaljuste foto 


alguses poksivõistlusi. Elame, näeme. 
Üks aga on kindel: tundetud tüüpkar- 
bid ei ole publikule meeltmööda ja arhi- 
tektidel on pliiatsid teravad, et projek- 
teerida erinevaid kinomaju — erineva- 
tesse kohtadesse, erineva sisemuse, mee- 
leolu ja psüühilise kliimaga. Erinevad 
filmid erinevale vaatajaskonnale peavad 
leidma endale ka spetsiifilised ruumid, 
vormid, mis oleksid rohkem vastavuses 
oma sisuga. 

Muusikutee okkalisi ja siledamaid radu II 


VILLEM REIMAN 


Villem Reiman 1'986. aasta jaanuaris, 

Gümnaasiumi lõpetamise järel Pärnus ei 
olnud mul probleemi, mis edasi teha, — 
tahtsin kindlasti minna Tallinna muusi- 
kat õppima. Meie pere oli üsna kehval 
majanduslikul järjel ja seda enam oli isal 
põhjust küsida: hea küll, sa õpid muusi- 
kuks, aga mis sa tegema hakkad, mis pal- 
ka sa hakkad saama? Ütlesin isale, et 
mul pole ka endal aimu. Ei olnudki ju 
perspektiivi, eriti isa kui majanduslikult 
mõtleva inimese jaoks. Isa kahtluste pea- 
le ütlesin, et minu jaoks pole see oluline: 
kui ma muusikas arenen ja midagi ära 
teen, küll siis mulle ka tööd leidub. Tol 
ajal sai ju vähestel muusika alal teenis- 
tust olla — Ringhäälingu ja «Estonia» 
orkestrid andsid koos (ja nii nad põhili- 
selt esinesidki) sümfooniaorkestri mõõdu 
välja, orkestrantide palk oli suhteliselt 
väike. Ja kui seal noor mees juba ees oli, 
ega siis sellele kohale oma eluajal enam 
lootust mängima saada polnud. Kõigest 
hoolimata suhtus isa minu kavatsustesse 
mõistvalt. 

Pärnu aastatele tagasi mõeldes: min- 
gi loominguvajadus oli minus algusest 
peale. Kui olin vaevalt noote tundma saa- 
nud, kirjutasin ikka jälle midagi enda 
jaoks üles. Ja võisin pikka aega järjest 
(juhtus ükskord, et kaksteist tundi) kla- 
veri taga improviseerida. Kui juba Tal- 
linnas õppimise ajal endale restoranis 
mängides elatusraha sain, tekkis küsi- 
mus: milleks üldse edasi õppida, teenis- 
tus ju olemas. Või hiljem Budapestis 
Kodäly juures õppides... Mul polnud 
selle taga praktilist sihti — vaid see tun- 
ne, et tahan muusikast ikka teadliku- 
maks saada ja edasi areneda. Tundsin 
oma puudujääke ja aina püüdsin neist 
üle saada. Näiteks klaveritehnikas. Kui 
leidsin, et mu neljas ja viies sõrm hästi 
ei tööta, siis koostasin spetsiaalsed har- 
jutused. Oli ikka ta he teha, komposit- 
sioonis samamoodi. Teooriahuvi olin saa- 
nud Adolf Vedroga kokku puutudes, 
enese täiendamiseks teoorias ja muusika- 
loos jõudsin töö ja õppimise kõrvalt veel 
palju lugeda, põhiliselt ikka saksakeel- 
set muusikateaduslikku kirjandust... 
Professor Peeter Ramulil oli väga häid 
raamatuid, mitte niivõrd muusika aja- 
loost, kuivõrd probleemidest süvitsi, 
sain neid professori eluajal kasutada. Pä- 
rast tema surma oli see raamatuvaramu 
linnaraamatukogus omaette fondina, siis 
laenutasin sealt. Suure huviga lugesin 
ka Schumanni ajakirja «Neue Zeitschrift 
für Musik»'. Mind on köitnud ikka allik- 


V. Reimani mälestuste esimene osa ilmus ajakirjas 
*Teater. Muusika. Kino» 1985 nr 1, kus on ka lu- 
gejat abistav biograafiline sissejuhatus. 


materjalid, raamatud, mis käsitlevad he- 
lilooja teoste sündi tema ajas ja seoses 
tollaste sündmustega. Muusikaajalooraa- 
matust pole ma kunagi otsinud midagi 
aja silmapaistvate heliloojate kohta. Kus 
probleem veidigi laiem, olen püüdnud 
alati ise selgusele jõuda, ise ülevaadet 
saada. Kui suveorkestris mängisin, oli 
päev vaba ja häid pillimehi käeulatuses, 
võtsime palju muusikat läbi n-ö vanas 
heas kodumusitseerimise vaimus. Minu 
süsteem oli: teatud autorid, perioodid, 
stiilid. Olen seda ka üksi teinud, näi- 
teks mänginud järjest läbi kõik Beetho- 
veni 32 klaverisonaati, Chopini masur- 
kad jne. Ikka selleks, et saada üle- 
vaadet. Lehest mängimine oligi mu 
armsaim ajaviide, Õhtuti restoranis-koh- 
vikus töötamise aegu oli niisugusel mu- 
sitseerimisel veel omaette eesmärk: pu- 
hastada end sealse maitsetlabastava 
muusika võimust. Tundsin, et sellele vas- 
tukaaluks oli kõige tugevam mõju just 
Beethoveni muusikal. Alles Beethoveni 
järel hakkasin tunnetama Mozarti pee- 
nust, Bach oli meil kesksel kohal aga kõi- 
gepealt tänu professor Artur Kapile. 
Ma lausa kannatasin selle pärast, et 
muusika, mida igal õhtul teenistuse tõttu 
pidin tegema (ja millele ikkagi üsna pal- 
ju energiat kulus), hakkas ka mu oma 
loomingusse tungima. Heliloojaks õppi- 
jail on periood, kus ebateadlikult tuleb 
nende töödesse mõne eriti omanäolise 
helilooja mõju, minul aga just see, mida 
ma ei sallinud ja mille vastu võitlesin. 
Seetõttu loobusin vahepeal kirjutamast. 
Muusikat looma innustas mind taas or- 
kestranditöö «Kultuurfilmi» juures. 
Maitse kujundamine on muusikule ju- 
ba noorest peast väga oluline. Muidugi, 
siin on ka veel n-ö žanritevahelised mait- 
seprobleemid ja -erinevused. 1930. aas- 
tatel oli neil, kes hoidsid koorimuusika 
poole, hulga rohkem tegutsemis- ja seega 
ka leivateenimisvõimalusi, kas või kooli- 
kooride juures. Minu kiindumuseks jäi 
aga instrumentaalmuusika, seda enam, 
et mu enesetäiendamisel polnud prakti- 
list eesmärki. Vokaalmuusikale lähendas 
mind siiski töö filmimuusika alal. (Loo- 
mulikult kirjutasin ka Artur Kapi klas- 
sis koorilaulu või paar.) Juhtus, et võtsin 
osa mõnest koorilauluvõistlusest ja sain 
isegi auhindu. Neid laule ka lauldi. Ühe 
võistluse preemia tõi suure üllatuse — 
see oli vist 200 krooni (minule mitme kuu 
palk). Ma ei osanud ette kujutadagi, et 
muusikaga võib nii palju teenida.” 
Maitse alla on meie muusikaprakti- 
kas läinud ka see, missuguse väljendus- 
vahendite pagasiga loomingus opereeri- 
takse. Oli ju meilgi 1960. aastate paiku 

periood, kus need, kes kirjutasid n-ö 
moodsalt, ei tunnistanud midagi klassi- 
kalisemat, ja vastupidi. Aga minul pole 
sellest küll kunagi probleemi tekkinud. 
Paistab, et kogu mu muusikupraktika on 
minus kujundanud ka avara maitse, olen 
kõigesööja, aga ainult tingimusel — kui- 
võrd õnnestunult on need või teised väl- 
jendusvõimalused ära kasutatud teose 
kui loogilise terviku huvides. Igasugust 
muusikat võib hästi või halvasti kirju- 
tada... 

Ja veel rohkem — teost võib hästi ja 
halvasti ette kanda. Minu jaoks pole vä- 
hem tähtis, kuidas pala esitatakse. 
Kui teoses või interpretatsioonis puudub 
loogika, ei saa ta mind kuidagi köita, 
hoolimata mõningasest emotsionaalsest 
mõjuvusest. Males on hea väljend: ilus 
partii ja inetu partii. Tulemus on ikka 
üks ja seesama — keegi võidab. Aga kui- 
das? Paul Keres oli tippmaletaja ka oma 
partiide iluga, elegantsiga. Siin ongi as- 
jaarmastajalikkuse erinevus tõelisest, 
nii malelaual kui ka muusikas. See peab 
kusagilt välja paistma, ükskõik mis stii- 
lis kirjutada, millisesse koolkonda inter- 
preedina kuuluda. Uuema muusika inter- 
preteerimisel tekitas sageli vastukarva 
tunde, et seda kuidagi nagu «taoti», sel- 
lega ei musitseeritud (näiteks dissonant- 
si katsuti veelgi rõhutada). Selles mõttes 
oli minule suur avastus, kui kuulsin Ser- 
gei Prokofjevit Tallinnas enda teoseid 
mängimas. Tänaseni on meeles tema esi- 
tatud «Vanaema jutustused».* Siis sain 
järsku aru, miks mõni muusikateos võib 
just esituse tõttu külmaks jätta, kui täh- 
tis osa on interpretatsioonil — üks asi on 
noodid paberil, teine asi nende elustami- 
ne. Need probleemid on kehtivad minu 
jaoks tänapäevani — eriti. pedagoogitöös 
olen tundnud, kuidas mõni teos hakkab 
kõlama, kui leiad õige lahendusviisi. 
Mind paneb imestama see osa heliloojaist, 
kes ei hooli täpsetest ettekandemärki- 
dest, strihhidest jms — sealt ju muusika 
õieti alles algab! Tuleb püüda leida, mi- 
da autor taotles. Aga kui ettekandja hak- 
kab rõhutama mingit joont, mida autor 
ei taotlenud, läheb kõik viltu. Näiteks 
olen kuulnud mitmeid kordi, et Hinde- 
mithi muusikat ei tõlgitseta nii nagu 
peaks, ja siis tehakse etteheiteid tema 
teoste igavuse, kuivuse, vähese emotsio- 
naalsuse kohta. See jutt viib välja Heino 
Ellerini. 30—40 aastat tagasi ei mängi- 
tud ka Ellerit nii, nagu helilooja seda ise 
tahtis. Eller pidas ettekandelisi märke 
väga tähtsaks. Ta võis pikalt kaaluda, 

as panna siia piano või pianissimo, kas 
poognaga üles või alla... Märkasin, et 

lama, kui neid märke väga täpselt jälgiti. 

Teame, et Händeli ajal ettekandelisi 
märke ei pandud, ka Händel kirjutas 
«ainult» noote. Paljudel tema concerto 
grosso'del pole keelpillidele partituuris 
strihhe märgitud — kirjastused lihtsalt 
ei riskinud seda teha, sest seisukohad olid 
niivõrd vastandlikud. Ja mida tegid di- 
rigendid? Mäletan Tallinnaski ühte juh- 
tumit, kus Concerto grosso proovil diri- 
gent võttis portfellist välja omad par- 
tiid, laotas need pultidele ja kui proov lä- 
bi, korjas kohe kokku — et keegi sealt 
endale tema pandud strihhe ära kirjuta- 
da ei saaks. Sama juhtus Budapestis pro- 
fessor Ernö Ungeri dirigeerimistunnis. 
Sel ajal, kui mu kaasõpilased dirigeeri- 
sid, katsusin oma isiklikku partituuri 
(Concerto grosso nr 6) mõnd olulist kohta 
sisse märkida — Concerto kõlas nii uud- 
selt, et polnud nagu enam see lugugi — 
mu õpetaja keelas aga selle kategoorili- 
selt ära! 

Teine eluks ajaks kaasatulnud koge- 
mus Prokofjevi enda kuulamise kõrval 
on seotud dirigent Walerian Bierdiaje- 
wiga*. Bierdiajew käis meil mitmel kor- 
ral ja on siin esitanud eesti muusikatki 
(H.Eller, A. Kapp jt). Tema (ja ka inglise 
dirigent Albert Coates?) oli üks neist, kes 
meie orkestriga, iga pilligagi väga täp- 
set tööd tegid. (Vahepeal keelas orkester 
kõrvalistel inimestel isegi proovi ajal 
saalis viibimise — dirigendi märkused 
olid nii teravad!) Just Bierdiajewi puhul 
tundsin läbitöötamise, esitusliku 
väljatöötluse mõju eriti teravalt — ja 
pedagoogitöös ansamblitega olen talle 
selle eest väga tänulik. Ükskord tuli 
Bierdiajew Tallinna Varssavi konserva- 
tooriumi ooperistuudioga, kus ta oli õp- 
pejõuks. «Estonias» etendasid külali- 
sed Mozarti «Don Juani» (see oli 
olnud ka meie teatri mängukavas). Vaa- 
tamata häälte suhtelisele keskpärasuse- 
le oli poolakate etendus palju huvitavam, 
eriti ansamblites — nende sidumine 
aariate ja retsitatiividega, mõtterõhud 
jms, kogu muusikaline väljatöötlus andis 
elamusliku esituse. Hoolimata sellest, et 
meil «Estonias» oli siis häid hääli (rõ- 
hutan: ma ei öelnud «häid lauljaid»). 
Mis oli siin eeskuju andev? Just tahe lõ- 
puni viimistleda. Kui Bierdiajew töötas 
mu professori Artur Kapi teosega, käisin 
põnevusega orkestri proovidel. Istusin 
Kapile võrdlemisi lähedal. Järsku Bier- 
diajew kutsus Kapi lava juurde: kuulge, 
ma ei mõista päriselt, mis on siin pea- 
mine, mida ma pean siin õieti tegema? 
Mäletan, Artur Kapp ei suutnudki diri- 
genti rahuldavat vastust anda (on ju tea- 
da, et Kapp mitte iga nooti oma teoses ei 


kaalunud, temale oli tähtsam n-ö üldine 
joon). Niisugust vastust, nagu seda suut- 
nuks anda Eller, kes alati võis iga noodi 
puhul näidata, miks ja kust see pärit 
on. Sellise dirigendi töö jälgimine on ju 
omamoodi õppetund. Kui veel minna äär- 
musse, siis võib isegi küsida (see võib 
tunduda absurdina, aga ometi pole seda): 
mis on selle sümfoonia kõige tähtsam 
noot või akord, kus on sümfoonia pea- 
mine kulminatsioon? See on ju interpre- 
tatsiooniloogika olulisim moment. Ja kui 
me vahel kuulates leiame, et suhteliselt 
keerulised asjad paistavad järsku vägu 
lihtsatena, siis oleneb see dirigendi poolt 
paika pandud õigetest kõlavahekorda- 
dest, orkestri mängupuhtusest ja sellest- 
samast loogikast. 

Nii kompositsiooni- kui ka interpre- 
tatsiooniloogika kohta tooksin ühe näite 
Heino Ellerist. See oli aegadel, kui meil 
oli kõvasti kõne all formalism, ning kui 
ka Elleri teoseid seetõttu ei mängitud. 
Leiti, et Elleri orkestripartituurid on üle 
kuhjatud, olulist on raske üles leida, 
arengud on formaalsed jne. Tõepoolest 
võis selline kirjutamisviis nagu Elleril, 
viia välja formaalsele tõlgitsusele — kui 
hakata iga nooti tähtsustama, oskamata 
leida vähemtähtsat, foonilist materjali 
jne. Ma ei käinud Elleri pool eriti sageli, 
aga ükskord, kui tulin, küsis ta klaveri 
taga istudes ja kuidagi rõõmsana minu 
tuleku üle: «Kas sul aega on?» Vastasin, 
et on. Ta ütles natuke muigel näoga: 
«Võib-olla on neil õigus, et mul on üle 
kuhjatud ... hakkasin just praegu ka ise 
vaatama ... Ole hea mees, istu siia klave- 
ri taha, katsu nüüd leida need liigsed 
noodid üles ja- tõmba neile kõikidele 
pliiatsiga ringid ümber.» Ja mina hakka- 
sin siis kuidagi vastu tahtmist otsima, 
milliseid partiisid või noote ära jätta, et 
peamine tuleks rohkem esile. Kui ma siis 
mõne koha leidsin (neid võis olla oma 
paarkümmend), küsisin Ellerilt nõusole- 
kut (ta istus samas toanurgas ja suitse- 
tas) ja Eller vastas ikka: ja-jah, väga hea. 
Lõpetasin oma töö umbes poolteise tunni 
pärast, Elleril oli ka justkui hea meel, et 
soo, nüüd on see asi kaelast ära, laskis 
naisel kohvi tuua ja istusime enne minu 
lahkumist juteldes. Järsku jäi Eller mõt- 
tesse, ei kuulnud enam, mis ma rääkisin, 
vaatas lakke ja pöördus siis järsku minu 
poole: «Tead, seda kohta ei või siiski ära 
võtta, vaata, ma näitan sulle, mispärast: 
vaat, see viib siit välja selles suunas ja 
see on selle jätk. Kuidas võib selle mõtte 
pooleli jätta — nii ei saa...» Mina: noh, 
kui ei saa, siis kumm kätte, kustutame 
ära. Ja siis toimus see protsess tagurpi- 
di, kuni kõik oli jälle taastatud. Tõesti- 


sündinud lugu, mis näitab, missugune 
loogika on heliteoses või orkestratsioo- 
nis. Ja ma ei suutnud ära imestada, kui 
palju Eller veel ikka kaalus ja parandas, 
kirjutas ümber mõnd tööd, kui seda näi- 
teks meie pereski mängimiseks vaja oli. 
Leppisime kokku, lähen noodile järele — 
tüüpiline tema puhul oli: «Ei ole nagu 
veel päris korras...» 


* k ok 


Veel kord tagasi «Estoniasse». Väga 
põhjalikku tööd oli siin lauljatega teinud 
Moskva Suure Teatri end ne kontsert- 
meister Sergei Mamontov” Kui ta teat- 
rist lahkus, siis tema p ne töö mõju 
mõnda aega säilis. Olin » »ntsertmeist- 
riks «Sevilla habemeajaja» 'avastuse et- 
tevalmistamisel ja teades, et Mamontov 
oli olnud enne mind, püüdsin sama suun- 
da jätkata. See oli huvitav töö, sain oma- 
moodi katsetada, eeskätt Rosina partii 
juures. Nagu teada, on Rosina osa esialg- 
selt mõeldud metsosopranile koloratuuri- 
ga, käibel on aga mitmesuguseid va- 
riante koos kadentsidega ka kõrgemate 
häälte jaoks. Hankisin siis Rosina kohta 
nii palju materjali kui võimalik (oli õnne- 
lik juhus, et Itaalia saadik oli meie auto- 
rikaitsele kinkinud hulga plaate itaalia 
lauljatega), kirjutasin kõik need variandid 
välja. Ja kuna Rosina osatäitjaid oli neli, 
kohandasin igaühele kõige sobivama va- 
riandi, nii et iga laulja laulis Rosinat 
omamoodi. Siin tuligi mul meelde Bier- 
diajewi juhatatud poolakate «Don Juan». 
Mingil määral need taotlused «Sevilla 
habemeajajas» õnnestusid ja tollal loeti 
seda «Estonia» parimate etenduste hul- 
ka. Seesama «Habemeajaja» läks teatris 
ka pärast sõda veel kümmekond aastat 
samal viisil. Töös lauljatega nägin, kellel 
oli kergem ja kellel raskem osaga muusi- 
kaliselt hakkama saada. Selgus, et laulja 
töö tulemus sõltub tema solfedžeerimis- 
oskusest. Hilisemas töös konservatooriu- 
mi lauluüliõpilastega püüdsin neist eel- 
kõige teha häid solfedžiste. Minu juures 
oli ka Georg Ots, kes hiljem isegi lindistas 
lehest lauldes. Aga ega ta kohe seda suut- 
nud. 

«Estonia» kõrval tahaksin veidi kõ- 
nelda ka Budapesti ooperiteatrist. Buda- 
pestis oli meil kõikidele kontsertidele ja 
ooperisse vaba sissepääs; ooperis oli meie 
jaoks üks kindel loož, selle taga väike 
pime ruum, kus me kaasõpilastega, võt- 
nud toidu kaasa, sõime isegi õhtust. See 
oli ülemisel korrusel ja teistest täiesti 
eraldi. Samal ooperilaval toimus ka väga 
palju sümfooniakontserte, nii et võisime 

Ooperi mängukavas oli kõigepealt Wag- 
ner. Kui mõtlema hakata, siis oli suur 
Wagneri mõju täiesti arusaadav, tänu 
Lisztile oli ka Wagner jumalus. Teatris 
oli häid Wagneri-lauljaid, eriti tenoreid. 
Wagnerit oli seal juba sada aastat män- 
gitud, olid omad traditsioonid, omad 
lauljad jne. Vene ooperist mängiti siis 
«Vürst Igorit» (see oli lavastatud suure- 
jooneliselt: ratsahobused laval jms) ning 
«Hovanštšinat». «Igor» ei olnud kuigi 
menukas, «Hovanštšina» püsis laval 
kauem. Alles hiljem taipasin selle põh- 
just: loetakse ju «Hovanštšinat» wagne- 
rismi mõjul sündinuks... Väga head olid 
ka Puccini ooperite lavastused. Ooperiso- 
listid polnud kuupalgalised, nad tegid le- 
pingu peamiselt ühele ooperirollile ja 
laulsid seda siis mingis linnade ringis, eri 
teatrites. See süsteem on üsna ebainim- 
lik, aga viib taseme väga kõrgele. Noor 
laulja võis pärast Liszti-nim Muusika- 
akadeemia lõpetamist olla endas nii kin- 
del, et riskis loobuda kohast ooperikoo- 
ris (viisaka palgaga kuni vanaduspensio- 
nini), lootuses, et teda hakatakse solis- 
tina kasutama. Kui ta endale nii kindel 
polnud, valis ta ooperikoori. Aga ooperi- 


80 koorist solistiks saada, selleks, nagu öel- 

di, pidi juhtuma ime — teatrite direkto- 
rid lihtsalt ei lasknud niisugust olukorda 
tekkida. Nii olid ka koorid väga tugevad. 
Wagneri ooperitest meeldis mulle seal 
väga «Rheini kuld», aga hiilgelavastu- 
seks oli «Valküürid», mida nägin 1960. 
aastal, kui Kodälyl külas käisin. Ko- 
däly enda populaarset «Häry Jänost» siis 
laval polnud, aga ma olin abiks selle 
ooperi toomisel «Vanemuisesse». 

Kui noor muusik tahtis soolokontser- 
ti anda, tuli kindlasti ise juurde maksta. 
Saali üür polnud kuigi suur, aga esineja 
pidi ise kriitiku valima ja see läks kulu- 
kaks. Budapesti väikeses kontserdisaalis 
käisin sagedasti, seal oli põnevaid kont- 
serte. Mul ei lähe siiani meelest, kui män- 
gis üks nooruke bulgaaria tšellist“: saa- 
lis oli mõni üksik kuulaja, nende hulgas 
vist ka paar ajakirjanikku. Esialgu oli 
solist muidugi üsna halvas tujus, nõnda 
mängis mõne asja. Aga just siis, kui ta 
arvas, et nüüd lõpetab, läksime lavale, 
tõime sinna toolid ja hakkasime temaga 
juttu ajama. Siis hakkas ta meile ette 
mängima, veel ja veel, ning kontsert kes- 
tis poole ööni... See oli meeleolult üks 
toredamaid kontserte, mida elus kuulnud 
olen. Too hiilgav tšellomängija ei jäänud 


kuulsustele millegi poolest alla, seda 
enam, et mul oli suurepärane võrdlusvõi- 
malus: nädal varem olin kuulnud Pablo 
Casalsit, paar päeva varem Grigori Pja- 
tigorskit ja Böla Bartõkit Brahmsi so- 
naate mängimas. 


Budapestis kuuldud dirigentidest 
meeldis mulle kõige enam Wilhelm Furt- 
wängler Beethoveni interpreedina. Tema 
juhatatud Beethoveni 5. sümfoonia oli 
mulle tollal tõeliseks ilmutuseks ja ega 
ma seda sümfooniat halvemas esituses 
tahagi enam kuulata. Väga mõjuv ja 
meeldiv oli Ernö Dohnänyi” pianistina ja 
dirigendina — ta oli tollal Muusikaaka- 
deemia direktor, aga esines väga sageli 
solistina. Huvitav oli see, et suurema osa 
klaverikontserte, ka Beethovenit, mängis 
ta ilma dirigendita. Teatri orkestriruu- 
mis oli kõrgem poodium, Dohnänyi oli 
klaveriga seal ja orkester istus tema üm- 
ber. Sissejuhatuse ja vahemängud juha- 
tas ta püsti seistes, ülejäänut klaveri ta- 
gant. Kui keegi on võimeline niiviisi esi- 
nema, peaks ta seda kindlasti proovima. 
Nii tekib kammeransambel: orkester 
pole enam orkester, vaid iga orkestrant 
tunneb end ansambilisti-solistina. Ette- 
kande mõttes olid eriti hiilgavad Beet- 
hoveni kontserdid. Räägiti, et Dohnänyi 
ei harjutavat kuigi palju, maailmalitera- 
tuur olevat tal kõik peas..Esimene kord 
tema sooloõhtul vaatasin: Dohnänyi tu- 
leb lavale, kava käes, istub klaveri taha, 
seab prillid ninale, loeb kava, paneb selle 
klaveri äärele, prillid ka sinna, mängib, 
aplaus, kummardab, istub jälle klaveri 
taha, vaatab kava, paneb kava ja prillid 
ära — ja niimoodi iga loo järel. Küsisin 
siis kaaslastelt, kuidas on võimalik, et 
inimene, kel on nii palju repertuaari 
peas, ei suuda meeles pidada kava jär- 
jekorda? Mulle seletati, et ega Dohnänyi 
ise nende kontsertidega palju sekelda, 
korda peab tema naine. Tema annab küll 
põhimõttelise nõusoleku, ka teoste osas, 
ent mida, millal ja kus: «...aga helis- 
tage veel mu naisele». Naine planeeris 
kõik ja ütles Dohnänyile samal päeval, et 
täna pead mängima. Kontserdisaalis 
teati, et talle tuleb kõigepealt kava pihku 
pista, Dohnänyi läks lavale ja vaatas ka- 
va pealt, mida ta seekord mängima 
peab... Väga kõrgel tasemel olid aka- 
deemia õppejõudude kammerkontserdid. 
Seal oli ka parim metsasarvemängija, 
keda olen kuulnud. Dohnänyi kirjutas te- 
ma jaoks Seksteti keelpillikvarteti ja kla- 
veriga, mida ise mängis. Kui Dohnänyi 
koos selle metsasarveprofessoriga esines, 
oli see vaieldamatu sündmus. Oli selline 
juhtum Pablo Casalsiga (Casals käis kü- 


laliskontsertidel oma dirigendiga, kes 
hommikul orkestriga proove tegi, koos 
mängiti esmakordselt alles kontserdil). 
Esitati Dvofaki tšellokontserti, kus sisse- 
juhatuse teist teemat mängib metsasarv. 
Kui too metsasarvekunstnik seda män- 
gis, pööras Casals järsku ümber, jäi teda 
vaatama, seljaga publiku poole. Kontser- 
di lõpul ei teinud Casals publikust esial- 
gu väljagi, kargas temperamentselt püs- 
ti, rajas endale kätega teed orkestrisse, 
läks metsasarvemängija juurde, kaelus- 
tas teda ja alles siis tuli kuulajate et- 
te... Kogu eluks õpetlikku oli Budapes- 
tist palju kaasa tuua. Jõzsef Szigeti'Y 
viiuliõhtud, mitmeid kordi Bartökit en- 
nast mängimas ja tema teoseid teistegi 
esituses kuulda, needsamad Brahmsi tšel- 
losonaadid Pjatigorski ja Bartõkiga — 
see eriline meeleolu on kandunud siiani. 


Võib-olla oli minu vaba sissepääs 
kõikjale Kodäly teene, aga ma kasutasin 
seda ohtrasti. Seal, kus ma elasin, suleti 
õhtul uksed juba kell kümme. Et hiljem 
sisse saada, pidi portjeele veidi maksma. 
Mäletan, et vist paaril korral kogu selle 
aja jooksul sain tasuta koju. Kui küsite, 
missuguseid tollaseid maailmakuulsusi 
ma seal nägin-kuulsin, siis kergem on 
vastata, keda ma ei näinud. 


Üks kuulsus on mul aga jäänud nä- 
gemata, kuidas ma seda ka ei tahtnud — 
Sergei Rahmaninov pianistina. Tollal tu- 
li Rahmaninov alati kevaditi Šveitsi, val- 
mistas seal kava ette, tegi siis turnee läbi 
Berliini, Pariisi, Londoni, Viini, Buda- 
pesti, läks sama kavaga Ameerikasse, te- 
gi ka seal ringi ära ja hakkas seejärel 
tunde andma. Varsti avaldas ta kuulutu- 
se, kus teatas, et ta enam uusi õpilasi 
vastu ei võta, kuna on üle koormatud. 
Räägiti, et see olevat olnud tal n-ö äri- 
nõks. Teame ju, et Rahmaninov andis osa 
tunde tasuta, osa eest aga võttis väga 
kallist hinda. Üks näide Eestimaaltki: 
minuga umbes samal ajal õppis Tallinna 
Konservatooriumis klaverit neiu nimega 
Pellmann. Tal asi eriti ei edenenud, tüdi- 
nes ära, hankis kusagilt piletiraha ja — 
otse Rahmaninovi juurde. Eestist pärit, 
räägib vene keelt ja palub, et Rahmani- 
nov teda kuidagi järele aitaks, võtaks 
oma õpilaseks, et kas või juba sellega en- 
dale reklaami teha. Rahmaninov võttis- 
ki, ilma tasuta, organiseeris talle veel 
New Yorgi raadios esinemisegi. 

Mul oli Rahmaninovist tekkinud väga 
sümpaatne ettekujutus — paljuski tä- 
nu Artur Lembale. Tema teadmised Rah- 
maninovi kohta olid ammendamatud — 
kuni helilooja-pianisti eraelu ja suguvõ- 

Kaadrid filmist «Vilsandi linnuriik» 


petamise aastal, kohtusin Rahmaninovi- 
ga jälle kord «kaudselt». Tahtsin muusi- 
kat kirjutada ja otsisin endale suveks 
Keila-Joalt elamispaika. Kohtasin seal 
üht Hundi-nimelist noormeest, keda 
teadsin restoranis mängimise ajast. Rää- 
kisin talle oma murest, ta lubas, et küll 
tema ise selle asja korraldab. Tema isaks 
osutus Keila-Joa vürst Grigori Volkonski 
(poeg oli oma nime eestistanud, rääkis ka 
täiesti vabalt eesti keelt). Volkonski 
aitaski mind ja oli eriti rõõmus selle üle, 
et sai minult abi sealse klaveri korrasta- 
misel — ta nimelt ootas järgmiseks nä- 
dalaks külla Rahmaninovi... Edasine 
selgitus on vast pisut keerukas: Volkons- 
ki üks poegadest, kes oli siis juba surnud, 
oli olnud abielus Rahmaninovi tütrega. 
Nendel oli tütar Irina, keda käis suviti 
Šveitsis hoidmas Volkonski tütar, kes 
viibis nii pikka aega Rahmaninovi enda 
läheduses. Volkonskitelt kuulsin ma sel 
suvel mõndagi Rahmaninovi elust. Vol- 
konskil oli ka palju Rahmaninovi kirju 
ja ta näitas neid mulle. Ühes kirjas (Vol- 
konskigi muigas sellel kohal) kurtis Rah- 
maninov, et elu on väga raskeks läinud. 
Kui ta seni teeninud iga kontserdiga 
keskmiselt 10 000 dollarit, siis nüüd vae- 
valt pool (oli ju 1933. aasta majandus- 
kriisi periood). Rahmaninov pidi siis sõit- 
ma Keila-Joale, et Irinat tema teisele va- 
naisale näidata. Kahjuks tuli Rahmani- 
novilt kiri, et ta ei sõida... 


* * * 


Sõidupileti Budapesti olin saanud 
muusika eest dokumentaalfilmile «Vil- 
sandi linnuriik», mis sündis «Eesti Kul- 
tuurfilmi» tegevuse kõrghetkel, 1937. 
Mul oli klassikalise, 8.0 soliidsema muusi- 
ka alal olnud veel vähe enda rakenda- 
mise võimalusi ja võib-olla polnud mul 
algul selleks ka oskusi. Film oli aga ala, 
millele ma võrdlemisi varakult sattusin, 
ja ma olin mõnda aega ainuke, kes meil 
filmimuusikat tegi. Algul olin mitmetele 
filmidele muusikat juurde mänginud, 
aga, tutvunud 1937. aastal Vladimir 
Parveliga, hakkasime koos tegema filmi 
«Vilsandi linnuriik». Tema oli režissöör 
ja operaator, mina helilooja ja režissööri 
abi. Parvel läks Vilsandile, kaevus maas- 
se, kattis end õlgedega ja filmis nii mitu 
päeva, kõike, mis aga vaateväljale tuli. 
Sortisime need kaadrid siis kõigepealt 
meeleolude järgi. Püüdsime nii teha: lin- 
nud lõbutsevad või tantsivad, kasvata- 
vad lapsi, armukadetsevad jne, selle juur- 
de tuli teha siis ka vastav muusika. Muu- 
sika valmis väga ruttu, umbes nädalaga. 
See oli mul esimesi töid, kus idee klappis. 


Film võeti hästi vastu samal aastal Ham- 
burgis toimunud kultuurfilmide festiva- 
lil. Eesti film oli leidnud ka rahvusvahe- 
lise tunnustuse. Selle filmimuusika põh- 
jal valmis mul 1946. aastal orkestrisüit 
«Vilsandi». 


«Kultuurfilmiga» ja sealse orkestri- 
ga olin seotud nii enne kui ka pärast 
õpinguid Budapestis. Kroonika- ja lühi- 
filme tehti igasugustel teemadel ja igal 
pool, kus oli vaja originaalmuusikat (ma 
ise mängisin ka orkestris), paluti see mul 
kirjutada. See pani mind küll kirjutama, 
aga samasoli see muusika, mis hiljem ka- 
sutamata jäi. 


Too filmiorkester oli väike, salongi- 
koosseisuga. Pillide arvu täpselt ei mäle- 
ta, aga olid flööt, oboe, 1—2 klarnetit, 2 
trompetit, 2 metsasarve, 1 tromboon, 
keelpille pult-poolteist jm. Mina mängi- 
sin klaverit, juhatas Valfred Jakobson''. 
Jakobson oli sinna koondanud tolle aja 
parimaid orkestrante, kes just eriti lehest 
mängimisel võimekad olid. Töötasime ta- 
valiselt keskpäeval, vahel ka öösel. Selle 
muusika jaoks olid spetsiaalsed noodid 
mitmesuguse saksa muusikaga. Tundes 
repertuaari, võttis Jakobson tüki siit, tei- 
se sealt, pärast pandi otsad kokku. Proo- 
ve tehti võrdlemisi vähe. Seetõttu polnud 
tase võib-olla eriti kõrge, aga produk- 
tiivsus oli vägev. Esimese viiuli partiid 
mängis Hubert Aumere. Aumere oli pa- 
rimaid lehest mängijaid, tuli, istus puldi 
taha, ja kui teised hakkasid uut asja veel 
kiiresti läbi vaatama, vahtis tema lakke. 
Ükskord, kui jälle minu muusikat män- 
gima asuti, püüdsin naljapärast kirjuta- 
da Aumerele nii raske ja ebaviiulipärase 
partii, kui vähegi oskasin. Lootsin, et ta 
ei suuda seda lehest eksimatult maha 
mängida. Seal oli päris pikk kadents: 
viiul mängib algul teistega koos, siis 
järsku jääb üksi. Mõtlesin, et küllap tal 
sassi läheb. Arvestasin: ta ütleb, et maei 
oska viiulile kirjutada. Selleks juhuks oli 
mul kirjutatud veel teine, hoopis viiuli- 
pärasem kadents, mille pidin talle siis 
andma, kui ta märkuse teeb. Aga Aume- 
re mängis loo kohe puhtalt maha ja see 
saigi niiviisi salvestatud. Olen seda hil- 
jem veel kuskil filmiarhiivi saates osali- 
selt säilinuna kuulnud. Eks niisuguseid 
katkeid ole imekombel alles veel teisigi. 
Üht sellist kasutati kord ka televisioonis 
minu juubelisaates. Tolle heli oli kustu- 
nud, aga selles väikeses filmis mängisin 
klaveril üht oma lugu. Mingil moel taas- 
tasin muusika käte liigutuste järgi, män- 
gima tuli aga mu poeg Matti. Siis oli saa- 
te salvestamisel naljakas vaadata, kuidas 
ekraanil mängis 30. aastate Reiman, 


saate heli tuli aga stuudiost Matti Rei- 
mannilt. 


«Kultuurfilmile» töötasime selles ma- 
jas, kus praegu on kohvik «Tallinn», 
sissekäik oli kõrvaltänavast. Kolleegid- 
tehnikud olid teinud meile mehhanismi, 
mille abil sai raha vastu toidu kohvikust 
korvi sees nööripidi filmipoolele tellida. 
Suurem osa «Kultuurfilmi» töötajaid 
tegi kroonikaid ja nädalaringvaateid 
edasi ka juunipöörde järel, nii ka meie 
orkester Jakobsoni käe all. Moskvast tu- 
li stuudiosse appi üsna nimekas režissöör 
Beljajev. Ta oli kuulanud minu kodanli- 
kul ajal loodud filmimuusika läbi ja jät- 
tis mind stuudio juurde muusikaliseks 
konsultandiks ning ka originaalmuusika 
kirjutajaks. Tolle aasta (1941) kõige suu- 
rema tööna valmiski kunstilis-dokumen- 
taalne film (täpselt nii teda nimetati) 
«Eestimaa». Filmimuusika loomine oli 
sundinud mind ka vokaalnumbreid kirju- 
tama, tekkis siis minulgi populaarsemas 
plaanis laule, näiteks «Nooruse laul» fil- 
mist «Eestimaa», mida tollal esitas Tiit 
Kuusik. Kutseliste heliloojate poolelt te- 
gutsesin massilaulu žanris tollal üsna 
üksinda.'* Laululoomingus võib ikka juh- 
tuda, et rahvas su laulu omaks võtab, aga 
instrumentaalmuusikas on selles, millist 
teost rohkem mängitakse, missugune ki- 
pub unustusse jääma, küll raske mingile 
seaduspärasusele viidata. Näiteks üks 
esimesi lugusid, mis ma Tallinnas õppe- 
tööna kirjutasin ja millest ka ise midagi 
pean, «Hällilaul» tšellole ja klaverile, 
pole erilist levikut leidnud, kuigi selle 
noot trükiti juba 1930. aastatel. Aga üks 
teine töö, Väike sonatiin klaverile (1952. 
aastast), mille kirjutasin poeg Mattile 
(n-ö selleks korraks), kui ta väiksena esi- 
mest korda «Estonia» kontserdisaalis esi- 
nes, on jällegi üks mu elu kõige edukam 
teos. See on palju kordi ilmunud ülelii- 
dulistes klaveripedagoogilistes kogumi- 
kes, antud välja isegi Ameerika Ühend- 
riikides nn kullafondi sarjas. 


Olen mõelnud: kes ma siis õieti olen? 
Kas helilooja, pedagoog või pianist? Mi- 
nu elu esimene pool oli seotud läbinisti 
klaveriga, nüüd olen rohkem kui neli- 
kümmend aastat konservatooriumis pe- 
dagoogiametit pidanud, õpetanud enam 
kui kümmet erinevat ainet, ainsana on 
mul alati olnud kammeransambel — siin 
on mu interpreeditöö jätkunud kaudsel 
kujul. Heliloojana töötasin palju filmi- 
muusika alal, kuid see muusika pole kont- 
serdisaali jõudnud. Aga ka mittemuu- 
sikute hulgas teatakse mind kõige roh- 
kem «Vilsandi» muusika loojana. Suur 

lisemas plaanis, tänapäevamuusikas ela- 
mine ja selle vastuvõtmine on tekitanud 
aga vajaduse ka selles laadis katsetada, 
nagu Viiulikontserdis ja Sümfoonias. 

Praegu tunnen, et hästi kirjutada on 
raske, halvasti kirjutada ei taha, see- 
tõttu on loometöö jäänud ka harvemaks. 
Pedagoogitööd olen ikka siiani suutnud 
teha. Interpretatsioon aga elab edasi 
minu lastes. 


Kommentaarid 


t Ajakiri ilmub sama nime all tänaseni ja käis 
1985. a oma 148. aastakäiku (Schumann asu- 
tas selle 1834), praegu on Düsseldorfi ja Mai- 
ni-äärse Frankfurdi R. Schumanni nimeliste 
ühingute häälekandja, trükitakse aga kirjas- 
tuse «B. Schott's Söhne» poolt Mainzis. 

? See oli nn peolaulude võistlus (1936), kus 
I jall preemia jäid välja andmata, ILI sai tund- 
matu autor Valter Johanson Paidest lauluga 
«Jõudu Sulle, vaba Eesti», IV — V. Reimani 
«Sind armastan, Eesti» segakoorile, VI pree- 
mia sai Leo Tauts, V. Reimani segakoorilaulu 
«Lauliku kodu» peeti kooridele soovitavaks 
ja peatselt ka trükiti. 

Sergei Prokofjevi klaveriõhtud toimusid 
Tallinnas ja Tartus 1934, tema kavades oli 
veel 2. sonaat, Andante op 29 (4. sonaadist), 
10 «Põgusat nägemust», 3 gavotti. 

+ W. Bierdiajew juhatas Eestis siinse orkestri 
ees 1931, 1932, 1934, 1935, 1936, 1937. Eesti 
muusikast olid tema kavades H. Elleri «Öö 
hüüded», J. Aaviku «Kolm rahvaviisi» ja 1 osa 
A. Kapi 1. sümfooniast (1935), H. Elleri 1. 
sümfoonia (1937). Varssavi konservatooriumi 
ooperistuudioga viibis ta Tallinnas 1936. 

5 Albert Coates (1882—1953) esines Tallinnas 
1932, tema kavades olid P. Tšaikovski, 
N. Rimski-Korsakov, R. Vaughan Williams. 
5 Sergei Mamontov (1877—1938) tegutses 
«Estonia» juures aastail 1923—1932. Vt lä- 
hemalt M. Kraavi artikkel kogumikus «+«Esto- 
nia» lauluteatri rajajaid». T, 1981. 

7 «Sevilla habemeajaja» tookordne esietendus 
toimus 22. 1 1943, lavastas Eino Uuli, diri- 
gent Priit Nigula. 

$ Võib arvata, et tegemist oli bulgaaria ühe 
nimekaima tšellisti K. Popoviga. 

* Ernö (ka Ernst von) Dohnänyi (1877—1960) 
sai pianistina tuntuks Euroopas ja Ühendrii- 
kides juba sajandivahetusel ja esines solistina 
viimati 1956 Edinburgh' festivalil. 

19 Jõzsef Szigeti (1892—1973), Ungarist pä- 
rit viiuldaja, debüteeris 1905 Berliinis, oli ka 
kaasaegse muusika (Bartök, Prokofjev jt) sil- 
mapaistvamaid tõlgitsejaid. 

'! Valfred Jakobson (1895—1980), dirigent 
ja muusikapedagoog, oli õppinud trompetit 
1914—1918 Peterburi konservatooriumis ja 
lõpetanud 1928 kompositsiooniklassi Tallinna 
Konservatooriumis A. Kapi juures. 

12 «Sirp ja Vasar» 21. VI 1941 avaldas massi- 
lauluvõistluse tulemused: 71 autori 99 laulu 
hulgast leiti 7 preemiaväärilist. II preemia 


84 sai (esimest välja ei antud) V. Reimani «Kus 


Läänemeri ...». Kolm preemiat sai meile viiul- 
dajana tuntud Villem Õunapuu (ühe II ja kaks 
II), ühe II preemia tema isa, orkestri- ja koo- 
rijuht ning muusikaõpetaja Aleksander Õuna- 
puu, ühe III preemia Mart Saar. 


Üles kirjutanud ja kommenteerinud 

Saksakeelse teatrikunsti ühele esindusüritu- 
sele 1985. a, Lääne-Berliini 7 heatertreffen'ile 
valiti klassikast Schilleri «Don Carlos», Büch- 
neri «Woyzeck» (mõlema esitajaks Mün- 
cheni Kammerspiele), Schilleri «Wilhelm 
Tell» Stuttgardi teatrilt, Garcia Lorca «Ber- 
narda Alba maja» Freiburgi teatrilt, Dos- 
tojevski «Kuritöö ja karistus» ja O'Casey' 
«Ader ja tähed» Viini Burgtheater'ilt. Kaas- 
aegset dramaturgiat esindasid John Hopkinsi 
«Kadunud aeg» (Hamburgi Deutsches Schau- 
spielhaus, lavastaja Peter Zadek), Lars Norõni 
«Deemonid» (Viini Akademietheater), Botho 
Straussi «Park» (Lääne-Berliini Schaubühne). 
Wuppertali Tantsuteater näitas Pina Bauschi 
uut tööd «Mägedelt kostus karje» ja Lääne- 
Berliini Saksa Ooper Händeli «Messiast». 

Teatrikohtumise kõrgpunktiks kujunes iis- 
raeli dramaturgi Joshua Soboli näidend «Ge- 
to», mille esitust oli võimalik näha kahes eri- 
nevas lavavariandis. SLV tipprežissööri Peter 
Zadeki lavastuse Lääne-Berliini Freie Volks- 
bühne's tunnistas nii kriitika kui publik hoo- 
aja väljapaistvaimaks sündmuseks. Võrdlu- 
seks oli külla kutsutud Haifa Linnateater 
Iisraelist, kes oli näidendi esmaesitaja maa- 
ilmas (autor töötab seal kunstilise juhina). 
«Geto» sündmustik põhineb ajaloolistel fakti- 
del, tegevus toimub Teise maailmasõja päe- 
vil okupeeritud Vilniuses. Leedu pealinn val- 
lutati kohe sõja algul ja tuhanded juudi rah- 
vusest inimesed mõrvati. Ülejäänud suleti 
getosse, mis likvideeriti 1943. aastal: enamik 
hukati, pääsesid üksnes vähesed. Seni või- 
maldati juutidele isegi omavalitsust, korra säi- 
litamiseks oli getos juudi politsei, kohus ja 
vangla. Tahtsid nad seda või mitte, aga neist 
organitest said okupantide tööriistad. Lühi- 
kest aega elati peaaegu tavalist elu, töötasid 
koolid, raamatukogud, kohvikud, kirikud, kir- 
jandus- ja muusikaringid ning tehti isegi 
teatrit. See väliselt normaalse elu petlik il- 
lusioon huvitabki Sobolit. Sügava kaasaela- 
misega jälgib ta rahva püüdlusi säilitamaks 
oma inimväärikust vaatamata pidevale sur- 
maohule, katseid põgeneda süngest reaalsusest 
vaimse tegevuse valdkonda. Halastamatu 
tõetruudusega kujutab autor ärivaimu ja lõ- 
bujanu õitselepuhkemist, ohvrite petlikku loo- 
tust timukatega kaupa teha, nende koostööd 
selektsiooni- ja hävitusprotsessis, eesmärgi- 
ga päästa tugevamaid ja muidugi iseennast. 
Näidendist kumab läbi sõnum, et ka mõrvatu- 
te hulgas oli potentsiaalseid mõrtsukaid, et 
kurbmängukarussell oleks edasi pöörelnud 
ka siis, kui mõned tegelased oleksid rolli 
vahetanud. Autori kavalehetsitaat seob mine- 
vikusündmused tänapäevaga: «Rahvas on ja- 
gunenud kahte leeri. Ühel pool seisavad need, 
kes asetavad rahvusliku egoismi üle kõigi 


teiste väärtuste; teisele poole jääb vähemus 
(sinna kuulun minagi), kes kardab, et alasti 
jõupoliitikaga ei too me endile üksnes huka- 
tust, vaid muutume oma surmavaenlaste ko- 
hutavateks karikatuurideks.» 

Just sellele asetab oma lavastuses põhi- 
rõhu Peter Zadek, kriipsutades alla sündmuste 
irratsionaalsust, surmavaenlaste-vahelist am- 
bivalentsi. Kulminatsiooniks saab orgia, mis 
ühendab ohvrid ja mõrtsukad seletamatu 
viha-, ühise hirmu- ja sellest kasväva autuse- 
tundega. Zadek kasutab efektseid s:ow-numb- 
reid ja elegantse koreograafiaga revüüstseene. 
Lavastuses teevad kaasa mitmed tippmuusi- 
kud ja -tantsijad, rääkimata näitlejate koo- 
rekihist. 

Haifa Linnateatri lavastus on loodud pal- 
ju napimate vahenditega, kõiki rolle esitavad 
vaid 14 näitlejat. Nad pole küll staarid, kuid 
igati arvestatavad professionaalid — paar- 
kolm täiesti erinevat osa on igaühele jõu- 
kohane. Lavastaja Gedalja Besser on fooku- 
sesse tõstnud sionist Gensi ja sotsialist 
Krucki vastasseisu, orgia seevastu on vii- 
dud kulisside taha. SS-laste sunnil ette- 
kantud getoteatri numbrid ei muutu «asjaks 
iseeneses», vaid esitatakse sordiini all: pii- 
natud inimesed mängivad oma elu nimel. 

Erinevas võtmes lahendatud lavastused 
täiendavad teineteist ja pakuvad juurdle- 
misainet piirsituatsioonis viibiva inimese üle- 
vusest ja madalusest. 


XI CHOPINI-NIMELISEL 


KMTMAANA 


Ivari Ilja ja Irina Arhipova esinemas «Estonia» 
kontserdisaalis. 
A.-M. Halliku fotod 


1.—20. oktoobrini 1985 toimus Varssavis XI rah- 
vusvaheline F. Chopini nim pianistide konkurss, 
millest võttis osa 124 noort muusikut (sh kõige 
arvukam oli Jaapani 27-liikmeline võistkond). 
NSV Liitu esindas Varssavis 5 pianisti, nende hul- 
gas ka Moskva konservatooriumi assistentuuris- 
stažuuris professor S. Dorenski juures end täien- 
dav tallinlane IVARI ILJA. Konkursižürii oli 22- 
liikmeline, esimeheks professor Jan Ekier (Poo- 
la). Tulemused: I — Moskva konservatooriumi II 
kursuse üliõpilane, 19-aastane Stanislav Bunin, 
kes kaks aastat tagasi oli võitnud ka M. Long- 
J. Thibaud* nim konkursi Pariisis; II — Pariisi 
konservatooriumi üliõpilane, 19-aastane Marc La- 
foret, III — Krzysztof Jablonski (Poola), IV — 
Michie Koyama (Jaapan) (sai III preemia Tšai- 
kovski-konkursil 1982), V — Jean-Marc Luisada 
(Prantsusmaa), VI — Tatjana Pikaizen (NSVL). 
Rahalise preemia ja diplomi said kolmandast voo- 
rust finaalvooru mittepääsenud neli paremat, 
need olid punktide järjestuses: Francois Killian 
(Prantsusmaa), IVARI ILJA, Ludmil Angelov 
(Bulgaaria) ja Kayo Miki (Jaapan). Nõnda saavu- 
tas Ivari Ilja Varssavis siis 124 osavõtja hulgas 
oma tubli esinemisega paremuselt 8. koha! 

Ivari Ilja oli üks neist vähestest, kelle esinemi- 
se kohta igas voorus oli Poola keskajalehes 
«Trybuna Ludus tunnustussõnu öelda konkursi- 
ülevaateid teinud professor Jõsef Kanskil. Avalda- 
me neist mõningaid väljavõtteid. Esimese vooru 
järel: 

«Ivari Ilja võitis tunnustuse oma hea, soliidse teh- 
nika ja ülla interpretatsiooniga /Chopini/ Skert- 
sos b-moll» («Trybuna Ludus» 4. X 1985). 

Teise vooru järel: «Ivari Ilja köitis tähelepanu 
Fantaasia f-moll täielikult keskendunud esitusega 


86 ning vaimustava, suurejoonelises stiilis mängitud 


Poloneesiga /is-moll* («Trybuna Ludu» 11. X 
1985). 

Kolmanda vooru kuulamisel: «Esimesena esines 
kolmandas voorus Nõukogude pianist Ivari Ilja. 
See 28-aastane eestlane mängib voorust vooru üha 
võluvamalt. Seejuures ta mitte ainult ei taba- 
nud suurepäraselt Masurka op 50 tantsulist 
pulssi, / ... /, vaid ka mängis seda erakordse 
ülluse ja süvenemisega, tema Sonaadil h-moll 
oli aga äärmistes osades tunda tõelise tragismi 
jooni...» («Trybuna Ludu» 16. X 1985). 
Ivari Ilja oli juba neljas Chopini-konkursil osa- 
lenud Eesti pianist, ja seni kõige edukam. Nagu 
võime lugeda Chopini-nim võistluste albumist (il- 
munud Varssavis 1970), osalesid meilt II konkur- 
sil 1932. aastal Valentine Riives Tallinnast, III 
konkursil 1937, aastal aga Bruno Lukk Tartust ja 
Erika Koost-Tuttelberg Tallinnast, 

Kultuuriministeeriumis 


8. oktoobril arutas kolleegium 
Eesti NSV Filharmoonia tööd 
NLKP XXVII kongressi etteval- 
mistusperioodil. Leiti, et majan- 
duslikus mõttes on Filharmoonia 
töötanud hästi, kusjuures ka si- 
suliselt on olukord paranenud. 
Kõigi muusikakollektiivide re- 
pertuaaris on suurenenud eesti 
ja vennasrahvaste nüüdismuusi- 
ka osa. 13. märtsile on kavan- 
datud sümfooniakontsert «Eesti 
heliloojailt kongressile». Levi- 
muusikas aga kahjuks pole veel 
leitud head koostöövormi eesti 
heliloojatega. 

30. oktoobril oli kõne all teat- 
ritevaheline sotsialistlik võist- 
lus ja 1984/85. aasta teatri- 
hooaeg. Eesti NSV Kultuuri- 
ministeeriumi kolleegium ja 
Kultuuriala Töötajate Ameti- 
ühingu Vabariikliku Komitee 
presiidium otsustasid eelmise 
hooaja töötulemuste põhjal anda 
esimese preemia Pärnu draama- 
teatrile, teise preemia Nuku- 
teatrile. Märgiti ka Viljandi 
«Ugala» ja Vene Draamateatri 
kohusetruud tööd. Kolleegium 
nentis kriitiliselt, et harvadeks 
ja väheütlevateks on jäänud 
noorte lavastamisdebüüdid, mit- 
me eeldustega noore näitleja 
areng on takerdunud. 

4. detsembril analüüsiti rahva- 
teatrite tegevust 1984/85. aasta 
hooajal ning kinnitati uue hoo- 
aja I poolaasta repertuaari- 
plaan. Hooaja jooksul anti kokku 
1065 etendust 280 940 külasta- 
jale (näitajad on mõnevõrra 
suuremad eelmisest hooajast). 
Lavale toodi 39 uuslavastust, 
põhiosas pühendatud suure või- 
du 40. aastapäevale. Kordaläinu 
kõrval märgiti perspektiivse re- 
pertuaariplaani puudumist. 

18. detsembril oli kolleegiumi 
istungi päevakorras algupärase 
dramaturgia lavastamine meie 
vabariigi teatrites partei kong- 
ressidevahelisel perioodil. Draa- 
mateoste repertuaarikolleegiu- 
mile esitati selle aja jooksul 
läbivaatamiseks 217 näidendit 
ja 11 dramatiseeringut, millest 
osteti ära 48 näidendit ja 10 
dramatiseeringut. Viie aasta 


jooksul on sõlmitud sihtlepin- 
guid 54 autoriga, mille tulemu- 
sena on valminud 25 näidendit. 
Kahele lahtisele ja ühele kinni- 
sele näidendivõistlusele laekus 
166 tööd, millest on lavastatud 
11 ning uue hooaja plaanides 7. 
Vennasvabariikides mängitakse 
praegu 38 meie nüüdisaegset 
näidendit, välismaa lavadele 
ning raadio- ja teleteatrisse on 
tee leidnud 50 eesti dramatur- 
gide teost. Otsuses rõhutatakse 
repertuaarikolleegiumi nõudlik- 
kuse tõstmise vajalikkust oman- 
datava dramaturgia sisu ja vor- 
mi suhtes ning sihttellimuste 
osatähtsuse suurendamise tar- 
vet temaatilise repertuaari ri- 
kastamisel. 


Kinokomitees 

14. oktoobril arutas kolleegium 
Eesti NSV Ministrite Nõukogu 
ja Eesti NSV Ametiühingute 
Nõukogu 1985. a 14. augusti 
määrusest «Abinõudest klubilis- 
te asutuste ja spordirajatiste pa- 
remaks kasutamiseks» tulene- 
vaid ülesandeid ja kavandas 
nende elluviimise. 

21. novembril tehti kokkuvõt- 
teid Riikliku Kinovõrgu sotsia- 
listlikust võistlusest III kvarta- 
lis. Võitjaiks tunnistati Hiiumaa 
Rajooni Kinovõrk ja Paide ki- 
no «Aurora». Arutati ka filmi- 
näitamise kvaliteeti Jõgeva ja 
Võru rajooni kinodes ning vaeti 
oma allasutuste 1985. a 9 kuu 
finants- ja majandustegevuse 
tulemusi. Samal istungil võeti 
vastu otsus NLKP XXVII kong- 
ressi eelsete dokumentide läbi- 
arutamise kohta süsteemi töõ- 
kollektiivides ning kinnitati 
kongressile pühendatud filmi- 
lektooriumide võistlusülevaatu- 
se juhend. 

9. detsembri istungil oli vaatlu- 
se all Tallinna Kinofikatsiooni 
Valitsuse töö laste kinoteenindu- 
se parandamisel. Laste osa ki- 
nokülastajate üldarvus on tõus- 
nud 10,5%-ni. Kino «Pioneer» 
alusel on loodud spetsialiseeri- 
tud lastekino, suurenenud on 


koolikinode arv. Kolleegium soo- 
vitas luua šeflussidemed Kino- 
fikatsiooni Valitsuse ja «Tallinn- 
filmi» vahel, et parandada tööd 
kodustuudio lastefilmidega. Sa- 
mal istungil arutas kolleegium 
õigusalast tööd komitee süstee- 
mis ning kinnitas Riikliku Kino- 
võrgu sotsialistliku võistluse 
uue juhendi. 

23. detsembril oli arutusel Fil- 
milaenutuse ja -reklaami Valit- 
suse repertuaarinõukogu töö 
XXVII kongressi eel. Vaadati 
läbi enne kongressi ja selle ajal 
linastuvate filmide nimekiri, 
samuti 1986. a I kvartali re- 
pertuaari-, informatsiooni- ja 
reklaamiplaanid. Kinnitati 
1986. a põhiürituse plaan ning 
kuulati informatsiooni kodanike 
ettepanekute, avalduste ja kae- 
buste lahendamisest komitees. 
Samas arutati Rapla Rajooni 
Kinovõrgu tegevust töödistsip- 
liini tugevdamisel ning võit- 
luses joomarluse ja alkoholis- 
miga. «Tallinnfilmi» direktor 
E. Rekkor andis aru töötajate 
seas tehtavast poliitilisest kas- 
vatustööst. 


Heliloojate Liidus 
Heliloojate Liidu töökoosoleku- 
tel kuulati oktoobris A. Põldmäe 
Sonatiini neljale saksofonile; 
I. Garšneki levilugusid sünte- 
saatorile «Grott» ja «Romantili- 
ne ballaad»; H. Kareva Sakso- 
fonikontserti nr 1 ja Saksofoni- 
sonaati nr 2; Jüri Tamvergi 
Nelja bagatelli klarnetile ja kla- 
verile; Vigala laululaagris esi- 
tatud koorilaule (R. Eespere 
«Ärkamise aeg», A. Marguste 
«See on Eesti», E. Mägi «Elu ni- 
mel» ja «Olen mina, piiga, pilli 
armas», V, Tormise «Astuge et- 
te» ja «Viis eesti rahvatantsu» 
jt). 

Novembris: Jüri Tamvergi Kol- 
me arabeski klaverile; L. Sumera 
uuemat filmimuusikat; A. Rit- 
singu Keelpillikvartetti nr 4. 
3. XII toimus V. Tormise auto- 
riõhtu, kavas +Kaksikpühen- 
dus», «Laevas lauldakse», «Kar- 
ja koju kutse». « Väinämõise ve- 

ne sõit» jt; kuulati ka 1. Pakri 
Seitset pala viiulile, V. Ignat- 
jevi «Laulukest sinust». 1. Garš- 
neki Klaverisonatiini, H. Rosen- 
valdi 10 novelletti, P. Raigi 
muusikat +Estobrasile», R. 
Kangro «Tandem con Giocon- 
de't». 

Muusikateaduse sektsiooni koos- 
olekud olid 15. X ja 19. XI. 
“t 

17. ja 18. XII toimus Heliloo- 
jate Liidu infokeskuse ja muu- 
sikateaduse sektsiooni ühisüri- 
tusena vabariikidevaheline info- 
konverents, mille kavas olid 
ettekanded Moskva, Leningradi 
ja Kasahhi heliloojate uuemast 
loomingust. Kuulati ka muusi- 
kat. 

Kinoliidus 

11. oktoobri juhatuse koosole- 
kul käsitleti ettevalmistusi Eesti 
Kinoliidu VI kongressiks ja III 
Nõukogude Eesti filmifestiva- 
liks. 

20.—29. oktoobrini viibis Ar- 
gentinas Mar de Plata Rahvus- 
vahelise Filmiamatööride Liidu 
(UNICA) kongressil ja festi- 
valil «UNICA '85* NSVL Ki- 
noliidu delegatsiooni koosseisus 
Eesti Kinoliidu juhatuse sekre- 
tär R. Karemäe kui «UNICA 
'86» Tallinna president, võttes 
vastu volitused ja esitades amet- 
liku küllakutse järgmiseks aas- 
taks Tallinna festivalile. 
11.—19. novembrini viibis Por- 
tugalis Espinhos IX rahvus- 
vahelisel multitilmide festivalil 
NSVL Kinoliidu delegatsiooni 
koosseisus P. Pärn, kelle joo- 
nisfilm «Aeg maha» pälvis pa- 
rima noorsoofilmi auhinna. 

27. novembril toimus Moskva 
Kinomajas Eesti multifilmide 
õhtu. Esimeses pooles tutvustati 
noorte filmitegijate loomingut, 
teise poole kavas olid P. Pärna 
režissööritööd. 

22.—30. novembril viibis Leip- 
zigis 28. rahvusvahelisel lühi- 
filmide festivalil NSVL Kino- 
liidu delegatsiooni koosseisus 
filmikriitik J. Ruus. 

10.—14. detsembrini toimus 
NSVL Kinoliidu üleliidulise fil- 
milaenutuskomisjoni = väljasõi- 
dupleenum, kus tutvuti Eesti 
filmiklubide positiivsete tööko- 
gemustega. 

18. detsembri juhatuse koosole- 
kul arutati Eesti Kinoliidu tööd 
kongressidevahelisel ajal. Moo- 
dustati kriitikapreemiate komis- 
jon. Kuulati korterikomisjoni 

Teatriühingus 


2.—T. oktoobrini toimus VTO 
ja ETÜ 0 ühisüritusena Vene 
NFSV teatrilavastajate semi- 
nar Eestis. 

Balletisektsioon korraldas Pe- 
kingi ja Hispaania balletitrupi 
etenduste ühiskülastuse Riias. 
8. oktoobril esines kriitika- 
sektsioonis professor J. Kagar- 
litski teemal «Inglise tänapäeva 
teater». 

10. oktoobril toimus ETÜ nõu- 
kogu koosolek. Päevakorras olid 
muusikateatreid puudutavad 
küsimused. 

11. oktoobril korraldas ETÜ 
vastuvõtu Saksa DV muusika- 
teadlastele. Enne seda olid kü- 
lalised viibinud «Lendava Hol- 
landlase» etendusel RAT +«Esto- 
nias». 

14. oktoobril juhtisid kriitika- 
sektsiooni koosolekul vestlust 
möödunud hooaja teemadel L. 
Vellerand ja Ü. Tonts. 

28. oktoobril käis kriitikasekt- 
sioon Viljandis vaatamas eten- 
dust «Ja sajandist on pikem 
päev». 

29. oktoobril esines Hiiumaa 
teatripäevade lõpetamisel teatri- 
kriitik L. Vellerand. 

1. novembril anti Raekojas pi- 
dulikult kätte noorte lavajõudu- 
de preemiad. 

11. novembril käisid Lvovis üle- 
liidulisel lavastusala juhatajate 
nõupidamisel V. Babõnin (Vene 
Draamateater) ja A. Tammemä- 
gi (Noorsooteater). 

11. novembril rääkis kriitika- 
sektsioonis Mossoveti nim. teat- 
ri näitleja ja dramaturg S. Ko- 
kovkin uudisdramaturgiast ja 
oma näidendite lavastamisest 
USA-s. 

14. novembril toimunud ETÜ 
juhatuse koosolekul arutati T. 
Altermanni juubeli tähistamist 
ja määrati T. Altermanni juube- 
lipreemia A. Ükskülale. 

23. novembril avati Harju ra- 
joonis Visja tammikus mäles- 
tuskivi T. Altermannile. 

25. novembril toimus ERF-i 
ruumides T. Altermannile pü- 
hendatud mälestusõhtu. Õhtu 
koostas K. Orro. Anti kätte 
Altermanni juubelipreemia ja 
Panso-nimeline preemia (P. 
Tammearule). 

30. novembril oli Moskva Näit- 
lejate Keskmajas loominguõhtu 
V. Panso mälestuseks. Õhtut 
juhtis M. Mikiver. Kaastegevad 
olid M. Lill, H. Mandri ja V. 
Ernesaks. 


12. detsembril toimunud juhatu- 
se koosolekul kõneles Teatri- 
ja Muusikamuuseumi problee- 
midest direktor R. Ivalo. 

13. detsembril anti Raekojas 
kätte ETÜ lavatehnikapreemiad. 
16. detsembril anti Paide EPT 
aastapreemiad H. Sallole (Sally 
ja Schneider «Kabarees») ja K. 
Karismale (Sally «Kabarees»). 


In publico 


ESIETENDUSED 
TEATRITES 


11. oktoober — V. Tšervinski, 
«Trips-traps-trull». Eesti NSV 
Riiklik Vene Draamateater. (La- 
vastaja V. Pazi, kunstnik A. 
Koženkova.) 

13. oktoober — A. Kitzberg — 
J. Tooming, «Viina vanne». RAT 
«Vanemuine». (Lavastaja = 9. 
Tooming, kunstnik E. Kittus.) 
13. oktoober — H. Ibsen, «No- 
ra». «Ugala». (Lavastaja V. 
Saldre, kunstnik J. Vaus.) 

22. oktoober — M. Rausi luule- 
kompositsioon «Loojumatu 
tund». Eesti NSV Riiklik Nuku- 
teater. 

24. oktoober — H. Lindepuu, 
«Süda kaheks». Rakvere Teater. 
(Lavastaja 1. Herm, kunstnik R. 
Babitševa-Vanhanen.) 

2. november — H. Vasar —K. 
Komissarov, «Lumivalgeke ja 7 
põialpoissi». Eesti NSV Riiklik 
Noorsooteater. (Lavastaja K. 
Komissarov, kunstnik J. Vaus.) 
3. november — A. Galin, «Kiu- 
satus». Eesti NSV Riiklik Vene 
Draamateater. (Lavastaja M. 
Lurje, kunstnik T. Tepandi.) 

3. november — TRK lavakunsti- 
kateedri XIII lennu lavakompo- 
sitsioon «Sorry, me oleme tule- 
kul». Eesti NSV Riiklik Noor- 
sooteater. (Lavastaja K. Komis- 
sarov, kunstnik J. Vaus.) 

3. november — E. Lazarevi 
ballett «Meister ja Margarita». 
RAT «Estonia» (Dirigendid E. 
Klas, V. Pähn, lavastaja M. 
Murdmaa, kunstnik K.-A. Püü- 
man.) 

9. november — 0. Luts — P. Pe- 
dajas, «Soo». L. Koidula nim 
Pärnu Draamateater. (Lavastaja 
P. Pedajas, kunstnik V. Tamm.) 
16. november — A. Mišarin, 
«Seoses üleminekuga teisele töö- 
le». TRA Draamateater. (Lavas- 
taja M. Mikiver, kunstnik A. 
Unt.) 

24. november — J. Põldma, «Ta 
ei tahtnud olla näitleja». Rakve- 
re Teater. (Lavastaja M. Kalmet, 
kunstnik H. Mänd.) 


28. november — 1. Orkeny, 
«Kassimäng». Eesti NSV Riiklik 
Vene Draamateater. (Lavastaja 
A. Tsukerman, kunstnik M. 
Kuurme.) 

1. detsember — W. Shakespeare, 
«Suveöö unenägu». Eesti NSV 
Riiklik Nukuteater. (Lavastaja 
R. Agur, kunstnik R. Lauks.) 

6. detsember — «Läbi häda» — 
E. de Filippo, «Silinder»; V. 
Slavkin, «Vilets korter». «Vana- 
linna Stuudio». (Lavastaja R. 
Baskin, kunstnik M. Vannas.) 

T. detsember — A. B. Vallejo, 
«Lõõmav pimedus». TRK lava- 
kunstikateedri XII lennu diplo- 
milavastus, «Ugala». (Lavastaja 
K. Raid, kunstnik K. Tool.) 

8. detsember — E. Kapi ballett 
«Kalevipoeg». RAT «Vanemui- 
ne». (Dirigent E. Kõlar, la- 
vastaja Ü. Vilimaa, kunstnik M. 
Säre.) 

9. detsember — T. Tepandi, 
«Vanapagana ja Tepandi lood». 
Eesti NSV Riiklik Noorsootea- 
ter. (Lavastaja Tõnu Tepandi, 
kunstnik Tiiu Tepandi.) 

12. detsember — W. Whycher- 
ley, «Provintsitar Londonis». L. 
Koidula nim Pärnu Draamatea- 
ter. (Lavastaja 1. Normet, kunst- 
nik M. Pottisep.) 

19. detsember — J. Saar, «Val- 
ge tee kutse». Eesti NSV Riik- 
lik Noorsooteater. (Lavastaja K. 
Kilvet, kunstnik H. Volmer.) 
21. detsember — G. Verdi ooper 
«Maskiball». RAT 0+Estonia». 
(Dirigendid E. Klas, P. Lilje, 
lavastaja H. Krumm, kunstnik 
R. Babitševa-Vanhanen.) 

25. detsember — T. Aasmäe, 
«Väikesed imed». Eesti NSV 
Riiklik Nukuteater. (Lavastaja 
T. Aasmäe, kunstnik J. Kass.) 
27. detsember — <. Knauth, 
“Võbik». L. Koidula nim Pärnu 
Draamateater. (Lavastaja P. Pe- 
dajas, kunstnik V. Tamm.) 

29. detsember — P.-E. Rummo, 
«Kõrgemad kõrvad». TRA Draa- 
mateater. (Lavastaja G. Kilgas, 
kunstnik G. Sander.) 


ESIETTEKANDED 
FILHARMOONIA 
KONTSERTIDEL 


2. november — E. Mägi, +«Ka- 
dents ja teema» viiulile. Esitajad 
U. Vulp ja K. Hoidre. 

10. november — R. Rannap, 
«Suur sonatiin ehk musica nai- 
vissima ehk ärkamisaegne dis- 
koteek» klaverile. Esitaja autor. 
22. november — E. Mägi, So- 
naat klarnetile ja klaverile. Esi- 
tajad H. Altrov ja P. Lass- 
mann. 


27. november — V. Tormis (4. 
Viiding), kantaat «Jõudu töö- 
le»; A. Ritsing (L. Karindi), 
«Kevadhommik». Esitaja ETV 
ja Raadio segakoor, dirigendid 
A. Üleoja ja T. Kangron. 

30. november — E. Tubin, So- 
naadi nr 1 klaverile (1928) II 
osa Andante mesto ja III osa 
Skertso; E. Oja, Variatsioonid 
eesti rahvaviisile «Kurval mee- 
lel kõnnin mina+* — klaverile 
(1928). Esitaja V. Rumessen. 

8. detsember — J. Rääts, So- 
naat nr 9 klaverile. Esitaja L. 
Väinmaa. 


ESILINASTUSED KINODES 
(«Tallinnfilm») 


Dokumentaalfilmid 


2. detsember — «Maestro». 
(Stsenarist T. Lokk, režissöör ja 
operaator N. Sarubin, heliku- 
jundaja H. Eller.) Kinos «Oktoo- 
bers. 

16. detsember — «Elu vanas lin- 
nas». (Stsenarist V. Kallaste, re- 
žissöõr H. Drui, operaator E. 
Oja, helikujundaja H. Eller.) Ki- 
nos «Kosmos». 

16. detsember — 0+Viiuliga». 
(Stsenarist ja režissöör P. Too- 
ming, operaatorid P. Tooming 
ja P. Ülevain, helioperaator E. 
Säde.) Kinos «Kosmos». 


Multifilmid 


14. oktoober — 0+Laululood». 
(Stsenaristid J. Tammsaar ja V. 
Uusberg, režissöör V. Uusberg, 
operaator A. Ilves, kunstnikud 
R. Raidme ja M. Rõõmus, heli- 
loojad A. Valkonen ja R. Kang- 
ro, helioperaator Ü. Saar.). Ki- 
nos «Pioneer». 

4. november — +Klaasikillu- 
mäng». (Stsenarist T. Toomet, 
režissöör K. Kivi, operaator T. 
Talivee, helilooja E.-S. Tüür, 
multiplikaatorid M. Kütt, T. 
Talivee ja K. Kivi.) Kinos «Sõp- 
rus». 


Mängufilmid 


28. november — «Puud olid...». 
(Stsenarist M. Traat, režissöör 
P. Simm, operaator A. Ruus, 
kunstnik R. Kolmann, muusika- 
kujundaja P. Simm. Osades Ü. 
Põld, M. Avdjuško, K. Kiisk, A. 
Kukumägi, U. Rannaveski, T. 
Kark jt.). Kinos «Sõprus». 


ESILINASTUSED 
TELEVISIOONIS 
(«Eesti Telefilm») 


Dokumentaalfilmid 


19. november — «Ühe päeva 
kohtumised». (Stsenarist A. 
Tiisväli, režissõör-operaator K. 
Svirgsden, operaator E. Oja, he- 
lioperaator K. Kardna.) 


Muusikafilmid 


19. november — «ENSV kuns- 
timeistrite kontsert». (Stsena- 
ristid J. Tallinn, T. Lepp, re- 
žissöörid J. Tallinn, T. Lepp, 
operaatorid T. Massov, A. Mutt, 
kunstnik R. Vanhanen, heliope- 
raator P. Roos.) 

21. detsember — +«Elurõõm». 
(Režissöör T. Pork, operaator 
A. Mutt, kunstnik K. Pären- 
son, helioperaator J. Sandre.) 


ESIETENDUSED 
RAADIOTEATRIS 


6. oktoober — «Mu väike vär- 
vuke». Inge Trikkeli kuulde- 
mäng. (Režissöör A. Relve, heli- 
režissöör M. Puust, muusikaline 
kujundaja V. Ernesaks.) 

10. oktoober — «Kas te vajate 
sekretäri?», 1. Pruša kuulde- 
mäng. (Režissöör H. Kulvere, he- 
lirežissöõr E. Sepling.) 

23. november — +«Vanamoeline 
komöödia», A. Küngase raadio- 
seade A. Arbuzovi näidendist. 
(Režissöör A. Küngas, helirežis- 
söör A. Lauri, muusika ja muu- 
sikaline kujundus Tõnis Kõrvit- 
salt.) 

15. detsember — +«Deemons, 
M. Mikiveri raadioseade M. 
Lermontovi poeemist. (Režissöör 
M. Mikiver, helirežissöör K. 
Valdma, muusikaline kujundaja 
V, Ernesaks.) 

28. detsember — «Kutse pek- 
sule», M. Tuuliku raadioseade. 
P. Putnipši näidendist. (Režis- 
söör H. Kulvere, helirežissöör E. 
Sepling.) 


ESILINASTUSED 
TELETEATRIS 


31. detsember — «Püha Kata- 
riina pöörane õhtusöömaaeg». 
Jaroslav Diepli näidend, tõlki- 
nud K. Tohver. (Lavastaja T. 
Kask, kunstnik T. Übi, heliloo- 
ja P. Raik.) 


TEATRI- JA 
MUUSIKAMUUSEUMIS 


28. oktoobril avati muuseumi 
statsionaaris näitused «Theodor 
Altermann 100», «Paul Sepp 
100», «Leenart Neuman 100». 

4. novembril kohtusid E. Vilde 
nim Tallinna Pedagoogilise Ins- 
tituudi teatriringi liikmed A. 
Särevi Kortermuuseumis lavas- 
taja R. Baskiniga. 

5. novembril oli Epp Kaidu 
mälestusõhtu. Vestlesid 0. Ku- 
ningas, L. Laats, E. Herma- 
küla, K. ja R. Adlas, V. Erne- 
saks, M. Palm, J. Kiho ja V. 
Viru. 

20. novembril, 11. ja 16. det- 
sembril esitas Eesti NSV Riikli- 
ku Vene Draamateatri näitleja 
S. Blühher A. Särevi Korter- 
muuseumis programmi 1. Sever- 
janini luulest «Minu kevade 
sirel». 

21. novembril avati «Estonia» 
kontserdisaali fuajees näitus 
+A. Lemba 100x. 

5. detsembril külastasid A. Sä- 
revi Kortermuuseumi Leedu 
NSV taidlusteatrite lavastajad. 
12. detsembril toimus kohtumis- 
õhtu A. Särevi Kortermuuseu- 
mis näitleja 1. Aruga. 

16. detsembril oli mälestusõhtu 
J. Simmi 100. sünniaastapäeva 
tähistamiseks. Vestlesid A. Regi 
ja P. Lokk. 

19. detsembril toimus E. Vainu 
mälestusõhtu. Vestlesid Erika 
Vain, B. Kõrver, V, Ojakäär. 


MUUDATUSI TEATRITE 
JUHTKONDADES 


1. detsembrist 1985 on RAT 
«Vanemuise» peanäitejuhi kt 
Ago-Endrik Kerge ja kunstiline 
juht Kaarel Ird. 


Uusi aunimetusi 


Eesti NSV rahvakunstnik 
Heino Aassalu 
Venno Laul 
Juta Lehiste 
Arne Mikk 
Rein Raamat 
Ülo Vilimaa 


Eesti NSV teeneline kunstnik 
Ines Aru 
Arvi Hallik 
Juri Jekimov 
Tõnu Kaljuste 
Katrin Karisma 
Hendrik Nagla 
Helvi Raamat 
Tiit Tralla 
Meeme Saareväli 
Viiva Väinmaa 


Eesti NSV teeneline 
kunstitegelane 
Tõnu Kangron 
Enn Kose 
Tiit Kõster 
Reet Laul 
Albert Olesk 
Peeter Perens 
Toivo-Peep Puks 
Aleksander Sarapuu 
Henno-Allan Sein 


Eesti NSV teeneline 
kultuuritegelane 
Ivi Kreen 
Jaan Moks 
Ahto Nurk 
Harald-Peeter Siiak 
Igor Tõnurist 


KINOMAJAS 


10. oktoobril toimus ENSV tee- 
nelise kunstitegelase M. Dorova- 
tovski loominguõhtu, mille ka- 
vas olid fragmendid mängutfil- 
midest «Mis juhtus Andres La- 
peteusega?», «Inimesed sõduri- 
sinelis», «Gladiaator», «Tavatu 
lugu», «Indrek» jt. 

17. oktoobril oli ENSV teene- 
lise kunstitegelase režissöör H. 
Parsi loominguõhtu, millega tä- 
histati tema 60. a juubelit. 
ENSV Kinokomitee esimees R. 
Penu andis juubilarile üle Eesti 
NSV Ülemnõukogu Presiidiumi 
aukirja. Vaadati nukufilme 
«Õperaator Kõps seeneriigis», 
«Laulud kevadele», «Nael 1», 
«Putukate suvemängud», «Soss- 
sepp» ja «Seitse kuradit». 

31. oktoobril toimus Eesti TV 
videoportreede õhtu. Kavas olid 
T. Porgi videofilmid «Enn Põld- 
roos+, «Tiit Pääsuke ja model- 
lid», «Olev Subbi ühe aasta 
maalid», «Ando Keskküla», 
«Andres Tolts». 

11. novembril kohtuti režissöör 
A. Kaidanovskiga ja vaadati 
tema stsenaristide ja režissööri- 
de kõrgemate kursuste kursuse- 
tõid «Aed», «Joona ehk kunst- 
nik töö juuress ning diplomi- 
tööna valminud täispikka män- 
gufilmi «Lihtne surm...» 

14. novembril oli filmiamatöör 
T. Aru loominguõhtu (filmid 
aastatest 1971—1985). 

26. novembril toimus filmiõhtu 
«Eduard Viiralt Eesti filmis*, 
kus vaadati dokumentaalfilme 
“Eduard Viiralt» (rež UÜ. Tam- 
bek), «Maised ihad» (rež M. Soo- 
saar) ja joonisfilmi +Põrgu» 
(rež R. Raamat). Ülevaate E. 
Viiralti loomingust andis ja fil- 
me analüüsis M. Levin. 


28. novembril oli ![. Roosipuu 
spordifilmide õhtu. Vaadati fil- 
me «Meie olümplasi», «Kullam», 
*Kümnevõistlejad», +Tavaline 


» hooaeg», «Viievõistlejad», «Sa- 


da minutit selili kammerorkest- 
ri saatel», «Heerosed», +Liiku- 
mine terviseks». 

3. detsembril toimus Eesti NSV 
rahvakunstniku K. Kiisa loo- 
minguõhtu, millega tähistati te- 
ma 60. a juubelit. ENSV Ülem- 
nõukogu Presiidiumi esimees A. 
Rüütel andis K. Kiisale üle 
Tööpunalipu ordeni. Õhtu prog: 
rammis vaheldusid K. Kiisa 
režissööritööd näitlejarollidega: 
fragmendid filmidest +Niper- 
naadi», «Surma hinda küsi 
surnutelt», «Metskannikesed», 
«Hullumeelsus» jt. 

19. detsembril oli «Tallinnfilmi» 
mängufilmi «Puud olid,,.» lä- 
bivaatus (stsenarist M. Traat, 
režissöör P. Simm, operaator 
A. Ruus). 

23. detsembril vaadati Gruusia 
filmistuudio mängufilme «Elus- 
tunud legendid», «Kevad möö- 
dub» ja kohtuti filmide režis- 
sõõri N. Managadzega. 

26. detsembril oli uute loodus- 
filmide «Varjuelu» (rež R. Ma- 
ran) ja «Kosklad» (rez M. Soo- 
saar) läbivaatus loodusteadlaste 
osavõtul. 


NÄITUS KINOMAJAS 


Novembris-detsembris oli Peeter 
Toominga teine fotonäitus Ki- 
nomajas (eelmine 1982). See 
kandis pealkirja «Laiulugu». Fo- 
tosid täiendasid Jaan Toominga 
luuletused. 


Peeter Toominga foto näituselt 
«Laiulugu» 


RAT «VANEMUINE» TŠEHHO- 
SLOVAKKIAS 

11.—23. novembrini viibis Tšeh- 
hoslovakkias külalisetendustel 
RAT «Vanemuise» .draama- 
trupp. Mängiti 0. Antoni «Lau- 
dalüörikat» (lavastaja K. Ird) ja 
M. Gorki «Barbareid» (lavastaja 
A.-E. Kerge). Etendusi anti 
Olomoucis, Opavas, Ostravas ja 
Cesky Tššinis. 


IN MEMORIAM 1985 


Aino Ripus — 14. 08. 1903— 
15. 02. 1985, näitleja, kaua- 
aegne Eesti Raadio diktor 


Nigol Andresen — 2. 10. 1899 — 
24. 02. 1985, teatri- ja kirjan- 
duskriitik 


Aarni Romppainen — 27. 01. 
1924—5. 03. 1985, «Vanalinna 
Stuudio» lavastusala juhataja 


Paul Kangro — 14. 06. 1909— 
11. 03. 1985, RAT «Vanemui- 
se» kauaaegne jumestaja, Eesti 
NSV teeneline kunstitegelane 


Hartvig Juksar — 231. 10. 
1910—19. 03. 1985, endine 
«Estonia» teatri orkestrant 


Reet Sein — 4. 08. 1938—8. 04. 
1985, RAT +Estonia+ orkest- 
rant 


Amanda Lääne — 9. 03. 1897— 
25. 04. 1985, endine Narva ja 
Rakvere teatri näitleja 


Gennadi Alp — 13. 02. 1927— 
10. 05. 1985, «Tallinnfilmi» 
direktori asetäitja tehnilisel 
alal, Eesti NSV teeneline inse- 
ner 


Urmas Kibuspuu — 5. 12. 
1953—13. 06. 1985, TRA Draa- 
mateatri näitleja 


Olaf-Uno Gehrke — 215. 08. 
1931—13. 06. 1985, teatrikrii- 
tik 


Lisl Lindau — 2. 09. 1907— 
14. 07. 1985, Eesti NSV Riikli- 
ku Noorsooteatri näitleja, Eesti 
NSV rahvakunstnik 


Jelena Blinova — 13. 12. 1924 — 
5.08. 1985, ENSV Riikliku Vene 
Draamateatri näitleja, Eesti 
NSV teeneline kunstnik 


Elga Rips — 3. 09. 1910—7. 09. 
1985, endine «Estonia» teatri 
tantsija 


Edgar Valge — 31. 03. 1920— 
26. 09. 1985, «Ugala» näitleja 


Viktor Gurjev — 29. 08. 1914— 
11. 10. 1985, laulja ja laulu- 
pedagoog, professor, endine Tal- 
linna Riikliku Konservatooriu- 
mi rektor, Eesti NSV rahva- 
kunstnik 


Endel Ani — 31. 05. 1925— 
15. 12. 1985, RAT «Vanemui- 
se» ooperisolist, Eesti NSV rah- 
vakunstnik 


Henn Jaaniste — 2. 04. 1915— 
28. 12. 1985, endine Pärnu 
draamateatri näitleja ja rekvi- 
siitor 


Sergei Prohhorov — 020. 06. 
1909—5. 12. 1985, helilooja 
ja dirigent, Eesti NSV teeneline 
kunstnik 


TeGier- MUUS 


TEATP. MY3BIKA. KUHO. MAPT 1986 


JYPHAJI MMHHCTEPCTBA KYJIbTYPbI, FOCYHAPCTBEHHO[O KOMHTETA TIO 


KHHEMATOFPAPNHH, COFOBA KOMIIOBHTOPOB, 


OFOBA KHHEMATOIPADHCTOB H 


TEATPAJIPHOTFO OBIIIECTBA 3CTOHCKOH CCP. 


TEATP 


Orseuaer JHHO BACKHH (5) 


Ha Bonpocbt peaAaKUHH OTBeVAET gacrywxennkrli 
aprucr Jcronckod CCP Jüno BackuH, KOTOphI 
mocne Taxeno ÖoeasaH CHOBA NPHCTYNH/I K paõ0- 
Te B Tearpe. B Õecene OH BOCINOMHHAET TECTPEIE 
HAHANBHRIE FOABI CBOETO AKTEPCKO'O H ICTPAAHOTO 
NyTA, AONHTCA BHEUATAEHHAMH 0 paõore B JlaxTHc- 
KOM TOPOACKOM TEATPE B DUHIAHANM H SATPArH- 
BAeT HAÕONEBIIKE NPOÕNEMEI CeErOAHAIIHErO TEAT- 
PAIBPHOrO M HCTDANHO'O MCKYCCTBA. 


LA HCKYCCTBA. Tyraac m Tearp 
(18) 


2 Mapra Haula KYyAETYPDHAA OÕNLECTBEHHOCTE OT- 
meuaer 100-neTme co MAHA POMKMAEHHA HAPONHO'O 
nucareng Jcronckok CCP Dpnaeõepra Tyrraca. B 
OÕIUHPDHOM JHTEPATYPHO-KPHTHYECKOM HACNEAHH 
NHCATENK CCTb H MATEPMAIBI, KACANUMECA TEATPA. 
Ma 9THX HEMHOPOVHCJEHHHX CTaTef PeNAKUHA 
yYÕNHKYyET WMECTB TEATPAIEHBIX penenmami, pacc- 
MATDHBAVIIHX NPOÕNEMEI H MOCTAHOBKH TEATPA 
«Bazemyärze» 8 1903—1940 rr. K nyõnnkauuam 
NPpH0:%EHkHI POTOrpadun 4 NOCTAHOBOK II0 MOTH- 
BAM nponaBeaennii Tyrnaca B 3CTOHCKOM TEATDE. 


II. HOOHATAH 
uuem ...? (50) 


B cTaTbe paccMATPUBAOTCA NOIYAUHBIIAA HA Pec- 
HYÕJMKAHCKOM KOHKypce tHeec 1984r. II npeMHio 
nieca Muxxeyn Tuxca «Crapmii Toomac» H eö NOc- 
TAHOBKH B ABYX Tearpax: BHAPAHAHCKOM APAMA- 
TWWecKomM Tearpe «Yrana» /pexwxnmccep K. Paän/ = B 
TocyAapcrBeHHOM DYCCKOM APAMATHUECKOM TEATPE 
9CCP /H. Hopmer/. HecmoTpa Ha HeKOTOPEIE Apa- 
MATyPruuecKHe HEAONETEI, PEHEHSEHT CUHTAET 
nponssenenue M. Tuxca oanol M3 MepBEIX TJ0- 
ÕANBHO-BKONOTHUECKHX Ibec B 3CTOHCKOH ApamMa- 
TYPTHH, rAe WeNOBEHECKHE OTHOLIEHHA OTPAKEHBI B 
HOBOM CBeTe — B 3ePpKANE IPOTHBOPENHA OÕULECTBA 
H HpApoksi. TIO3TOMYy ABTOP CTATBH CHHTAET BKIK- 
TeHHE B PeNEPTyaAp HAHIHX TEATPOB 3TOFO IIPOH3BE- 
AeHKA, NPeAcTABIANIMErO cOÖOÜH HCKYCCTBO TIpe- 
AOcTepe:keHHA, ynaweä penepryapmolt NONHTHKH. 


— Orkyna MpuxorwM, kyaa 


9. CHAMEP — Wesosexk H KOcCMOc: 
enmnersa (58) 


Tearpanbuölii KPpHTHK 9. CnüMep AHANHIHPYyET 
HOCTAHOBKy BHAPAHAHCKOTO ADPAMATHAUECKOTO TEAT- 
pa «Vrana» «Ö Aombüle BeKA AIHTCA AEHb>, AHCE- 
HHPDOBKY KoOTOPpof 110 MOTHBAM pomanma 4. AÜTMaA- 
TOBA CAENANH XYAOKECTBEHHHIH PYKOBOAHTEJIB 
rearpa 1. Annuk n K. Kommccapos /m3 Tocyaapcr- 
BEHHOT'O MO/OX6XHoro Tearpa 9CCP/. PemensenT 
HAXONHT, WTO OCHOBY XYAOMKECTBEHHOH VAANH 1I0C- 
TAHOBKH /perx. K. Komnccapos/ COcTABIAET BEP- 
HOCTE ABTODY B HHCUEHHPOBKE, FAABHAA TEMA KOTO- 
polt — eNMHCTBO MeJOBEKA H KOCMOCA — B HAC- 
TORHLEE BPDEMA OVEHEB AKTVAILHA B COHHAJIEHOM 
nrane. Ilp 3TOM (AHTACTHYECKOMY KOMINOHEHTY 


HPHHUHI 


92 B HOCTAHOBKE HAÄMEHO AAEKBATHOE cozepzxaHMe H 


TEATPAIEHO HAXONNHBOE peurenme. HecoMHeHHEIM 
ABAHETCAK TO, KTO TA HOCTAHOBKA — TEATPAJEHOE 
COÕBITHE He TONBKO ANA «Vrarla+, HO H BO Bceli TeaT- 
parbuoli >XM3HH ICTOHHH. 


MY3bIKA 


M. HELJLIMAE — Hepsas kononra (3) 


M. CAAP — Ilare pomancos Jüno Tamõepra na 
cruxn Illamaopa Heredbu (47) 


B pyõpuxke «HÜ3 BBILAOMHXCA Hponseenennä»+ pacc- 
MATDHBAETCA UHKJ poMaHcos 9. TAMÕEPrA HA CTHXH 
HI. Heredbn /1955/, menaeTca NONHITKA ONPeAeJHTb 
MEeCTO 3TOFO IPOHIBELEHHA B CBOEM BDEMeHH. 


A. XEPKIOJIb — «Macrep n Maprapuras, cmek- 
TAKAE H npoõnemst (63) 


Tlpemeepa õanera 9. Jlasapesa «Macrep n Mapra- 
pura» 8 TAT +«Jcronns+ COCTOANACB 3 HOKÕPA 
1985 r., mocranosmmuxk M. Mypamaa, AHPpHKepsl 
9. Kriac n B. Ilaxn. Penen3eHT yTBep:XAaET, WTO Bee 
NPOHCXOLALILE HA CWEHE NONHOCTLIO HANPABJEHO 


* HA PACKPEITHO TEMBI, B CIIGKTAKJIE HET HMUETO MJi- 


HOCTDPATHBHOTO. 


9. KIAC — Husenrapusanna (68) 


C ocenn 1985 rona ryasubii AMpuxxep TeaTpa 
«Hcronna» Ipu Krac paõoraeT H THABHEIM AHPA- 
2KEpoM CTOKTOJILMCKOrO KoponeBckoro OTIEpHoro 
Tearpa. B CTATEE OH PaccKÄIKIBAET 0 CBOeÄ AeATENE- 
HOCTU 3A IEPpBOE NONJYTOAHE HA HOBOM MecTe — TIOC- 
Taxoske «Bana-mackapana» BepaH, rAaBHyXO HAp- 
THIO B KOTOPDOM ncnonnan Haxonah Tenna. 9. Knac 
POBOPHT TAKE O HaMÕONee CyILECTBEHHEIX COÕBI- 
THAX B KOHILEPTHOH ,KHSHH ÜTOKTOJIBMA, OCOÕEHHO 
O BBICTynnenmax BcemuHpHuoro cnmfonnueckoro 
opkecrpa. 


B. PEHMAH —O repuncrToM H r4a40M HyTH MY3b1- 
ranra II (76) 


KomnosnrTop Bunyem Peitman, npodeccop TanymHc- 
kol rocyaapcerseHHOf KOHCEPBATOPHA, KOTOPOMY 
19 mapra mcnonnmaerca 80 net, 80 II wacTu CBOHxX 
BOCIIOMHHaHHÄ roBopuT 06 yueõe 8 Byaanenire y 
3. Kona. B cTaTee HAET peub H 0 HaHÕONEE KPYyN- 
HbIX H HIBECTHEIX HCHONHHTEAAX, KOTOPHX B. Peii- 
MAHYy AOBEJOCb YBHMETP BO BPDeMA CBOETO IIPeÕEI- 
saama 8 Benrpnn: Kasankc, oxmantH, Dypr- 
BeHTep, a TAK%e o mocernsmux Tannmnue Tlpo- 
KoObEBe H IIOJILCKOM XMpuepe Bnepamaesge, 


KHHO 


7 Dd — ÜT NyMBI CHAcCAET AHb HWECTHOCTE 
(30) 


B cTarte, osarsasneHHol saHmMcTBosandod y Kamio 
dpasoi, myõnnunerT 0. PeMcy HEITAETCA MOAKITO- 
2KHTb HOHEMUKY, KOTOPAR HANANACb GTO BEICTYILJE- 


HHem B xypuaye TMK 1983, N: 9. ABTOP IPDHBOAHT 
n3 crarek, NOCNEAOBABIIMX 3a ero myõnnkauneit, 
CNOPHHE H NOHOKHTEIBHEIC MOMEHTbI, KOHCTATH- 
Dy= B MTOre, WTO /KAK nucar yxe 17 Mer HA3AN 
NHCATEJIb H AOKYMEHTAJHCT JI. Mepm/, nepndepnii- 
HOE NOHOKEHHE ACTOHCKOTO XVYAOKECTBEHHOTO KHHO 
ma Oõillem (one Haulei KYJETYPDEI CYIHECTBEHHO 
He YAyUHIHJOCB. 


4. PYYC — Houemy noarnasum? (39) 


B cTaTEE HOHBOAHTCA HTOT NYÕHMKOBABIMEÄCA B Te- 
MeHHE HECKONEKHX HET HNHCKYCCHH O HPOÕHEMAX 
CHEHAPHCTUKH, B KOTOPOH NPHBEAEHBI BBICTYIIJ€- 
nuga 13 asTopos. 4. Pyyc cam cuwraer cnemapnä c 
TONKA SPEHHA HPOHECca NPOHSBONCTBA DHAILMA 
HONY(DAÕPHKATOM, HO HAXOKHT, ITO JYHUIHE PYKO- 
HHCH ÕDHIEMOB HPEACTABIKOT COÖOH XYAOKECTBEH- 
HyIO HEHHOCTB KAK CAMOCTOATEJIBHBIE TEKCTBI H 
SACNYIKHUBATH ÕHI HYÕMKAUMU B HEHATHA. ICTOHCKAR 
CHEHAPHAR JHTEPATYPA MOXKET, 110 MHEHHK ABTOPA, 


VAYMIHHTPCA IYTEM BOSHHKHOBEHHA T. HK. TBOPUEC- 
KOFO COAPY:KecTBA, KOTOPOE HPOKAANKIBAJIO Õhi 
HYTBb K KOHJIEKTHBHOMY TBOPUECTBY. 


B. KIOHHAIIY —B runo (71) 


Jcce-pasmeleHHe APXATEKTOPA*O SAAHHH KHHO- 
TEApa, HABEAHHOL BOCNOMHHAHHAMHU AETCTBA, APY- 
sel, YBHAGHHBIM H YCIBIIUMAHHBIM JHAUHO, HHCINKPH- 
poBaHHoe KHHOBNEVATAGHHAMU. ÄBTOP TOBOPHT 
O KHHoTearpax TAAAHHA, NOLpoõHee e OCTA- 
HABJIMBAETCA HA KHHOTEape CTOKrOEMA «CKAH- 
ansa» /apxurekrop 9.-T. Acnnyua/. IloABOA4 HTO- 
ru, B. Kromnany ormeuaeT: «PasnmuHEle ÕHABME 
ANA PAINHAHOrO SPDUTEJIA KONKHBI HAXOHHTB ceõe H 
cnenuõuueckoe NOMEeMeHHE». 


PA3HOE 


Xponznrxa (87) 


AApec penakUHH: 
acroncras CCP, 
200090 Tannnn, n/n 51 

THEATRE 


EINO BASKIN answers (5) 


The editor's guestions are answered by Eino Bas- 
kin, Merited Artist of the ESSR, the founder of the 
Old City Theatre and its chief director, who, after 
a serious illness, has resumed his work in the 
theatre again. In his talk he recalls the colourful 
early years of his career both as a drama and a 
revue actor, gives his professional impressions of 
the work in the Lahti City Theatre in Finland and 
deals with some acute problems of the theatrical 
art and revue today. 


THE TREASURY OF THOUGHT: Tuglas and the 
theatre (18) 


On 2nd March Estonian cultural world celebrates 
the 100 anniversary of Friedebert Tuglas, People's 
Writer of the ESSR. Tuglas'* rich heritage of lite- 
rary criticism contains theatrical reviews as well. 
From this not too large an amount the journal 
prints 6 reviews dealing with the productions and 
problems in the Vanemuine Theatre between 1903 
and 1940. The printed material is supplemented by 
4 photos depicting productions mounted in the 
Soviet Estonian theatre, stage versions of Tuglas'* 
works. 


P. JOONATAN. Where we come from, where we 
are going to... (50) 


The author discusses Mihkel Tiks' play Old Thomas 
which was awarded the second prize on Estonian 
Drama Competition in 1984 and its productions in 
two theatres — in the Ugala Drama Theatre at 
Viljandi (directed by K. Raid) and in the Esto- 
nian State Russian Drama Theatre (directed by 
1. Normet). In spite of dramaturgical shortcomings 
the reviewer appreciates M. Tiks' play as one of 
the first Estonian plays concentrating on global 
ecological problems in which human relations are 
reflected in a new light — in the mirror of contra- 
dictions between society and nature. It is good 
theatrical policy to include the play — an example 
of an ecologically-minded cautionary art in the 
repertoire of our theatres, the reviewer says. 


E. SIIMER. Man and space: the principle of unity 
(58) 


Theatre critic E. Siimer analyses a production in 
the Ugala Theatre called Anda Day Is Longer Than 
a Century based on the novel by T. Aitmatov and 
adapted for the stage by 4. Allik, artistic director 
of the theatre and K. Komissarov (as a guest from 
the Estonian State Youth Theatre). The reviewer 
thinks that the artistic success of the production 
(directed by K. Komissarov) was due to the faithful 
adaptation of the novel in which the main theme — 
unity of man and space — is highly topical as to 
its social meaning. The science fiction element in 
the story has found an adeguate and ingenious 
solution on the stage. There is no doubt that this 
production is guite an event not only for the Ugala 
Theatre but also for the Estonian theatrical world 
in general. 


MUSIC 
M, PÕLDMÄE — The leading article (3) 


M. SAAR. Eino Tamberg's five romances to the 
poems by Sandor Petöfi (47) 


Under the title «Opus Magnum» E. Tamberg's 
romances to S. Petöfi's poetry (1955) are discussed 
in an attempt to determine their importance in 
contemporary music. 


A. HERKOL. Master and Margarita, performance 
and problems (63) 


E. Lazarev's ballet Master and Margarita had its 
premiere in the State Academic Estonia Theatre 
on 3 Nov. 1985, produced by M. Murdmaa, con- 
ducted by E. Klas and V. Pähn. The reviewer says 
that everything which goes on on the stage serves 
the statement of the theme, there is nothing to 
embellish it. 


E. KLAS. An inventory (68) 


Since the autumn of 1985 Eri Klas, chief conductor 
of the Estonia Theatre has occupied the same post 
in the Stockholm Royal Opera House. In this article 
he discusses the work he has done in his new post 
during the first term: the staging of Verdi's Un 
ballo in maschera where the leading part was sung 
by Nikolai Gedda. E. Klas also talks about more 
important events in Stockholm's music life 
focusing on the concert given by the world 
symphony orchestra. 


V. REIMAN. Thorny and smooth paths in a mu- 
sician's career II (76) 


In the 2nd part of his reminiscences Villem Rei- 
man, composer, professor of the Tallinn State 
Conservatoire who will be 80 on 19 March, recalls 
his studies under Z. Kodäly in Budapest. In the 
article he also talks about his meetings with some 
more important and renowned performers — Ca- 
sals, Dohnänyi, Furtwängler, and about Prokofiev 
who came to Tallinn, and the Polish conductor 
Bierdiajew. 


CINEMA 


0. REMSU. Only honour can save us from the 
plague (30) 


Heading his writing with a sentence borrowed from 
A. Camus, 0. Remsu, writer, tries to summarize the 
polemics which he himself launched by publishing 
a feature in the journal Theatre. Music. Cinema No. 
9, 1983, From the articles which followed his own, 
0. Remsu has selected arguable and commendable 
points of view reaching a conclusion that (as 


author and documentarist L. Meri remarked 17 
years ago) the position of Estonian feature film 
lying on the periphery of Estonian cultural scene 
has not been considerably improved. 


J. RUUS. Why a foundling? (39) 


A summary of a discussion concerning sceriptwri- 
ting problems which lasted for several years and in 
which 13 authors were published. J. Ruus' opinion 
is that the script is a semifinished product from 
the point of view of filmmaking, but he also 
advocates the view that the best screenplays which 
as independent texts are of artistic value should 
be printed. The guality of Estonian scriptwriting 
will improve, the author thinks, provided a 
group of friends emerges who made way for creati- 
ve cooperation, 


V. KÜNNAPU. To the cinema (71) 


The architect's reflection in an essayistic form on 
the cinema drawing on his childhood recollections, 
those of his friends, his own experience and visions, 
paintings inspired by the cinema, etc. The author 
describes the cinemas of Tallinn and the Skandia in 
Stockholm (architect E. G. Asplund), the latter in 
more detail. V. Künnapu summarizes: different 
films for different audiences should be shown in 
specifically built houses. 


MISCELLANEOUS 
Chronicle (87) 


Editorial Office: 
200090 Tallinn 
P. 0. Box 51 
Estonian SSR 


Väljaandja: kirjastus «Perioodika». Tallinn, Pärnu mnt. 8. 
Ladumisele antud 15. 01. 1986. Trükkimisele antud 17. 02. 
1986. 

«Tearep. Myysmxa. Kuno» (*Tearp. Mysrixa. KuHo+). 
%Kypnan Munwcrepersa kyrsrypsi JCCP, PockommuTera 
9CCP no knuemarorpabuu, Colosa KOMIOSHTOPOB, Coroga 
KWHeMarorpadbucros 4 TearparbHoro oõimeecrsa 9CCP, H3- 
HATEJECTBO «Ilepnoanxav, r. Tannnu. BblXoAHT pa3 B 
meesi. Ha 2CTOHCKOM aamke. Anpec peaaxrumu: 200090 r. 
Tannma, nowrosstä amwx 51. Hapsckoe mrocce, 5. Tunorpa- 
dus Haaarearcorsa IK KII9, Tansmu, Hapnyckoe urocce, 
67-a. Tupax 16000. Ilena 75 kon. 


KINNO. Lk. 71 


Arhitekt E. G. Asplund. Kino «Skandia» 
loožide uksed. Need on kujundatud müs- 
tiliste pääsudena fantaasiamaailma. 


Arhitekt E. G. Asplund. Kino +«Skan- 
dia» klaasist kassa koos ekstravagantse 
96 . kassapidajaga. 


Kino Oslos. Autorid Ljõterud € Ödegärd. 


Kino «Skandia» Stockholmis. Vaade saalite. 
Arhitekt E. G. Asplund. 

